
PÄÄKIRJOITUS 

Suomen Inkeri-liitto ry 80 vuotta - lähtölaukaus juhlavuodelle 

Alina-Sinikka Salonen 


TT uhlavuoden tervehdys kai- 
I kille lukijoille! Syntymä- 
I päiväsankarimme on har- 
vinaislaatuinen: sen 80 vuotta 
koostuvat palasista. Eikä se ole 
ollut kaikkia vuosia liereilläkään. 
Vuonna 1934 Neuvostoliitosta 
Suomeen paenneet inkeriläiset 
olivat perustaneet ja rekisteröi- 
neet Viipurissa Inkeriläisten Yh- 
distys ry:n. Talvisodan jälkeen, 
1940, yhdistyksessä todettiin, 
että vain 11 sen 16 paikallisosas- 
tosta oli jäljellä, muut olivat jää- 
neet Neuvostoliiton alueelle. Yh- 
distys katsoi silloin toimintansa 
loppuneeksi. Tuskin kukaan 
aavisti, kuinka tärkeäksi tämä 
ratkaisu myöhemmin muodostui. 

Koska yhdistystä ei ollut lakkau- 
tettu, se voitiin "herättää nukku- 
masta”. Tätä piti odottaa kauan. 
Vasta vuonna 1959 kutsuttiin 
Helsingissä Viipurilaisessa osa- 
kunnassa koolle Inkeriläisten 
Yhdistyksen vuosikokous, joka 
päätti toiminnan jatkamisesta. 
Samalla alkoi ilmestyä Inkeri- 
läisten viesti. Ensimmäisen leh- 
den mottona oli kuvaavasti ”Niin 
kuin lastu lainehilla”. 

1990-luvulla Suomessa tuli tar- 
vetta yhdenmukaistaa järjestötoi- 
mintaa muiden naapurimaiden 
malliin. Vuonna 1994 Inkeriläis- 
ten Yhdistys ry sitten muutettiin 
Suomen Inkeri-liitto ry:ksi, jonka 
j äsenyhdistyksiksi rekisteröityi- 
vät Helsingin , Hyvinkään , Lahden 
ja Turun paikalliset seurat. 


Kaksi vuotta sitten vietimme 
1922 perustetun Inkerin Liiton 
90-vuotisjuhlaa. Liitto oli niiden 
3327 yhteisön ja järjestön joukos- 
sa, jotka Suomen Valtioneuvosto 
oli välirauhasopimuksen mukai- 
sesti vuonna 1944 "Neuvosto- 
liiton vastaisina” lakkauttanut. 
Lakkautettu järjestö ei voi myö- 
hemminkään jatkaa toimintaansa 
Suomessa. 

Hauska käänne asiaan tuli 44 
vuotta myöhemmin. Venäjällä 
alkoivat 1980-luvun lopulla pu- 
haltaa uudet tuulet, ja inkeriläis- 
ten oli mahdollista järjestäytyä. 
Siellä mietittiin keskusjärjestölle 
nimeä. Silloin huomattiin, että 
on jo olemassa hyvä nimi, Inke- 
rin Liitto. Sen käyttöön otto oli 
Venäjällä mahdollista. Näin pää- 
simme menneenä syksynä juhli- 
maan Inkerin Liiton 25 -vuotis- 
päiviä Venäjällä! 

Se, miksi näitä inkerinsuoma- 
laisten asiaa ajavia järjestöjä Suo- 
messa perustettiin 1920 - 1930, 
on hyvin surullista muisteltavaa. 
Inkerissä oli maaorjuuden pois- 
tumisen jälkeen eletty muuta- 
mia vuosikymmeniä idyllistä ja 
suomalaismyönteistä aikaa, kun- 
nes Venäjän vallankumous 1918 
muutti koko poliittisen kentän. 
Toisaalla lehdessämme on inke- 
riläisten historiaa kunniakonsuli 
Toivo Kuhasen kirjoittamassa ar- 
tikkelissa TAKAISIN JUURIL- 
LE 1. Suosittelen sen lukemista 
tekstini taustaksi. 



Mutta, noustaanpa synkeydes- 
tä tähän päivään, vapauden ja 
yhteistyön iloon, Ylitse vuoren 
lasisen. Tämän nimisestä koko- 
elmasta löysin Aale Tynnin runon 
Kaarisilta. Taidetta on kunkin 
lupa tulkita omalla tavallaan. 
Ajattelen, että inkeriläisten hy- 
väksi toimivat järjestöt rakentavat 
kaarisiltoja. Suomen Inkeri-liitto 
on siis eräs kaarisilta. Missä ta- 
hansa hmiset, jotka auttavat ja 
tukevat toisiaan, ovat luoneet 
"kaarisillan ylitse syvyyden, 
kaarisillan, joka kunniaani (Ju- 
malan) loistaa ja valoa säteilee”. 

Runo on kokonaisuudessaan lu- 
ettavissa takakannessa. 

KIRJAILIJOIDEN INKERI-ILTAPAIVA 9.11.2013 

NUIJIA, DUBBELMANEJA JA JÄÄSKELÄISIÄ 

Alina-Sinikka Salonen , kuvat Anne Tuohimäki 


manin, nuoruudesta jännittävän 
tarinan ja Martti Soikkeli, jonka 
kirjassa inkeriläinen Nuija muut- 
tuu suomalaiseksi Levoseksi. 

Kirjailijat tekivät lyhyet esittelyt 
myös sinulle, lukija, joka et pääs- 
syt tilaisuuteen. 


Juhani Jääskeläisen kirjasta on 
ollut esittelyteksti Inkeriläisten 
viestissä 2 - 3/2013. Kirjoittaja 
on Anni Reuter, joka on os. Jääs- 
keläinen. Hän on pastori Juhani 
Jääskeläisen pojantytär. 


Inkeri-iltapäivässä 9.11.2013 oli 
aiheena kolmen Inkerinmaalla 
syntyneen henkilön elämäntari- 
noista tehdyt kirjat. Esittelijöinä 
olivat Juhani Jääskeläinen (nuo- 
rempi), jonka kirja kertoo hänen 
isästään, pastori Juhani Jääske- 
läisestä, Reijo Rautajoki, joka 
on tehnyt äitinsä, Elsa Dubbel- 



Inkerille 

HATSINAN ELSA 

Teksti ja kuvat Reijo Rautajoki 

” Sperlingillä oli sihteerinä inkeri- 
läinen opettaja Elsa Hubbelman , 
jonka inkeriläiset tunsivat laa- 
jalti nimellä Hatsinan Elsa. Tä- 
män asiantuntemukseen Sperling 
suuresti luotti ja Elsan vaikutus 
moneen inkeriläisten hyväksi teh- 
tyyn ratkaisuun oli merkittävä ”, 
kirjoittaa Erkki Tuuli kirjassaan 
Inkeriläisten vaellus. ”ElsaDub- 



belman oli korvaamaton apu niin 
Hatsinan toimistollemme kuin in- 
keriläisille siirtolaisille itselleen \ 
Elsan merkityksen toteavat sa- 
maan tapaan Juhani Jääskeläinen 
kirjassaan Jäähyväiset Inkerin- 
maalle sekä Jussi ja Liisa Tenk- 
ku päiväkirjassaan Inkeriläisiä 
siirtämässä. 



Martti Soikkeli ja Vaitelias mies 


Elsa Dubbelman oli maatalon 
tyttö Suuressa Sääskelän kylässä 
lähellä Hatsinaa. Hän halusi käy- 
dä koulua ja opiskella, mutta isä 
halusi hänen avioituvan johonkin 
lähikylän taloon. Kun kolhoosi 
tuli Sääskelään eikä enää elättä- 
nyt perhettä, isä joutui toteamaan, 
että tytön on parempi opiskella 
kuin jäädä kolhoosin piiaksi. 

Elsa kävi rovasti Laurikkalan 
rippikoulun, vajaakeskikoulun 
ja valmistui myöhemmin opet- 
tajaksi Hatsinan opettajatekni- 
kumista. Hän opetti Hatsinan 
suomalaisessa kansakoulussa. 
Leningradin Pokrovski-insti- 
tuutista Elsa sai fysiikan ja ma- 
tematiikan opettajan pätevyyden. 
Vuotta myöhemmin Elsa pääsi 
Leningradin yliopistoon luke- 
maan matematiikkaa, mutta 
nämä jatko-opinnot sota kes- 
keytti. 

Saksalaisten hommiin 
Saksa vyöryi vauhdilla Inke- 
riin. Elsa oli oppinut venäjää ja 
saksaa. Saksalaiset tarvitsivat 
tulkkia. Elsa palkattiin majuri 
Sperlingin tulkiksi Hatsinan ko- 
mendatuuriin. Siellä hän tapasi 
seuraavana talvena niitä miehiä 
ja naisia, jotka tulivat Suomesta 
selvittämään inkeriläisten tilan- 
netta ja suunnittelemaan heidän 
siirtoaan Suomeen. Sperling 
määräsi Elsan toimimaan mm. 
Vilho Helasen ja Pentti Kaiteran 
oppaana. 

Elsan käsien kautta kulki suu- 
ri määrä inkeriläisten papereita 
Hatsinan alueella, kun heidän 
siirtoaan Suomeen valmisteltiin. 
Monet lähtijät tulivat pyytämään 
Elsalta, että perhe saataisiin ko- 
konaisena Suomeen. Saksalaiset 
eivät halunneet päästää työkykyi- 
siä miehiä lähtemään, koska näi- 
tä tarvittiin saksalaisten apuna. 
Elsa teki, minkä voi ja onnistui 
usein perustelemaan Sperlingille 


Saksalaisten käyttäytyminen eri 
rintama-alueilla vaihteli kovasti. 
Yleensä inkeriläisiin suhtaudut- 
tiin suopeasti. Paikoitellen soti- 
laat varastivat ja ryöstivät sekä 


inkeriläisiltä että 
venäläisiltä. Elsalle 
valitettiin usein so- 
tilaiden tekemisis- 
tä. Sperlingin aika 
ja kiinnostus eivät 
moiseen riittäneet. 
Joskus räikeimmis- 
sä tapauksissa Elsa 
sai majurin puuttu- 
maan asioihin. 

Saksalaiset palkitsi- 
vat henkilöitä, jotka 
olivat tehneet hyvää 
yhteistyötä heidän 
kanssaan. Elsa sai 
tällaisen palkkion. 
Käytännössä se oli 
kutsu parin viikon 
matkalle Berliiniin 
ja Wieniin tutustu- 
maan nähtävyyk- 
siin ja mahtavaan 
Saksan valtakun- 
taan. Elsa oli pal- 
kintoryhmän ainoa 
suomalainen. Sak- 



Elsa Rautajoki juhlapuhujana kesäjuhlilla. 



sassa tutustuttiin 


tehtaisiin, ja siitä 
uutisoitiin lehdissä. 


Sperling ja apurit, Elsa oikealla 


Vieraista pidettiin 
hyvää huolta. Sak- 
salaisetupseerit toi- 
mivat oppaina. Kun 
Stalingradin tappio 
vuoden 1943 alussa 
tuli tietoon, vierailu keskeytet- 
tiin, ja vieraat ohjattiin pikaisesti 
junaan paluumatkaa varten. 


Kuopion Lottahoviin ja viimein 
Kajaanin opettajaseminaariin. 
Sieltä hän valmistui kesällä 1945. 


"Missä on Elsa 
Dubbelman ?” 

Elsa tuli Suomeen helmikuussa 
1944. Veri veti opettajaksi. Hän 
pääsi inkeriläisille räätälöidyl- 
le esiseminaarikurssille Pitkä- 
lahden kansanopistoon. Kurssi 
siirtyi Vehmersalmelle, sitten 


Seminaarin kestäessä Valvonta- 
komission upseerit tulivat Ka- 
jaaniin tapaamaan inkeriläisiä ja 
houkuttamaan heitä palaamaan. 
Elsa ei tahtonut palata Neuvos- 
toliittoon. Hän oli kokenut neu- 
vostohallinnon tavat, ei pitänyt 
niistä eikä luottanut niihin. Hän 
oli päättänyt jäädä Suomeen. 

Inkeriläiskurssin johtaja Eero 
Hietakari oli saanut viranomai- 
silta määräyksen auttaa venäläisiä 
kaikin tavoin. Hän kutsui pyyde- 
tysti opiskelijat kokoon. Elsa ei 
ollut heidän joukossaan. Venäläi- 
supseerin ensimmäinen kysymys 
oli ”Missä on Elsa Dubbelman?” 
Upseeri kertoi, että Dubbelman 
oli sotarikollinen, sillä hän oli 
ollut saksalaisten palveluksessa 
merkittävissä tehtävissä. Hieta- 
kari oli vihjaissut opiskelijoille 
komission tulosta. Elsa ja muita- 
kin kurssilaisia poistui kaupun- 
gista pariksi viikoksi ja palasi, 
kun vaara oli ohi. 

Kun Elsa valmistui, hän sai opet- 
tajapestin Pyhännän koulussa 
Ristijärvellä. Toisen vuoden hän 
opetti Vuottolahden koulussa 
Vuolijoella. 

Seminaarissa Elsa tapasi tulevan 
miehensä, tamperelaisen Eero 
Heleniuksen. Eero kosi Elsaa 


kesällä 1945. Elsa sai junailtua 
itsensä seurakunnan jäseneksi. 
Kuulutukset järjestyivät, ja nai- 
misiin pari meni samana syksynä 
Tampereella. 

Pelkoa lopun ikää 
Elsa pelkäsi, että punaisen Val- 
pon etsivät löytävät hänet ja lä- 
hettävät takaisin Neuvostoliit- 
toon. Avioliiton myötä Elsa sai 
Suomen kansalaisuuden. Se mer- 
kitsi periaatteessa, ettei palau- 
tusta Neuvostoliittoon tarvinnut 
pelätä. Elsa pelkäsi. 

Elsan pelko palautuksesta vä- 
heni vuosien saatossa, mutta se 
ei koskaan väistynyt kokonaan. 
Nykyisin tiedämme, että jopa 
Suomen kansalaisia luovutettiin 
Neuvostoliittoon sodan jälkeen. 
Elsan pelko ei ollut aiheeton. 

Tampereella Elsa toimi opetta- 
jana Takahuhdin koulussa ja jäi 
siitä virasta eläkkeelle. Eerosta 


tuli innokas inkeriläisten ystävä. 
Hän haastatteli tänne jääneitä in- 
keriläisiä ja teki runsaasti muis- 
tiinpanoja. Kymmenen vuotta 
myöhemmin hän ryhtyi kirjoit- 
tamaan lehtiin. Suuret lehdet ei- 
vät ottaneet juttuja vastaan. Itse- 
sensuurista oli tullut maan tapa. 
Itänaapuria ei saanut loukata, ja 
inkeriläisten asia oli herkkä asia. 
Pieniin lehtiin juttuja sai hel- 
pommin läpi. 

Kirjani Vaietut kertoo äitini Elsan 
tarinan romaanin muodossa. Vaik- 
ka kirja ilmestyi jo kolme vuotta 
sitten , sen kiinnostava tarina on 
ajaton. 


VAITELIAS MIES 

Kertomus puna-armeijan entisen vakoojan, sotavangin ja heimosotilaan elämästä Suomessa ja Neuvostoliitossa. 

Martti Soikkeli 


Jatkosodan päätyttyä äärivasem- 
miston miehittämä Valpo etsi 
erityisen innokkaasti sotavanke- 
ja, jotka olivat palvelleet Suomen 
armeijassa. Karjalan kannaksella 
Heimopataljoona 3:ssa oli tais- 
tellut yli tuhat suomensukuista 
vankia. Suurin osa heistä saatiin 
kiinni ja kuljetettiin Neuvosto- 
liittoon rangaistaviksi, jopa te- 
loittajien eteen. Monet heimove- 
teraanit onnistuivat pakenemaan 
Ruotsiin, mutta muutamat jäivät 
Suomeen, ja heistä vain harvat 
onnistuivat elämään täällä pal- 
jastumatta. Yksi heistä oli Hei- 

mopataljoona 3:n kersantti Matti 
Nuija. 

Vaitelias mies kertoo uskomat- 
toman tositarinan tästä entisestä 
puna-armeijan vääpelistä, vakoo- 
jasta ja heimosotavangista, joka 
asui Suomessa vuosikymmeniä 
uuden henkilöllisyyden turvin. 
Hän vältti ilmiantajat, perusti 
perheen sekä saavutti arvoste- 
tun ammattiaseman ja onnistui 
säilyttämään salaisuutensa kuo- 
lemaansa asti. Tähän jännittä- 
vään tarinaan kutoutuvat Matin 
Neuvostoliittoon jääneen per- 


heen ja sukulaisten vaiheet; he 
elivät omaa tragediaansa sodan 
pyörteissä tai karkotettuina Si- 
perian julmille työleireille. Kir- 
jan toiseksi päähenkilöksi tässä 
vaiherikkaassa tarinassa nousee 
Matin Inkeriin jääneen vaimon 
sisar Lilia Pelgonen, Siperian kä- 
vijä. Kirja valottaa myös vähän 
tunnetun ja vaietun Heimopa- 
taljoona 3:n vaiheita. 

Vaiteliaan miehen tositarina 
tutustuttaa lukijansa Suomen 
lähihistoriaan aivan uudesta nä- 
kökulmasta. 


Kirjani Vaitelias mies 
henkilöiden uusia taustoja 

Ystäväni Lilja Pelgonen (o. s. Pit- 
känen) Kärkölän Järvelästä soittaa, 
kuten hänellä on tapana tehdä silloin 
tällöin. Muistelemme ensimmäistä 
yhteydenottoani häneen, kun tut- 
kin toksovalaisten Nuijan ja Pitkä- 
sen sukujen kohtaloita Vaitelias mies 
-kirjaani (2008) varten vuosia sitten. 

Ensimmäistä kertaa tavatessamme 
kuluneet vuosikymmenet olivat jo 
painaneet Liljan mielen perukoille 
Siperian karkotuksen kärsimykset 
ja kauhut. Kun niistä silloin kyselin, 
15-16 -vuotiaan tytön elämä kalas- 
tajana tundralla Lena-joen suistossa 
toi muistot pintaan. Liljan Irja-tytär 
oli silloin nähnyt äitinsä itkevän ja 
ihmetellyt, kuka vieras mies itkettää 
hänen äitiään. 

Turpeesta tehty jurtta oli jäähty- 
nyt, kun Lilja palasi kalasta kolmen 
kilometrin päästä. Hänen oli läh- 
dettävä etsimään rannoilta ajopuita 
kamiinaan. Ne olivat lumen peitossa 
ja märkiä. Tuli oli saatava turpeesta 
tehtyyn jurttaan ja paistettua kalaa 
tehdyksi. Lilja ei ole katkera, kun 
hän muistelee vastuutaan ja työtään 
Pohjolassa sairaan sisarensa Helmi 
Nuijan ja tämän Alfred-pojan hoita- 
jana. Uskoin Jumalaan, ja sen avulla 
jaksoin kestää yhdeksän vuotta kar- 
kotuksessa, hän toteaa. 

Kirjani päähenkilöitä olivat Lilja ja 
Matti Nuija, vaitelias mies. Nuijan 
perhe hajosi vainon ja sodan kuohuis- 
sa. Suomeen päätyivät Matti ja hänen 
sisarensa Liisa Risto (o.s. Nuija). Mo- 
lempien lapsia elää täällä ja Ruotsis- 
sa. Matin äiti Mari (o.s. Kirjavainen) 
ja vanhin sisar Anna Kostamo (o.s. 
Nuija) kuolivat sodan aikana pako- 
laisleirillä Hampurin lähellä. Annan 
lapsen kohtalosta ei ole tietoa. 



Samalla pakolaisleirillä oli Matin 
nuorin sisar Maria Pietrucha (o.s. 
Nuija, s. 1922). Hän meni jo sodan 
aikana 1944 naimisiin puolalaisen 
sotavangin Edward Pietruchan 
kanssa, joka työskenteli samalla 
maatilalla. Poika Joseph syntyi 1948, 
ja perhe muutti 1951 Yhdysvaltoi- 
hin, jossa syntyi 1956 toinen poika 
William. Maria ei tullut koskaan 
tietämään sisarustensa kohtaloa, jota 
hän ei ollut uskaltanut kyselläkään. 

Matti Nuijalla oli kaksi Neuvos- 
toliittoon jäänyttä veljeä, Simo (s. 
1914) ja Taneli (s. 1918). Tietoja 
heistä ei juuri ollut, kun tein kirjaa. 
Simolla oli poika, mutta Simo lienee 
kuollut sodan aikana. Tanelista kuu- 
lin, että hänet oli karkotettu Siperi- 
aan, kun suomalaiset ja saksalaiset 
poistettiin puna- armeijasta 1942. 

Muuta heistä ei täällä tiedetty, kun- 
nes pari vuotta sitten saatiin kuulla 
uutta. Liljan tytär Irja näki venäläi- 
sessä tietoverkossa pienen tekstin, 
jolla Siperian Tomskissa asuva Ma- 
rina Kochkina etsi Nuija-nimisiä su- 
kulaisiaan. Monen yrityksen jälkeen 
Marina vastasi yhteydenottoihin. 
Hän oli Taneli Nuijan tytär. Taneli 
oli kuljetettu Siperiaan, ja hän oli 
työskennellyt hiilikaivoksessa, jossa 
oli loukkaantunut tapaturmassa. Ta- 
neli lauloi suomalaisia lauluja ja luki 
lehtiä, joita Marina hänelle tilasi. 
Taneli kuoli 1994. 


Marina on perheen ainoa lapsi. 
Hän opiskeli lakia ja toimii Toms- 
kissa yleisenä syyttäjänä. Marinan 
mies on automekaanikko, ja heillä 
on kaksi lasta, 25-vuotias tytär on 
lääkäri ja 16-vuotias poika käy vie- 
lä koulua. Elokuussa 2013 Marina 
on ajatellut tulla käymään Pieta- 
rissa 50-vuotispäivänsä merkeissä. 
Sieltä olisi lyhyt matka Taneli-isän 
synnyinseudulle Toksovan Koivu- 
kylään, jos vain opastusta löytyisi. 

Ollessaan seitsemänvuotias 1971 
Marina oli käynyt vanhempiensa 
kanssa Leningradissa. He olivat 
yöpyneet Simo-sedän lesken luona. 
Tämän nimi ei ole muistissa kuten 
ei sekään, mitä Simon poika Matvej, 
Marinan serkku, teki työkseen. 

Inkerin kansan hajaannuksesta 
käytetään joskus vierasperäistä sa- 
naa diaspora. ”Diaspora tarkoittaa 
suoraan kreikasta käännettynä ha- 
jaannusta, hajallaan asumista. Se 
merkitsee pakkomuuttoa, jossa jo- 
kin uskonnollinen tai kansallinen 
ryhmä joutuu muuttamaan uuteen 
maahan tai uudelle asuma- alueelle. 
Diasporassa kansa tai ryhmä säi- 
lyttää oman identiteettinsä, vaikka 
elääkin eristyksessä alkuperäisestä 
kulttuuristaan.” (lähde Wikipedia). 
Edellä olen kertonut kahden inkeri- 
läisperheen diasporasta. 


TEKSTI, MARTTI SOIKKELI, KUVA MARTTI SOIKKELIN KUVAKOKOELMASTA 

TAKAISIN JUURILLE 1 

Kunniakonsuli Toivo Kabanen 

Teksti on alkuosa luennosta , jonka Kabanen piti Suomen 
Maahanmuuttoviraston Tallinnassa 3 1. 10 - 1.11.2013 
pidetyssä seminaarissa TAKAISIN JUURILLE. 

Luennon loppuosa julkaistaan myöhemmin keväällä. 


Inkerinsuomalaisten 

historiaa 

H istoriallinen Inkerin- 
maa sijaitsee Narvajo- 
en takana molemmilla 
puolilla Nevajokea. 

1600-luvun alussa puhjennut 
Venäjän ja Ruotsin sotilaallinen 
konflikti loppui Stolbovan rau- 
haan 1617. Inkerinmaasta (ruot- 
siksi Ingermanland) yhdessä 
Vironmaan kanssa tuli Ruotsin 
provinssi. Alueen perusväestö oli 
siihen asti ollut pääasiassa orto- 
dokseja, vatjalaisia ja isureja. Nyt 
Itä- Suomen ja Karjalan kannak- 
sen kihlakunnista (Savo, Äyräpää) 
muutti Inkerin alueelle luterilaisia 
suomalaisia, joista muodostuikin 
inkerinsuomalaisten perusta. 

1700-luvulla käydyn Pohjan so- 
dan jälkeen alueet jäivät Venäjän 
tsaarin vallan alle. Vuonna 1721 
solmittiin Uudenkaupungin rauha 
Ruotsin ja Venäjän välillä. Venäjä 
lupasi Inkerin luterilaiselle kirkol- 
le ja sen kouluille saman aseman, 
kuin niillä oli ollut Ruotsin vallan 
aikana. 

Luterilainen kirkko yhdisti venä- 
läisten keskellä asuvia suomen- 
kielisiä asukkaita, ennen kaikkea 
inkerinsuomalaisia. Uskonnollis- 


ten kysymysten lisäksi se toimi 
ahkerasti myös sivistyksen pa- 
rissa. Alakouluja oli perustettu jo 
1700-luvulla, mutta säännöllinen 
koulusivistyksen antaminen alkoi 
1800-luvun toisella puoliskolla, 
kun Kolppanassa avattiin vuonna 
1863 opettajaseminaari. Kirkoista 
muodostui suomenkielisiä kult- 
tuurikeskuksia. 

Vuonna 1917 ennen Lokakuun 
vallankumousta Inkerinmaalla 
asui 140 370 suomalaista. Toi- 
minnassa oli 314 suomenkielistä 
koulua ja 32 seurakuntaa. Vuonna 
1918 puhjennut Venäjän sisällis- 
sota tuhosi myös Inkerinmaata. 
Alkanut ideologinen kamppailu 
jakoi inkerinsuomalaiset useaan 
leiriin. Tuttu vanha maailma 
mureni, jotkut asettuivat puolus- 
tamaan sitä, toiset ajoivat uuden 
maailma asiaa, kolmannet jäivät 
passiivisiksi ja tyytyivät syntynee- 
seen tilanteeseen, neljännet pa- 
kenivat neuvostovaltaa Suomeen. 

Vuonna 1920 solmitussa Tarton 
rauhansopimuksessa Suomen ja 
Neuvostovenäjän välillä luvattiin 
Inkerinmaan suomalaisille laaja 
kulttuuriautonomia, joka todelli- 
suudessa jäi vain paperille. Sisäl- 
lissodan jälkeen alkoivat täälläkin 
sortotoimet. Vuonnal929 ryhdyt- 
tiin Venäjällä muodostamaan kol- 
hooseja. Tuona ajankohtana asui 


Inkerinmaalla 121 500 suomalais- 
ta. Kollektivisointi hajotti lopul- 
lisesti Inkerinmaan kyläyhteisöt, 
toi perinteisen maalaiskulttuurin 
rinnalle ns. neuvostokulttuurin ja 
pakotti monet maaseudun ihmiset 
vaihtamaan ammattiaan. 

Vuosina 1929 - 1931 karkotettiin 
tuhannet inkerinsuomalaiset ta- 
lonpojat Itä-Karjalaan, Siperiaan, 
Kazakstaniin ja Keski-Aasiaan. 
Vuosina 1935 - 1936 ”puhdistet- 
tiin” Pohjois- ja Länsi-Inkerin- 
maan Neuvostoliiton raja-alueet 
inkerinsuomalaisista. Noin 27000 
inkerinsuomalaista karkotettiin, 
mutta osa murhattiin. Heitä pi- 
dettiin täällä epäluotettavana ele- 
menttinä. 

300 vuoden aikana luotu suoma- 
lainen kulttuuriympäristö - lu- 
terilaiset seurakunnat ja kirkot 
ja suomenkieliset koulut - hävi- 
tettiin lopullisesti vuonna 1937 
sulkemalla suomenkieliset koulut 
ja vuonna 1938 kieltämällä suo- 
malaisten seurakuntien toiminta 
ja uskonnollinen elämä. 

Toisen maailmansodan aikana 
jäi Inkerinmaa sotatantereeksi. 
1941/42 kyyditettiin Leningra- 
dista ja Pohjois-Inkerinmaalta 
Puna-armeijan hallussa olevalta 
alueelta tuhansia inkerinsuoma- 
laisia Siperiaan. Keski- ja Län- 

si-Inkerinmaan valloitti Saksan 
armeija. Suomen kanssa sovitun 
mukaisesti lähettivät Saksan vi- 
ranomaiset suomalaiset perheet 
valloitetulta alueelta Suomeen. 
Yhteensä Suomeen siirrettiin 
lähes 65 000 ihmistä, missä hei- 
dät sijoitettiin hajalleen yli koko 
Suomen. 

Toisen maailmansodan jälkeen 
vaati Neuvostoliitto rauhanso- 
pimuksen mukaisesti Suomelta 
Inkerinmaalta siirrettyjen inke- 
rinsuomalaisten palauttamista 
luvaten heille paluun kotiseudul- 
leen. Noin 5 000 inkerinsuoma- 
laista pakeni neuvostovaltaa tun- 
temansa pelon ajamina Ruotsiin ja 
muutama tuhat jäi Suomeenkin. 
Neuvostoliittoon palautettiin noin 
56 000 inkerinsuomalaista. Pa- 
laajia ei päästetty vanhalle koti- 
seudulleen, vaan heidät siroteltiin 
hajalleen pitkin Neuvostoliittoa. 
Heidän piti elää nälässä ja kurjuu- 
dessa Venäjän lakeuksilla. 

Yhdistystoiminta käynnistyy 
Virossa 

Sisä-Venäjälle kyyditettyjä inke- 
rinsuomalaisia alkoi hiljakseen 
vaeltaa Viroon, historialliseen 
naapurimaahansa. Toisen maa- 
ilmansodan jälkeen muodostui 
Viro monen inkerinsuomalaisen 
asuinmaaksi. 1948 - 1950 kohta- 
si heitä täältäkin karkottaminen. 
Asuinpaikaksi määrättiin Karjala. 

Stalinin kuoleman jälkeen mo- 
net Virosta kertaalleen karkotetut 
palasivat Viroon takaisin, koska 
heidän Inkeriin jääneissä kodeis- 
saan asuivat uudet asukkaat tai 
koti tai koko kylä oli hävitetty 
sodassa. Viroon tulleiden inkerin- 
suomalaisten kielen ja kulttuurin 


valinta riippui siitä, mistä he on- 
nistuivat saamaan työtä ja asun- 
non. Suomalaiset liittyivät joko 
venäläiseen (etupäässä Pohjois- ja 
Koillis-Viro) tai virolaiseen kult- 
tuuriympäristöön (kaikki muut 
Viron alueet). 

Liikkeelle panevan impulssin sai- 
vat Viron inkerinsuomalaiset viro- 
laisten kansallisesta heräämisestä 
ns. laulavasta vallankumoukses- 
ta, jonka tuloksena Viro palautti 
itsenäisyytensä. Suurella innolla 
ryhtyivät inkerinsuomalaisetkin 
muodostamaan kansallista järjes- 
täytymistään. Tuolloin asui Vi- 
rossa 16 800 inkerinsuomalaista, 
Inkerinmaalla ja Leningradissa 
17 300 ja Neuvosto-Karjalassa 18 
400. Yhteensä siis noin 67 300. 
(Laulava vallankumous tarkoit- 
taa Wikipedian mukaan vuosien 
1987 - 1990 tapahtumia, jotka 
johtivat Viron, Latvian ja Liettu- 
an jälleenitsenäistymiseen. Toi- 
mittajan lisäys.) 

Koko Neuvostoliiton ensimmäi- 
nen inkerinsuomalaisten kansal- 
linen yhdistys rekisteröitiin Tar- 
tossa 22. lokakuuta 1988. Tällä 
hetkellä Virossa toimii 10 paikal- 
lista inkerinsuomalaista yhdistys- 
tä, niistä 9 kuuluu Viron Inkerin- 
suomalaisten Liittoon (perustettu 
25. helmikuuta 1989). Liiton pää- 
maja sijaitsee Tartossa, osoitteessa 
Veski 35. Inkerinsuomalaisilla yh- 
distyksillä on aktiivinen kulttuu- 
rielämä. Juhlitaan kulttuurillisia 
merkkipäiviä, joulua, äitienpäivää 
jne. Yhdistyksissä toimii laulu- 
kuoroja, tanssiryhmiä ja käsityö- 
piirejä. Usealla yhdistyksellä on 
oma suomenkielinen kirjasto. 
Järjestetään suomenkielen kurs- 
seja jne. 


Vuodestal993 ilmestyy Viron 
Inkerinsuomalaisten Liiton oma 
suomenkielinen lehti Inkeri. Leh- 
ti on tärkeä kulttuurin ja kielen 
säilyttäjä. 

Viron Inkerinsuomalaisten Liiton 
vuoden tärkein kulttuuritapahtu- 
ma ovat omat laulu- ja tanssijuh- 
lat. Ensimmäiset järjestettiin vuo- 
den 1991 kesällä Elvassa. Inke- 
rinsuomalaisten laulujuhlaperinne 
ulottuu 1800-luvulle. Vuonna 
1899 oli järjestetty ensimmäiset 
inkerinsuomalaiset laulujuhlat In- 
kerinmaan Skuoritsassa merkittä- 
vän inkeriläisen musiikkimiehen 
Mooses Putron johdolla. Putro on 
myös Inkerinmaan kansallishym- 
nin säveltäjä. 

Yksi inkerinsuomalaisten identi- 
teetin peruskivi on luterilaisuus. 
Tallinnassa ja Tartossa toimivat 
suomenkieliset seurakunnat. 
Nämä seurakunnat kuuluvat Vi- 
ron evankelis- luterilaisen kir- 
kon yhteyteen. Inkerinmaalla on 
toiminut vuodesta 1993 alkaen 
itsenäinen Inkerin evankelislu- 
terilainen kirkko. Siihen kuuluu 
yli 60 seurakuntaa koko Venäjän 
alueelta. Kirkolla on oma piispa. 
Lukuisia vanhoja kirkkoja on res- 
tauroitu. 

Tänään inkerinsuomalaisia asuu 
perinteisellä Inkerinmaalla ja 
Pietarissa, Karjalassa, muualla 
Venäjällä, Ruotsissa, Suomessa 
ja Virossa. Yhteensä on inkerin- 
suomalaisia j a heidän j älkeläisiään 
jäljellä noin 40 000. Virossa asuu 
vuoden 2011 väestölaskennan 
mukaisesti 7 800 suomalaista. 
Heistä on valtaosa inkerinsuo- 
malaisia. 


TAKAISIN JUURILLE 2/Kabanen julkaistaan myöhemmin 

LANSI-INKERILAINEN RUNOLAULU 


Kati Kallio 



L änsi-Inkeristä on tallen- 
nettu yksi laajimmista 
ja monipuolisimmista 
kansanrunojen esittämistavoista 
kertovista aineistoista. Inkerin 
runokulttuureja ei ole kuiten- 
kaan aiemmin lähestytty laula- 
misen tapoihin, esitystilanteisiin 
ja musiikillisiin piirteisiin pai- 
kallistasoilla paneutuen. Väitös- 
kirjatyöni taustalla on ihmetys 
vieraan laulukulttuurin edessä. 
Mitä nämä runot oikein olivat? 
Miten niitä käytettiin, mitä niillä 
tehtiin? Erilaisia laulun rakentei- 
ta, sävelmiä ja esitystapoja oli In- 
kerissä erityisen runsaasti: oliko 
väliä sillä, mitä niistä milloinkin 
käytettiin? 

Väitöskirjassani ''Laulamisen 
tapoja. Esitysareena, rekisteri ja 
paikallinen laji” (2013) keskeistä 
on tekstuaalisten, musiikillisten 
ja esityksellisten piirteiden sa- 
manaikainen tarkastelu. Tällöin 
kuva kalevalamittaisen runon 
lauletuista muodoista tarkentuu 
uudella tavalla. Esityksellisten 
ja musiikillisten tekijöiden huo- 
miointi muuttaa myös käsityksiä 
kalevalamittaisen runon paikal- 
lisista lajijärjestelmistä. 

Erilaiset esittämistapoihin liit- 
tyvät seikat näyttäytyvät tutki- 
muksessani ennen kaikkea lau- 
lajien käytössä olleina joustavina 
keinoina määrittää esityksensä 
ja esittämänsä runon luonnetta. 
Sävelmät, äänensävyt ja esitys- 
tavat saattoivat viitata vaikkapa 
tiettyihin laulutilanteisiin, tun- 
nelmiin tai tunteisiin, tiettyihin 

laulajaryhmiin tai 
paikallisiin lau- 
lunlajeihin. Nämä 
vaikuttivat siihen, 
miten esityksiä yh- 
teisön sisällä tul- 
kittiin. Esimerkik- 
si venäläisperäisen 
"Saadulmoi saadu 
selennoi saadu” 

-refrengin sisältävä 
sävelmä liitetään 
laajassa arkistoai- 
neistossa säännön- 
mukaisesti naisten 
tai tyttöjen kulke- 
miseen läpi kylän 
praasnikkajuhlilla 
tai häiden yhtey- 
dessä. Sävelmällä 
esitettiin tallenta- 
jille ennen kaikkea 
kylän läpi kulkemi- 
seen liittyviä runo- 
ja ja moninaista matkan tekoon 
liittyvää lyriikkaa. Sävelmää käy- 
tettiin joko refrengin kanssa tai 
sitä ilman, mutta tämä refrenki ei 
liittynyt muihin sävelmätyyppei- 
hin. Aloitusruno, sävelmätyyppi 
ja refrenki assosioituivat siis vah- 
vasti tietyntyyppisiin juhlatilan- 
teisiin, paikkoihin ja laulajaryh- 
miin. Tulkintani ja käyttämäni 
teoreettisen viitekehyksen mu- 
kaan tämänkaltaiset aineistossa 
vahvana näkyvät assosiaatiot 
seurasivat runojen, sävelmien ja 
esityksellisten piirteiden muka- 
na myös vähemmän tyypillisiin, 
vapaampiin käyttökonteksteihin. 
Runon laulaminen kyseisellä sä- 
velmällä viittasi erilaisiin kylän 
läpi kulkemisen tilanteisiin. 


Väitöskirjaani voisi luonnehtia 
lauluun painottuvaksi arkistoet- 
nografiaksi. Käytössä on kym- 
menien tallentajien sadoilta esit- 
täjiltä muistiinmerkitsemiä tu- 
hansia runoja ja satoja sävelmiä, 
satunnaisia kuvauksia runojen 
esittämisestä, parisataa äänitettä 
ja muutama sata valokuvaa. Ne 
sijoittuvat pitkälle jatkumolle 
1800-luvun puolivälistä toiseen 
maailmansotaan asti. Aineistoa 
on täytynyt pohtia monelta kan- 
nalta. Mitä kukin tallentaja etsi, 
miten hän työtään teki, mitä pai- 
kalliset tahtoivat hänelle esittää 
ja sanoa? Mitä tallennustilanne 
tekee laululle? Minkälaisia ja 
mistä tallennettuja aineistoja on 
syytä tarkastella rinnan? Mitä 
olivat eri paikkakuntien ja et- 



nisten ryhmien väliset suhteet, 
miten erilaiset paikalliset puhe- 
tai lauluyhteisöt rajautuivat? 
Paljonko kommunikaation ta- 
vat muuttuvat ajassa ja paikassa? 
Aineiston painotusten vuoksi 
työn keskiössä ovat Soikkolan ja 
Narvusin inkeroisten laulukult- 
tuurit, mutta samalla sivutaan 
myös alueen inkerinsuomalais- 
ten ja vatjalaisten lauluja. 

Työn avainteksti on Armas 
Launiksen vuoden 1906 ääni- 
tysretkensä jälkeen kirjoittama 
yhdeksänsivuinen kuvaus pai- 
kallisista laulun lajeista. Lau- 
laminen alkoi usein tietyllä 
sävelmällä ja tietyllä aloitusru- 
nolla tai -teemalla. Paikallisten 
itsensä hahmottama laulun laji 
määrittyi ensisijaisesti tilanteen 
tai tekemisen mukaan. Liek- 
kuvirsi. Tantsunuotti. Metsän 
sävel. Kuten Senni Timonen on 
todennut, tietyt runot kuuluivat 
kiinteästi yhden lajin, vaikka- 
pa liekkuvirren tai kokkovir- 
ren piiriin, toiset taas liikkui- 
vat vapaammin lajista toiseen. 
Paikalliset nimesivät lajeittain 
sekä runoja että sävelmiä, mutta 
sävelmiä etsinyt Launis ei usein 
tunnistanut paikallisten tietyillä 
nimillä kutsumia nuotteja mu- 
siikillisesti samoiksi sävelmiksi. 
Työni perusteella näin oli siksi, 
että tiettyä paikallista lajia saat- 
toi tapauksesta riippuen yhdistää 
melodian samankaltaisuuden 
ohella tai sen sijaan myös ryt- 
mirakenne, ainoastaan säkeen 
kertauksen tapa tai jopa vain 
etäisesti samankaltainen refren- 
ki, ja joskus laji saattoi sulkea 
sisäänsä useita erilaisia sävelmiä 
ja laulamisen tapoja. Lisäksi la- 
jeihin liitetyt sävelmät vaihteli- 
vat paikallisyhteisöittäin. 


Aloitin tutkimuksen tarkaste- 
lemalla inkeriläisiä laulamisen 
tapoja ja tilanteita. Työn myötä 
käsitteet täsmentyivät ja liittyivät 
laajempiin keskusteluihin. Lau- 
lamisen tavasta tuli rekisteri eli 
tiettyihin esitystilanteisiin, esit- 
täjäryhmiin ja näkökulmiin tyy- 
pillisesti assosioituva laulamisen 
tapa. Laulamisen tilanteesta tuli 
esitysareena, tietty tyypillinen 
esitystilanne osallistujineen ja 
keskeissisältöineen, tai esitystä- 

On mahdotonta 

ymmärtää 

laulukulttuurin 
kannalta merkityksellisiä 
esitysten piirteitä 
ymmärtämättä 
kulttuurisesti keskeisiä 
esitysareenoita ja 
rekistereitä. 

van mukana kulkeva muisto kes- 
keisestä esityskontekstista. Laji 
eli genre täsmentyi paikalliseksi, 
laulajien itse hahmottamaksi ja 
nimeämäksi lajiksi. Näiden kol- 
men keskeiskäsitteen kattamat 
ilmiöt hahmotan tietyn yhteisön 
jakamiksi tulkintamalleiksi. Yh- 
teisö kuin yhteisö jakaa käsityksiä 
siitä, mitä ja miten missäkin ti- 
lanteessa tai minkäkin lajin puit- 
teissa on tavanomaista tai sopivaa 
puhua tai laulaa. Nämä käsitykset 
näkyvät sekä puheessa laulusta 
että itse lauluissa. Vaikka esitys- 
tilanteet yhteisön ulkopuolisten 
tallentajien kanssa poikkesivat 
Inkerissä usein monin tavoin yh- 
teisön sisäisistä esitystilanteista, 
rakentuivat ne silti samoille pe- 
rustekijöille. Samat ilmaisun kei- 
not ja laulun jäsentymisen tavat 


ovat esittäjien käytössä niin va- 
kiintuneissa ja tyypillisissä kuin 
epätyypillisissäkin tilanteissa: 
niitä vain käytetään eri tavoin. 
Laulukulttuurin perusteet täy- 
tyy yhden esityksen tarkastelua 
varten tuntea, oli itse esitys mitä 
hyvänsä. Perusteet taas eivät ul- 
kopuoliselle tutkijalle aukea kuin 
riittävän laajan aineiston monita- 
hoisesta tarkastelusta. 

Laulajien tulkinnat omista ru- 
noistaan ja esityksistään välit- 
tyvät arkistoaineistosta lähinnä 
runo- ja sävelmävalintojen sekä 
erilaisten esityksellisten piirtei- 
den kautta. Samalla lähes kaik- 
ki, mitä tiedämme inkeriläisestä 
laulukulttuurista, juontuu näistä 
samoista aineistoista. On mah- 
dotonta ymmärtää laulukult- 
tuurin kannalta merkityksellisiä 
esitysten piirteitä ymmärtämättä 
kulttuurisesti keskeisiä esitysa- 
reenoita ja rekistereitä. Tallentei- 
den tulkitseminen edellyttää nii- 
den takana olevien kulttuuristen 
mallien ja käytänteiden ymmär- 
tämistä, mutta samalla tallenteet 
ovat ainoa lähde näiden mallien 
tavoittamiseen. 

Kirja on ilmestynyt vapaasti 
luettavana sähköisenä julkai- 
suna osoitteessa http://urn.fi/ 
URN:ISBN:9 78-952-1 0-9566 -5. 
Vähän lyhyempi , mutta enemmän 
valokuvia sisältävä versio ilmestyy 
toivottavasti painettuna myöhem- 
min. 

INKERILAISPOJAN TARINA 


Pekka Kakko 



T oivo Kakko syntyi 1. 
Maaliskuuta 1930, Ven- 
joella, Inkerin maalla 
Kakkolan kylässä. Venjoki oli 
silloin keskistä Inkeriä, matkaa 
Venjoen kirkolta silloisen Lenin- 
gradin, nykyisen Pietarin kes- 
kustaan oli n. 30 kilometriä. Itse 
olen isän kanssa käynyt vuonna 
1973 isän syntymäkylässä, ai- 
van sillä paikalla, jossa aiemmin 
oli kotitalo. Silloin paikalla oli 
vain omenapuu muistuttamassa, 
kaikki oli palanut sodan aikana. 
Perheeseen kuuluivat isä Juho 
(s. 1900, k. Luvia -64) ja äiti So- 
fia (os. Suomalainen s. 1901, k. 
Luvia - 80) ja kaksi siskoa Anni 
S-.23 ja Lempi s.-25, Toivo s.-30, 
jälkeen syntyi vielä Elma s. -3 8, 
ja viimeisimpänä Elma-Marjatta 
(Mari ) s. -45 joka syntyi Suo- 
meen tulon jälkeen Luvialla. Si- 
saruksista isää nuorempi Elma 
kuoli dramaattisesti jo Venjoella, 
kun lapsiporukka oli löytänyt rä- 
jähtämättömän kranaatin ja sitä 
kopeloidessaan se sitten räjähti. 
Sittemmin ovat kaikki muutkin 
sisarukset kuolleet ennen isää. 
Anni k. Ruotsi -56, Lempi k. 
Karjaa - 79 ja Marjatta k. Kar- 
jaa-96. 

Inkerin ajan tapahtumista muis- 
tan isän kertoneen, että junalla 
matkustettiin Pietariin. Käytiin 
torilla myymässä juureksia ja vi- 
hanneksia. Määrättiin tietä ra- 
kentamaan, sotilaiden ja muiden 
mukana j, sepeliä murskaamaan 
ruokapalkalla. Kielipäätäkin 


isällä oli, hän oli op- 
pinut espanjalaisilta 
sotilailta espanjan 
kieltä. Samoin venä- 
jänkielisiä runoja ja 
lauluja hän herkistyi 
nuorempana joskus 
lausumaan. Sotilail- 
le tehtiin palveluksia 
jotta saatiin ruokaa ja 
makeisia palkaksi. 

v.-43 Inkeriläiset 
evakuoitiin sota- 
toimialueelta ensin 
Viroon ja sieltä me- 
riteitse Suomeen, 

Hankoon. 13-vuo- 
tiaana isä tuli muun 
perheen mukana 
evakkona Suomeen, 
aluksi Eurajoelle ja 
sieltä sitten Luvialle 
jonne isän isä Juho tuli Pullin 
maatilalle palvelukseen muo- 
namieheksi. Myöhemmin toimi 
puutarhurin hommissa. Niin 
perheen ja isän elämä Luvialla 
alkoi hiljalleen muotoutua. Isä 
aloitti työtehtävissä 13-14v. Pul- 
lin tilalla kettutarhassa, eläinten 
hoitajana ja kävi myöhemmin 
Rippikoulun. Eläimille tarvit- 
tavan veden kävi isä hakemassa 
naapuritalon Sydenin kaivoltapa 
silloin tutustui isään myös ensi 
kertaa Sydenin nuori Liisa tyttö- 
nen. Äitini on kertonut että isäl- 
lä oli usein vedenhakumatkalla 
mukana kaksi pientä ketunpoi- 
kasta jotka seurasivat tiiviisti hä- 
nen kannoillaan. Isä olikin koko 
elämänsä suuri eläinten ystävä ja 


hänellä oli taito käsitellä ja tehdä 
tuttavuutta nopeasti tuntematto- 
mienkin eläinten kanssa. 

Rippikoulun käynnin jälkeen 
isä meni Luvian sahalle lauta- 
pojaksi ja hankki itselleen ajan 
hengenmukaisesti polkupyörän, 
jolla liikkuminen oli hieman 
nopeampaa. Myöhemmin kun 
aikuistuttiin ja samoissa poru- 
koissa sen ajan tapaan nuorina 
kuljettiin niin lempi leimahti ja 
isä ja äiti astelivat avioon vuon- 
na 1956. Isä on äidille todennut 
myöhemmin, että aikanaan lap- 
sena Venjoella heillä oli kissa 
joka tapasi loikoilla mielellään 
isän vieressä, enteellisesti tämän 
kissan nimi oli Liisa. 


Nuori mies houkuteltiin olut- 
tehtaalle auton apumieheksi ja 
hän kävi autokoulun niillä tie- 
nesteillä. Ostipa moottoripyö- 
ränkin, sellaisen suoratankoisen 
(pässinsarvi) BMV, jolla huristeli 
Luvian raitilla ja maakunnissa. 
Sitten aukesikin jo autokuskin 
paikka, ja olutta ajeltiin nelisen 
vuotta. Työhaastattelun kautta 
tarjoutui nuorelle miehelle työ- 
paikka Porin Osuusteurastamol- 
ta myyntimieheksi, työkaluna oli 
auto ja kaupasta kauppaan teh- 
tiin päivittäin myyntimatkaa. 
Itse muistan hyvin kun olin kou- 
lupoikana Isän mukana Pihlavan 
lenkillä, sai herkutella matkalla 
makkaralla ja kauppiaatkin an- 
toivat karkkia pikku apumie- 
helle. Samoille reissuille pääsi 
myöhemmin myös Timo velje- 
ni. Ajoittain isä ajoi linja-autoa. 
Niin sanotun työläisvuoron eli 
Sookarin linja-auton aamulla klo 
5 Luvialta Poriin. Päivä oli pitkä 
kun välillä kierreltiin myynti- 
matka maakunnassa ja kotona 
isä oli vasta kahdeksalta illalla. 

Tämän takia perhe muutti Poriin 
1965, ja asunto löytyi Vähärau- 
malta, jossa Isä asui äidin kans- 
sa loppuelämänsä yli 47 vuotta. 
Myös Osuusteurastamolla isä 
viihtyi hyvin, työtehtävätkin 
aikaa myöten toki vaihtuivat, 
ja Teurastamolta isä jäi varhais- 
eläkkeelle 55v. lihamestarin teh- 
tävistä. 

Isän sukulaisista osa palasi/pa- 
lautettiin sodan jälkeen takaisin 
silloiseen Neuvostoliittoon us- 
kotellen että pääsevät takaisin 
asuinsijoilleen. Toisin kävi, he 
sijoittuvat Viron ja Petroskoin 
alueelle. Joitakin henkilöitä 
niillä main vielä elää. Isän perhe 
sai jäädä Luvialle, koska Pullin 


rouva takasi heille työpaikan ja 
asunnon. Suomen kansalaisuu- 
den isä sai 1956. Silloin hän oli 
aviossa Liisan kanssa ja siskoni 
Merja oli syntynyt. 1970 - 1980 
luvulla kun turistiviisumia alet- 
tiin myöntää, niin isä ja äiti vie- 
railivat seuramatkojen mukana 
näiden sukulaisten luona. Isän 
serkku Arvi sekä osa hänen per- 
heestään muuttivat paluumuut- 
tajina Suomeen 1990. Meistä 
lapsista Luvialla asumisen ai- 
kaan ovat syntyneet Merja -56, 
minä Pekka -60 ja Porissa sit- 
ten syntyi Timo muuttovuonna 
1965. 

Kun talouteen v.1962 - 1963 os- 
tettiin auto (harmaa Rover) niin 
kesälomallakin isä vielä jaksoi 
ajaa. Tutuksi tuli lähiympäristö 
ja pitempiäkin matkoja tehtiin. 
Joinakin kesinä vierailimme 
isän siskon Lempin perheen 
luona Hyvinkäällä sekä Raja- 
mäellä ja myöhemmin heidän 
mökillä Vuohijärvellä. Samoin 
ajelimme pohjoiseen ja poikke- 
simme Liljan (äidin lapsuuden 
ystävä Luvialta) ja Sakarin luona 
Muuramessa, myöhemmin Ro- 
vaniemellä ja heidän mökillään 
Kivijärvellä. 

Ison osan vapaa-aikaansa ja vä- 
hät varansa isä käytti Liisan ko- 
titalon Sydenin kunnostukseen, 
näin oli jo työssäoloaikana sekä 
sitten eläkepäivinä. Talo onkin 
pysynyt hyvässä kunnossa ja toi- 
mi aina koko kesän äidin ja isän 
asuntona. Isä oli innokas puu- 
tarhassa puuhaaja. Kevät alkoi 
aina kuusiaidan leikkaamisella. 
Sitten oli vuorossa omena - ja 
luumupuut. Marjapuskien alus- 
tat piti kääntää sekä sipulipenkki 
ja perunaa piti istuttaa. Kesäisin 
sitten kokoonnuimme Luvialle 


perheen voimin, saunoen, syö- 
den ja nauttien koko porukalla 
yhdessä. 

Lastenlapset olivat myös isälle 
rakkaita. Heitä on yhteensä 7. 
Monen isän tavoin työpäivät ja 
askareet olivat elämän ruuhka- 
vuosina pitkiä, eikä aikaa omien 
lasten kanssa leikkimiseen tah- 
tonut aina riittää. Niinpä lap- 
senlapset Johanna s.- 89, Heidi 
s. -90, Henri s. -90, Teemu s.-90, 
Noora s.-92, Katri s. -93 jajuho- 
Aleksi s. -98 sitten puuhasivat 
paljon Topi Pappan kanssa yh- 
dessä ja kukin myös erikseen, 
varmasti kaikilla lapsenlapsilla 
on siitä lämpimät muistot. 

Isää muistellessa tulee heti mie- 
leen huolenpito sekä turvallisuus. 
Meidän lasten oli hyvä olla ja 
kasvaa turvallisessa ja huolehti- 
vassa perheessä. Isä ei tupannut 
itseään meidän itsenäistymiseen 
ja päätöksentekoon, vaan antoi 
meidän opetella elämän aakko- 
sia, mutta oli aina valmis autta- 
maan ja huolehtimaan jos jokin 
asia alkoi askarruttaa, kantoi 
vastuuta meidän kaikkien teke- 
misistä. Se oli isän tapa rakastaa. 
Isä oli myös seurallinen ja haus- 
ka jutun kertoja, kiinnostunut 
ihmisistä ja hänen oli helppo 
tutustua uusiin ihmisiin. Isä oli 
Inkeriläisten viestin innokas ti- 
laaja ja lukija sekä kesäjuhlien 
kävijä, kun juhlat osuivat Etelä- 
Suomeen. 

Isän sisaruksista ainoastaan 
Lempillä on jälkeläisiä, poika 
Jouko s.- 54. Hänellä on 4 lasta 
Helena, Jorma, Sini ja Olli sekä 
lapsenlapsia. 

Viimeiset kuukaudet sairaus vai- 
vasi kovasti ja toi ankarat kivut ja 

säryt, niistä isä nyt sitten vapau- 
tui nukkuessaan pois 27.10.2013 
aamuyöllä. Isä oli oman per- 
heensä viimeinen, kaipaus jäi ja 
lämminsydämisen rehellisen ja 
tunnollisen työmiehen muisto 
elää nyt lapsissaan ja lapsenlap- 
sissaan. 

Kiitos isä auttavasta ja rakasta- 
vasta kädestä, siitä oli turvallis- 
ta meidän kaikkien pitää kiinni 
vuorollamme. 

Kirjoitti Pekka ja lisäykset Merja 



KOKOU SKUTSU 

Suomen Inkeri-liitto ry:n kevätkokous 

pidetään maaliskuun 29. päivänä 2014 klo 14.00 

Karj alatalolla 

Inkeri-kodissa 

Käpylänkuja 1 

00610 Helsinki 

Kokouksessa käsitellään säännöissä kevätkokoukselle määrätyt asiat. 
Aänivaltuutettuja ovat jäsenmaksunsa maksaneiden jäsenjärjestöjen 
valtuuttamat henkilöt sekä ne hallituksen hyväksymät henkilöjäsenet , 
jotka ovat suorittaneet v. 2014 jäsenmaksunsa eräpäivään mennessä. 

Hallitus 

TERVEHDYS JA KORTTI PRESIDENTTI KOIVISTOLLE 


Arvoisa presidentti Mauno Koivisto 

Olette saavuttanut 90 vuoden arvostetun iän . Me inkerinsuomalaiset kaluamme toivottaa 
Teille lämpimästi onnea. 

Samalla esitämme sydämelliset kiitokset siitä lahjasta, jonka Te olette suuressa viisaudessanne 
meille inkerinsuomalaisille antanut, kun olette helpottanut meidän palaamistamme tänne 
}) isiemme maahan ’! 

Toivomme Teille paljon rikkaita päiviä ja vuosia sekä 
Hyvää joulua ja onnea vuodelle ZOX4! 

Inkerinsuomalaiset ja meidän ystävämme ja tukijamme seuraavissa järjestöissä sekä niiden 
ulkopuolella: 

Suomen Inkeri -liitto ry 

Helsingin seudun Inkeri-seura 
Hyvinkään Inkeri-kerho 
Lahden seudun Inkeri-seura 
Turun Inkeri-seura 

Inkerin kulttuuriseura ry 
Inkerikeskus ry 

Espoon tuomiokirkkoseurakunnan Kanerva -piiri 

Helsingin seurakuntayhtymän Mikaelin seurakunnan Kaarikerho ja Vuosaaren seurakunnan 

Raamattupiiri Iltarusko 

Vantaan seurakuntayhtymän eri piirit 

Lukuisat muut tahot ja yksityiset henkilöt eri puolilla Suomea 

Puolesta: Alina-Sinikka Salonen, Suomen Inkeri -liitto ry, puheenjohtaja 

Ja siellä kaikilla oli niin mukavaa 


Kuvat Anneli Mylläri 

NIIN ERILAISIA SUOMALAISIA 

Aili Mehiläinen 


O len lapsesta asti tiennyt kieltäydyin, vaikka - NL:ssa tossa, törmäsin keski-ikäisiin 
olevani "suomalainen”: eläneet tietävät - mitä kaikkea ja vähän vanhempiinkin paluu- 

minulla oli erilainen olisin voinut saada, jos urani olisi muuttajiin ja heidän puolisoihin- 
nimi, erilainen sukunimi ja ko- edennyt tätä rataa). "Suomalai- sa, jotka opiskelivat sinnikkäästi 
tona puhuttiin "suomea”, kuun- sena” pääsin vuosia myöhemmin suomea. Huomasin, että vuodes- 
neltiin Suomen radiota, ja joulu- muuttamaan Suomeen. ta toiseen samat ihmiset ilmes- 

kuusi pystytettiin olohuoneeseen tyivät luokkahuoneeni ovelle, 

jo 24. joulukuuta. Kerran yksi Suomeen muutettuamme emme vaikka ilmoittautumisaika olisi 
mummoni ystävä sanoi minul- ole joutuneet kärsimään yksi- jo ohi ja luokassa ei enää ollut 
le jo pois lähtiessään: "Muista näisyydestä: sekä sukulaisemme yhtä ainoataan vapaata tuolia ja 
tyttö, sie oot inkeriläinen!” Sillä että ystävämme ovat inkeriläis- pyysivät päästä suomen tunneil- 
tokaisulla ei siihen aikaan ollut taustaisia, joten tuttu elämän- le. Heille suomen kurssi ei ollut 
mitään sen kummempaa merki- tapamme jatkui. Pikku hiljaa pelkästään tapa päästä sisään uu- 
tystä. "Suomalaisena” eli vähem- kaikki saivat töitä, lapset mars- teen elämään, vaan myös väy- 
mistön edustajana olisin voinut sivat toiset kouluihin ja toiset lä, jonka kautta seurustellaan, 
saada joitakin etuja, kun minut päiväkoteihin eli elämä jatkui. tutustutaan uusiin ihmisiin, 
esim. päätettiin valita komso- vaihdetaan ajatuksia ja kuullaan 

mol-nuorisojärj eston kaupungin Kun sitten aloitin suomen opet- uutisia. Monet suomalaisittain 
neuvostoon (mistä kunniasta tajana Helsingin työväenopis- työmarkkinoilla olevat eivät iki- 



nä saa töitä: ei sopivaa ammattia 
tai ammattipätevyyttä, ei kieli- 
taitoa eikä tarvettakaan lähteä 
ponnistelemaan, kun ikää on 
kertynyt jo päälle 55 ja omassa 
kotimaassaan on jo päästy eläk- 
keelle. 

En voi väittää, että he poloi- 
set elävät täysin syrjäytyneinä. 
Vaikka sellaisiakin tapauksia on, 
kun paluumuuttoon oikeutettu 
on jo korkeassa iässä, mutta hä- 
nen lapsensa ja lapsenlapsensa 
jäävät asumaan Venäjän puolelle. 
Suuremmalla joukolla Suomeen 
on muuttanut myös muita suku- 
laisia: siskoja ja veljiä perheineen 
sekä omia lapsia perheineen. Te- 
kemistä näyttää riittävän: mum- 
mot ja vaarit raahaavat lapsen- 
lapsiaan harrastuksiin tai pitävät 
alaikäisille seuraa, kun niiden 
vanhemmat ovat kielikursseilla 
tai töissä. Rajan taakse jääneet 
sukulaiset ja ystävät myös pitävät 
huolen, ettei Suomeen muutta- 
nut jäisi potemaan kovaa ikävää, 
joten vieraita rapakon takaa käy 
säännöllisesti. 

Minä olin kuitenkin kiinnos- 
tunut aktivoimaan ikäihmisiä, 
jotka eivät itse päässeet suomen 
kurssia pidemmälle. Tarkoituk- 
sena oli esittää ne mahdollisuu- 
det, jotka asuminen Suomessa 
tarjoaa. Tarttuuko uusiin mah- 
dollisuuksiin tai ei - se on sitten 
jokaisen oma päätös. 

Näin ollen syntyi S eukko -seura, 
jonka tarkoituksena on tarjota 
kehittymismahdollisuuksia ja 
seurustelua ikääntyville pa- 
luumuuttajille. Vuoden 2013 
syksyllä alkoi toimia englannin 
kielen kurssi ja vuoden lopussa 


käynnistettiin liikuntaryhmä. 
Monet ovat kiinnostuneet käsi- 
töistä, joten säännöllisin välein 
järjestämme käsityöpajoja. 

Miksi englannin kielen kurssi, 
vaikka eivät kaikki puhu vielä 
suomeakaan sujuvasti? Vastaus 
on yksinkertainen: aivoille on 
tarjottava pureskeltavaa. Kun 
suomeakin on opiskeltu, niin 
vaihteeksi sopisi nyt englanti. 
Monet ovat jo käyneet muualla- 
kin Euroopassa ja huomanneet 
matkoillaan, että olisi hyvä osata 
vaikkapa muutama sana englan- 
tia pärjätäkseen. Englannin kie- 
len tunnit pidetään Karjala-ta- 
lon Inkerikodissa torstaisin kello 
17.00. Opettajana toimii Alina 
Maltseva, joka ilolla suostui pi- 
tämään tunteja seniori-ikäisille. 
Hän on taitava ja hänestä pide- 
tään kovasti. 

"Muista tyttö, sie oot 
inkeriläinen!” 

Seniori-ikäisten olisi pidettä- 
vä huolta myös omasta hyvin- 
voinnistaan ja terveydestään. 
Muistaakseni entisessä NL:ssa 
hyvä terveys oli lääkäreiden kä- 
sissä, jotka määräsivät vaivaan 
kuin vaivaan lääkkeitä, voiteita 
ja yrttejä, mutta kukaan ei käs- 
kenyt viisikymppistä lähtemään 
hiihtopolulle. Tarkoituksenam- 
me on saada ihmiset liikkumaan 
aktiivisesti. Onneksemme löy- 
simme Anna Kajavan, joka on 
pari vuotta sitten muuttanut 
Suomeen. Hän tähtää tulevai- 
suudessa hoitotyöhön ja aktii- 
visena liikkujana on kiinnostu- 
nut liikuntaohjaajan hommista. 
Hän vetää liikuntaryhmää, joka 


vuonna 2014 aloittaa Kontulan 
palvelukeskuksessa (Kontukuja 
5). Ryhmä kokoontuu maanan- 
taisin kello 17.00. Tarjolla on 
erityyppistä liikuntaa: sauvakä- 
velyä, joogaa ym. 

Seukko-seura kokoontuu myös 
joka kuun viimeisenä lauantaina 
Karj alatalossa (Käpylänkuja 1, 
2. krs. Inkerikoti, kello 10.00). 
Silloin keskustellaan ajankohtai- 
sista asioista kahvi- ja teekupin 
ääressä tai askarrellaan. Kaikki 
eivät pysty varmaan koskaan pu- 
humaan riittävän hyvin suomea, 
joten yhteiskielenä on venäjä. 
Olemme kuitenkin kiinnostu- 
neita löytämään ns. tandempart- 
nereita, jotka olisivat kiinnostu- 
neita puhumaan seniori-ikäisten 
kanssa suomea. Monelle kynnys 
lähteä suomalaisten kanssa har- 
rastamaan on liian korkea: ei us- 
kalleta, koska ei luoteta omaan 
kielitaitoon. Oman parin kanssa 
keskustelu ehkä lähtisi helpom- 
min käyntiin. 

Tiedot Seukkojen kokoontumi- 
sista ovat Tapahtumakalenteris- 
sa lehden takaosassa. 

LYHYESTÄ VIRSI KAUNIS 


Kokeillaan, toimiiko tällainen pieni tiedotusnurkkaus. Tässä kuka hyvänsä voi antaa vinkkejä tai 
ideoita, lähettää terveisiä tai tiedottaa. Viestinkin toimittajat julkaisevat tässä lyhyet tekstinsä. 
Kirjoitus voi olla myös ilman nimeä, jos nimen ilmoittaminen tuntuu vaikealta. 


Liiton kunniapuheenjohtaja Keijo Korkka! 

Suomen Inkeri-liitto tervehtii sinua. Olet toiminut 
vuodesta 1975 alkaen vuoden 2013 loppuun Liiton 
hallitustehtävissä, näistä puheenjohtajana vv. 1991 - 2001 
ja varapuheenjohtajana vv. 2002 - 2013. Kun nyt olet 
luopunut luottamustehtävistä, muistamme arvostaen 
asiantuntijuuttasi ja toivomme, että se on tarvittaessa 
edelleen käytössämme. Lämpimät kiitokset! 


Päivitetty kirjaluettelo on netissä www.inkeriliitto.fi 
Luettelo julkaistaan myöhemmin myös viestissä. 


Perhekuvan omistaja löytyi 

Edellisen viestin sivulla 21 oleva kuva oli joutunut Hatsinan- 
Kolppanan matkalla puheenjohtajan papereitten joukkoon. 

Kuva on otettu Jyväskylässä 1957. Sen omistaja Jalmari 

Björn on oikealla ylinnä. Hän, samoin kuin kuvassa olevat 
veljensäkin, on syntynyt Kolppanan kylässä ja käynyt 
seminaarin koulua. 

Isä Antti Björn, s. 1908, oli Sernitsan kylän koulun opettaja. 
Venäläiset hakivat hänet sotaväkeen syksyllä 1941, eikä 
hänestä ole sen jälkeen kuultu mitään. 

Äiti Sofia (Sonja, os. Inki), s. 1911 kuoli 64-vuotiaana 
Jyväskylässä. 

Ylhäällä vasemmalla veli Vilho, keskellä Oskari. Keskellä 
vasemmalta reunimmainen Robert on kuollut. Äidin ja 
Jalmarin välissä on Valtteri. 


Suomen Inkeri-liiton 80-vuotisjuhlat 

18. - 19.7.2014. Seuraavaan numeroon tulee tarkempia 
tietoja. 


Puheenjohtaja kiittää rouvaa, joka antoi Mikaelin 
kirkossa vinkin Presidentti Mauno Koiviston muistamisesta. 
Koivistolle lähetetyn kirjeen kopio on tässä viestissä. 


Liitto suosittelee kaikille sukututkimuksesta 
kiinnostuneille seuraavaa tapahtumaa: Inkerin 
sukututkimuspäivät 22. - 23.2.2014 klo 11-17 
Inkerin kulttuuriseurassa osoitteessa VVallininkatu 7. 
Asiantuntijoina ja opastajina toimivat Pekka VVikberg ja 
Risto Toivonen. 

Tiedon lähetti kulttuuriseuran puheenjohtaja Helena 
Miettinen 


Uusi kirja löytynyt päivityksen jälkeen: Pirhonen Olli. 
Kansan vihollinen. Inkerinsuomalaisen Niina Väärän tarina. 
Copyright @ Docendo Oy. Saarijärven Offset Oy 2012. 

UUTISKOLUMNISTIN KANNANOTTO 

Inkeri ja inkeriläisyys missä mikin on? 


Wladimir Kokko 

T uskin jollakulla on tark- 
ka määritelmä, mitä in- 
keriläisyys tarkoittaa. 
Minusta siihen kuuluu tietoisuus 
yhteisestä kotimaastamme kau- 
nisten muistojen Inkeristä. Se 
sisältää suomen taidon ja lem- 
peän suhtautumisen isovanhem- 
piemme hauskaan venäjän sanoja 
täynnä olleeseen murteeseen. Sii- 
hen liittyvät vanhat Inkerinmaan 
kansanlaulut ja tuttuja virsiä rau- 
hallisine luterilaisine jumalan- 
palveluksineen. Kuri ja siisteys 
kotona, jotka olemme oppineet 
vanhemmilta ja isovanhemmil- 
ta, heidän kertomia perheen sor- 
to- ja vaellustarinoita. Ehkä se 
tarkoittaa myös tottumusta re- 
helliseen työhön ja kiinnostusta 
siitä, miten siellä Suomessa me- 
nee. Kaikkea tätä sanon inkeri- 
läisyydeksi ja juuri se muodostaa 
identiteettimme ytimen. Inkeri- 
läisyys ei säily kirjahyllyillä eikä 
museoissa, se on meissä. Jos se 
elää, niin se elää sieluissamme. 
Inkeriläisyys on siinä, missä in- 
kerinsuomalaiset asuvat. 

Tilaston mukaan historiallisella 
Inkerinmaalla on jäljellä vain 8 
tuhatta suomalaista. Saman ver- 
ran heitä on Karjalassa, Virossa 
asuu 7 tuhatta maamiestä, taas 
Suomessa arvioiden mukaan on 
yli 25 tuhatta inkerinsuomalais- 
ta. Epäilemättä juuri Suomessa 
suomen kielitaito on elävintä ja 
lasten kasvatus perustuu pääosin 
luterilaiseen kulttuuriperin- 


töön. Jos inkeriläisyys on vielä 
hengessä, niin sen pääpaikkana 
on oltava nykyrealiteettien mu- 
kaan Suomi. Inkeriläistoimin- 
nan painopiste siirtyy Suomeen. 
Ovatko paikalliset inkeriläis- 
järjestöt ja ennen kaikkea Suo- 
men Inkeri-liitto siihen valmii- 
na? Tunteeko Suomessa asuva 
inkerinsuomalaisten sivistynyt 
luokka vastuunsa inkeriläisyy- 
den tulevaisuudesta? En osaa 
vastata näihin kysymyksiin siksi 
asun Pietarissa... Tiedän vain, 

Tunteeko 

Suomessa asuva 
inkerinsuomalaisten 
sivistynyt luokka 

vastuunsa 

inkeriläisyyden 

tulevaisuudesta? 

että moni Suomeen muuttanut 
inkerinsuomalainen on huoles- 
sa vain nopeasta kotoutumisesta 
sekä työnhausta ja yrittää muut- 
tua suomensuomalaisten kaltai- 
seksi mahdollisimman nopeasti 
ajattelematta inkeriläisyyttä 
yhtään. Taas toiset inkeriläis- 
muuttajat vasta Suomessa ovat 
havainneet, että heissä ei ole pi- 
sarakaan suomalaisuutta, tällai- 
set käyvät ortodoksikirkossa ja 
liittyvät Suomen venäläisseuroi- 
hin, jossa laulelevat koskettavia 
ikäviä lauluja Venäjä äidistään. 
Täällä Pietarissa meidän on ehkä 


helpompi tehdä suomalaistyötä, 
juuremme ovat syvässä tässä 
maassa varsinkin jos suvun ko- 
tikylä on säilynyt. Vanhempien 
ja isovanhempien haudoilla on 
helppo käydä milloin tahansa. Ja 
kotikylän kirkon kellot kutsuvat 
joulunviettoon Paikallisnuoret 
ovat kiinnostuneita juuristaan, 
he täyttävät meidän kieliryhmiä 
sekä avullamme tutustuvat suo- 
malaisuuteen ja luterilaisuuteen 
sen paikallisessa inkeriläisessä 
versiossa. Ei edes tarvitse enää 
viranomaisille selittää keitä me 
olemme, päinvastoin meidän 
muusikot kutsutaan joka juhliin 
ja IL:n tulkit ja opettajat arvos- 
tetaan. Mediakin on pienestä 
kansallisvähemmistöstämme 
kiinnostuneena. Juuri pienestä, 
hyvin pienestä vähemmistöstä on 
kyse. Suomalaistyötä riittäisi jo- 
kaiselle ja suomalaisuudesta In- 
kerinmaalla on isoa tarvetta. Ei 
vain niitä inkeriläisyyttä omaa- 
via enää Inkerissä riitä. 

TAPAHTUMAKALENTERI 

Uiton ja jäsenseurojen tapahtumakalenteri 


Ilmoittajille 

Jotta tapahtumakalenteriin toivotut ilmoitukset ehtisivät painoon, tulee ne lähettää toimitussihteerille, postitusmuodosta 
riippumatta, siten, että ne ovat perillä viimeistään lehden kakkossivulla ilmoitettuna aineiston vastaanottopäivänä. 


Suomen Inkeri-liitto ry 

Inkeri-iltapäivät 

Tilaisuudet alkavat kahvihetkellä (kahvi on mak- 
sullinen) klo 13.30. Ohjelma alkaa klo 14.00 

• La 8.2. Santeri Ankerian vaiheet Narvasta 
Kroatiaan; mukana myös omat kokemuk- 
set papin työstä Kroatiassa. Rovasti Matti 
Korpiaho kertoo. 

• La 8.3. Inkerin kulttuuriseura järjestäjänä: 
Inkerinsuomalaisten suomen kielen käyt- 
tö Pietarissa ja sen lähialueella. Pääkohtia 
muutoksesta ja nykyisestä todellisuudesta. Tri 
Kaarina Mononen kertoo väitöskirjastaan. 

• La 12.4. Kirjailija Tapio Koivukari Raumal- 
ta kertoo kirjastaan Meren yli, kiven sisään. 
Kirjassa kerrotaan raumalaisista merenkävi- 
jöistä, jotka salakuljettivat inkeriläisiä meren 
yli Ruotsiin. Toinen raumalainen, toimittaja 
Anni-Meri Räikkönen kertoo Räikkösten 
suvun historiasta. 

Inkeri-koti sijaitsee Karj alatalon 2. kerroksessa, 
osoitteessa Käpylänkuja 1. 

Karj alatalolle pääsee 

• busseilla 52, 55, 55K, 56, 57, 65A, 69, 506 

• arkisin raitiovaunuilla 1 ja IA 

• junalla Käpylän asemalle, josta on noin km 
kävelymatkaa. 

Matkat 

Su 18.5. Taipalsaareen , konsertti ja Putron 
huvila. Tarkemmat tiedot seur. numerossa. 


Pe 20.6. - ma 23.6.juhannusmatka Venäjälle 
Sestroretskiin (Systerpek, Siestarjoki - monta 
nimeä), jossa juhlat 21.6., jumalanpalvelus 
22.6. Terijoen kirkossa. Majoitus hotellissa 
puolihoidolla. Retkeillään Pohjois-Inkerissä 
matkustajien toiveiden mukaan (kertokaa 
ilmoittautumisen yhteydessä). Viipurissa käy- 
dään uusitussa Aallon kirjastossa tai Eremi- 
taasissa. Matka toteutuu, jos matkustajia on 
vähintään 12. Hinta- arvio on noin 450 €+ vii- 
sumi. Lopullinen hinta riippuu mm. matkusta- 
jien määrästä. Ilmoittautumiset 15. helmikuu- 
ta mennessä: Anneli Mylläri, Kyläkaivontie 2 
B 18, 01350 Vantaa tai anneli.myllari@welho. 
com. Tiedustelut: Anneli Mylläri, 0407435560 
tai Alina-Sinikka Salonen, 040 7437042. 
Matka järjestetään vain, jos tarvittava määrä 
matkustajia on ilmoittautunut määräaikana. 
Ilmoittautuminen ei siinä vaiheessa ole vielä 
sitova. Ilmoittautuneille annetaan lopulliset 
hintatiedot ennen lopullista päätöstä. 

Pe 4. - su 6. 7. Tallinnan suurille laulu- ja 
tanssijuhlille. Lähtö Länsisatamasta pe 4.7. 
klo 10.30, paluu su 6.7. klo 21.30. Hinta 220 
€ sis. laivamatkat Tallinkin laivalla, kuljetukset 
satama - hotelli - konserttipaikat, 3 konsert- 
tilippua, majoituksen 2 hh aamiaisella hotelli 
Braavossa vanhassa kaupungissa. 1 hengen 
huoneen lisämaksu on 60 €. Numeroitujen 
konserttipaikkojen lisämaksu on 75 €. Mat- 
kalle mahtuu 30 henkilöä. Ilmoittautuminen: 
alinasinikka@gmail.com tai Alina-Sinikka 

Salonen, Metsäpurontie 17 D 58, 00630 
Helsinki. Ilmoita nimi, osoite, puh. nro, s. aika 
ja mahdollinen Tallinkin kortin nro. Ilmoita 
myös, jos haluat maksaa lipuista lisämaksua 
75 €. Paikat täytetään ilmoittautumisjärjes- 
tyksessä. Varaus on sitova, kun varausmaksuna 
on maksettu 70 € Suomen Inkeri-liiton tilille 
FI15 8000 1710 3772 44. Ilmoittautumisaikaa 
on niin kauan kuin paikkoja on. Tiedustelut 
A-S Salonen, 0407437042. 

SUOSITELLAAN 

Suosion saaneet Inkerin sukututkimuspäivät 

pidetään 22.-23.2.2014 klo 11-16 

Inkerin kulttuuriseurassa osoitteessa VVallinin- 

katu 7. Asiantuntijoina ja 

opastajina toimivat Pekka Wikberg ja Risto 

Toivonen. 

Hyvinkään Inkeri-kerho 

Hyvinkään Inkeri-kerho ry kokoontuu seura- 
kunnan aulakahviossa (Hämeenkatu 16) aina 
kuukauden 1. Sunnuntaina kello 14. 

Kevään kokoontumiset ovat seuraavat: 

• 2.2. Inkerin kansanopetuksen historiaa 

• 2.3 kevätkokous 

• 6.4 kerho 

• 4.5 kerho 

Tiedustelut Irja Pelkonen, 
inkerikerho@gmail.com tai p. 040 550 5712 

Lahden seudun Inkeri-seura 

Kerhoillat joka kuukauden toinen maanantai 
alkaen kello 15 Luther kirkolla, osoitteessa 
Vuorikatu 37. 

Kerhoiltojen kahvituksen sovimme vuorotellen 
jo edellisessä kokouksessa. 

Kerhoilloista ja kokouksista tiedusteluihin 
vastaa Maria Lahti, p. 0400 841 741 


Turun Inkeri-seura 

Besseda-teehetket jatkuvat Palvelupisteessä 
joka kuukauden 1. Ja 3. perjantai kello 13 Irma 
Kapasen vetämänä. 

Juhlatilaisuudet Varissuon kirkolla (Kousanka- 
tu 6), kello 14 alkaen. 

Palvelupiste, Uudenmaankatu 1. Puh. 233 2565 
26.12. joulujuhla 

Helsingin seudun Inkeri-seuran 
tapahtumia 

Anitta Iline anitta@inkeriseura.com tai 
p. 050-565 9805 

Työpajat järjestetään Karjalatalon Inkerikodissa 
(Käpylänkuja 1, Helsinki) 

Tiedustelut Toivo Tupin p. 040 578 3894 

S eukko-seura ry 

• Tapaamiset ovat joka kuukauden viimeise- 
nä lauantaina Karjalatalon Inkeri-kodissa 
klo 10.00 (poikkeuksena valtakunnalliset 
juhlapäivät), Käpylänkuja 1. Ensimmäinen 
kokoontuminen 25.1.2014. 

• Englannin tunnit joka torstai klo 17.00 
Inkeri-kodissa, alkaen 16.1.2014. 

• Jooga- tunnit joka toinen lauantai klo 
10.00 Inkeri-kodissa alkaen 18.1.2014. 

Lisää tietoa netistä www.123kotisivu.fi/seniorit 
ja seuran puheenjohtajalta Aili Mehiläiseltä , aili. 
mehilainen@gmail.com , p. 0503386023. 

KAARISILTA 


Aale Tynni 

Ja Jumala sanoi: ^Toisille annan toiset askareet, 
vaan sinulta, lapseni, tahdon, että kaarisillan teet. 

Sillä kaikilla ihmisillä on niin ikävä päällä maan, 
ja kaarisillalle tulevat he ahdistuksessaan. 

Tee silta ylitse syvyyden, tee, kaarisilta tee, 
joka kunniaani loistaa ja valoa säteilee.” 

Minä sanoin: ”He tulevat raskain saappain, multa-anturoin 
miten sillan kyllin kantavan ja kirkkaan tehdä voin, 
sitä ettei tahraa eikä särje jalat kulkijain?” 

Ja Jumala sanoi: ” Verellä ja kyynelillä vain. 

Sinun sydämesi on lujempi kuin vuorimalmit maan - 
pane kappale silta-arkkuun, niin saat sillan kantamaan. 
Pane kappale niiden sydämistä, joita rakastat, 
he antavat kyllä sen anteeksi, jos sillan rakennat. 

Tee silta Jumalan kunniaksi, kaarisilta tee, 
joka syvyyden ylitse lakkaamatta valoa säteilee. 

Älä salpaa surua luotasi, kun kaarisiltaa teet: 
ei mikään kimalla kauniimmin kuin puhtaat kyyneleet.” 


Aale Tynni on syntynyt Venjoella 1913 ja kuollut Helsingissä 1997. 

Puheenjohtajan mietteitä 

Alina-Sinikka Salonen 


A ikaa jää kovin vähän 
kulttuuriharrastuksiin. 
Siksi koen onnenpot- 
kuksi, jos kirja, jonka luen tai 
elokuva, jonka katson, antaa 
mahdollisimman paljon. Että se 
ei ole vain ajanvietettä. 

Olen viime aikoina ollut onnekas. 
Kohdalleni on sattunut luettavaa 
ja katsottavaa, joka on avannut 
lähihistoriaa ja antanut uskoa sii- 
hen, että pitemmällä aikavälillä 
tarkasteltuna olemme kasvaneet 
ihmisinä. Puhun aikavälistä, 
jonka olen itse elänyt, jatkettuna 
vanhempieni sukupolvella. 

Finlandia-palkinnon saanut 
Riikka Pelon kirja Jokapäiväinen 
elämämme avaa ikkunoita Stali- 
nin ajan sorrettuihin ja sortajiin, 
petettyihin ja pettäjiin. Väli- 
maastoa ei ollut. Kirjassa kerrotut 
raakuudet ovat sydäntä raastavia, 
luettuina kuitenkin siedettäväm- 
piä, kuin näytettyinä elokuvassa. 
Syvä ymmärrys varmaan vaatii 
tämän shokkikäsittelyn. Kirjan 
nimi tulee siitä, kuinka yksi pää- 
henkilöistä muutamien rauhal- 
listen päivien aikana ymmärsi, 
että juuri tämä jokapäiväinen 
elämä, arjen askareet, on parasta 
aikaa. Hänelle sitä ei kauaa suo- 
tu. Kirjasta on sanottu, että se 
on kiihkeä ja järkyttävän kaunis 
kuvaus ihmisyydestä, epätoivos- 
ta, rakkaudesta, petoksesta - ja 
kirjoittamisesta. Minulle se lisä- 
si ymmärrystä siitä, miksi inke- 
riläisiä on sorrettu niin paljon: 


meitä on ollut vaikea taivutella 
sortajan rooliin, kun vaihtoehtoja 
on ollut vain kaksi. 

Inkeriläiset, jotka ovat olleet 
riittävän onnekkaita, ovat sor- 
tokauden alkaessa löytäneet 
kolmannen vaihtoehdon: pyr- 
kimisen Suomeen. Tällaisen 
suvun tarina kerrotaan kirjassa 
Aale Tynni - Hymyily, kyynel, 
laulu. Teoksen nimi tulee Aale 
Tynnin runosta. Aale on keski- 
össä tässä sukukronikassa, jonka 
ovat koonneet Aalen tytär Riitta 
Seppälä ja Riitan poika Mikko- 
Olavi Seppälä. Olen sattumoisin 
asunut samoilla seuduilla, kuin 
Kaapre Tynnin perhe ennen mi- 
nua. Koulutyttönä olin kesätöissä 
Pukinmäen postissa, joka sijaitsi 
Tynnien Kannakselta siirtämässä 
Kotikontu-talossa. 

Kirjassa kuvataan Aale Tynnin 
sekä henkilökohtaista että kir- 
jailijan elämää taisteluineen ja 
voittoineen, iloineen ja suruineen 
niin perusteellisesti, että ”kiveä- 
kään ei ole jäänyt kääntämättä”. 
On hämmästyttävää, kuinka hy- 
vin tietoja on säilynyt, ja kuinka 
suuren työn äiti ja poika ovat teh- 
neet niiden saattamiseksi kirjak- 
si. Aale Tynni on sen ansainnut! 

Vielä mainitsen kaksi elokuvaa: 
12 years slave (12 vuotta orja- 
na) ja Nelson Mandela. Nämä, 
niin kuin edellä mainitut kirjat, 
kertovat ihmisryhmien välisestä 



valtataistelusta. Kirjoissa sorret- 
tuja ovat vähemmistöt, filmeissä 
enemmistöt. Elokuvissa näh- 
dään, että voimalla ja väkival- 
lalla ei päästä niihin tuloksiin, 
kuin sovittelulla ja neuvottelulla 
päästään. Minulle, joka en ym- 
märrä, kuinka sotaa voidaan 
käyttää virallisesti hyväksyttynä 
keinona ratkaista asioita, tämä oli 
ilosanomaa! 

LENINGRADIN PIIRITYKSESTÄ 70 VUOTTA 

Janina Emilia Iljainen , Seuloskoi 


Minulle aiemmin tuntematon Janina Iljainen 
Seuloskoista lähetti viestin, jossa kysyi haluk- 
kuuttani julkaista kuvakertomus Leningradin 
päättymisen 70 -vuotisjuhlista. Olin ilman 
muuta kiinnostunut asiasta. Uskon myös luki- 
joiden olevan. Teksti kuvineen on tässä. A-S S 


I tä-Inkeristä ei ole pal- 
joa kirjoitettu. Eikä 
ihmekään, onhan vai- 
kea uskoa, että Itä-Inkerissä 
(Markkovan seurakunnassa) 
on yleensä asunut ihmisiä. 
Se on ollut pittoreskeja soita 
ja läpipääsemättömiä metsiä. 
Vain paikannimet (Haittola, 
Liipukka, Tortola) muistut- 
tavat entisistä inkeriläisistä 
kylistä. Haittolan kylä on 
saanut nykyaikaisen sotilas- 
muistomerkin. Itä-Inkeri otti 
sodassa pääiskun vastaan, pe- 
rusottelut tapahtuivat täällä 
silloin kun Leningradia puo- 
lustettiin. 

Nyt entisen Markkovan seu- 
rakunnan alueella sijaitsee 
Kirovskin piiri. Kun Le- 
ningradin piirityksestä tuli 
kuluneeksi 70 vuotta, täällä 
oli monta muistotapahtumaa, 
inkeriläisetkin osallistuivat 
niihin. Nevski Pjatatshokin 
kunniapatsaalla pidettiin 
jokavuotinen tilaisuus, jos- 
sa muistettiin Leningradin 
alueen piirityksen läpimur- 
toa. 27.1.2014 täällä kävi 
V. F. Presidentti V.V. Putin. 
Hän kunnioitti kaikkien kaa- 


tuneiden muistoa, mm. oman 
isänsä, joka taisteli Nevski 
Pjatatshokilla. (Valokuva on 
minun ottamani.) 

Samana päivänä toisella 
suurella muistopatsaskoko- 
naisuudella Sinjavinski-kan- 
kareella tapahtui tilaisuus, 
johon osallistuvat ihmiset 
edustivat eri kansallisuutta, 
uskontoa ja poliittisia vakau- 
muksia. Tämä kohtaaminen 
tuskin tapahtuisi toisena päi- 
vänä ja toisessa paikassa. 

Sinjavinossa on yli 10 vuotta 
toiminut aktiivisesti sota- 
arkeologinen joukko Ingria 
(Pietarin yliopisto). 26.1.2014 
se järjesti suksiretken Sinja- 
vinolla (Volhovin rintaman 
linja). Helmikuun 4.-7.pvä 
järjestettiin näyttely ”Lenin- 
gradin uroteko”, johon Ing- 
rian edustajat osallistuivat. 
Se pidettiin Valtioduumassa 
(eduskunnassa) Moskovassa. 
Näyttelyssä oli esille kaivet- 
tuja sotilaiden kunniamerk- 
kejä, metalleja, medaljonkeja 
ja henkilökohtaisia esineitä. 



Presidentti Putin laskee kukkia Nevski Pjatatshokilla. Sieltä hän oli 
matkalla veteraanien tapaamiseen Kirovskiin. (Kuva Janina H jäisen). 



Pavlov Mihail Andrejevitsh , Nevski Pjatatshokin veteraani, 
joka voi vastata kysymyksiin sodasta; Janina Iljainen, 
tekstin kirjoittaja ja kuvien lähettäjä; Tatjana Rjabinina, 
inkerinsuomalaisten ja Vologodin vepsäläisten jälkeläinen. 



Sota-arkeologinen joukkko Ingria XXI suksiretkelläSinjavinon 
taistelupaikoilla. 

Näyttelyesineitä tarkastelemassa lljin Jevgeni Vasiljevitsh, sota-arkeologisen joukon komentaja; Oljesja Tshuprina, 
Ingrian sota-arkeologisen joukon varakomentaja; Sergei Mironov, Oikeudenmukaisen Venäjän puolueen johtaja. 



Kansojen, uskontojen ja maailmankatsomusten ystävyys kohtaavat Sinjavinski-kankareella. 

UUTISKOLUMNISTIN KANNANOTTO 

LENINGRADIN SAARTO JA 
INKERINSUOMALAISET 


Wladimir Kokko 


27. tammikuuta 2014 on täyt- 
tänyt 70 vuotta siitä, kun Le- 
ningrad vapautettiin natsien 
saarrosta. Leningradin saarto 
on toisen maailmansodan his- 
torian traagisimpia vaiheita. 
Yksi miljoona siviiliä kuoli pii- 
ritetyssä kaupungissa nälkään 
ja pommituksiin. Nälänhätää, 
mikä hallitsi kaupungissa tal- 
ven aikana 1941-1942, meidän 
on nykyään mahdotonta edes 
kuvitella. Elintarvikkeita Le- 
ningradiin tuotiin ja ihmisiä 
kaupungista evakuoitiin ns elä- 
mäntietä pitkin Laatokan yli, 
talvisin jäitse ja kesäisin vesitse. 
Saarto kesti vajaa 900 päivää, 
mutta kaupunki ei antautunut. 

Inkerinsuomalaisten kohta- 
losta Smolnassa oli päätetty jo 
24. elokuuta, tämä epäluotet- 
tava vähemmistö oli tarkoitus 
karkottaa Siperiaan ja Kazahs- 
taniin. Ei vain ehditty, saksa- 
laisjoukot valloittivat Lyssin 
(Schlisselburgin) Laatokan ran- 
nalla 8. syyskuuta 1941 ja kaik- 
ki tiet Leningradista sisämaa- 
han olivat poikki. Rintamalinja 
kulki Neva-joken etelärantaa 
pitkin lähellä Kolpinoa, sieltä 
Lihan kautta Strelnaan. Sellai- 
set esikaupungit kuin Pauluskoi 


ja Saari (silloin Detskoje S elo) 
sekä Kraassila olivat saksalais- 
ten valloittamia. Suomenlahden 
etelärannikolla oli vielä pienem- 
pi Rampoon saarto. Suomen 
sotajoukot olivat Kannaksella 
lähellä vanhaa rajaa ja sulki- 
vat piirityksen pohjoissektorin. 
Saartoon jäi noin 28 tuhatta 
inkerinsuomalaista. 

”Perunatja 

hapankaalitynnyri 
kellarissa sekä 
oma lehmä olivat 
kyllä jonkinlaisena 
pelastuksena 
verrattuna 
kaupungissa 
hallinneeseen 

nälänhätään.. ” 

Leningradissa, missä pahim- 
milla piti selviytyä 125 gram- 
man korvikeleivän päiväannok- 
sella, asui suhteellisen vähän 
inkerinsuomalaisia, he olivat 
töissä aseteollisuustehtailla. 
Suurin osa maa-miehistämme 
asui maaseudulla, missä kodin 
lähellä oli oma perunapelto ja 


"liävässä” oma lehmä. Työnte- 
kijöistä oli kova pula, miehet jo 
kesä-heinäkuun aikana saivat 
kutsunnan armeijaan ja puolus- 
tivat kaupunkia natsien hyökkä- 
yksestä. Työikäisten naisten oli 
pakko tehdä kolhoosin työtä, 
osallistua puolustuskohteiden 
rakentamiseen ja Rääpyvällä 
esim. turpeen nostoon. Peruna- 
sato nostettiin ja joitakin rehua 
lehmille hankittiin vanhusten 
ja lasten voimin. Perunat ja ha- 
pankaalitynnyri kellarissa sekä 
oma lehmä olivat kyllä jonkin- 
laisena pelastuksena verrattuna 
kaupungissa hallinneeseen nä- 
länhätään. 

Syys-talven aikana Inkerin 
maaseudulla kulkivat monenlai- 
set varkaat, jotka olivat tietoisia 
maalaisväestön "rikkaudesta”. 
Ulkona olleista maakellareis- 
ta perunat varastettiin öisin ja 
joskus keskellä päivääkin talous 
ryöstettiin ja lehmä vietiin pois, 
siksi lapset ja vanhukset eivät 
pystyneet järjestämään mitään 
vastarintaa. "Linnasta” kävi 
myös nälkäisiä, jotka vaihtoivat 
omaa kultaa ja hopeaa ruokaan. 
Jotkut inkeriläiset eivät voineet 
vastustaa tätä kiusausta, saivat 
kultaa käteen ja jäivät talveksi 

ilman syötävää. Siis pakkasena 
talvena 1941-1942 nälkää näki 
paljon Inkerin maaseudullakin 
asuneita. Nälkään kuoli satoja 
inkerinsuomalaisia. 

Kevät aina tuo mukaan toivoa, 
muttei inkerinsuomalaisille 
maaliskuussa 1942. Karkotus- 
suunnitelma ei unohtunut ja 
Smolnasta tuli käsky suomalais- 
väestön poistamisesta saarron 
renkaasta. Toimittiin pikaisesti, 
yhdessä maaliskuun viimeises- 
sä viikossa kaikki suomalai- 
set oli karkotettava Siperiaan. 
Keitossa se tapahtui niin, että 
piti kävellä Seuluskoihin Myl- 
lypuron rautatieasemalle, moni 
työnsi peräänsä kelkan, jossa oli 
jotain syötävää ja muuta tava- 
raa. Mukaan sai ottaa vain 15 
kiloa tavaroita. Vain vakavasti 
sairaille järjestettiin Seuluskoi- 
hin jokin kyyti. Karkotettiin 
KAIKKI SUOMALAISET 
iästä ja terveydentilasta riippu- 
matta. 

Myllyporon rautatieasemalla 
tulleet inkeriläiset nimilisto- 
jen mukaan laitettiin härkä- 
vaunuihin ja kuljetettiin Osi- 
novetsiin, tämä matka ei ollut 
pitkä. Osinovets oli pikaisesti 
edellisenä syksynä rakennettu 
liikennesolmio Laatokan län- 
sirannalla. Ihmejuttu, mutta 
maaliskuun lopulla 1942 Laa- 
tokka oli vielä jäässä, vaikka jää 
oli jo heikko ja monin paikoin 
sen päällä oli vettä. Inkerinsuo- 
malaiset lastattiin Osinovetsissa 
kuorma-autoihin ja vietiin noin 
30 kilometrin päässä järven toi- 
sella rannalla sijainneeseen La- 
honaan. Jotkut autot kaikkine 
ihmisineen jäivät jään alle, toi- 


set tuhoutuivat pommituksiin, 
naiset vain rukoilivat ja pitivät 
lapsensa sylissä kiinni. Näitä 
”Elämän tien” uhreja on mah- 
dotonta laskea. 

Kabonassa karkotettavat taas 
nimilistojen mukaan siirrettiin 
härkävaunuihin ja vähintään 
kuukauden kestänyt Siperian 
matkansa alkoi. Matkan aikana 
leipää ja keitettyä vettä annet- 
tiin hyvin harvoin. Joka vau- 
nussa ihmiset sairastivat ja hei- 
kommat (lapset ja vanhukset) 
kuolivat. Näin menehtyi vielä 
pari tuhatta inkerinsuomalaista, 
joilla ei ole edes hautaa, ruumiit 
vain jätettiin radan varrelle... 

Näin Leningradin saarto päät- 
tyi inkerinsuomalaisille ja hei- 
dän selviytymistarina Siperiassa 
alkoi. Paluu kotikonnuille käy- 
tännössä tuli heille mahdolli- 
seksi vasta Stalinin kuoleman 
jälkeen. 

Nykyään kaikki inkerinsuoma- 
laiset, jotka asuivat Leningradin 
saarrossa syyskuusta 1941 maa- 
liskuuhun 1942, saavat kaksi li- 
säeläkettä. Toinen on saarrosta 
selviytyneiden lisä ja toinen 
kansallisuudestaan vainottujen 
lisä. Kovalla hinnalla makset- 
tuja etuoikeuksia ne ovat. 



Haluatko saada seuraavan Viestin? 

Tarkista silloin, oletko maksanut lehden tilausmaksun, 35 €. Jos se on unohtunut, maksa se 
maaliskuun loppuun mennessä Suomen Inkeri-liiton tilille FI51 8000 1200 3063 64. 
Muuten tulkitsemme, että olet lopettanut tilauksen. 

Haluatko pysyä Liiton jäsenenä? 

Tarkista silloin, oletko maksanut jäsenmaksun, 20 €. Jos se on unohtunut, toimi samalla tavalla. 
Kirjoita laskuja maksaessasi VIESTI-kohtaan nimesi ja osoitteesi. 

Oletko epävarma maksujesi suhteen? 

Jos haluat kysyä jäsenmaksuista tai lehden tilauksesta , , ota yhteyttä sihteeriin p. 045 261 2342. 

Löydämmekö uusia jäseniä ja tilaajia? 

Suomen Inkeri-liitto kiittää, jos vielä lisäksi löydät uusia tilaajia ja jäseniä. 

Niitä tarvitsemme. Ne turvaavat toimintamme jatkumisen monipuolisena. 

Lämpimin terveisin 

Liiton hallituksen työjaosto 


TAKAISIN JUURILLE 2 

Toivo Kabanen, PhD , kunniakonsuli ja Suomalaisen kulttuurin kehittämissäätiön johtaja 

Kabasen teksti on loppuosa luennosta , jonka hän piti Suomen 
Maahanmuuttoviraston (migrin) Tallinnassa 3 1. 10 — 1.11.2013 
järjestämässä seminaarissa TAKAISIN JUURILLE. Luennon alkuosa 
julkaistiin Viestin numerossa 1/2014. 


KIHINÄÄ JA KUHINAA: MINÄKIN TAHDON SUOMEEN! MITEN ASIAT SUJUIVAT VIROSSA? 


V irossa alkoi inkerinsuo- 
malaisten aktiivinen toi- 
minta vuoden 1988 syk- 
syllä. Se ilmentyi tuohon aikaan 
ennen kaikkea omaan kieleen ja 
kulttuuriin liittyvillä aloilla. Jo 
vuoden 1989 alussa, erityisesti 
Viron Inkerinsuomalaisten Lii- 
ton perustamisen jälkeen, alkoi 
aktiivinen yhteyksien hakeminen 
Suomeen. Yksi ensimmäisiä kon- 
takteja ja myös yhteistyökumppa- 
ni oli Suomi-seura, jonka kautta 
saimme ensi tietomme Suomen 
valtionlaitosten, yhdistysten yms. 
toiminnasta. 

Koska perestroikan myötä hel- 
pottui myös Neuvostoliitosta 
pääsy, syntyi monilla maanmie- 
hillämme toive vierailla esivan- 
hempiensa maassa Suomessa. 
Monilla oli siellä myös sukulai- 
sia ja tuttavia. Koska Neuvosto- 
liitto oli edelleen olemassa, tuli 
ulkomaille pääsemiseksi hankkia 
ulkomaanpassi. Tiettävästi tuol- 
loin oli olemassa laitos nimeltä 
OVIR, joka antoi passeja. Sinne 
syntyivät nopeasti pitkät jonot. 

Helpottaakseen maanmiestensä 
tilannetta ja auttamaan erilaisten 
ongelmien ratkaisemisessa perus- 
ti Viron Inkerin Liitto VIL oman 


toimiston Tallinnaan. Saimme 
solmituksi sopimuksen OVIRin 
kanssa siitä, että toimistomme 
työntekijät alkoivat auttaa tar- 
vittavien asiapaperien valmiste- 
lussa ihmisille passin saamiseksi. 
Samalla yhteytemme Suomeen 
päin avartuivat ja tieto alkoi liik- 
kua myös sikäläisissä liikepiireis- 
sä. Pian toimistoomme tulivat 
käymään erilaiset suomalaisten 
yritysten edustajat, jotka olivat 
hankkimassa itselleen uutta työ- 
voimaa. Se oli ennen yhdeksän- 

''Ensimmäisinä 

vuosina ei ollut 
minkäänlaisia ohjeita, 
kuinka prosessin 
pitäisi tapahtua. " 

kymmenluvun suurta lamaa. Se 
toi mukanaan suuren työkuor- 
man toimistollemme. Meidän 
piti palkata kolme työntekijää. 
Noina vuosina toimistomme oli 
kuin passi- ja työvoimatoimisto. 

Pian syntyi ongelma OVIRin 
kanssa, koska heiltä loppuivat 
passikaavakkeet, ja niiden ti- 
laamiseen kului paljon aikaa. 
Keksimme kuitenkin ratkaisun. 


Myös Neuvosto-Virossa toimi 
ulkoministeriö, joka antoi vir- 
kapasseja. Koska suhteet ulko- 
maiden kanssa laajenivat hyvin 
nopeasti, annettiin suurimmille 
organisaatioille oikeus anoa ul- 
koministeriön virkapasseja. Niin- 
pä myös VIL sai vastaavan oikeu- 
den. Se helpotti matkustamista. 

Presidentti Mauno Koiviston 
10.4.1990 lausunnon jälkeen, 
jonka mukaan inkerinsuomalai- 
sia voi nimittää ulkosuomalaisik- 
si ja että näillä on oikeus palata 
Suomeen, muuttui tilanne. Uusi 
status nosti niin inkerinsuoma- 
laisten omanarvontuntoa kuin 
myös toivetta muuttaa Suomeen. 

Ensimmäisinä vuosina ei ollut 
minkäänlaisia ohjeita, kuinka 
prosessin pitäisi tapahtua. Jotkut 
lähtivät Suomeen viisumilla ja 
löysivät sieltä työtä ja hankkivat 
tarvittavat oleskelu- ja työluvat 
paikan päältä. Monilla oli työn- 
antajan kutsukirje, ja heille an- 
nettiin oleskelu- ja työluvat Viron 
puolella. 

Seuraavana suurena ongelmana 
olivat Suomen konsulaatin pit- 
kät jonot. Kiinnostusta Suomeen 
pääsemiseen ei ollut vain inkerin- 

suomalaisilla, vaan myös monil- 
la vironmaalaisilla. Tämän on- 
gelman lieventämiseksi käytiin 
neuvotteluja konsulaatin kanssa 
inkerinsuomalaisten palvelemi- 
sen parantamiseksi. Ratkaisu- 
na oli se, että torstaisin, jolloin 
konsulaatissa ei ollut vastaanot- 
toa, alettiin palvella inkerinsuo- 
malaisia. Tätä varten sovittiin, 
että joka järjestöstä nimetään 
yhteyshenkilö, joka alkaa käydä 
konsulaatissa valmistelemassa 
viisumeita ja työlupia. Se tapah- 
tui niin, että yhdistyksen edustaja 
toi sovittuna päivänä anomukset 


ja passit konsulaattiin ja sai hal- 
tuunsa edellisellä kerralla tuo- 
mansa passit. Se vähensi oleelli- 
sesti ihmisten vaivannäköä. 

Vuosina 1989-2002 välitti toi- 
mistomme joukoittain työpaik- 
koja Suomeen. Erityisen intensii- 
vinen oli ajanjakso ennen lamaa, 
eli 1990-1991. Mutta työpaikois- 
ta tiedottaminen kiinnostuneille 
jatkui vuoteen 2005. Valitetta- 
vasti meillä ei ole tarkkoja tietoja 
kuinka paljon kauttamme saatiin 
passeja, viisumeita, oleskelulupia 
ja työpaikkoja Suomeen. 


Sellainen spontaani muutto 
Suomeen ei voinut kestää kau- 
an. Olen ymmärtänyt, että pian 
presidentti Koiviston inkerinsuo- 
malaisten statusta koskevan lau- 
sunnon jälkeen eri virkakunnat 
alkoivat organisoida muuttolii- 
kettä. Vuonna 1993 palkattiin 
paikan päältä paluumuuttoneu- 
voja konsulaattiin. Laadittiin 
tarvittavien asiakirjojen luettelo. 
Alettiin järjestää kielikursse- 
ja jne. Tästä kaikesta kuulette 
enemmän seuraavilta esiintyjiltä. 


ORGANISAATIO JA SEN MUUTOKSET PIETARISTA KATSOTTUINA 


Wladimir Kokko 

1. Alku. 

Inkerinsuomalaisten nykyinen 
paluumuutto Suomeen on alka- 
nut vuonna 1990, sen jälkeen, 
kun huhtikuussa presidentti 
Mauno Koivisto televisiohaastat- 
telussa lausui että 'suomalaisia 
Neuvostoliiton alueelta voidaan 
pitää paluumuuttajina Suomes- 
sa”. Tämä lause tuli silloin yllä- 
tyksenä jopa Inkerin Liiton joh- 
dolle, aikaisemminhan olimme 
toivoneet Suomeen muuttolu- 
van vain humanitaarisista syistä 
(esim. eläkejärjestelmä NL:ssa 
oli romahtamassa ja jotkut van- 
hukset näkivät nälkää) tai hätä- 
tilanteessa (kansalaissodan uhka 
tuntui olevan realistinen). 

Alkuvaiheessa säädöksiä, jotka 
määrittelisivät inkerinsuomalais- 
ten muuttoa Suomeen, ei ollut, ja 
paluumuutto oli varsin kaootti- 
nen. Suomeen tultiin turistivii- 
sumilla ja jätettiin oleskelulupa- 
hakemus lähipoliisiin. 

Pietarissa Suomen konsulaat- 
ti puuttui asiaan. Paluumuuton 
järjestelyn sai tehtäväksi kon- 
suli Marja-Liisa Halinen. Hän 
ei voinut kuvitella paluumuuton 
organisaatiota ilman Inkerin Lii- 
ton osallistumista. Hänen pyyn- 
nöstään IL:n toimistossa avattiin 
jonotuskirja ja vain tähän erikois- 
tunut sihteeri piti Suomeen aiko- 
vien nimiluetteloa. Periaatteessa 
Suomeen päästiin vain konsulin 
haastattelun jälkeen, mutta "villi- 
muuttokin” jatkui. Vuonna 1992 
Suomeen ex-Neuvostoliiton alu- 
eelta pääsi ennätysmäärä paluu- 
muuttajia, 4700. Alkuvaiheessa 
riitti, jos yksi isovanhemmista oli 
merkitty asiapapereihin suoma- 
laiseksi. 

Ihan alussa inkerinsuomalaisten 
paluumuuttoa hallinnoi Suomes- 
sa sosiaali- ja terveysministeriö, 
ilmeisesti muuttoa pidettiin hu- 
manitaarisen toimenpiteen kal- 
taisena. Sitten tehtävät siirtyivät 


Työministeriölle, joka aktiivisesti 
kehitti yhteistyötä Inkerin Liiton 
kanssa. IL:n johdon ja Suomen 
viranomaisten välillä käytiin 
jatkuvaa keskustelua, sovittiin 
mm., että vuodessa Suomeen 
voi muuttaa korkeintaan 2000 
inkerinsuomalaista paluumuut- 
tajaa puolisoineen ja alaikäisine 
lapsineen. Tätä lukua ei koskaan 
vuoden 1992 jälkeen saavutettu, 
esim. vuosina 1998-2002 se vaih- 
teli 1000 - 1300, jonakin vuonna 
laski jopa muutamaan sataan. 

Työministeriön kanssa päästiin 
yhteisymmärrykseen siitä, että in- 
kerinsuomalaisia tukeva toiminta 
heidän asuinalueillaan on yhtä 
tärkeä kuin paluumuutto -oikeus 
(IL:n kannalta jälkimmäinen 
on paljon tärkeämpi, siksi, että 
se vastaa liittomme päätavoitet- 
ta - suomalaisuuden säilymistä 
Inkerissä). Vuosina 1992-1998 
yhteistyössämme toteutettiin 24 
miljoonan markan arvoinen In- 


keri-projekti, jonka pääsisältönä 
oli vanhusten palvelutalojen ra- 
kentaminen. Tässä hankkeessa 
mukana olivat Suomen sosiaali- ja 
terveysministeriö, paikalliset so- 
siaaliturvaviranomaiset, Inkerin 
kirkkoja Inkerin Liitto. Projektin 
varoilla rakennettiin Inkeriin 4 
vanhusten palvelutaloa: Keittoon, 
Taaitsaan, Tyröön ja Pietariin. 
Nämä laitokset hidastivat jonkin 
verran vanhusten muuttoa Inke- 
ristä Suomeen. 

2. Säädökset kiristyvät. 

Vuodesta 1996 alkoi inkeriläispa- 
luumuuttoa säätävän lainsäädän- 
nön kiristämisen vaihe. Uusien 
säädöksien mukaan suomalaiseksi 
laskettiin vain henkilö, joka on 
itse, tai toinen hänen vanhemmis- 
taan, tai kaksi hänen isovanhem- 
mistaan merkitty asiapapereihin 
suomalaiseksi. Sen lisäksi paluu- 
muuttovalmennuskurssien käynti 
muuttui pakolliseksi. Ollessaan 
kylmänä "toinen vanhemmista” 
kriteerin suhteen Inkerin Liitto 
tuki Suomen viranomaisten aset- 
tamaa kielitaidon periaatetta. Pi- 
dimme vahvasti kiinni ajatuksesta 
"inkerinsuomalaisen on osattava 
suomea”. Lainsäädäntöä muutet- 
taessa Inkerin Liitolta pyydettiin 
lausunto muutosehdotuksista. 

Hakijalle ilmainen paluumuut- 
tovalmennus järjestettiin suoma- 
laisen vastuukouluttaj an j ohdolla. 
Tämä valittiin suomalaisten suo- 
mea toisena kielenä opettaneiden 
oppilaitosten keskuudesta kil- 
pailupohjalla. Jälkimmäinen osti 
palveluita IL:n Pietarin (PIL:n) 
osastolta, käytännössä PIL järjesti 
opetustilat ja tarjosi suomen opet- 
tajaehdokkaita, valittujen kanssa 
sitten tehtiin työsopimus. Täs- 


sä vaiheessa valmennuskurssi ei 
päättynyt vielä loppukokeeseen, 
mutta osallistuminen kurssiin oli 
pakollinen. 

Suomenkielentaitoa viranomaiset 
pitivät jonotusta nopeuttavana te- 
kijänä, Suomen työministeriö oli 
jopa valmis tukemaan rahallises- 
ti inkeriläisliittojen kielikursseja, 
mikä tuntui todella ajankohtai- 
selta, koska esim. Pietarissa kie- 
liryhmien lukumäärä nousi kah- 
teenkymmeneen. Inkerinsuoma- 
laiset saivat käydä kursseillamme 
ilmaiseksi. 

Seuraavana vuonna mediassa 
syntyi ensimmäinen "inkeriläis- 
kohu”. Sen nosti Suomi-Inkeri 
seura ry. Tämän "ystävyysseuran” 
puheenjohtaja Inkeri Räisänen 
kertoi Suomessa Inkerin Liiton 
manipuloineen jonotusnimilis- 
toilla. Vaikka ei yhtäkään mani- 
pulointitapausta ollut paljastettu, 
jonotuskirjan pitäminen siirtyi 
vuonna 1997 pääkonsulaattiin. 
Silloin Suomen Pietarin edustus- 
tossa paluumuuttojonossa oli noin 
7000 ilmoittautunutta. 


"Lehdistön meteli oli 


pikkujuttu verrattuna 
vuosina 2002—2003 
nostettuun kahakkaan. ” 


Yllä mainittu lehdistön meteli oli 
pikku juttu verrattuna vuosina 
2002-2003 nostettuun kahak- 
kaan. Silloin suomalaiset lehti- 
miehet kirjoittivat innolla inkeri- 
läisistä rikollisista. Korostettiin, 
että inkeriläispaluumuuttajat ovat 
pääosin työttömiä ja nuoriso kri- 
minalisoituu. Vaikka 1990 -luvul- 
la olikin alle sata inkeriläisnuorta 


karkotettu takaisin Venäjälle tai 
Viroon huume- tai varkausrikok- 
sista, mitään "inkeriläismafiaa” ei 
löytynyt. Kohu oli pääosin spe- 
kulointia, koska rikospoliisi ei 
voi lakia noudattaen edes kysyä 
epäiltyjen etnistä taustaa. . . Kei- 
tä ne paluumuuttajan statuksella 
Suomessa oleskelleet oikein oli- 
vat? Saattoivat olla inkerinsuoma- 
laisten, Suomen kansalaisten tai 
amerikansuomalaisten jälkeläisiä. 

Päättäjät kuitenkin taas reagoivat 
ulkomaalaislain kiristämisellä. 
Vuonna 2003 voimaan astuivat 
lainmuutokset, joiden mukaan in- 
keriläispaluumuuttajilta vaadittiin 
kielitaitoa (A2 tasolla), käytän- 
nössä se tarkoitti, että kielitesti 
tuli pakolliseksi. Paluumuuttajalla 
oli oltava myös asunto Suomessa. 

Samaan aikaan jonotuslistat 
Suomen eri edustoista Venäjällä 
yhdistettiin ja siirrettiin Pietarin 
pääkonsulaattiin. Suomeen aiko- 
vat saivat uudet jonotusnumerot 
ilmoittautumispäivänsä mukaan, 
silloin heitä oli yhteensä yli 20 
000 . 

Työministeriö oli jatkanut tuki- 
toimintaansa inkerinsuomalaisten 
asuinalueilla. Vuosina 1999-2002 
toteutettiin isohko yhteistyöhan- 
ke, jonka päätavoitteena oli in- 
kerinsuomalaisten työllistymis- 
mahdollisuuksien parantaminen 
heidän kotiseuduillaan sekä hei- 
dän suomalaisen identiteettinsä 
säilyttäminen. 

3. Inkeriläispaluumuuttajan 
mutkikas tie Suomeen. 

Tuossa vaiheessa inkerinsuoma- 
laisen potentiaalisen paluumuut- 
tajan piti: 

• ilmoittaa muuttoh alustaan 
Suomen edustustoon , 

• todistaa suomalainen synty- 
peränsä (itse, tai toinen van- 
hemmista tai kaksi isovan- 
hemmista merkitty suomalai- 
seksi) kahdella alkuperäisellä 
asiapaperilla , vuoden 1990 
jälkeen annettuja asiapape- 
reiden, esim. syntymätodis- 
tusten, toistoja ei hyväksytty, 

• käydä viranomaisen haastat- 
telussa, 

• osallistua 9 kk kestäneeseen 
paluumuuttovalmennukseen, 

• suorittaa DIPAKI (digitaali- 
nen inkerinsuomalaisten pa- 
luumuuttajien kielitutkinto) 
kielitaitotasolla A2, 

• todistaa (esim. vuokrasopi- 
muksen esittämällä), että 
hänellä on asunto Suomessa, 

• muuttaa Suomeen vuoden 
sisällä kielitutkinnon suorit- 
tamisen jälkeen. 


Niin kovia vaatimuksia ei esitetty 
millekään muulle Suomeen pyr- 
kivälle maahanmuuttajakohde- 
ryhmälle. Muuttoprosessi inke- 
rinsuomalaisille tehtiin niin mo- 
nimutkaiseksi, ettei suomalainen 
viranomaiskoneistokaan sitä kes- 
tänyt. Ei riittänyt ihmisresursseja 
haastattelujen pitämiseen. Koko 
prosessi jumiutui vuoden 2006 
aikana. 

Järjestelmä teki tulevasta paluu- 
muuttajasta "lastun laineella”. 
Hänet vain kutsuttiin pakko- 
haastatteluun, osoitettiin pakko- 

Vasemmalla: 
Paluumuuttajien 
valmennuskurssi, 
Tartossa 1997. 
Kuvassa: Kuvassa: 
Maris Urb, Tampereen 
ulkomaalaistoimisto. 
Esko Keskinen Lahden 
poliisipiiri. 


kurssille, jota seurasi pakkokieli- 
tutkinto, oli pakko saada asunto 
Suomesta ja muuttaa melko pian 
Suomeen. Oikeastaan tämä me- 
kanismi passivoi inkeriläispaluu- 
muuttajia. 

4. Muuttoprosessi 
demokratisoituu ja sille 
asetetaan takaraja. 

Piti päästä irti tästä umpikujasta. 
Vuonna 2008 inkerinsuomalais- 
ten paluumuutto siirtyi täysin 
sisäasiainministeriön maahan- 
muuttoviraston hallintaan. Maa- 
hanmuuttovirasto (migri) poisti 
prosessista haastattelun ja alkoi 
valmistella uusia ulkomaalaislain 
muutoksia. Se luopui myös Inke- 
rin Liiton kielikurssien tuesta. 

Uusien muutoksien pääideana oli 
paluumuuttojonon sulkeminen ja 
muutolle takarajan asettaminen 
sekä prosessin demokratisointi, 
joka tarkoittaisi esim. vapaa- 
ehtoista osallistumista niin pa- 
luumuuttovalmennukseen kuin 
kielitestiinkin. 

Taas pyydettiin Inkerin Liiton 
lausunto lainmuutosehdotuksiin. 
IL ei vastustanut periaatteessa in- 
kerinsuomalaisten paluumuuton 


lopettamista, mutta toivoi, että 
ikuinen paluumuutto-oikeus jäisi 
Suomessa vuosina 1943-45 olleil- 
le ja vain suomalaisuudestaan Si- 
periaan tai muualle karkotetuille 
(näillä on ns. maineenpalautta- 
misen todistus käsissä). Suomella 
ei ole tietenkään mitään vastuuta 
Stalinin ajan vainoista, mutta sen 
verran armollinen se voisi olla. 
Mehän ymmärrämme, että Si- 
periassa selviytyneiden kestävyys 
ansaitsee erikoiskunniaa. 

"Onko maailmassa 
muuta niin 
vakavasti Suomeen 
orientoituvaa ja 
kielen osaavaa 
porukkaa, kuin 
inkerinsuomalaiset ? ” 

Valitettavasti lobbaus jopa ul- 
kosuomalaisparlamentin kautta 
onnistui vain puoleksi. Ikuinen ja 
ehdoton paluumuutto-oikeus on 
säilynyt vain Suomessa sodan ai- 
kana olleille. Asuntovaatimus on 
tässäkin tapauksessa olemassa. 

Nykyään voimassa olevan lain- 
säädännön mukaan inkeriläis- 





Kuvassa on paluumuuttovalmennuksen kielitunti, joka pidetään nykyään Pietarin 
suomalaisessa koulussa. Opettajana on Wladimir Kokko, jonka kokoelmasta kuva on. 


paluumuuttojono on suljettu 
1.7.2011, uusia ei enää oteta. 
Jono, jossa on parituhatta pääha- 
kijaa, on tarkoitus purkaa viides- 
sä vuodessa. 1. heinäkuuta 2016 
koko järjestelmä lakkaa olemasta, 
loppuun käsitellään vain silloin 
vireillä olevat hakemukset. 

Jonotusnumerolla ei ole merki- 
tystä, tärkeintä on, että ihminen 
on tähän merkitty. Ilmoittau- 
tuminen ilmaiseen paluumuut- 
tovalmennukseen samoin kuin 
DIPAKIiiin on nykyään va- 
paaehtoista. Todistus suorite- 
tusta kielitestistä on voimassa 
30.6.2016 asti. Muut kriteerit 
täyttänyt voi päättää, milloin 
haluaa muuttaa Suomeen. Tämä 
systeemi aktivoi Suomeen aiko- 
via, paluumuuttovalmennuksen 
kieliryhmissä on huomattavasti 
paremmin motivoituja kurssilai- 
sia. Myös DIPAKIin suoritus- 
prosentti nousi yli 80. 

Nykyään paluumuuttajana Suo- 
meen muuttaa vuodessa noin 300 


inkerinsuomalaista, se on 1,5 % 
kaikista maahanmuuttajista. 
Mutta poikkeuksellisen paljon 
huomiota Suomen lainsäätäjät 
ovat heihin kiinnittäneet. 

Pietarissa huomaa myös, että 
monet entisessä jonossa olevat 
eivät tahdokaan Suomeen. Val- 
mennusryhmiä on suunniteltua 
vähemmän, eivätkä kaikki kie- 
litestin suorittaneet heti muuta 
Suomeen. He ajattelevat: kan- 
nattaako? 


5. Yhteenveto. 

Vuonna 1990 alkanut 
inkeriläispaluumuuton 
historia on kahden vuoden 
kuluttua loppu. 

Onhan se tärkeää, että Suomi 
55 vuoden tauon jälkeen huo- 
masi taas inkerinsuomalaisten 
olemassaolon ja hyväksyi meidät 
ulkosuomalaisten joukkoon. Se 
antoi monille inkerinsuomalai- 
sille uskomattomia opiskelu- ja 
työllistymismahdollisuuksia 
EU:n alueella, sekä turvasi mo- 
nien osattomien ja heikkojen 
inkeriläisten toimentulon. Sääli, 
että paluumuutto on vienyt In- 
keristä noin kuusituhatta inke- 
rinsuomalaista, mikä vaikeuttaa 
IL:n päätehtävän toteuttamista 
moninkertaisesti. 

Olen kuitenkin varma, että 
1.7.2016 jälkeenkin inkerinsuo- 
malaiset täällä jäävät ulkosuoma- 
laiseksi ja pyrkiessään Suomeen 
opiskeluun tai töihin kyllä pää- 
sevät sinne. Onko maailmassa 
muuta niin vakavasti Suomeen 
orientoituvaa ja kielen osaavaa 
porukkaa, kuin inkerinsuoma- 
laiset? 

ALEKSANTERI AHOLA-VALO 

Johdanto: Alina-Sinikka Salonen , kuvat Anneli Mylläri 


"Meidän on luotava terveyttä ja terveyden kautta 
kauneutta. Meidän on luotava elämää, 
joka on itsessään taidetta. ” 

Aleksanteri Ahola- Valo 



K evätkauden ensimmäisen Inkeri-iltapäivän 
teemana oli Aleksanteri Ahola-Valo (1900 - 
1997). Hän on ollut ”suuri” ihminen, jonka 
Viiritsasta alkaneista elämänvaiheista ja aikaansa edel- 
lä olevasta ajatusmaailmasta kertoi ”Alin” veljentytär 
Ritva Ahola. Esitys oli vaikuttava, kenellekään ei 
jäänyt epäselväksi, että kyseessä on ollut monilahjakas 
ja tuottelias ihminen, juuri sellainen, jota aikalaisten 
ei yleensä ole helppo ymmärtää ja hyväksyä. Häneltä 
jäänyt taiteellinen ja kirjallinen tuotanto käsittää yli 
10.000 teosta. Näistä molemmista hän on saanut mer- 
kittäviä palkintoja ja tunnustuksia: 

• 1923 Kunniakirja ja 1. luokan mitali Moskovan 

yleisneuvostoliittolaisesta maatalousnäyttelyä varten 
suunnitelluista arkkitehtuurisista rakennuksista ja 
vertausdiagr ammeista. Kuvataiteilijamatrikkeli 
• 1 928 1 palkinto grafiikassa ja 11 palkinto kuvanveis- 

tossa Valko-Venäjän Neuvostotasavallan 3. näyttelys- 
sä. Kuvataiteilijamatrikkeli 
• 1985 Suomen Taidegraafikot ry:n kunniajäsen 

• 1987 Hämeenlinnan kaupungin kulttuuritunnus- 

tuspalkinto 

• 1990 Pro Artica Tavo astia 1990. Kuvataiteilijama- 

trikkeli 

• 1994 Opetushallituksen Cygnaeus-palkinto (Opetta- 

ja-lehden lukijaäänestys nro 6/2006: ” Suomen kaik- 
kien aikojen koulumestari ) 

• 1 995 Kulttuuritunnustuspalkinto Hämeen liitto 

• 1997 Oulun yliopiston kasvatustieteen kunniatohtori. 

Niin kuin luettelosta näkyy, huomionosoitukset painot- 
tuvat nuoruuteen ja vanhuuteen. Siinä välissä oli aika, 
jolloin palkintoja ei tullut, tuli pikemminkin ylenkat- 

setta. Suomeen 1933 muuttanutta Ahola-Valoa kohdel- 
tiin täällä niin huonosti, että hän muutti pian Ruotsiin. 

Ennen kyseistä Inkeri-iltapäivää sain Ruotsista sähkö- 
postia, joka kertoo, kuinka arvostettu Ahola-Valo oli 
Ruotsissa. Kirjoittajan luvalla julkaisen sen tässä. 

- "Hei! Hyvää menestystä uudelle vuodelle toivotan Teille 
täältä sateisesta + viisiasteista länsiruotsin Göteborgista. 
Kiitos myös niille henkilöille , jotka saavat aikaan ja toi- 
mittavat sekä vanhoja kun uusia Inkeriin kuuluvia tietoja 
eteenpäin. Kiitos. 

Näin viimeisessä numeron tapahtumakalenterissa Aleksan- 
teri Ahola-Valostapidettämä luento. Kun käviKatrinehol- 
min Teknillisessä koulussa 1960 - 62, tapasin Aleksanteri 
Ahola-Valon. Hänellä oli paljon kertomista. Sain kutsun 
hänen taidenäyttelyyn joka oli Katrinholmin lyseon aulassa. 
Osallistuin myös musikkitilaisuuteen jonka hän järjesti. 
Sain samalla viristystä klassilliseen musikkiin. Nauhoitin 
tilaisuuden, mutta olen epävarma onko se minulla jäljellä. 
Yritän saada lainaksi nauhurin ja jos on jäljellä niin palaan 
asiaan. 

Nyt haluasin päästä yhteyteen Ritva Aholaan ja Risto 
Suvantoon. Oletan että he ovat Aleksanterin jälkeläisiä. 
Minulle on jäänyt elävä ja lämmin kuva Aleksanterista. 
Onko mahdollista saada tämä yhteys? 

Ehkä tämä kielenkäyttö vaikuttaa vanhalta ja virhelliselt, 
mutta mitä voi vaatia inkerissä, suomessa ja ruotsissa kan- 
sakoulun käynneltä. 

Lämpöiset terveiset säästä huolimatta lähettää 
Viktor Suomalainen ” 


Teoksista ja Alin muiston vaalimisesta kertoi Ris- 
to Suvanto. Yleisö innostui tilaisuuden lopuksi kes- 
kustelemaan aiheesta enemmän kuin aikaisemmissa 
Inkeri-iltapäivissä on tapahtunut. Sekin kertoo siitä, 
että Ahola-Valo koskettaa myös tämän päivän ihmistä. 

Lisätietoja on mahdollista saada Elpo ry:stä ja osoit- 
teesta www.elpokustannus.fi. Myös Inkerin kulttuu- 
riseuran julkaisemassa kirjassa Inkeriläiset, kuka ku- 
kin on? -kirjassa esitellään Aleksanteri Ahola- Valon 
vaiheita. 



Risto Suvanto vastaa Elpokustannuksesta, joka välittää Ahola-Valon 
kirjallisia tuotteita. 



Luennon jälkeen virisi poikkeuksellisen vilkas keskustelu. 



Ritva Aholan asiantuntemus oli poikkeuksellinen, olihan Aleksanteri 
Ahola-Valo hänen setänsä. 


ALEKSANTERI AHOLA-VALO (1900-1997) 
Inkeriläinen maailmankansalainen 


Risto Suvanto 

"Inkerinmaan nuoret miehet! Ylös 
jalon ihmismielen viiri!” Näin 
kannusti Ahola-Valon isä Pekka 
Ahola (1875-1919) inkeriläisiä 
nuorukaisia. Nuohooja ja lehtimies 
Pekka Ahola tuli keväällä 1907 
kahden poikansa kanssa Inkeriin, 
jossa hän vietti sitten koko loppu- 
elämänsä. Perhe asettui asumaan 
Viiritsan huvilayhdyskuntaan, 
jossa on paljon Pietarin ylhäisön 
kesäasuntoja. 

Saavuttuaan Inkeriin Pekka Aho- 
la ohjasi vanhemman poikansa 
Aleksanterin (kutsumanimi Ali) 


varakkaan lääkärin, hyvin mo- 
nipuolisesti sivistyneen Lydmila 
Kusminan yksityisopetukseen. 
Lydmilan koti oli ainakin vielä 
muutama vuosi sitten vielä hyvin 
pystyssä. Sen sijainnin voi pai- 
kallistaa Ritva Aholan kirjan Aika 
laulaa laulujaan -kirjan kuvasta. 

Lydmila Kusmina antoi oppilaal- 
leen pienen mustakantisen vihkon 
ja kehotti pientä Aleksanteria pitä- 
mään päiväkirjaa, jonka kirjoitta- 
misen Ali aloitti 30.8.1907 venäjän 
kielellä: 


Mamma puki minut viirukkaaseen 
sinivalkoiseen pukuun, jonka hän 
itse oli minulle ommellut. Kengät 
hän piilotti ja sanoi: 

- Siellähän ei ole vielä kylmä. Täy- 
tyy säästää talveksi. 

Olikin aurinkoista. Ja minä yksin 
ilman mammaa ja pappaa läksin 
pyrkimään kouluun. 

Tästä alkoi pienen lapsen kuvaa- 
mana Inkerissä hyvin hämmäs- 
tyttävä sivistysprosessi, joka kesti 
vuoteen 1916, jolloin Ali muutti 

Pietariin. Ali opiskeli koko ajan 
kolmessa paikassa: Lydmila Kus- 
minan yksityisopetuksessa, viral- 
lisessa koulussa ja lasten itsensä 
perustamassa koulussa. Vuonna 
1908 alkunsa saanut Alin aloit- 
teesta perustettu lasten oma koulu 
kehittyi hyvin organisoiduksi ja 
isoksi oppilaitokseksi, jossa lapset 
itse kehittivät opetusmenetelmiä ja 
tavoitelivat tietojen lisäksi eettistä 
kasvua. Missään muualla kuin In- 
kerissä ei tietääkseni ole vastaavaa 
tapahtunut. Inkerissä tämän mah- 
dollisti yhteiskunnallinen tilanne: 
koulupakkoa ei ollut, vaan lapset 
olivat Villejä ja vapaita” ja heillä 
oli vahva aikuisten sivistystahto. 

”Tuskin olen väärässä 
kun väitän, että Abola- 
Valon lapsuuden 
päiväkirjat ja hänen 
lapsuuden näytelmänsä 
edustavat inkeriläisen 
kulttuurin huippua. ” 

Kansansivistyksellä oli Inkerissä 
vahvat perinteet. Inkerissä oli toi- 
minut vuodesta 1863 kansakoulun 
opettajia valmistava Kolppanan 
seminaari, jonka opettajat olivat 
Pekka Aholan ystäviä. Heidän 
mukanaan Pekka Ahola oli vienyt 
pienen Ali-pojan jo ennen Inke- 
riin muuttoa mm. tapaamaan Leo 
Tolstoita. 1900-luvun alku oli si- 
vistyneistön piirissä hyvin toivori- 
kasta aikaa. Monilla oli vahva usko 
kehitykseen ja myös moraaliseen 
edistykseen. 

Inkerin lasten oman koulun yh- 
teydessä toimi lasten oma Neljän 
männyn teatteri, jossa lapset esit- 
tivät itse kirjoittamiaan näytelmiä, 


mm. Alin näytelmän Aikuiset ja 
lapset kasvatuksen pyörteissä. 
Näytelmä oli moraliteetti, jonka 
ensiesityksen paikallinen järjestys- 
valta keskeytti tasan 100 vuotta 
sitten. Näytelmä sai ensi-iltansa 
Suomessa vasta Ahola-Valon kuo- 
leman jälkeen. Lapsinäyttelijöille 
Ahola- Valo ehti kuitenkin kertoa 
näytelmän syntyvaiheista ja sii- 
tä, kuinka hän sai lapsuudessaan 
nauttia runsaasti kulttuurista. 

Viiritsassa toimi myös huvila- 
asukkaiden kesäteatteri, jossa 
olivat ohjaajina Pietarin tunnetut 
näyttelijät. Ali on muistellut: 

Sen vain sanon, että me kaikki 
lapset olimme saaneet kulttuu- 
rijumalattaren runsaasta kädestä 
innostusta. 

Omaa näytelmäänsä Ali piti suu- 
ressa arvossa. Hän totesi: 

Tässä maailmassa, jossa elää mil- 
jardeja ihmisiä, ei ole vastaavaa 
näytelmää. Tämä näytelmä on 
koko maailmassa ensimmäinen, 
jossa lapsi johdattaa aikuiset oi- 
kealle tielle. 

Ahola-Valo eli koko myöhempää 
elämää rakentaneet vuodet 7-vuo- 
tiaasta 16-vuotiaaseen Inkerissä ja 
omaksui hyvin korkeat ihanteet ja 
uskon ihmisyyden kehittymiseen. 
Hän näki kehityksen lähiympä- 
ristössään konkreettisesti, vaikka 
tsaarin hallinto elämää kahlehti- 
kin. Tuskin olen väärässä kun väi- 
tän, että Ahola-Valon lapsuuden 
päiväkirjat ja hänen lapsuuden 
näytelmänsä edustavat inkeriläisen 
kulttuurin huippua. 


Valitettavasti en milloinkaan 
Ahola-Valon eläessä käynyt hä- 
nen kanssaan Inkerissä, vaan vasta 
hänen kuolemansa jälkeen. Mutta 
kun on lukenut Koulupojan päivä- 
kirjat ja kävelen Viiritsassa entisen 
Lydmila Kusminan kodin lähei- 
syydessä, voi hyvin eläytyä sadan 
vuoden takaiseen kulttuurin ku- 
koistuskauteen. 

Ahola-Valon lapsuuden päivä- 
kirjoja on julkaistu neljä osaa 
(Elpo-kustannus). Koulupojan 
päiväkirjan ensimmäisen osan 
kannessa pieni Ali-poika raken- 
taa ystävyyttä hänen kohtaamansa 
ristiriitaisen maailman ylle. Tätä 
Inkerissä omaksumaansa sanomaa 
hän levitti koko ikänsä. Kansiku- 
va on Ahola-Valon 88-vuotiaana 
tekemä. 

LYHYESTÄ VIRSI KAUNIS 


Kokeillaan, toimiiko tällainen pieni tiedotusnurkkaus. Tässä kuka hyvänsä voi antaa vinkkejä tai 
ideoita, lähettää terveisiä tai tiedottaa. Viestinkin toimittajat julkaisevat tässä lyhyet tekstinsä. 
Kirjoitus voi olla myös ilman nimeä, jos nimen ilmoittaminen tuntuu vaikealta. 



Espoon Suvelan aluekappalaisen 
Oiva Hujasen kutsu: 

Tikkurilan seurakunnan ja Espoon Kanerva-piirin eli 
inkerinsuomalaisten tapaaminen Suvelan kappelissa 
syksyllä su 19.10.2014 klo 13.00. Suvelan kappelissa, 
Kirstinpiha 3, Espoo. 

Jos osallistujat haluavat syödä ruokaisan keiton tilaisuuden 
alussa, sen hinta on 6 euroa /henkilö lähetystyön hyväksi. 

Tilaisuuteen ovat kaikki tervetulleita! 


Inkeriläisten viesti no 1/2013 Onko tapanasi hävittää 
lehdet? Jos on, niin onko sinulla tai tuttavallasi kuitenkin 
tämä lehti tallessa, etkä aio säilyttää? Jos on, niin 
lähettäisitkö sen Alina-Sinikka Saloselle (osoite on Viestin 2. 
sivulla), tai antaisit, kun tapaamme! 


Kuka tuntee henkilöt Kenner Guido tai Irina Lehti? 

He ovat maksaneet Inkeriläisten viestin vuodelle 2014. 
Osoitteita ei ole ilmoitettu. Ilmoitatteko tiedot Liiton 
sihteerille Anne Tuohimäelle, puh. 045 261 2342. Kiitos! 


Lahjoitus: Turun Kaarinan seurakunnalle kaunis kiitos 
Liiton tukemisesta rahalahjoituksella! 

UUTISIA INKERISTÄ 


SAMPO- KESKUS OPETTAA SUOMEA PIKKARAISILLE 

Teksti ja kuva Tatjana Bykova-Soittu 

Marraskuussa 2013 Sampo-kes- 
kus on aloittanut suomen opetus- 
ta 5- 6 -vuotiaille lapsille. Mielel- 
läni opetan kieltä pikkaraisille 
itse vaikka joudunkin hyvin 
huolellisesti valmistautumaan 
joka tunnille. Me kokoonnum- 
me kerran viikossa lauantaisin 
Pietarin suomalaisen koulun ti- 
loihin. Käytän Suomessa koe- 
ajettua kielipesä-metodiikkaa, 
joka tarkoittaa, ettei muuta kuin 
suomea tunnilla käytetä. Yritäm- 
me tehdä uutta askeletta keskuk- 
semme Osaan itse kielikurssien 
kehittäessä. 

Vanhempien palautteissa lukee, että kaikki on hauskaa, tehokasta, vilkasta ja kiinnostavaa. Ja lapset 
vain pitävät tunneista. Kuvassa on iloiset pikku oppilaamme ensimmäisine oppimine kirjaimineen. 

IN KEROISET JA VATJALAISET VETOAVAT 
SUOMAL AIS-UGRILAISILLE KANSOILLE 

Tatjana Bykova-Soittu 



20. tammikuuta inkeroisten 
Soikula seura ja Vatjan kulttuu- 
riseura laittoivat avoimen kirjeen 
suomalais-ugrilaisten kansojen 
konsultaatiokomitean puheenjoh- 
taja Valeri Markoville sekä muille 
liikkeen vaikuttajille kiinnittäen 
huomiota inkeroisten ja vatjalais- 
ten nykytilanteeseen. 

Kirjeen pääaiheena ovat Ust-Lu- 
gan suursataman rakentamisen 
suunnitelmat ja sen kasvun aihe- 
uttamat uudelle teollisuusalueel- 
le nousevat uudet tehtaat. Näistä 


tehtaista vaarallisimpana pide- 
tään Baltian karbamiiditehdasta. 
10. tammikuuta Luutsan kylän 
asukkaat yksimielisesti ääniesti- 
vät tämän tehdtaan rakentamista 
vastaan. 

Niin inkeroiset kuin vatj alaiset- 
kin ovat Venäjän vähälukuisten 
kantakansojen lain suojelussa. 
Laki, joka sisällöltään on pikem- 
min alkuperäiskansoja suojeleva 
laki, ei mahdollista vähemmistö- 
kansojen elintärkeän ympäristön 
tuhoamista. Suursataman raken- 


taminen on jo johtanut Venäjän 
Itämeren suurimman Baltika 
kalastusyrityksen konkurssiin ja 
vaikeuttanut Laukaanjoensuun ja 
Soikkolan niemimaan yksityiska- 
lastajien tilannetta. Nyt on halu 
jo toimivan nestekaasun tehtaan 
lisäksi rakentaa rantavyöhykkeelle 
karbamiiditehdas. Tämä toiminta 
tarkoittaa vähälukuisten kansojen 
suojelukin suoraa rikkomista. 

10. tammikuuta pidetyn kokouk- 
sen osallistujat sanoivat tilannetta 
kriittiseksi ja toivovat suomalais- 

ugrilaisten kansojen liikkeen 
puuttuvan asiaan. He odottavat 
myös jotakin tukitoimintaa Le- 
ningradin alueen viranomaisilta. 
Tähän asti vähälukuisten kan- 
takansojen statuksen omaavat 
inkeroiset ja vatjalaiset eivät ole 
hyötyneet millään tästä laista. 
Juuri tammikuussa blogeissa on 
noussut uusi kritiikkiaalto alueen 


hallituksen suhteen. Sehän on 
maksanut 4 177 000 ruplaa (n. 
90 000 euroa) viiden kahden ja 
puolen minuutin kestävän alueen 
suomensukuisista kansoista tari- 
nanomaisesti kertovan piirretyn 
valmistelusta eräille Fox Group ja 
Tsentr obshchestvennyh svjazei 
osakeyhtiöille. Onko se kaikki, 
mihin paikalliset viranomaiset 


kansallisuuspolitiikassaan pysty- 
vät? 

Kirjeen ovat allekirjoittaneet pj 
Anatoli Zaitsev ja Dmitri Harak- 
ka Soikula seurasta sekä johtaja 
Jekaterina Kuznetsova ja Marina 
Iljina Vatjan kulttuuriseurasta. 


AATTEITA JA ELÄMÄNVAIHEITA 

Jatkoa lehdessä 2/2013 alkaneeseen Katri Räikkösen haastatteluun. Toinen osa. 


Haastattelija Leena Vepsäläisen (V) ja vuonna 1911 syntyneen Katri Räikkösen (R) keskustelu vie 
mukanaan vanhaan Inkeriin — surusta ja ilosta täyteläisiin muistoihin. Haastattelu tehty vuonna 1989. 


V: Minkäs ikäseks äitis eli? 

R: Äeti on, se ole kuuskymmen- 
tä — ei ku tuota nelejäkymenkuus 
myö lähettiin sieltä. Äet kuol 
nelejäkymmentäkuus. Mutta en 
minä muista sitä syntymävuotta. 
On mulla se papin kirjo. . . 

V: Äetis kuol ennen kun tuo 
läksitte sitten tänne Suomeen, 
niinkö? 

R: Niin. Sitten äet kuol siilon 
vielä oltiin kotpaikalla, siel- 
lä Toksovassa. Ja sitten meijät 
syksymmällä lähettiin viemään 
sinne, sitä sanovat, että se on Va- 
lekeameri, mutta eihän sitä oo 
kartassakaan, se on varmaan se 
Vienanmeri. Sinne meijät vietiin 
ja siel on niin kurjat olot, että 
kymmeneen vuoteen ei ole pe- 
runaakaan nähneet. 

V: Ja sinut vietiin ja. . . 

R: Kaikki. Koko kylä. 


V: Ja koko kylä siirrettiin. 

R: Mitä sitten ottivat, ettei ne 
kaikkee kerralla. Sitten siitä 
mitä jäi, niin ne mäni toeseen 
paikkaan. Myö mäntiin sinne ja 
sitten myö, siilon oi vielä Räik- 
könenkin mukana, ja no eihän 
meijän kansa siellä ruvenna ole- 
maan. Myö oltiin niinku oma- 
valtaisesti sieltä poes. Ku ei olt 
ruokaa, eikä olt vuatteita eikä 
mittään. Ja sitten meillä oi se 
24 tuntii aikaa, aina meijän piti 
muuttaa ku mustalaeset hyntteet 
selässä. 

V: Missäs sinä sitten Mattiin 
tutustuit? 

R: Mattiin minä tutustuin siilo 
ko oltiin Toksovassa, kun myö 
oltiin ihan nuopurukset siinä 
niin, siinä minä sitten tutustuin 
Mattiin, mutta kun myö ei kau- 
van oltu yhdessä. 34 kun meijät 
vihittiin, niin 38 sitten jo Matin 
veivät. 



V: Ajatella. No missäs sinä Ma- 
tin kanssa asuit? 

R: No sitten kun meijät lähet- 
tiin sieltä kotipaikalta viemään 
poes ja vietiin sinne Vienanme- 
ren rannalle, niin siellä myö sit- 
ten oltiin niinkö asuttiin, mutta 
eihän siellä ollit. Miehet lähti 
heti Leningraadista ehtimään 
työpaikkoja ja myö naiset jiätiin 
sinne. Ja meiltä naisilta ottivat 
passa kaikki sitten pois. 

V: Jokos se oi Lilja syntynyt sii- 
lon? 

R: OI. 

V: Entäs Reino? 

R: Reino ei ollut vielä. Tuota 
ja, minä pistin semmosen pelti- 
seen pieneen laatikkoon passin 
ja pistin muan sissään. Ja kun 
tulivat kysymään, minä sanoin, 
että miehen mukana on. Matti 
ku aukas oven niin kysy, että an- 
noitko passis. Minä sanoin enpä 
antanna. Ja sitten myö sieltä lä- 
hettiin omavaltaisesti tulemaan 
pois ja sitten myö oltiin semmosia 
kulkijoita, että sitten mihin aina 
suotiin katto piän piälle ja siellä 
oltiin. 

V: Ja Liljaki oi siellä ihan lap- 
sena? 

R: Niin. 

V: ja pit kantoo sitä? 

R: Niin. No Lilja oi siilon pieni, 
eikä Reinoo vielä ollenkaan. 

V: Työ olitte niinku karkumat- 
kalla oikeestaan. Mitenkä paljon 
niitä lähti sitten karkuun sieltä? 

R: No sieltä lähti melekeen kaik- 
ki ne meijän kyläläiset mitä sinne 
veivät, niin ei sinne kae paljon 
paikanpiälle jiännä. 

V: Ni mitenkäs työ sitte atteelitte 
tulla Toksovaan takasin vai min- 
nekkä meinasitte mennä? 

R: Eihän sinne Toksovaan pisä- 
ty mihinkään, mutta meinattiin, 
että mihinkä suap semmosen 
paekan, missä olla ja asua. 

V: Mutta semmosta ei sitten löy- 
tynyt? 

R: Kolhoosiinhan sitä pit männä 


ja kolhoosissa oltiin ja savhoosis- 
sa ja vaekka missä. Ja sitten myö 
mentiin Novgorkin kaupunkiin 
tai kaupunkista kaksi kilometrii 
savhosiin. Ja oltiin siinä savhoo- 
sissa, minä olin jalostushom- 
massa. Omenapuita jalostettiin 
ja Matti oi tallimiehenä. Ja sitten 
38 Matin veivät. 

V: Sieltäkö ne veivät. 

R: Sieltä Novgorodin kaupun- 
gista. 

V: No kerroppas oliko se ilta vai 
päiväkö se oli? 

R: Ilta. 

V: No huastappas se. 

R: No ei mittään, kun tulivat 
vuan. 

V: Mitäs ne oi, oliko ne niitä po- 
litrukkeja, vai mitä olivat? 

R: OI. Ei muuta kun tulivat 
ovaesta ja sanovat miehelle, että 
paa piälles eikä olt sen enempää 
mittään puhetta. Ei ne kyselleet 
mittään eikä mittää muuta ku 
sieppasivat miehen ja lähtivät. 
Sieltä veivät silloin monta. 

V: Oliko ne liika suomenmieli- 
siä? 

R: Ne miehetkö? 

V: Ei kun tuota tui Matti niihen 
mielestä vai minkä tähen ne vei? 

R: No sitä ku ei tiiä. Kun se oi 
siihen aikaan semmosta, että 
kun ne vangihti niitä semmosia 
inkeriläisiä nuoria miehiä. Kato 
kun se sota sunty 39, niin se ve- 
näläinen vihas sitte näitä mitä 
oltiin semmosia kulkijoita, että 
eihän se uskaltanna niitä panna 
rintamalle. Niin se pisti ne van- 


kileirille. 

V: Jaa, jaa. 

R: Niin. Ja sinne ne henkensä 
heittivät. 

V: Ei oo kuulunnu sen koommin? 
R: Ei. 

V: Ja sitten jo Reinokin oi. . . 

R: Reino oi pikkunen siilon kun 
isäsä vangihtivat. 

V: No kukas se niitä lapsia hoiti 
kun sinä olit sitten siellä jalostus- 
hommissa? 

R: Siilon oi tuo miehen äet mi- 
nun matkassain vähän aikaa. 
Että se hoiti sitten lapsia sillä 
aikaa, kun minä olin työssä. 

V: No entäs sitten? 

R: No sitten kun siltä lähettiin 
pois, niin sitten se vanha emäntä 
män niinku omille sukulaisille ja 
sinne paikoille ja minä muutuin 
sitten tänne Viron puolelle. 

V: Ai Viron puolelle sinä tulit? 

R: Niin. Se oi enemmän Viron 
puolta kolhoosiin ja siinä minä 
olin ja sitten kun saksalaiset val- 
tas sen, sitten ne toi meiät Suo- 
meen. 

V: No mikäs ero on sovhoosilla 
ja kolhoosilla? 

R: Sovhoosi on semmonen, että 
siinä maksetaan rahapalkaa, 
mutta kolhoosissa annetaan sit- 
ten mitä jiäp aina kesält kun työtä 
tehhään, niin sitä mitä jiäp. Niin 
siitä annetaan sitten. 

V: Ylimiärästä sattoo. 

R: Niin. 


V: Perunoita ja muuta marjoo? 

R: Niin. Mutta eihän siitä pal- 
jon mittään jiänt, kun valtio otti 
piältä pois. 

V: Saitkos siellä kolhoosissa sit- 
ten ruuan työmualt? 

R: Ei. se piti hankkii metsästä. 
Minäkin kun olin karjapiikana, 
niin minä uamusella piästin tuota 
lehmät mettään ja ite mänin mar- 
jaan ja lapset jäi oman onnensa 
nojjaan. 

V: Siellä Viron puolella? 

R: Ei. Siilon myö oltiin Venäjän 
puolella, mutta kuitenkin tiällä 
niinku Virroon päen paremmin. 
Iltasilla, kun tulin kottiin mar- 
jasta, niin en tiännä lapsia, että 
missee päen ne on ja lehmät tul 
siihen ja sitten piti lehmät hoetaa 
ja sitten vasta hommata lapset. 

V: Olikos siinä muita karjanhoi- 
tajia kuin sinä? 

R: OI. Minun setän porukat myö 
asuttiin niinku samassa. Niin se 
sedän tuttö oi, sen kanssa oltiin 
samassa navetassa. Sill on kym- 
menen lehnmää ja mul kymme- 
nen. 

V: Ja mitenkäs se sovhoosissa? 
Olikos siellä ruoka talon puo- 
lesta? 

R: Ei siellä, ei sielläkään ollu ruo- 
kaa sen paremmin muuta kuin 
se rahapalkka. Mutt sitä kun piti 
meikäläisen kokkeilla vaikka 
mitä männä missä aina säe pä- 
evän mänemään. 

V: Mitenkäs, kun olit siellä kol- 
hoosissa, niin mitenkäs se lasten 
syöminen? Laitoitkos sinä aa- 
mulla niille vae... 


R: No minä laetoin uamusella 
niille ruuan ja kun minä olin kol- 
hoosissa karjapiikana, niin minä 
sitten... 

V: Sait maitoo kuitennii siitä? 

R: Litran päivässä sain maetoo. 
Sen antovat. Lapsille. 

V: V: No olkos siinä sitten muata, 
että sai perunata ite kasvattaa? 

R: Eoi meil olt mittään. 

V: Ei mittään? 

R: Ei myö oltiin semmosia kulki- 
joita, ett meil ei olt mittään muu- 
ka ku suatiin siinä asua ja olla ja 
tehä työtä. 

V: Minkäslainen se asunto oi? 

R: No ne oi ne asunnot sem- 
mosia, että niissä ko oi olli niitä 
rikkaita ihmisiä ne oi sieltä viety 
pois, niin nel oi niihen rikkai- 
hen kotia. Niissä semmosissa 
kolhoosin rakennuksissa myö 
oltiin ja asuttiin. Meit oi kolome 
perhettä siinä: setän perhe, sitten 
yks venäläisperhe. Myö asuttiin 
kahestaan siinä tuvassa ja venä- 
läisperhe asu niinku keittiössä. 

V: No mitenkäs teiän sitten se 
vuatetuspuol oi, kun tuota hank- 
keet oi niin huonot? 

R: No se oi sillälaella, että mistä 
mitä säe ja sitä pit ja ei se olt niin 
niinku nykyisin on. 

V: Olikos siihen taloon jätetty 
mittään, astioita tai mittään. . . 

R: Ei siinä olt mittään. 

V: Seinät vuan? 

R: Niin. Seinät vual on. 

V: Entäs äetis? Olikos se sitten 


vielä sinun mukana? 

R: Ei olt. Äeti jäe ihan siilon heti 
akkuunsa kun 36 meitä otettiin 
sieltä poes ja se kerkis kuolta. 

V: Ei se kuol siilon 36. . . 

R: Niin, se kuol 36 kevväällä. 
Ja myö sitten syksyllä jouvuttiin 
lähtemään. 

V: No olkos siellä vielä siilon mit- 
tään seurakunnaista toimintata, 
että hauvattiinko äetis sinne? 

R: No äeti hauvattiin Toksovan 
pitäjään, mut ei siin olt pappia. 
Siilon ei olt meillä ennee pappia. 

V: Eikä mitään kirkonmenoja? 

R: Ei kirkonmenoja eikä mittään, 
minä lauloin siinä jotta ”Yhtehen 
kun tulla saamme tuolla puolen 
joutuin” -virren. Se oi äetin eväs 
eikä mittään muuta. 

V: Muistatkos sinä niihen pappi- 
en nimiä, jotka oi siilon kun vielä 
oi vappaata? 

R: Minä en muista sitä pappia 
yhtään, mikä meijätkin sitten 
vihki. Herranen aika, enhän 
minä, muistanhan minä ku Va- 
roinenhan meijät vihki. Niin. 
Siellä Toksovan seurakunnassa 
ja Varonen sitten on kastanna 
tuon Liljanki. 

V: Jaa, no entäs Reinon? 

R: Reino on kastettu Lening- 
radissa Pyhän Marian kirkossa. 
Siilon ei ennää oltu paikkakun- 
nalla, ku Reino synty. 

V: Niin Toksovassa olitte ja mi- 
käs vuos se oi suunnilleen ku jou- 
vuitte lähtemään? 

R: 1936. 


TAPAHTUMAKALENTERI 

Uiton ja jäsenseurojen tapahtumakalenteri 


Ilmoittajille 

Jotta tapahtumakalenteriin toivotut ilmoitukset ehtisivät painoon, tulee ne lähettää toimitussihteerille, postitusmuodosta 
riippumatta, siten, että ne ovat perillä viimeistään lehden kakkossivulla ilmoitettuna aineiston vastaanottopäivänä. 


Suomen Inkeri-liitto ry 
Inkeri-iltapäivät 

• Tilaisuus alkaa kahvihetkellä (kahvi on mak- 
sullinen) klo 13.30. Ohjelma alkaa klo 14.00 

• La 12.4. Kirjailija Tapio Koivukari Raumalta 
kertoo raumalaisista merenkävijöistä, jotka 
salakuljettivat inkeriläisiä pakolaisia meren 
yli Ruotsiin. Toimittaja Anni-Meri Räik- 
könen kertoo Räikkösten suvun historiasta. 
Molemmilla on aiheestaan kirjoja myytävänä. 

Inkeri-koti sijaitsee Karj alatalon 2. kerroksessa, 
osoitteessa Käpylänkuja 1. Sinne pääsee 

• busseilla 52, 55, 55K, 56, 57, 65A, 69, 506 

• vain arkisin raitiovaunuilla 1 ja IA 

• junalla Käpylän asemalle, josta on noin km 
kävelymatkaa. 

Matkat 

Su 18.5. Taipalsaari: Konsertti ja Moosen Putron 
kesäpaikka. Lähtö Helsingistä Mikonkadulta 
Aleksis Kiven patsaan ja Casinon välistä turisti- 
bussien pysäkiltä klo 07.30. Seuraava pysähdys 
klo 08.00 Tikkurilan asemalla Museon lähellä 
olevalla bussipysäkillä. Taipalsaaren Putron- 
niemessä noin klo 12 lounas: jauhelihakeitto 
(vaihtoehtona kasviskeitto), salaatti, leipä (tai 
mahdollisesti piirakka), kahvi ja kahvileipä. 

Putronniemen esittelykierroksen jälkeen Taipal- 
saaren kirkossa konsertti klo 15. Ohjelma: Moo- 
ses Putron ja Albert Pettisen sävellyksiä. Esiinty- 
jät: Käenpiiat - kanteleyhtye Espoosta, sopraano 
Aira Kietäväinen Taipalsaarelta ja Karjala-kuoro 
Lappeenrannasta. Järjestää Mooses Putron muis- 
tosäätiö. Konsertin jälkeen lähtö paluumatkalle. 
Arvioitu tuloaika Helsinkiin Tikkurilan kautta 
viimeistään klo 20. Huomio: varatkaa evästä 
bussimatkojen ajaksi! 

Matkan hinta 50 € sisältää yllä mainitut palvelut 
ja tapahtumat matkoineen. Maksu suoritetaan 
huhtikuun loppuun mennessä Suomen Inkeri - 


liiton matkatilille FI15 8000 1710 3772 44. 
Viesti-kohtaan: Taipalsaari/Oma nimi, puh. nro. 
Sairaustapauksessa matkan hinta palautetaan. 
Tiedustelut Alina- Sinikka Salonen alinasinik- 
ka@gmail.com tai 040 7437 042 tai Päivi Helen, 
050 5722 666, paivi.helen@evl.fi. Järjestelyissä 
mukana Vantaan srk. Matka on kuitenkin avoin 
kaikille! Paikat täytetään maksamisjärjestykses- 
sä. Tervetuloa! 

Venäjän matkalle 20.6. - 23.6. ei ollut riittävästi 
osanottajia. 

Pe 4. - su 6.7. Tallinnan suuret laulu- ja tanssi- 
juhlat. Lähtö Länsisatamasta pe 4.7. klo 10.30, 
paluu su 6.7. klo 21.30. Hinta 220 € sis. laivamat- 
kat Tallinkin laivalla, kuljetukset satama - hotelli 
- konserttipaikat, 3 numeroitua konserttilippua, 
majoituksen 2 hh aamiaisella hotelli Braavossa 
vanhassa kaupungissa. 1 hh lisämaksu on 60 €. 
Meille on varattu 30 paikkaa. Ilmoittautuminen: 
alinasinikka@gmail.com tai Alina-Sinikka Salo- 
nen, Metsäpurontie 17 D 58, 00630 Helsinki. Il- 
moita nimi, osoite, puh. nro, s. aika ja mahdollinen 
Tallinkin kortin nro. Varaus on sitova, ja paikka 
varmistettu, kun varausmaksuna on maksettu 70 
€ Suomen Inkeri-liiton tilille FI15 8000 1710 
3772 44. Konserttilippujen lunastuksen takia 
ilmoittautumisaika päättyy 11.4. 

SUOMEN INKERI-LIITON 
80-VUOTISJUHLAT 

Pe 18.7. klo 17.00 - 21.00 Inkeriläiset iloisissa 
iltamissa Inkerin malliin 
Te kaikki olette tervetulleita sekä vieraiksi että 
ohjelman suorittajiksi. Yksittäisen ohjelman 
sisältöjä arvioitu kesto pyydetään ilmoittamaan 
Liiton puheenjohtajalle Alina-Sinikka Saloselle 
15.6. mennessä, alinasinikka@gmail.com tai 
Metsäpurontie 17 D 58, 00630 Helsinki. Samalla 
pyydetään ilmoittamaan, mitä teknisiä välineitä 
mahdollisesti tarvitaan. 

Juhlat pidetään Helsingin Uudessa Yhteiskou- 
lussa, osoite Lucina Hagmaninkuja 4, 00710 
Helsinki. Paikalla on hyvät pysäköintitilat. Rau- 
tatieasemalta pääsee junalla Pukinmäkeen. Sieltä 
on kävelyä 800 m. Junien kirjaimet ovat N,T tai 
I. Vuorovälit ovat noin 10 min. Rautatientorilta, 
laituri 7, pääsee myös busseilla 71 ja 71 V perille asti. 

Juhlassa on pientä maksua vastaan tarjolla kevyt- 
tä purtavaa. 

Lauantaina 19.7. Inkeriläiset kansainvälisen 
maailman kansalaisina 

Päivän koko ohjelma tapahtuu Malmin kirkossa, 
osoitteessa Kunnantie 1, Kunnantien ja Kirkon- 
kyläntien kulmassa. Parkkipaikka on Kunnantiel- 
lä, heti kirkon jälkeen. Myös Kunnantien varrelle 
voi pysäköidä asuintalojen tarpeet huomioon 
ottaen. Sairaalan parkkipaikka on Kirkonkylän- 
tieltä Kirkon jälkeen, kirkon puolella, seuraava tie 
vasemmalle. 

Malmille pääsee Rautatieasemalta ja Pasilasta 
K,T, N ja I -junilla. Vuorovälit ovat alle 10 min. 
Kävelymatkaa tulee Kirkonkyläntietä (päätie) 
pitkin 700 m. Bussi 70 lähtee Rautatietorilta, 
laiturista 8. Lisäksi on eri reittejä kulkevia muita 
vuoroja. 

Klo 10.00 Juhlamessu Malmin kirkossa, saarnaa 
emeritus piispa Juha Pihkala 

Klo 12.00 Lounas (maksullinen) ja vapaata 
oleilua, myyntipisteisiin ja näyttelyihin tutustu- 
mista. Aiheeseen sopivia artikkeleita voi siis tulla 
myymään ja esittelemään. 

Klo 14.00 Pääjuhla kirkkosalissa, juhlapuhujana 
päätoimittaja Hannu Nyman 

Ohjelma tarkentuu myöhemmin. 

Tervetuloa! 

Vierasryhmien ennakkoilmoittaumiset ovat 
erittäin toivottavia ruokailujärjestelyjen vuoksi. 
Katso ohjelmansuorittajien ilmoittautuminen! 

Hyvinkään Inkeri-kerho 

Hyvinkään Inkeri-kerho ry kokoontuu seura- 
kunnan aulakahviossa (Hämeenkatu 16) aina 
kuukauden 1. Sunnuntaina kello 14. 

Kevään kokoontumiset ovat seuraavat: 

• 6.4. Klo 14 seurakunnan aulakahviossa. 

Mistä lähdimme kerran. Keräämme tieto- 
ja kotikylistä kuvausmatkaa varten. Svea 
Kytölä. 


• 4.5. klo. 14 seurakunnan aulakahviossa. 
Opiskelusta Inkerin kirkon koulutuskes- 
kuksessa Keitossa kertovat siellä opiskelleet 
nuoret. 

Tiedustelut Irja Pelkonen, inkerikerho@gmail. 
com tai p. 040 550 5712 

Lahden seudun Inkeri-seura 

Kerhoillat joka kuukauden toinen maanantai 
alkaen kello 15 Luther kirkolla, osoitteessa Vuo- 
rikatu 37. Kerhoiltojen kahvituksen sovimme 
vuorotellen jo edellisessä kokouksessa. 
Kerhoilloista ja kokouksista tiedusteluihin vastaa 
Maria Lahti, p. 0400 841 741 

Turun Inkeri-seura 

• B es seda-teehetket jatkuvat Palvelupisteessä 
joka kuukauden 1. Ja 3. perjantai kello 13 
Irma Kapasen vetämänä. 

• Juhlatilaisuudet Varissuon kirkolla (Kousan- 
katu 6), kello 14 alkaen. 

• Palvelupiste, Uudenmaankatu 1. 

Puh. 233 2565 

• 26.12. joulujuhla 

Helsingin seudun Inkeri-seuran 
tapahtumia 

Anitta Iline anitta@inkeriseura.com tai 
p. 050-565 9805 

Työpajat järjestetään Karjalatalon Inkerikodissa 
(Käpylänkuja 1, Helsinki) 

Tiedustelut Toivo Tupin p. 040 578 3894 

Seukko-seura ry 

• Tapaamiset ovat joka kuukauden viimeisenä 
lauantaina Karjalatalon Inkeri-kodissa klo 
10.00 (poikkeuksena valtakunnalliset juhla- 
päivät), Käpylänkuja 1. 

• Englannin tunnit joka torstai klo 17.00 
Inkeri-kodissa. 

• Jooga- tunnit joka toinen lauantai klo 10.00 
Inkeri-kodissa, 18.1.2014 alkaen. 

• Senioriliikunta ma 17.30 - 18.30 Kontulan 
palvelukeskuksessa, Kontukuja 5. Kontulan 
metroasemalta joko kävellen tai bussilla 94 A. 

Lisää tietoa netistä www.123kotisivu.fi/senioritja 
seuran puheenjohtajalta Aili Mehiläiseltä, 
aili.mehilainen@gmail.com, p. 0503386023. 

Saatavana Inkeriläisten sivistyssäätiöstä puh. 045 2612 342 
Soita ja sovi toimitus- ja lähetystavasta. 


KIRJALLISUUS 


Kirjailija 

Teoksen nimi 

Hinta € 

Kuivanen Lilja 

Inkerin vuotuisjuhlat. 

5,- 

Ojala Ella 

Ensimmäinen kevät 

16,- 

Ojala Ella 

Suomi näkyy. 

5,- 

Ojala Ella 

Pelastunut albumi. 

22,- 

Pelkonen Hannu 

Voihan Venäjä. 

25,- 

Pettinen Albert 

Oppia, pelata, laulella 

5,- 

Pettinen Albert 

Lauluja sekakuorolle (nuotit). 

5,- 

Savolainen Aatu 

Suomalainen sissisodassa. 

5,- 

Savolainen Mikko 

Inkerinmaa kuvateos. 

33,50 

Sihvo Jouko (toim.) 

Inkerinsuomalaisten kohtalo. 

5,- 

Störgren Aleksander 

Mutkainen tie vapauteen. 

10,- 

Suominen Hellin 

Mooses Putron elämäkerta. 

1,- 

Survo Arvo 

Itku Inkerille 

10,- 

Tuukkanen Saimi 

Elämäni helminauha (muistelmat). 

5,- 


MUUT TUOTTEET 


Uusi tiekartta Randefeldt v. 1992 10,- 

Tie- ja kyläkartta Keski-Inkeri Randefeldt 10,- 

Inkerin isännänviiri ulkosalkoon 60,- 

Inkerin pöytälippu + salko marmorij alustalla 22,- 

Inkerin pöytälippu 17,- 

Adressi surunvalitteluun 7,- 


Hintoihin lisätään toimitus- ja postituskulut. 

Puheenjohtajan toukokuisissa tunnelmissa 

"Ihminen, pysähdy, ajattele, katso! Ihana maailma ympärilläsi 

Alina-Sinikka Salonen 


K un tämä Viesti ilmestyy, 
on toukokuu parhaim- 
millaan. Maaliskuun lo- 
pussa aurinkoinen ja lämmin sää 
houkutteli minut lenkkipolulle. 
Istahdin hetkeksi kallion kielek- 
keelle, ja kuinka ollakaan, mie- 
leeni tuli joitakin toukokuisia 
päiviä, jotka ovat olleet sykäh- 
dyttävän täyteläisiä kokemuksia 
kesän syntymisen riemusta. Ha- 
luan jakaa näitä muistoja kans- 
sanne. 

Tekstin motto "Ihminen, pysäh- 
dy, ajattele, katso! Ihana maailma 
ympärilläsi” on peräisin 90-lu- 
vun alusta lenkkipolultani, joka 
silloin oli Näsijärven rannalla 
Tampereen Teiskossa. Polku 
kierteli vaihtelevassa maastossa 
sieltä täältä Näsijärven veden 
kilotusta väläytellen. Ihmiset 
juoksivat tai kävelivät rinnettä 
ylös, toista alas. Eräällä harjan- 
teella oli puuhun solmittu pa- 
perinpala, jossa oli tämä teksti. 
Se avasi silmäni katsomaan 
ihmeellistä maailmaa ja nautti- 
maan ilman auvoisuudesta. Voin 
vieläkin mielessäni sijoittaa it- 
seni tuohon rinteeseen viestiä 
lukemassa. Koin, että se oli yh- 
teisöllinen kokemus: joku halusi 
jakaa onnen tunteensa minun ja 
muiden ohikulkijoiden kanssa 
ja muistutti siitä, että nyt ei ole 
kiire minnekään. Tämä hetki on 
pysähtymisen arvoinen. 

Muutamaa vuotta aikaisempaan 
toukokuuhun liittyy aamupäi- 


vä, jolloin olin jollakin kurssilla 
kouluhallituksen kurssikes- 
kuksessa. Tämä sijaitsi Heino- 
lan entisen seminaarin tiloissa. 
Koska sattui olemaan koulujen 
kevätjuhlapäivä, ensimmäisen 
luennon pitäjä järjesti meille 
"aamuhartauden”. Taustalla soi 
Albinionin Adagio. Luennoit- 
sija lausui hyvin eläytyen Raili 
Malmbergin kirjoittaman runon 
Ylistyslaulu elämälle. (Runo löy- 
tyy tämän Viesti sivuilta.) Päivä 
oli hieman pilvinen, mutta runo- 
ja musiikkihetki jäi mieleeni yh- 
tenä kauneimmista kevätjuhla- 
kokemuksistani. 

Viime kevät oli erikoinen: talvi 
ei näyttänyt loppuvan ensinkään. 
Kun kevät vihdoin koitti, se tuli 
ryminällä ja toi kohta kesän tul- 
lessaan. Toukokuun 12. päivänä 
olin vakiopoluillani. Olin hurmi- 
oitunut maaperän kukkaloistosta 
ja puiden oksilla riemuitsevien 
lintujen "metakasta”. Kaikki 
paikat tulvivat valoa: taivaalla 
helotti aurinko, maassa levittäy- 
tyivät valkovuokot tiheänä mat- 
tona terälehdet apposen auki. 
Kanssakulkijat näyttivät olevan 
samanlaisissa tunnelmissa kuin 
minäkin. Vastaan tuli eräs rouva, 
joka puhkesi puhumaan tämän 
kaiken ihmeellisyydestä. Tunnel- 
ma oli jotenkin "tuonpuoleinen”. 
Kokemus jäi mieleeni siksikin, 
että se osoitti, kuinka ohi kii- 
täviä tilanteet ovat. Viikon ku- 
luttua valkovuokot lerpottivat ja 
antoivat tilaa maasta puskevalle 



ei - niin - kauniille kasvillisuudelle . 
Lumous oli ohi. 

Toukokuu tuo mieleen myös 
lapsuuden ja kevään kukat. Koti- 
ni lähellä oli kaksi kukkapaikkaa, 
joita aloin seurata kohta lumien 
sulettua. Ensimmäiset kevään 
airuet olivat sinivuokot. Koen 
vieläkin sinivuokkoja nähdessä- 
ni samanlaisen ilon läikähdyksen 
kuin silloin lapsena sinivuokko- 
jen auettua. Seuraavaksi vahdin 
lähellä olevaa lähdettä ja sen luo- 
na kasvavia ihanan sinisiä orvok- 
keja. Voi, äidille kukkia! Tuntuu 
niin tutulta, kun 5-vuotias po- 
jantytär luonnossa kulkiessam- 
me aina muistaa kerätä kukkia 
äidille! 

Ihanan sinisiä orvokkeja sinulle, 
rakas lukija! 

SUOMEN INKERI-LIITON KESÄJUHLAT 80-VUOTISJUHLIEN MERKEISSÄ 


KUTSU JUHLIIN 

SINULLE JA YSTÄVILLESI, SEURALLESI JA LIITOLLESI 


Perjantaina 18.7. 

klo 17 -21 

Iloiset iltamat Inkerin malliin 

Lauantaina 19.7. 

klo 10 

Juhlamessu 


klo 11.30 

Tervehdykset 


klo 12 

Lounas (maksullinen] 


klo 14 

Kansainvälisessä maailmassa 
perinteitä kunnioittaen - 
Pääjuhla 


Juhlapaikat ja yhteydet: 

18.7. Helsingin Uusi Yhteiskoulu, Lucina Hagmaninkuja 4, 00710 Helsinki. Iso 
parkkialue. Bussit 71 ja 71V Pihlajamäkeen Helsingin Rautatientorilta, laiturilta 7. 
Pois jäädään Rapakiventien pysäkillä (no 3229), kävelyä 200 m. Tai: junat N, T tai I, 
määräasema Pukinmäki, vuoroväli noin 10 min. Kävelyä 800 m. (Ei siis Pihlajamäen 
ala-asteen koulu!) 

19.7. Malmin kirkko, Kunnantie 1 (Kunnantien ja Kirkonkyläntien kulma). Pienehkö 
parkkialue Kunnantiellä. Bussit 70 (ei 70V eikä 70T!) ja 73N Rautatientorilta, 
laiturilta 8. Pois jäädään Malmin sairaalan pysäkillä (no 3265). Tai: junat K, T, N, I, 
vuoroväli alle 10 min., määräasema Malmi, kävelyä 700 m. 

Messussa saarnaa emeritus piispa Juha Pihkala, liturgina toimii emeritus khra Martti 
Hirvonen. 

Pääjuhlassa esiintyvät mm. Juulia Hyyrönen, Raija Mäkelä-Eskolan Omenapuutarhan 
teatteri, Hannu Nyman ja Riitta Seppälä. 

Perjantain ohjelmista ja osanottajien määristä odotetaan ilmoituksia 15.6. 
mennessä sähköpostilla osoitteisiin suomeninkeriliitto@gmail.com tai 
aili.mehilainen@hotmail.com . Myös pääjuhlaan osallistuvien vieraiden määristä 
toivotaan arvioita etukäteen. Kiitos! 

JUHLATOIMIKUNTA KUNNIOITTAEN TOIVOTTAA TEIDÄT TERVETULLEIKSI 


TAKAIS IN JUURILLE 3 

Toivo Tubin (Suomen Inkeri-liiton hallituksen jäsen, Helsingin Seudun Inkeri-seuran puheenjohtaja, 
Inkerin kulttuuriseuran hallituksen jäsen, radio- ja lehtitoimittaja sekä tulkki ja kääntäjä) 

Kahdessa edellisessä numerossa kuvattiin , kuinka 
inkerinsuomalaisten paluumuutto lähti sujumaan 
Venäjällä ja Virossa. Nyt muistellaan, mitä tehtiin Suomessa. 

Myös maahanmuuttaja Marina Kinner kertoo tarinansa. 

Todetaan paluumuuton loppuvan. 


INKERILÄISTEN 

JÄRJESTÖTOIMINTAA 

SUOMESSA 

Suunnan etsintää 

1980-luvun lopussa Suomessa 
heräsi kiinnostus Neuvostolii- 
tossa asuvia suomalaisia ja inke- 
riläisiä kohtaan. Helsinkiin pe- 
rustettiin Suomi-Inkeri- Seura, 
johon tuli mukaan mm. monia 
opiskelijoita. Seuran tarkoituk- 
sena oli tukea perestroikan mu- 
kana Neuvostoliitossa sarastavaa 
inkeriläisten kansallista itsetun- 
toa, antaa apua Inkerinmaalle ja 
puolustaa inkeriläisten oikeuksia. 
Tänä päivänä kyseinen seura on 
jäänyt historiaan. 

Yhdistysrekisterin mukaan 
Suomessa on toiminut yli kak- 
sikymmentä erilaista rekisteröi- 
tyä inkeriläisjärjestöä. Suomen 
Inkeri-liitto 2000-luvun alussa 
kutsui näitä, samoin kuin Suo- 
men ulkopuolella toimivien jär- 
jestöjen edustajia Inkerin Raitin, 
eräänlaisen inkeriläisten fooru- 
min, kokoukseen, joita pidettiin 
muutaman kerran Inkeriläisten 
kesäjuhlien yhteydessä. Se toimi 


neuvottelevana yhteistyökokouk- 
sena vapaehtoisuuden pohjalta ei- 
vätkä sen päätökset olleet sitovia. 

KULTTUURITOIMINTAA 
JA KIELIKOULUTUSTA 

Inkerin kulttuuriseura ry 

Vuonna 1993 perustettiin Inkerin 
kulttuuriseura, josta on kahden- 
kymmenen vuoden sisällä tullut 
merkittävä Inkerin kulttuuria 
esille tuova järjestö. Seura on jär- 
jestänyt taiteilijoiden näyttelyjä ja 
taideleirejä eri maissa asuville in- 
kerinsuomalaisille taiteilijoille. Se 
on harjoittanut julkaisutoimintaa, 
muun muassa julkaissut inkeri- 
läisten kohtaloista, kansanperin- 
teestä yms. kertovia kirjoja. Sen 
suurimpia saavutuksia on vuonna 
2013 julkaistu teos Inkeriläiset. 
Kuka kukin on? Se on tähän asti 
ainoa ja laaja tietosanakirja inke- 
riläisistä merkkihenkilöistä. 

Kulttuuriseura on myös järjestä- 
nyt isoja konsertteja ja tukenut 
kansanperinneryhmän toimin- 
taa. Seuran puheenjohtajana sen 
perustamisesta alkaen toiminut 
toimittaja ja kirjailija Helena 
Miettinen väitteli tohtoriksi Hel- 


singin yliopistossa inkeriläisiä ja 
paluumuuttoa koskevalla väitös- 
kirjallaan. 

Vuonna 2010 Inkerin kulttuuri- 
seura sai testamenttilahjoituksena 
inkeriläisen kulttuurivaikuttaj an 
ja säveltäjän Mooses Putron ke- 
sänviettopaikkana 1890-luvulta 
olleen entisen kalamajan Taipal- 
saaren Putronniemessä. Vuonna 
2011 Putronniemi siirtyi Mooses 
Putron muistosäätiön omistuk- 
seen. Sinne on perustettu Mooses 
Putron kotimuseo. 

Inkerin kulttuuriseura on osal- 
listunut lähes kymmeneen isoon 
kansainväliseen projektiin, sekä 
pienten Inkerinmaalla olevien 
sukukansojemme inkeroisten ja 
vatjalaisten häviävän kulttuurin 
tukemiseen. 

Inkerikeskus ry 

1990-luvun alussa Suomeen alkoi 
tulla paluumuuttajina inkerinsuo- 
malaisia ja myöhemmin Ameri- 
kan-, Kanadan- ja Suomen suo- 
malaisten jälkeläisiä. Monet näis- 
tä liittyivät jo oleviin järjestöihin, 
osa heistä perusti uusia, jotka toi- 
mivat vaihtelevalla menestyksellä. 
Syntyikin ajatus perustaa yhtei- 

sen katon alle yhteistoimintajär- 
jestö. Näin syntyi vuonna 1995 
Inkerikeskus ry. Siitä kaavailtiin 
jäsenjärjestöjen eräänlaista katto- 
järjestöä, jonka alla kaikki voisivat 
toimia yhteistyössä. Myös henki- 
löjäsenyys hyväksyttiin. Vuonna 
2002 jäsenrekisterissä jo oli lähes 
500 henkilöjäsentä. Inkerikeskus 
ry:stä ei kuitenkaan kehittynyt 
kattojärjestöä. Keskus kuului 
aluksi itsekin jäsenenä Suomen 
Inkeri-liittoon. Nykyään sekä 
Inkerin kulttuuriseura ry että 
Inkerikeskus ry toimivat omina 
itsenäisinä yhdistyksinä. 

Inkerikeskuksen tärkeimpänä 
tehtävänä oli aluksi kielikoulutus. 
Vuosien mittaan se oli saanut ra- 
hoitusta isojen projektien toteut- 
tamiseksi, jotka olivat tarkoitettu 
tukemaan Suomeen tulleita pa- 
luumuuttajia; keskus otti hoitaak- 
seen monia sosiaalitoimistojen 
ja työvoimatoimistojen tehtäviä 
vapaaehtoisjärjestönä. Inkerikes- 
kuksesta tuli maahanmuuttajien 
toimintakeskus, jonne tullaan 
harjoittelemaan, harrastamaan, 
opiskelemaan, valmistumaan am- 
mattiin, hakemaan neuvoa ja apua 
sekä yhdessä viettämään juhlia. 
Seniori-ikäisille paluumuuttajille 
järjestetään kerhotoimintaa ja ke- 
säleirejä lomakeskuksissa. Toimin- 
ta tapahtuu pääosin venäjäksi. 

Inkerikeskuksen suurimpia hank- 
keita 2000-luvulla ovat olleet 
kaksi raha-automaattiyhdistyksen 
(RAY) rahoittamaa projektia: kol- 
mevuotinen perheiden ja nuorten 
tukiprojekti sekä kriisi- ja neuvon- 
tapalveluprojekti, joka on toiminut 
Inkerikeskuksessa vuodesta 1996 
lähtien. Kohderyhmänä ovat in- 
kerinsuomalaiset paluumuuttajat, 
avioliiton kautta Suomeen tulleet 


puolisot, työhön tai opiskelemaan 
tulleet venäjän- ja eestinkieliset 
maahanmuuttajat. Neuvontapal- 
velun tavoitteena on ollut antaa 
tukea maahanmuuttajille, jotka 
tarvitsevat apua ja neuvontaa ar- 
kipäivän asioissa sekä sosiaalisissa 
tai psykologisissa vaikeuksissa. 

Kriisi- ja neuvontapalveluun on 
kuulunut myös ajantasaisen info- 
aineiston tarjoaminen ja yhteistyö- 
verkoston ylläpitäminen. Projektin 
vetäjänä toimi monia vuosia Pieta- 
rista paluumuuttajana tullut Hilja 
Leusko, lastenlääkäri, homeopaat- 
ti ja lymfaterapeutti. Hän toimi 
myös tulkkina ja järjesti luentoja 
terveydenhoidosta ja työelämän 
käytännöistä. 

Projektin puitteissa järjestettiin 
kahden viikon pituiset infopäivät, 
joiden tarkoituksena oli antaa tie- 
toa suomalaisen yhteiskunnan pe- 
ruskysymyksistä. Asiantuntijoina 
ja neuvonantajina toimivat sosi- 
aalitoimiston, työvoimatoimiston, 
KELA:n, opetusviraston, Hel- 
singin yliopiston ja seurakunnan 
virkailijat. Yhteistyökumppaneina 
olivat myös Helsingin kaupungin 
sosiaaliviraston maahanmuutta- 
jayksiköt. 

Nykyään viime vuosien paluu- 
muuttajavirran vähentyessä ja 
taloudellisen tilanteen kiristyessä 
Inkerikeskus on saanut vähemmän 
tukea toiminnalleen ja on vuoden 
2014 alusta muuttanut pienempiin 
tiloihin Malmille. 

Perinteistä toimintaa 
Karj alatalolla 

Eri puolille Suomea 1990-luvulla 
perustetuista pääkaupunkiseudun 


inkeriläisjärjestöistä pisimpään on 
toiminut Helsingin seudun In- 
keri- seura, joka kuuluu jäsenjär- 
jestönä Suomen Inkeri-liittoon. 
Seuran yhteydessä on toiminut 
Inkeri-kuoro, joka on kuihtunut 
laulajien ja vetäjän ikääntyessä, 
Kyykkä- seura, jolle on käynyt sa- 
moin ja Seukko-seura,joka nyky- 
ään toimii itsenäisenä järjestönä 
Suomen Inkeri-liiton jäsenenä. 
Helsingin seudun Inkeri-seura 
jatkaa perinteistä toimintaa, ko- 
kontuen kerran kuukaudessa. Se 
järjestää joulujuhlia ja kerhotoi- 
mintaa ja avustaa Suomen Inkeri- 
liittoa erilaisissa tilaisuuksissa. 

Muuta toimintaa 

Osa paluumuuttajista osallistuu 
luterilaisten seurakuntien yhtey- 
dessä toimivien kerhojen työhön. 
Eräät taas ovat lähteneet Suomi- 
Venäjä- seurojen toimintaan, osa 
on täydentänyt Suomen venäjän- 
kielisten yhdistysten ja ortodok- 
sisten seurakuntien toimijarivejä 
tai tulleet muiden uskontokun- 
tien, kuten helluntailaisten, jä- 
seniksi. Jotkut paluumuuttajista 
ovat mukana poliittisessa toimin- 
nassa ja ovat olleet ehdokkaina 
kunnallis- ja eduskuntavaaleissa. 
Paluumuuttajien joukossa on yhtä 

”Tärkeätä on, 
etteivät uudessa 
kotimaassaan ihmiset 
jäisi yksin eristyksiin 
yhteiskunnasta. ” 

laaja kirjo ihmisiä eri näkemyksi- 
neen, kiinnostuksineen ja harras- 
tuksineen, kuin kantaväestönkin 
joukossa. Tärkeätä on, etteivät uu- 
dessa kotimaassaan ihmiset jäisi 

yksin eristyksiin yhteiskunnasta, 
vaan tulisivat aktiivisesti mukaan 
sen toimintaan. 

PALUUMUUTTAJAN 

KOKEMUKSIA 

Marina Kinner 

Kirjoitettu Tallinnan seminaarissa 
pidetyn esityksen pohjalta 

Jokaisella meistä on 
juurensa. 

Jokainen on kotoisin jostain. Niin 
olen minäkin. Molemmat van- 
hempani ovat inkerinsuomalaisia. 
Isäni, Ilmari Kinner, on Toksovan 
seurankunnasta, ja äitini Laine- 
Ekaterina Kinner os. Kirjanen, 
Venjoen seurakuntalaisia. Kum- 
pikin sieltä Inkerinmaalta, josta 
meille jäi vain edellisten sukupol- 
vien muistot, joiden perusteella 
itse kukin yrittää rakentaa omaa 
Inkerinmaata mielessään. 

Vanhempieni perheiden kohtalot 
eroavat hieman toisistaan. Isäni 
perhe siirrettiin viimeisten suo- 
malaisten joukoissa saarretusta 
Leningradista vuonna 1942 ju- 
nalla Jäämeren rannalle Dudin- 
kaan. Matkalla mukana ollut vaa- 
rini menehtyi ja ruumis jäi jonne- 
kin matkan varrelle. Perille saapui 
mummoni lapsineen... Pienenä 
tykkäsin kuunnella isäni kerto- 
muksia hänen lapsuudestaan: ”Isä, 
kerro millainen sinä olit pienenä” 
pyysin useampaan otteeseen. Isä 
kertoi silmät loistaen miten kävi 
pienenä poikana kerjäämässä lä- 
heisellä juna-asemalla. ”Setä, täti, 
antakaa pala leipää syötäväksi!” 

Sukuni tarinat kertovat, että kun 
heidät jätettiin Dudinkaan, ikui- 



selle jäätikölle, ihmiset kyselivät 
tulevan talven varalta, missä he 
eläisivät. Heidät paikalle saatta- 
neet sotilaat ihmettelivät. ”Aiotte- 
ko te selviytyä?” Kyllä. He aikoi- 
vat. Ja he selviytyivät. Kaivo ivat 
ikuiseen jäätikköön maakuoppia 
ja tekivät asutukset itselleen. Isäni 
oli silloin 5-vuotias. 

”Tulipa maailmaa 
nähtyä, kun aina 
häädettiin paikasta 
toiseen. ” 

Äitini perhe oli taas joutunut sak- 
salaisten valloittamalle alueelle, 
heidän taloonsa sijoitettiin saksa- 
laisten päämaja, jolloin mummo- 
ni joutui lapsineen muuttamaan 
oman äitinsä luo. Tragediaa riit- 
ti. Muiden inkerinsuomalais- 
ten joukossa äitini perhe päätyi 
Suomeen Klogan leirin kautta 
vuonna 1943. Suomesta tuli läh- 
tö takaisin Neuvostoliittoon seu- 
raavana vuonna. 

Äitini muistelee kuin eilistä päi- 
vää miten Viipurissa vaunujen 
ovet naulattiin kiinni ja matka 
jatkui Inkerinmaan ohi Keski - 
Venäjälle. Vuonna 1946 mum- 
moni lapsineen, ja vieläpä Suo- 
mesta mukaan lähtenyt lehmä 


Muurikki, matkustivat kaikesta 
huolimatta oma-aloitteisesti ko- 
tiin. Siellä ehtivät asua vuoden 
kun annettiin määräys että aikaa 
poistua alueelta on 24 tuntia. Äi- 
tini on optimisti ja näkee tässä- 
kin positiivista. ”Tulipa maailmaa 
nähtyä, kun aina häädettiin pai- 
kasta toiseen. 

” Vanhempani kohtasivat Karja- 
lassa, mistä he lähtivät opiske- 
lun ja työn takia Leningradiin 
1950-luvun lopussa. Minä syn- 
nyin vuonna 1966 Leningradis- 
sa. Sain tietää 5-vuotiaana, että 
olen suomalainen. Tämä tieto oli 
minulle traumaattinen kokemus. 
Koin ensimmäistä kertaa, etten 
kuulu joukkoon, olen ulkopuoli- 
nen, olen erilainen. Siitä kuiten- 
kin ajan myötä kehittyi vahvuu- 
teeni. Vanhempani eivät koskaan 
salanneet suomalaisuuttaan, he 
saattoivat puhua keskenään jul- 
kisillakin paikoilla suomea. Koko 
ympäristö kuitenkin oli venäjän- 
kielinen. Päiväkoti, koulu, koko 
systeemi, joka kasvatti minua, oli 
venäjänkielinen. Siitä huolimatta 
minulla oli suomalainen maa- 
ilmani: kotona ja mummolassa 
Karjalassa. Siellä Tsalnassa, jos- 
sa vietettiin joka ikinen kesä, oli 
pakko puhua mummon kanssa 
suomea, kun ei mummo osannut 
kuin muutaman sanan venäjäksi. 

Kirkko tuli elämääni kun olin 
11-vuotias. Kerran kotiimme tuli 
kolme iäkästä inkerinsuomalaista 
naista pyytämään äitiäni kirjan- 
pitäjäksi ensimmäiseen suoma- 
laiseen luterilaiseen kirkkoon. Se 
avattiin vuonna 1977 Leningra- 
dissa Pushkinissa. Vanhempani 
pohtivat asiaa, ja isäni rohkaisi 
äitiäni: ”pitää auttaa omaa kan- 
saa.” Elettiin ateistisessa valtios- 

sa, jossa uskonnollisesta toimin- 
nasta saattoi olla seurauksensa. 
Kaikesta huolimatta äitini otti 
tehtävän vastaan. Ensimmäinen 
kosketukseni kirkkoon oli jä- 
risyttävä kokemus. Astuin sisään 
kirkkoon, joka oli täynnä väkeä. 
Kaikki istumapaikat oli varattu, 
ihmisiä seisoikin ja kaikki olivat 
niin ystävällisiä ja puhuivat sitä 
samaa kieltä, jota meillä kotona 
puhuttiin! En tiennytkään että 
meitä oli näin paljon! Kirkko on 
minulle paljon enemmän kun 
pelkkä hengellinen elämä, Usko 
on pitänyt kansani koossa, se on 
säilyttänyt sen kielen ja kult- 
tuurinkin. Voin sanoa, että olen 
varttunut Inkerin kirkossa. Kos- 
ketusta muuhun suomalaisuuteen 
ei tuolloin ollut, vain harvoja suo- 
malaisia vieraita sattui eksymään 
kirkkoon 70-luvulla. Perestroikan 
myötä 80-luvulla kirkko tuli tun- 
netuksi laajemmin. Se tuntui sa- 
malta kun kevättä on ensimmäis- 
tä kertaa ilmassa! Vai johtuiko se 
vain nuoruudestani? 

Halusin tietää suomalaisuudesta- 
ni enemmän, joten päätin lähteä 
lukemaan suomea yliopistoon 
pääaineena. Pääsin Petroskoin 
valtion yliopistoon. Opiskelu kesti 
viisi vuotta ja valmistuin vuonna 
1990 suomen sekä venäjän kielen 
ja kirjallisuuden opettajaksi. Val- 
mistumisen jälkeen sain määräyk- 
sen suomen kielen opettajan vir- 
kaan Pietarin keskikouluun. Tu- 
levaisuus näytti valoisalta: oman 
kansan nousu, kirkon jälleen 
rakentaminen, suomalaisuuden 
palautuminen Inkerinmaalle. Ei 
muutosta Suomeen ollut puhetta- 
kaan, vaikka 90-luvun alussa alkoi 
tulla tietoa, että jotkut tuttavista- 
ni olivat muuttaneet Suomeen. Ja 
pikkuhiljaa muuttajien määrä yhä 


kasvoi. Meidän perheellä ei ollut 
aikomusta muuttaa, vaan raken- 
taa tulevaisuutta omassa Inkerin- 
maassa. Vaan ei siitä lopulta tullut 
mitään! 

Isäni kuoli vuonna 1991 ja lapse- 
ni syntyivät 1991 ja 1993. Yksin 
lapsieni kanssa jäin vuonna 1993. 
Kaikki ympäriltä alkoi murentua, 
kriisi romahdutti lopulta pohjan 
myös taloudelta. Sinnittelin. Pe- 
lotti. Aika ajoin nälkäkin vaivasi. 
Päätin lopulta muuttaa Suomeen. 
Ilmoittauduin paluumuuttojo- 
noon 1995. Haastatteluun pääsin 
1997. 

Nuo kolme odotusvuotta, jol- 
loin ei ollut varmuutta, pääsen- 
kö muuttamaan Suomeen vain 
enkö, rakensin tulevaisuutta siinä 
maassa missä olin sen verran mi- 
hin voimavarani riittivät. Pitihän 
minun elättää kahta pientä lasta, 
eikä äitini terveys ollut mallillaan. 
Apua häneltä sain kuitenkin vai- 

"Sinnittelin. Pelotti. 
Aika ajoin nälkäkin 
vaivasi. ” 

tavan paljon lapsieni hoidossa. 
En olisi selvinnyt ilman hänen 
tukeaan tuossa elämän vaiheessa. 
3.1.1998 on minulle historialli- 
nen päivämäärä. Silloin muu- 
tin Suomeen paluumuuttajana. 
Uusi elämän vaihe oli alkanut! Ja 
sen myötä uudet haasteet! Olin 
31-vuotias ja lapseni kuusi- ja 
neljävuotiaat. 

Kävin hakemassa avaimet uuteen 
asuntooni siskolta, joka oli vuok- 
rannut meille kolmion. Kaikki 
säästöni menivät takuuvuokraan 
ja muuttoon. Mukana ei ollut 


kun muutama musta säkki vaat- 
teita, pölynimuri, kuivausteline ja 
matto, jonka ajattelin käyttää ma- 
kuupatjana alkuun. Mutta minua 
odottikin mukava yllätys! Edel- 
liset vuokralaiset jättivät asun- 
toon makuusohvan, johon mah- 
duin nukkumaan lapsien kanssa. 
Asunnossamme oli mukavan 
lämmintä ja siistiä. Vaikka huo- 
nekaluja ja verhoja ei ollutkaan, 
koin olevani turvassa. Tiesin, että 
vaikka terveyteni pettäisi, en jou- 
tuisi lapsieni kanssa kohtamaan 
nälkäkuolemaa. 

Ensimmäisen viikon aikana oli 
todella paljon tehtävää! Piti re- 
kisteröityä maistraatissa, aloittaa 
asioiminen KELAssa, sosiaali- 
toimistossa ja työvoimatoimis- 
tossa. Sitten piti saada puhelin ja 
pankkitili ja lapsille hoitopaikka. 
Tästä se lähti. Piti alkaa kotoutua 
ja siinä samalla neuvoa ja tukea 
lapsia uudessa maassa asumises- 
sa. Äitini muutti Suomeen neljän 
kuukauden päästä meidän muu- 
tosta, mikä helpotti suunnatto- 
masti elämää. 

Sosiaalitoimisto, jossa olin asi- 
akkaana, oli myös minun ensim- 
mäinen työpaikkani Suomessa. 
Kolme kuukautta muuttoni jäl- 
keen olin Vantaan kaupungin 
palveluksessa tulkkina yhdessä 
projektissa. Sen jälkeen siirryin 
työvoimapoliittiseen koulutuk- 
seen, johon sisältyi harjoittelu- 
jakso. Tässä välissä opetushallitus 
rinnasti korkeakoulututkintoni 
vastaavaan suomalaiseen. Elämä 
alkoi hymyillä. Asiat alkoivat lok- 
sahdella paikoilleen. 

Kiitollisuudella muistelen työvoi- 
matoimiston asiantuntijaa, joka 
veti PAMU-projektia, paluu- 

muuttajien työllistymishanketta. 
Omat harjoittelupaikan etsintä- 
ni eivät olleet tuottaneet tulosta, 
minkä vuoksi menin kysymään 
häneltä neuvoja. ”Istu! Minä tie- 
dän mihin sinä lähdet työharjoit- 
teluun! Sinä lähdet työministe- 
riöön!” Seuraavan päivänä soitin 
työministeriöön ja sillä matkalla 
olen edelleen! 

Ensin olin harjoittelija, sitten sain 
työllistymistukitarjouksen, josta 
seurasi viransijaisuuksia melkein 
kuusi vuotta. Halusin päästä tä- 
hän yhteiskuntaan. Ymmärtää 
miten tämä toimii. Olla muka- 
na tässä elämässä. Olen todella 
onnellinen kun sain olla siinä 
tiimissä, jonka vastuulla oli maa- 
hanmuuttajien kotoutuminen. 
Olin elävänä esimerkkinä. Sain 
tukea, ja yritin omasta puolestani 
olla hyödyllinen yhteiskunnalle. 

Vuonna 2005 sain vakituisen vi- 
ran työministeriössä. Nykyisin 
työskentelen sisäministeriössä. 
Uutta opittavaa riittää jatkuvasti. 
Ja haasteitakin. Kaipuu Inkerin- 
maalle elää. Maalle, jota ei enää 
sellaisenaan ole ja onko koskaan 
ollutkaan? Nyt olen jo elänyt kol- 
manneksen elämästäni Suomessa. 

PALUUMUUTTO 

PÄÄTTYY 

Inkerinsuomalaisia 
paluumuuttajia 
odotettavissa vielä 
muutama tuhat 

Inkerinsuomalaisten paluumuutto 
päättyy 1.7.2016. Maahanmuut- 
tovirasto arvioi, että määräaikaan 


mennessä paluumuutto -oikeut- 
taan käyttää vielä noin 3 000 in- 
kerinsuomalaista. Vuonna 2012 
paluumuuttajia tuli Suomeen 
noin 800. 

Inkerinsuomalaisten eli kansalli- 
suudeltaan suomalaisten paluu- 
muutto on oleskelulupakriteeri, 
joka luotiin 1990-luvun alussa 
entisen Neuvostoliiton alueel- 
la asuville inkerinsuomalaisille. 
Tarkkaa jäljellä olevien paluu- 
muuttajien määrää on vaikea 
ennakoida, sillä monen inkerin- 
suomalaisen elämäntilanne on 
saattanut muuttua niin, etteivät 
he halua käyttää paluumuutto - 
oikeuttaan. 

Paluumuutto-oikeutta voivat 
käyttää sellaiset henkilöt, jotka 
ovat ilmoittautuneet paluumuut- 
tojonoon 1.7.2011 mennessä. 
Silloin paluumuuttojono suljet- 
tiin ja aloitettiin viiden vuoden 
siirtymäaika. Paluumuuttojo- 
noon ilmoittautuneilla on siis 
aikaa heinäkuuhun 2016 hakea 
oleskelulupaa. 

Paluumuuttajalla 
täytyy olla suomalainen 
syntyperä 

Paluumuuttajan oleskelulupaa 
voi hakea, jos hakija on itse, toi- 
nen hänen vanhemmistaan tai 
ainakin kaksi hänen neljästä iso- 
vanhemmastaan on tai on ollut 
kansallisuudeltaan suomalainen. 
Kansallisuudella ei tarkoiteta kan- 
salaisuutta, vaan etnistä taustaa, eli 
kuulumista tiettyyn kansanryh- 
mään. Nykyiset paluumuuttajat 
ovat yleensä kansallisuudeltaan 
suomalaisten lapsia ja lapsenlapsia. 


Kielitaito on 

paluumuuton edellytys 

Jotta inkerinsuomalainen pa- 
luumuuttaja voi saada oleskelu- 
luvan Suomeen, hänen on osat- 
tava riittävän hyvin suomen tai 
ruotsin kieltä. Kielitaidon voi 
todistaa suorittamalla joko Maa- 
hanmuutto viraston järjestämän 
kielikokeen tai yleisen kielitut- 
kinnon (YKI) suomen tai ruotsin 
kielessä. 

Selvä enemmistö inkerinsuoma- 
laisista paluumuuttajista saa oles- 
kelulupahakemukseensa myöntei- 
sen päätöksen. Kielitaidon puute 
oli aiemmin suurin syy kielteisiin 
päätöksiin. Heinäkuun 2011 
alusta alkaen eli paluumuutto- 
jonon sulkeuduttua kielitaito on 
kuitenkin täytynyt osoittaa ennen 
kuin oleskelulupahakemuksen on 
voinut jättää vireille. Kielitaidon 
parantamiseksi paluumuutta- 
jilla on mahdollisuus käydä lu- 
kuvuoden pituinen, ilmainen 
paluumuuttovalmennus ennen 
kielikokeen suorittamista. Ilman 
paluumuutto valmennus ta harvan 
kielitaito täyttäisi oleskeluluvan 
vaatimukset. 



Sarja päättyy seuraavassa numerossa, jossa kerrotaan, kuinka Suomesta käsin tuettiin Inkeriin jääviä vanhuksia. 

Lähteenä lehdistötiedote 3. 6.2013 



Kevätk okouksen 29.3.2014 päätöksiä 

Anne Tuohimäki 


• Liiton puheenjohtaja Alina- Sinikka Salonen avasi kokouksen ja toivotti kaikki tervetulleiksi. 

• Puheenjohtajaksi valittiin Reijo Rautajoki ja sihteeriksi kutsuttiin Anne Tuohimäki. 

• Pöytäkirjantarkastajiksi valittiin Aliisa Majava ja Tytti Piironen, jotka toimivat tarvittaessa myös ään- 
tenlaskijoina. 

• v. 2013 toimintakertomuksen keskeiset kohdat esiteltiin ja toimintakertomus hyväksyttiin. 

• v. 2013 tilikertomus esitettiin. 

• Ponnistelut tuloksen saamiseksi positiiviseksi olivat epäonnistuneet. Kesken toimintakauden vaihdettiin 
lehden painotekniikka ja samalla myös painopaikka aiempaa edullisempaan, mutta tarpeeksi säästöjä 

ei tällä vielä saavutettu. Opetusministeriön myöntämästä kulttuurilehdille suunnatusta 1 000 € avus- 
tuksesta huolimatta toimintakauden tulos oli alijäämäinen 1 278,32 €, taseen loppusumman ollessa 
16 096,08 €. 

• Tilikertomus hyväksyttiin. 

• Tilintarkastajien lausunto esitettiin ja tilinpäätös v. 2013 vahvistettiin ja tili- ja vastuuvapaus myönnet- 
tiin asianomaisille v. 2013. 

• Vuoden 2013 syyskokouksessa 26.10. hyväksyttyihin sääntömuutoksiin oli tullut Patentti- ja rekis- 
terihallituksen kannanotto, jossa kehotetaan tekemään vielä muutoksia neljään (4) pykälään. Koska 
PRH:n kehotus saapui liitolle kevätkokouskutsujen jo lähdettyä, ei luonnollisestikaan voitu sääntömuu- 
tosasiaa enää sisällyttää kutsuun. 

• Kevätkokous päätti kuitenkin hallituksen ehdotuksen mukaisesti, että vaadittavat sääntöjen muutospy- 
kälät voidaan ottaa käsittelyyn tässä kokouksessa. 

• Sihteeri esitteli PRH:n vaatimat muutospykälät ja ehdotukset muutoksiksi. 

• Pykälissä on kysymys tarkennuksista (2 kpl), yhdistyslain vaatimista muutoksista (2 kpl) ja tilintarkas- 
tuslain vaatimista muutoksista (2 kpl). 

• Kaikki PRH:n esittämät ehdotukset hyväksyttiin. 

• Kevätkokous päätti kutsua liiton entisen puheenjohtajan (vv. 2002-2009) Toivo Ihon kunniapuheen- 
johtajaksi. 

• Kokous päätti kutsua seuraavat liiton monivuotiset henkilöjäsenet kunniajäseniksi: Viktor Hyyrönen, 
Lilja Kuivanen, Annikki Kelo, Anneli Korkkinen, Yrjö Korkkinen, Lilja Kurppa, Maria Lahti, Anna- 
kaisa Mörttinen, Irja Pelkonen, Juho Puumalainen, Kerttu Susi ja Kaija Vironmäki. 

Kiitokset kahvituksista! 

Inkeri-iltapäivien aluksi juomme aina kahvit. Ne eivät ilmesty pöytään itsestään. 
On aika esitellä ehtoisia emäntiämme. Kattauksenne ja kahvin tuoksu luovat kotoisen 
tunnelman. Siinä on mukava rupatella ja sitten hiljentyä kuulemaan pääesiintyjien 

kiinnostavia esityksiä. 

Lämpimät kiitokset kaikille teille! 



Räikköset Inkerinmaalla 


Inkerinmaan Räikköset 

• Petter 1829 - 1884, 1. puoliso Katariina Rahkonen 1829 
Rautu - 1884 Lempäälä, 2. puoliso Karoliina Elisabet e. 
Lipponen o.s. Posse 1875 - 1908 Toksova. 

Lapset 

Paavo 1857 - 1935 
Ida Katariina 1860 - 1944 
Robert 1863 - 1917 
Pekka B. 1864-1918 
Oskari 1866 - 1882 
Aina Blondina 1869 - 1939 

Maria Vilhelmina 1872 - 1940. Tämän sukuhaaran elämään 
osuvat kaikki suomalaisvähemmistön kokemat venäläistä- 
mistoimet. 


1 


Anni- Meri Räikkönen 

Räikkösten suku on lähtöisin 
Kirvun Mertjärveltä. Alkukodis- 
ta on 7 sukuhaaraa, joista Inke- 
rin sukuhaaran kantaisä on Pet- 
ter Räikkönen. Hän jätti Kirvun 
puolisonsa kanssa ja suuntasi 
ensin vuodeksi Kuolemajärvelle, 
josta jatkoi Inkerinmaan Lem- 
päälään vuonna 1857. Kenties 
yhtenä syynä olivat puoliso Ka- 
tariinan inkeriläiset sukujuuret. 

Räikkösiä asui Inkerinmaalla n. 
1920-luvulle, vain runsaan kah- 
den sukupolven ajan. Tämä aika 
oli lyhyt, mutta kuitenkin riittä- 
vän pitkä iskostamaan Inkerin- 
maan Räikkösten suvun yhden 
sukuhaaran kotimaaksi. 

Suomi itsenäistyi. Inkerinmaal- 
le jäi suomalainen vähemmistö. 
Alkoi taisteluja venäläisten ja 
suomalaisten välillä. Inkeriläis- 
ten vapaustaistelujen levotto- 
muuksissa kuoli tai katosi useita 
Räikkösiä. 

Räikkösten aikana Suomessa oli 
autonomian aika 1809 - 1917, 
sen jälkeen sortokausia ja suur- 
lakko 1905. Tuona aikana Suo- 
messa kansallistunne nousi voi- 
makkaasti. 

Paavo Räikkönen (Paul Johan 
Wilhelm Petrovits), Inkerin 
mies (kts edellinen sukupuu) 
oppi jo kotona saksan ja venäjän 
kielen, meni Kolppanan semi- 
naariin 16-vuotiaana ja suoritti 
lukkarin, urkurin ja opettajan 
tutkinnot 1876. Toimi seminaa- 
rin apuopettajana 3 vuotta. 


Hän oli inkeriläisväestön itse- 
tunnon kohottaja, useiden lehti- 
en toimittaja ja avustaja ja Kan- 
sankalenterin toimittaja. Hänet 
karkotettiin Viipuriin. Toimi sen 
jälkeen kanttorina Lempaalassa 
ja karkotuksen jälkeen Tokso- 
vassa, josta pakeni Suomeen ja 
asettui Porvooseen. 

Paavo Räikkösen elämänvaihei- 
siin kiteytyivät monet Inkerin 
Räikkösten kokemat vaiheet ja 
arvomaailma. Kansallistunne, 
perinteet ja kulttuuriarvot olivat 
Paavolle tärkeitä. Hän oli asen- 
teiltaan jyrkkä ja periaatteissaan 
tiukka Hänellä oli voimakas in- 
keriläinen heimotunne, ja suo- 
malaiskansallinen identiteetti. 
Hän vastusti kaikkea venäläistä- 
mistä. Suomessa hän teki kan- 
sanvalistustyötä, toimi raittius - 
seurassa ja oli mm. perustamassa 
Alkua ja Osuuskauppa Aittaa. 


Paavon sisar Ida Katariina avi- 
oitui Suomessa opettaja Heikki 
Matikaisen kanssa 

Veli Robert katosi vallankumo- 
uksen pyörteissä 16.11.1917 ja 
oli näin vallankumouksen en- 
simmäinen Räikkös-uhri In- 
kerissä. Ehti sitä ennen toimia 
lukkarina, urkurina ja opettajana. 

Sisar Aina Blondina avioitui 
sakkolalaisen Aapro Laulajaisen 
kanssa. He asuivat Metsäpirtissä. 

Paavon veli Pekka Bernhard oli 
kanttori. Hän toimi Pietarin 
Pyhän Marian kirkossa, mutta 
kuoli yllättäen kesken loppiais- 
jumalanpalveluksen v. 1918. 

Pekan puoliso Katri o.s. Raik- 
kerus oli syntynyt 15.3.1871 
Inkerin Hietamäessä ja kuoli 
7.10.1947 Helsingissä. 

Pekan ja Katrin lapset ovat ku- 
kin tehneet näyttävän uran: 

• Sally 1891-1973, lähetystö- 
virkailija Moskovassa, Anka- 
rassa ja Berliinissä 

• Eino 1892 - 1918, opiskeli 
lakitiedettä, aktiivinen inke- 
riläisyhdistyksen toiminnassa, 
kaatui Valkjärven Tarpilassa 
26.2.1918 

• Sulo 1896 - 1955, ooppera- 
laulaja, Kansallisoopperan ta- 
louspäällikkö, toimitusjohtaja 
ja pääjohtaja 

• Erkki 1900 - 1961, aktiivinen 
itsenäisyystaistelua, AKS:n 
perustajajäsen, aktiivisesti 
mukana politiikassa, mm. 
Lapuan liikkeen ja IKL:n 
toiminnassa, presidentti Svin- 
hufvudin avustaja. Muutti 
sodan jälkeen Ruotsiin, jon- 
ne perusti oman kustannus- 
liikkeen 

• Arvo 1906 - 1978, musiikin 
lehtori, säveltäjäprofessori 

• Pekka 1915 - 1941, filosofi- 
an kandidaatti, kaatui sodassa 
Vammeljoella 1.9.1941. 

Inkeriläisille kaksi opinahjoa oli 
ylitse muiden: Kolppanan se- 
minaari ja Viipurin lukkari- ja 
urkurikoulu. Kolppanan semi- 
naari oli selkeästi kulttuurinen 
ja henkinen keskus. Vaikka sieltä 
valmistui opettajia ja kanttoreita, 
oli seminaarin käynyt mies mo- 
nen alan taitaja. Paitsi opettajana 
ja kanttorina hän saattoi toimia 
toimittajana, pankkimiehenä, 
osuuskaupan hoitajana ja yleen- 
säkin kulttuurialoilla ja kansan- 
sivistyksen aloilla. Näin monet 
Räikköset olivat Inkerissä aikan- 
sa vaikuttajia. 


Entä Suomessa? Suomeen muu- 
tettiin ennen vallankumousta 
mm. opiskelemaan. Viimeiset- 
kin Inkerin sukuhaaran Räikkö- 
set pakenivat Suomen puolelle 
vallankumouksen jälkeen. He 
asuivat hajallaan, osa Karjalas- 
sa, osa pääkaupunkiseudulla. 
Suursuomi-aate innosti monia 
ja antoi orastavaa toivetta päästä 
vielä takaisin kotiin. 

Sota päättyi ja mm. Rauman 
seudulle majoitettiin runsaasti 
inkeriläisiä sotapakolaisia. En- 
nen pitkää heidät määrättiin 
palautettavaksi itärajan taakse. 
Asuimme Raumalla ja lapsuu- 
destani muistan tuon painosta- 
van ilmapiirin, kotona kuiskail- 
tiin milloin Siperiasta milloin 
Ruotsista. Lopulta inkeriläisyy- 
destä vaiettiin tyystin. 

Ennen kaikkea Räikköset ovat 
musiikkisukua: 

• Lempaalassa ja muuallakin 
Inkerinmaalla useita kantto- 
reita. 

• Pietarin Pyhän Marian kirkon 
lukkari Pekka Bernhard Räik- 
könen 

• Oopperalaulaja ja Suomen 
kansallisoopperan pääjohtaja 
Sulo Räikkönen 


• Professori, säveltäjä Arvo 
Räikkönen. 

• Musiikki eri muodoissaan 
kulkee edelleen suvussa. 

Epilogi 

Tätä esitystä kootessani luin 
Johannes Angeren Kullankylä 
-kirjat, joiden tapahtumat si- 
joittuvat Inkerinmaalle vuosina 
1906 - 1945. 

Venäjän vallankumouksen ja si- 
sällissodan aikana Inkerinmaata 
hallitsivat aseet ja nälkä, perät- 
tömien ilmiantojen perusteella 
inkeriläisiä mm. ammuttiin, hir- 
tettiin, vangittiin, kidutettiin ja 
karkotettiin. Isäni Arvo oli val- 
lankumouksen aikana kymmen- 
vuotias. Äitinsä ja pikkuveljensä 
kanssa hän pakeni Suomeen v. 
1920. Lapsuuden ajan muis- 
toistaan hän ei ääneen puhunut. 
Vaikenemisen aikaa kesti lähes 
1970-luvulle. Vuosikymmeniä 
myöhemmin julkaistujen kirjo- 
jen perusteella voimme vain aa- 
vistella, mitä nämä Inkerinmaal- 
la silloin asuneet ihmiset oikeasti 
ovat kokeneet. 

Olga Malytcheva - Kaunista ja herkkää 

Alina-Sinikka Salonen 



Helsingin Lasipalatsin näyt - 
tely tilassa oli maaliskuussa jo- 
tain kaunista ja herkkää — ja 
mikä parasta , tämä oli inkeri- 
läisen naisen aikaansaamaa. 
Siellä oli Olga Malytchevan 
maalauksia esittelevä näyttely. 
(Kiitokset Pirkko K: Ile, kun 
annoit vinkin !) 

Kuka on Olga Malytcheva? 
Taiteilijan minulle lähettä- 
mässä esitteessä kerrotaan, 
että hän on Suomeen vuonna 
1996 muuttanut Inkerin suo- 
malainen. Pietarissa syntynyt, 
äitinsä puolelta inkeriläinen 
Olga Malytcheva muutti 
Keski- Suomeen täällä asuvi- 
en sukulaistensa myötä. Yksi- 
toistavuotiaasta maalaamista 
opiskellut Olga aloitti varsi- 
naiset taideopinnot Pietarin 
Taidekoulussa (1977-1981) ja 
opiskeli sen jälkeen vielä neljä 
vuotta Pietarissa, N. K. Rerihon 
Taideammattikorkeakoulun si- 
sustusosastolla. 

Monipuolisen ja pitkän opis- 
kelunsa ansiosta Olga hallit- 
see kuvataiteen monet tyylit ja 
tekniikat. Omimmillaan hän 
on muotokuvien maalaajana. 
Muotokuvia on syntynyt yli 50. 

Vuodesta 1990 lähtien Malyt- 
cheva on osallistunut moniin 
yhteisnäyttelyihin sekä pitänyt 
muutamia omia näyttelyitä. 


Hänen teoksiaan on yksityis- 
kokoelmissa mm. Italiassa, 
Saksassa, Japanissa, Ruotsissa, 
Suomessa ja Venäjällä. 

Taidelukiossa opiskeleva lap- 
senlapsen! Juulia oli kanssani 
näyttelyssä. Hän piti kovasti 
näkemästään ja tiivistää mieli- 
piteensä seuraavasti: "Taiteilija 
selvästi tuntee taidehistorian 
eri aikakaudet, tämä näkyy 
töistä. Muotokuvat ovat vähä- 
eleisinäkin taidokkaasti ja elä- 
västi maalattuja.” 


Rakkaat lukijat: astukaa sisään 
tähän Inkeriläisten viestin tar- 
joamaan minikokoiseen näyt- 
telyyn. Valitan, että kaikkien 
kuvien laatu ei vastaa sitä, mitä 
maalaukset ovat luonnossa. 

Olga Malytcheva 
040 766 7176 

olgamalyt@gmail. com 

Isovanhempani Inkerinmaalta 

Kaarina Pietilä 



Minulle on ollut rikkaus omis- 
taa isovanhemmat, jotka olivat 
syntyneet ja asuneet Inkerin- 
maalla Venäjällä. Pappani Matti 
Laitinen syntyi vuonna 1878. 
Mummoni Aune Tatti oli hän- 
tä muutaman vuoden nuorempi. 
Heidän asuinseutunsa oli Poh- 
jois-Inkeri Lempäälän Musti- 
lan kylä, joka sijaitsee vanhan 
Suomen rajan tuntumassa. Mo- 
lempien suvut olivat muuttaneet 
Suomesta 1600-luvulla Inkerin- 
maalle. 

Mummoni Aune Tatti asui Pe- 
rämäen kylässä kotitalossaan, 
jonka omisti hänen leskeksi jää- 
nyt Juhana veljensä pienten las- 
tensa kanssa. Aune hoiti tämän 
perheen taloutta ja työtä riitti 
myös Pietarissa torimyynnissä. 
Se olikin työtä josta Aune piti. 
Muutaman kerran viikossa hän 
valjasti komeat kaupunkikiesit 
johon pakkasi, voita, maitoa, 
rahkaa, kermaa ja juurikasveja. 
Torielämä oli vilkasta ja siel- 
lä puhuttiin montaa eri kieltä. 
Aunekin taisi useamman kielen. 
Hänellä oli ollut pitkään sama 
toripaikka Pietarissa. Kotiinpa- 
luu kaupungista oli aina vaaral- 
lista, koska piti pelätä maantie- 
rosvoja. Paluumatkat tehtiinkin 
päivänvalossa, yhdessä toisten 
torimyyjien kanssa. Usein Aune 
viipyi yön kaupungissakin suku- 
laisissaan. Rohkeana ja kielitai- 
toisena hänet oli kerran kutsuttu 
lähetystöön, joka vieraili tsaari 
Nikolai II luona. Tsaari halusi 
kiittää ahkeria inkeriläisiä jotka 
pitivät huolta pietarilaisten ruo- 


kaketjusta. Samassa yhteydessä 
tsaari oli sanonut, että ”On kuin 
miekka olisi isketty kattoon 
kiinni ja se saattaa pudota terä 
edellä niskaani milloin vain.” 
Venäjän vallankumous oli ovella. 

Matin kauppiasveli oli osallistu- 
nut Inkerin vapaustaisteluun ja 
Mattikin oli joutunut piileksi- 
mään Suomessa viitisen vuotta 
vangitsemisen pelossa. Hän oli 
tämän ajan Kivennavalla. Sieltä 
hän kävi aina varkain kotonaan. 
Vaimo joutui olemaan yksin 
lapsien kanssa. Paossa ollessaan 


Matin vaimo kuoli neljännen 
lapsen synnytyksessä. Nyt hä- 
nelle jäi vauva ja kolme vähän 
vanhempaa lasta sekä talon- 
hoito huolekseen. Hankalaa oli 
leskimiehen hoitaa neljää lasta 
ja taloutta, vaikka kylän ämmit 
auttoivatkin. 

Pian alkoikin puhemies kulkea 
leski-Matin kanssa Mustilan 
kylästä Perämäen kylään, jossa 
asui Aune Tatti niminen neiti. 
Puhemies kulki monta matkaa 
Aunen luona, puhuen makeasti 
ja kehuen Mattia. Aune oli jo 

iäkäs nainen ja kyllä häntä mie- 
titytti avioliittoaikeet, leskimies 
ja neljä lasta. 

Kohta Aunen leskeksi jäänyt 
Velikin avioitui naapurin Sohvin 
kanssa ja pian Aune alkoi tuntea 
itsensä tarpeettomaksi veljensä 
kodissa. Ja niinpä pian vietettiin 
myös Aunen ja Matin häitä, jota 
juhlittiin monta päivää. Juotiin 
ja syötiin, tanssittiin ja laulettiin 
inkeriläiseen tapaan usean päi- 
vän ajan. 

”Hankalaa oli 
leskimiehen hoitaa 
neljää lasta ja taloutta” 

Arki alkoi ja touhua riitti aamus- 
ta iltaan. Laitisen talo oli elänyt 
pitkään ilman äitiä ja se näkyi 
kaikkialla. Lapset olivat resuisia 
ja likaisia. Vauvakin oli ihottu- 
man peitossa. Aune oli hyvin 
ahkera sekä lapsirakas ja pian 
lapset saivat tuntea uuden äidin 
rakkautta ja huolenpitoa. Ahke- 
rasti Aune siivosi, leipoi, laittoi 
ruokaa, kutoi mattoja, kehräsi. 
Hän osti lapsille Pietarista uusia 
vaatteita ja kunnosti kotia. Teke- 
mistä oli paljon myös navetassa 
ja ulkotöissä miehensä kanssa. 
Vuodet kuluivat ja työtä riitti. 
Pian Aune huomasi olevansa 
raskaana, vanhalla iällä. Lapsi 
syntyi vuonna 1925 saunassa ja 
oli pienikokoinen, mutta hänes- 
tä kasvoi vahva tyttö sisarustensa 
seuraksi. Kaikki lapset olivat Au- 
nelle yhtä rakkaita. 

Aune kaipasi kuitenkin tori- 
myyntiä ja sen vilkkautta. Hän 
alkoikin tehdä Pietarin matkoja 
uudelleen ja kauppa kävi hyvin. 
Hän toi aina valtavasti tuomi- 


sia kaupunkimatkoiltaan kotiin 
ja lapsilleen. Matti ei tykännyt 
yhtään vaimon tuhlaamisesta, 
mutta Aune ei välittänyt. Hän 
huomasikin naineensa oikean 
saita-Matin. Usein Aunen tul- 
tua torimyynniltään hän näki jo 
kaukaa kuinka Matti odotti ve- 
räjällä suu hymyssä. Matti laittoi 
rahat visusti lompakkoonsa. Kyl- 
lä Aunekin puolensa piti raha- 
asioissa. 

Kotitalo tuotti hyvin ja tori- 
myynti toi lisätuloja. Lapsetkin 
kasvoivat ja osallistuivat ahke- 
rasti talon töihin. Perhe kävi 
sunnuntaisin kirkossa ja Aune 
oli hyvän lauluäänen omaavana 
siellä virsien esilaulajana. Inkeri- 
läisillä oli vahva usko Jumalaan. 
Elämä oli rauhallista ja kylä eli 
tiiviisti yhdessä. 

Kohta kuitenkin alkoivat inkeri- 
läisillä suuret muutokset. 

Julmat ajat olivat edessä. Suo- 
menkielisiä kouluja ja kirkkoja 
suljettiin. Sanomalehdet lakkau- 
tettiin. Opettajat ja papisto van- 
gittiin ja karkotettiin. Venäjän- 
kieli otettiin käyttöön kouluissa. 
Oppikirjat vaihdettiin. Alkoi 
myös maatilojen pakkokollek- 
tivisointi. Stalinin määräyksestä 
talot otettiin valtion haltuun ja 
karja oli luovutettava kolhooseil- 
le, joita perustettiin kylälle. Ta- 
lollinen sai omistaa vain yhden 
lehmän ja 10 aaria maata. 

Matti alkoi sairastella mene- 
tettyään valtiolle suvun talon ja 
maat ilman korvausta. Talonpo- 
jille pantiin niin kovat verot, että 
he eivät selvinneet niistä. Laiti- 
senkin perhe joutui kolhoosiin 
töihin. 


Lisää kauheuksia oli tulossa. Sta- 
lin määräyksestä koko rajanseutu 
oli tyhjennettävä asukkaista, jot- 
ka olivat väärää uskontoa, epäi- 
lyttäviä ja vieraskielisiä. Aluetta 
valmisteltiin sotaan. Inkeriläisiä 
alettiin pakkosiirtää eri puolille 
Neuvostoliittoa. 

'Suomenkielisiä kouluja 
ja kirkkoja suljettiin. ” 

Koti oli jätettävä nopeasti ja Lai- 
tisen perheelle osoitettiin pak- 
kosiirto Tserepovetsiin, Etelä- 
Venäjälle. Perhe pakkasi tavarat 
mitkä jaksoivat ottaa matkaan, 
sekä lehmän ja pakenivat yön pi- 
meydessä. He matkustivat sinne 
tavarajunassa. Siellä he asettuivat 
asumaan isoon, viljakauppiaan 
omistamaan taloon muiden pa- 
kolaisten kanssa. Aune jatkoi to- 
rimyyntiä, hän ei antanut periksi. 
Hän osti paikallisilta asukkailta 
maitoa, kermaa, voita ja juuri- 
kasveja jotka olivat siellä halpoja. 
Hän matkusti muutaman kerran 
viikossa sieltä asti Pietarin to- 
rille myymään näitä tuotteita. 
Tämä matka oli 1200 kilometriä 
yhteen suuntaan ja tällä tavoin 
Aune elätti perheensä heidän 
paossa oloajan. Asuinolot oli- 
vat kuitenkin siellä vaikeat ja 
he päättivät lähteä sieltä varkain 
pois. He lähtivät sieltä yön ai- 
kaan. Pitkä paluunmatka tehtiin 
lasten kanssa junalla. Joukko 
kylän miehiä kulki jalkaisin 
lehmineen tämän viikkoja kes- 
täneen vaarallisen matkan kohti 
Länsi-Inkeriä. He asettuivat Vi- 
roon Spankkovan seurakuntaan 
Valerjanovkan kylään. 

Kotiseudulle Lempäälään ei 
päässyt takaisin. Matti pappa 

osti siellä vanhalta pariskunnal- 
ta heidän puretun talon hirret ja 
rakennutti niistä perheelle talon. 
Täällä perhe meni kolhoosiin 
töihin. Ei ollut muita vaihtoeh- 
toja. Stalinin valtakoneisto piti 
kansaa kovassa pelossa. Sodan 
vaikutus alkoi näkyä jo heidän 
kylässään Elisaveettinassa. Kol- 
hoosin karjaa vietiin turvaan ja 
rakennettiin maasuojia ja tank- 
kiesteitä sekä varastoitiin ruoka- 
tarvikkeita. 

Sodan jyskeen äänet alkoivat 
tulla lähemmäksi. Kyläläiset 
piiloutuivat I maailmansodan 


aikaisiin suuriin maakuoppiin. 
Ajateltiin venäjän armeijan ole- 
van tulossa kylää kohti. 

Eräänä päivänä nuorten nais- 
ten palatessa lypsyltä ja eläinten 
ruokintamatkalta he säikähtivät 
pahan kerran. Tiellä oli sotilaita. 
Yllättäen saapuivatkin saksa- 
laiset joukot ja tankit kylään ja 
komento alkoi. Kylä oli jäänyt 
kahden sotivan maan väliin. 
Saksalaiset pitivät kovaa kuria. 
He varasivat kylän parhaat ta- 
lot komentopaikakseen ja veivät 
kaiken viljan ja teurastivat karjan 
itselleen. Aune ja Matti joutuivat 


lapsineen nyt saksalaisten työor- 
jiksi. Tätä jatkui pitkään. Kylä- 
läiset alkoivat kärsiä nälästä ja 
ruuasta oli jatkuva puute. Perhe 
söi kesällä nokkosia ja voikukan 
juuria. He keräsivät pelloilta täh- 
kiä ja söivät jäätyneitä perunoita. 
Pietarista vaelsi nälkäisiä ihmi- 
siä lisää ja osa kuoli jo matkalle. 
Kerran Aune meni rohkeasti ky- 
symään saksalaisilta perheelleen 
kuuluvaa jauho annos taan. Rai- 
von vallassa saksalainen komen- 
dantti pyysi pidättämään hänet 
ja hänelle langetettiin hirttotuo- 
mio. Tuomion syyksi mainittiin 
viljan kätkeminen. Kommunistit 
tekivät usein syyttömiä kantelui- 
ta. Aune oli saksalaisilla pidä- 
tettynä ja kuulusteltavana kaksi 
päivää ja hänet todettiin syyt- 
tömäksi. Voi sitä riemun päivää 
kun Aune-äiti pääsi kotiin. Koko 
kylä eli jatkuvan pelon vallassa 
saksalaisten kurissa. 

"Perhe söi kesällä 
nokkosia ja voikukan 
juuria. ” 

Eräänä syksyisenä aamuna 
25.10.1943 kylään tuotiin yllättä- 
en evakuointimääräys. Kylän van- 
hin oli käynyt kertomassa heille 
asiasta edellisenä iltana. Inkeriläi- 
set siirrettäisiin Suomeen. Evaku- 
ointi tapahtui nopeasti. Elisaveet- 
tinon asemalla piti olla aamulla 
kello 10.00 valmiina lähtemään. 
Perheen nuoret saivat vapautuk- 
sen saksalaisten työleireiltä, joissa 
he olivat tehneet työtä kuin vangit, 
aseistettujen vartijoiden ja koirien 
ympäröiminä. Hirsipuu oli leirin 
vieressä. Aunen ja Matin nuorin 
tytär oli nyt 18-vuotias ja hän oli 
ollut melkein kolme vuotta näillä 
työleireillä raskaissa töissä. 

poika perheineen halusi pala- 
ta vapaaehtoisesti takaisin ja 
hän jäi asumaan Neuvosto- 
liittoon. Hän ei nähnyt enää 
koskaan vanhempiaan. 


” 'Hirsipuu oli leirin 
vieressä. ” 


Paljon ei saanut pakata tavaroi- 
ta matkaan. Nuorin tytär halusi 
vain rakkaan päiväkirjansa mu- 
kaan jossa olivat kauniit muis- 
tot alkaneesta rakkaudesta. Nyt 
mentiin kohti Viron rannikkoa, 
Kloogan leirille. Siellä oli sama 
kurjuus ja nälkä, heikompia ja 
lapsia kuoli paljon. Asunnot 
olivat kylmiä parakkeja. Aune- 
mummo piti siellä virsiseuroja 
ja jakoi ruoka- annoksistaan hei- 
kommille. Aune vei myös s alaa 
vähäisistä leipäannoksistaan 
vieressä olevaan leiriin, johon 
oli vangittuna juutalaisia. Perhe 
joutui olemaan Kloogassa muu- 
taman viikon. Oma perhe oli 
kuitenkin koossa ja kaikki olivat 
elossa, siitä Aune ja Matti kiitti- 
vät rukouksissaan. 


maan karanteenileiriin he tulivat 
9.11.1943 ja siellä oli hyvä olla. 
Oltiin Suomessa, joka oli aina 
ollut emomaa inkeriläisille ja 
ihmiset olivat heille ystävällisiä. 


Aunen ja Matin perhe oli mää- 
rätty siirrettäväksi pohjoiseen, 
Ouluun. Sieltä he vielä siirtyivät 
lähipitäjän maataloon töihin. 
Perheen ei tarvinnut koskaan 
palata Neuvostoliittoon. He sai- 
vat jäädä Suomeen. Vain vanhin 


Teitä muistaen 

Kaarina Pietilä , tyttären tytär 


Isovanhempani nukkuvat 
ikiuntaan pienen kylän 
hautausmaalla. Me lapsen- 
lapset saimme heiltä paljon 
rakkautta ja huolenpitoa 
ja kuulimme mielenkiin- 
toisia tarinoita. Mummu 


ja pappa opettivat meille 
paljon virsiä ja loruja. Ja saimme 
mummulta paljon lahjoja hänen 
jokaiselta kaupunkimatkaltaan. 
Kovasta kohtalostaan huolimatta 


heillä oli jatkuva ikävä kotiseu- 
dulleen, Inkerinmaalle. 


Paldiskin satamasta lähdettiin 
miinoitetun Suomenlahden yli. 
Laiva kulki kohti Suomea ja 
Turkua. Kun Suomen kallioiset 
rannat näkyivät, Matti pappa 
oli sanonut.” Suomi on kaunis 
maa, mutta kovin karu. Täällä 
on leipä otettava lujasta.” Loi- 

(Sallinette palstan nimen lyhentämisen.) 


Kokeillaan , toimiiko tällainen pieni tiedotusnurkkaus. Tässä kuka hyvänsä voi antaa vinkkejä tai 
ideoita , lähettää terveisiä tai tiedottaa. Viestinkin toimittajat julkaisevat tässä lyhyet tekstinsä. 
Kirjoitus voi olla myös ilman nimeä , jos nimen ilmoittaminen tuntuu vaikealta. 


KYSYMYS ENSIMMÄISISTÄ KESÄJUHLISTA 
JÄRVENPÄÄSSÄ JA LOHJALLA 

Jos olet ollut itse mukana Järvenpään kesäjuhlissa 1956 tai 
seuraavissa Lohjan juhlissa, oletko niin ystävällinen, että otat 
yhteyttä puheenjohtajaan. Kannen sisäsivulla on yhteystiedot. 


Kirjallisuutta: 

Martikainen Tyyne. Inkerinsuomalaisten oikeus muistoon. 
"Että ketään ei unohdettaisi". Siirtolaisuusinstituutin erikois- 
julkaisu E4. Turku. 2014. 

Kirjoittaja on haastatellut teosta varten kymmeniä inkerin- 
suomalaisia ja ottanut mukaan myös inkerinsuomalaisten 
itse kirjoittamia kertomuksia ja valokuvia. 

Tilausosoite: http://kauppa.siirtolaisuusinstituuutti.fi/ tai: 

satu.lopponen@utu.fi 

puh. 02 2840440. 

Kempi Toivo. Miehet tulevat merten takaa. Muistelmia inkeri- 
läisistä kuumassa ja kylmässä sodassa. Toivo Kempi. Hämeen- 
kyrön kirjapaino. 2011. 

Pettinen Albert. Juureni ovat Suomessa. Viron inkerinsuoma- 
laisten liitto. PaerOU. Tartto. 2009. 

Jämsen Arja, Knaapi Jouko, Leskinen Sirkku, Salo Mikko A., Syr- 
jäläinen Soile. Palvelutaloja inkeriläisille vanhuksille. Inkerin 
vanhustenhuollon kehittämishankkeen arviointiraportti N:o 
3. Yhteiskuntapoliittisia raportteja, Joensuun yo. Yhteiskun- 
tapolitiikan laitos.1 998. 

Volkov Solomon. Pietari, eurooppalainen kulttuurikaupunki. 
Otava 1996. 

Angere Johannes. Me Kullan miehet- toisen maailmansodan 
aikaa Inkerinmaalla. Otava 1970 

Angere Johannes. Kullankylä - vallankumouksen ajan tapah- 
tumia Inkerinmaalla. Otava 1069. 


Turun inkeriläiset! 

Tiedoksi teille, että Turun keskustassa sijaitsee kohtaamis- 
paikka Muistojen koti. Viime syksynä se muutti uusiin ja 
hienoihin tiloihin osoitteeseen Linnankatu 41 . Tarkoitus on, 
että eri maista Suomeen muuttaneet ikäihmiset voivat siellä 
tavata toisiaan ja tutustua eri maista tulleisiin uusiin turku- 
laisiin. Muistojen kodissa on monenlaista ohjelmaa. Voi myös 
halutessaan syödä (maksullisen) lounaan, joka on tarjolla 
1 1 .30 - 1 2.30. Kesäksi avataan kesäpiha. 

Koti on auki arkisin 10 -16. 


Kutsu kirjan julkistamistilaisuuteen 

Eero Pitkänen, 94 v. kutsuu lukijoita esikoiskirjansa julkis- 
tamistilaisuuteen Inkeri-kodissa 12.8. klo 15. Kirjan nimi 
on Paimenpoika Inkeristä. Muistelmat alkavat 1920-luvun 
Toksovasta, Purnun kylästä. Kerronnan mukana kulkee tun- 
teellisen inkeriläispojan oma tarina ja toisaalta ainutlaatui- 
nen elämänura pakolaisesta Suomen armeijan upseeriksi ja 
sosiaalineuvokseksi. 


Kuvassa Eero Pitkänen sisarensa Lilja Pelgosen kanssa 
kotitalonsa pihassa Inkerin kulttuuriseuran Toksovan 
juhannusmatkalla 2006. (Kuva A-S Salonen) 



Emilia Anttonen Ruotsista etsii omaisiaan! 

Anna Rantalaisen, 1924- 1 995 ja Liisa Rantalaisen, 1918 - 
1986 mahdollisia jälkeläisiä. Vastataukset puheenjohtajalle 
(osoitetiedot sivulla 2). 

Irja Pelkonen s. u. 7.1939 

k. 22.4.2014 

Maa on niin kaunis , kirkas Luojan taivas , 
ihana on sielujen toiviotie. 

Maailman kautta kuljemme laulain , 
taivasta kohti matka vie. 

Kiittäen ja kunnioittaen muistamme positiivista, 
toimeliasta ja idearikasta puheenjohtajaamme 

Hyvinkään Inkeri-kerho ry 

Osanottoon ja kunnioitukseen yhtyvät 
Suomen Inkeri-liitto ry ja Inkeriläisten viesti 



Uutisia Inkeristä 

Wladimir Kokko 

Arkkipiispa Mäkinen 
Inkerissä 

Arkkipiispan virassa Kari Mäki- 
nen vieraili seurueineen Inkerin- 
maalla ensimäistä kertaa 10.-13. 
huhtikuuta. Vastaanottopuole- 
na oli Inkerin kirkko ja henki- 
lökohtaisesti sen piispa Aarre 
Kuukauppi. 

Suomen evankelis-luterilaisen 
kirkon päämies sai tutustua 
Keiton, Hatsinan, Skuoritsan ja 
Kupanitsan seurakuntiin sekä 
saarnasi palmusunnuntaina Pie- 
tarin Pyhän Marian kirkossa. 
Skuoritsassa lounas syötiin Ter- 
volan Maria-kodissa ja johtaja 
Lilja Stepanovalta vieraat saivat 
tietää paljon Inkerin kirkon dia- 
koniatoiminnasta. 


Arkkipiispa Mäkisen mukaan 
avoin vuoropuhelu ja yhteyden- 
pito Suomen kirkon ja Inkerin 
kirkon välillä on molempien osa- 
puolten etu. Piispa Kuukauppi 
kertoi, että vierailun aikana kes- 
kusteltiin mm. siitä, miten In- 
kerin kirkon papit voisivat pitää 
Suomessa meidän kirkkojärjes- 
tyksemme mukaisia jumalan- 
palveluksia. Ongelma on siinä, 
että usein Suomeen muuttaneet 
inkerinsuomalaiset eivät poistu 
Inkerin seurakuntien listoilta 


eivätkä liity suomalaisiin lute- 
rilais seurakuntiin hyväksymättä 
naispappeutta tai muuta. Hy- 
vässä yhteistyössä ratkaisu ark- 
kipiispa Mäkisen mukaan löytyy, 
”kun se tapahtuu asianomaisen 
seurakunnan, hiipakunnan ja 
piispan kanssa sopien”, hän lau- 
sui. 

Inkerin matkan aikana arkkipiis- 
pa tapasi myös Venäjän ortodok- 
sikirkon edustajia ja vieraili Pie- 
tarin hengellisessä akatemiassa. 

TAPAHTUMAKALENTERI 

Liiton ja jäsenseurojen tapahtumakalenteri 


Ilmoittajille 

Jotta tapahtumakalenteriin toivotut ilmoitukset ehtisivät painoon, tulee ne lähettää toimitussihteerille, postitusmuodosta 
riippumatta, siten, että ne ovat perillä viimeistään lehden kakkossivulla ilmoitettuna aineiston vastaanottopäivänä. 


Suomen Inkeri-liitto ry 

Matka Tallinnan Suurille Laulu- ja tanssi juhlille 
4.-6.7.2014. 

Kesäjuhlat 18.-19.7.2014 

- Liiton 80-vuotisjuhlat — 

Katso koko sivun kutsu toisaalla lehdessämme. 

Inkeri-iltapäivät syyskuusta 2014 alkaen 

• 13.30 tilaisuus alkaa kahvihetkellä (kahvi 
on maksullinen) 

• 14.00 siirrytään päivän aiheisiin. 

• La 6. 9. Tyyne Martikainen kertoo 
huhtikuussa ilmestyneestä kirjastaan 
Inkerinsuomalaisten oikeus muistoon ”Että 
ketään ei unohdettaisi”. Monet muistavat 
Martikaisen edellisen kirjan STALININ 
VAINOT - Toivoja Sanna Jääskeläinen 

— Inkerinsuomalaiset selviytyjät. Uuteen 
kirjaan Tyyne Martikainen on haastatellut 
kymmeniä inkerinsuomalaisia Siperiasta, 
Karjalasta, Virosta, Suomesta ja Ruotsista. 
Vainojen uhrit ja heidän jälkeläisensä 
kertovat, mitä todella tapahtui. - Tyyne 
Martikaisella on myös omakohtaiset 
kokemuksensa ja muistonsa elämästä sodan 
jaloissa kotikylässään Kuoskussa. 

Kirjaa voi ostaa tekijältä. 


• La 5.10. Taisto Raudalainen , Viron Inkeri- 
lehden toimittaja, kertoo aiheesta Perinne 
elää henkilökohtaisissa kertomuksissa: 
Inkerinsuomalaisen elämäkertakerronnan 
perinnesidonnaisuus. 

Inkeri-koti sijaitsee Karj alatalon 2. kerroksessa, 
osoitteessa Käpylänkuja 1. Sinne pääsee 

• busseilla 52, 55, 55K, 56, 57, 65A, 69, 506 

• vain arkisin raitiovaunuilla 1 ja IA 

• junalla Käpylän asemalle, josta on noin 
kilometri kävelymatkaa. 

Hyvinkään Inkeri-kerho 

Syksyn kokoontuminen seurakunnan 
aulakahviossa (Hämeenkatu 16) aina 
kuukauden 1. sunnuntaina kello 14. 

Syksyn kokoontumispäivät ovat 7.9. ja 5.10. ja 
2.11. ja 7.12. 

Tiedustelut: 

Outi Mäkelä p. 040 708 1999 ja 
Leila Salo p. 040 567 7065 
inkerikerho @gmail . com 


Lahden seudun Inkeri-seura 

Kerhoillat joka kuukauden toinen maanantai 
alkaen kello 1 5 Luther kirkolla, osoitteessa 
Vuorikatu 37. 

Kerhoiltojen kahvituksen sovimme vuorotellen 
jo edellisessä kokouksessa. 

Kerhoilloista ja kokouksista tiedusteluihin 
vastaa Maria Lahti, p. 0400 841 741 

Turun Inkeri-seura 

Besseda-teehetket jatkuvat Palvelupisteessä joka 
kuukauden 1. Ja 3. perjantai kello 13 Irma 
Kapasen vetämänä. 

Juhlatilaisuudet Varissuon kirkolla (Kousankatu 6), 
kello 14 alkaen. 

Palvelupiste, Uudenmaankatu 1. Puh. 233 2565 
• 26 . 12 . joulujuhla 

Helsingin seudun Inkeri-seuran tapahtumia 
Anitta Iline anitta@inkeriseura.com tai p. 050- 

565 9805 

Työpajat järjestetään Karj alatalon Inkerikodissa 
(Käpylänkuja 1, Helsinki) 

Tiedustelut Toivo Tupin p. 040 578 3894 


Seukko-seura ry 

• Tapaamiset ovat joka kuukauden viimeisenä 
lauantaina Karj alatalon Inkeri-kodissa 

klo 10.00 (poikkeuksena valtakunnalliset 
juhlapäivät), Käpylänkuja 1. 

• Englannin tunnit joka torstai klo 17.00 
Inkeri-kodissa. 

• Senioriliikunta ma 17.00 - 18.30 Kontulan 
palvelukeskuksessa, Kontukuja 5. Kontulan 
metroasemalta joko kävellen tai bussilla 94 A. 

Lisää tietoa seuran puheenjohtajalta 
Aili Mehiläiseltä, ailimehi@hotmail.com, 
p. 0503386023. 



YLISTYSLAULU ELÄMÄLLE 



Itella Green 


Tänään, kun auringon kuumat ja häikäilemättömät 

hyväilyt jälleen kerran 

ovat herättäneet eloon 

koko luomakunnan, 

ja maailma on räjähtänyt täyteen 

luomisen rajua riemua, 

juuri tänään 

tahtoisin laulaa ylistyslaulun 
sinulle, elämä. 

Tahtoisin laulaa 

lasinkirkkaan laulun, 

jonka sävel soi kuulaana ja kauniina 

niin kuin mustarastaan huilu 

himmeässä kesäyössä. 

Tahtoisin laulaa 
yksinkertaisen laulun, 
jonka jokainen sana on tosi ja aito, 
niin kuin koivun tuoksu 
ensimmäisen kevätsateen jälkeen. 

Tahtoisin laulaa näin: 

Rakastan sinua, elämä, 
rakastan silloin kun annat, 
kun ruhtinaslahjojesi runsaus 
ryöppyää ylitseni, 

kun ilo, hellyys, ystävyys, ihmisen läheisyyden lämpö 

lankeavat osakseni, 

ja sydämeni on kevyt ja onnellinen. 


Mutta tahdon oppia rakastamaan sinua 

silloinkin, kun sinä otat, 

kun vaadit takaisin jonkun lahjoistasi, 

kun kiellät jotain keskeistä, 

jotain, jota ilman on autiota elää, 

tai pakotat minut hyväksymään 

kipeää tekevien jäähyväisten välttämättömyyden. 

Sillä saaminen ja luopuminen, 
tuleminen ja lähteminen, 
alkuja loppu, 

kaikki ne kuuluvat sinun kuvaasi, elämä, 
ja siksi tahdon tänään kiittää sinua kaikesta, 
itkusta ja naurusta, 
ilosta ja tuskasta, 

rakkaudesta ja rakkaudettomuudesta, 
kukkimisesta ja kuihtumisen kivusta, 

Sillä katoamisen ja kuoleman varjon alla 
täyttää sydämeni riemuitseva kiitollisuus: 
olen saanut olla ihminen. 


- Raili Malmberg - 

Puheenjohtajan pohdintaa 

Ovatko inkeriläiset suomalaisia vai suomen heimoa? 

Alina-Sinikka Salonen 

Kirjoitin tämän vastineeksi Helsingin Sanomissa olleeseen mielipi- 
teeseen , jossa ehdotetaan itärajan takana olevien sukulaiskansojen 
huomioimista Suomen 100-vuotisjuhlissa. Kirjoitukseni julkaistiin, 
3.8.2014 , mutta toimitus pyysi lyhentämään sitä kolmanneksella. 
Tässä on koko teksti lyhentämättömänä. 


K annatan lämpimäs- 
ti (HS/Mielipide 
31.7.2014) Seppäsen 
ehdotusta, että itärajamme ta- 
kana olevat suomalaiskansat 
otettaisiin huomioon Suomen 
itsenäisyyden 100 vuotta juhlit- 
taessa. On eri puolille maailmaa 
hajaantunut kansanosa, joka tu- 
lisi myös ottaa huomioon: inke- 
rinsuomalaiset. Jäämme helpos- 
ti unohduksiin siitä huolimatta, 
että meitä on tuhansittain myös 
Suomessa. 

Toivomme, että taustastamme 
kerrotaan oleellinen, joka todis- 
taa, että olemme ihan oikeasti 
suomalaisia, vaikka suurin osa 
meistä on sattunut syntymään 
itärajan toisella puolella. Esi- 
isämme ovat muuttaneet 400 
vuoden aikana Suomesta Pieta- 
rin ympäristössä olevalle alueel- 
le, jota aikojen saatossa on alettu 
kutsua Inkerinmaaksi. Juhlimme 
mielellämme Suomea isiemme 
maana, vaikka isänmaa se ei vi- 
rallisesti kaikille meille olekaan. 

Siitä, että Inkerissä säilyi suoma- 
lainen kulttuuri, saamme kiittää 
Suomen suomalaisia. Venäjän 
vallankumouksen aikoihin In- 
kerinmaalla oli 24 suomalaista 
luterilaista seurakuntaa, joissa oli 
jäseniä yli 140.000. Papit tulivat 


Suomesta. Suomenkielisten kou- 
lujen määrä oli parhaimmillaan 
yli 300. Kuinka Inkerin suoma- 
laisten elämä tämän "kultakau- 
den” jälkeen muuttui, ja millai- 
sia sortotoimenpiteitä he ovat 
saaneet kokea, tästä haluamme 
kantasuomalaisille kertoa. 

Kun pienenä tyttönä 1943 tulin 
sodan jaloista Suomeen muiden 
noin 60.000 maanmieheni kans- 
sa, meidät määriteltiin täällä in- 
keriläisiksi, vaikka Neuvostolii- 
ton passeissa kansallisuudeksi oli 
merkitty suomalainen. Omassa 
Inkerin siirtoväen väestökor- 
tissani kohdassa kansallisuus ja 
kansalaisuus on merkintä: inke- 
riläinen, Neuvostoliiton. Olim- 
me Inkerissä suomalaisia, mutta 
Suomessa inkeriläisiä. Tulkitsen, 
että Suomi silloin piti inkeriläi- 
siä yhtenä heimokansana. 

Suomessa olikin 1920-luvulla 
perustettu Inkerin asiaa ajavia 
järjestöjä, joiden tavoitteena oli 
”heimoasian” tukeminen. 

Käsite inkerinsuomalaiset otet- 
tiin havaintoni mukaan ak- 
tiiviseen käyttöön silloin, kun 
entisen Neuvostoliiton alueilta 
alkoi 1990-luvun alussa tulla 
Suomeen paluumuuttajia. Lain- 
säädäntö kehittyi vähitellen, 



mutta paluumuutto oli alkanut 
presidentti Koiviston “luvalla” jo 
ennen sitä. Aluksi paluumuut- 
toon riitti perusteeksi, että yksi 
luvanhakijan isovanhemmista oli 
todistetusti suomalainen. Mo- 
net paluumuuttajat olivat tulleet 
edellisen kerran Suomeen sa- 
moihin aikoihin minun kanssani. 
He olivat 1944 - 45 Neuvosto- 
liiton houkutuksesta - Suomen 
myötäillessä - menneet takaisin. 
Kotiin he eivät olleet lupauksista 
huolimatta päässeet, vaan olivat 
joutuneet tiettömien taipaleiden 
päähän kylmää kokemaan ja 
nälkää näkemään. Suomeen jäi 
tuolloin puoliksi s alaa noin 6000 
inkeriläistä. Heitä pakeni myös 
muihin maihin aina Kanadaa 
myöten. 

Kohtaloistamme on kirjoitet- 
tu lukuisia kirjoja. Monenlaista 
muuta materiaalia on tekeillä. 
Tieto ei aina kuitenkaan tavoi- 
ta kantasuomalaisia. Ehkä siksi, 
että suhde inkerinsuomalaisiin 
on etäinen. Etäisyys säilyy, ellei 
inkerinsuomalaisten histori- 
aa käsitellä jo kouluissa osana 
Suomen historiaa. Tarvitsem- 
me kantasuomalaisten tukea! 
Ilmaisemme kiitollisuutemme 
kaikesta avusta, mitä jo olemme 
kantasuomalaisilta saaneet. 


3 



Kesäjuhlat Helsingissä - monta syytä juhlaan 

Riikka Mahlamäki-Kaistinen 


H einäkuun 18.-19. oli 
taas aika kesäjuhlien. 
Tänä vuonna perin- 
teistä inkeriläisten yhteen ko- 
koontumista vietettiin Helsin- 
gissä. Syitä juhliin oli 80 Suo- 
men Inkeri liitto ry:n täyttäessä 
tänä vuonna pyöreitä vuosia. 

Kahdelle päivälle jakautunut 
juhla alkoi perjantaina Hel- 
singin Uudella Yhteiskoululla 
niin sanotusti vapaamuotoisella 
tilaisuudella. Päivän punaisena 
lankana oli, että se laulaa ketä 
laulattaa ja se puhuu kenellä on 
jotain sydämellään. Etukäteen 
järjestäjiä jännitti tuleeko paikal- 
le ketään. Ilmoittautuneita kun 
oli perin vähän. 

Pelko osoittautui kuitenkin tur- 
haksi, sillä ovi kävi tiuhaan. Näin 
siitäkin huolimatta, että joku 
kertoi etsineensä paikkaa jopa 
kahden tunnin ajan. Edes ruoka- 
lan sanalla sanoen saunamaisen 
kuuma tunnelma ei pelottanut 
osallistujia pois. 

Alina- Sinikka Salosen ja Toivo 
Tupinin juontamassa tapahtu- 
massa kuultiin muun muassa 
Kalliolan viihdeorkesterin soit- 
toa, Salosen ja Elsa Kirjasen yk- 
sinlaulua, Mesimarjojen luritelua 
ja Anneli Kantosen runonlau- 
suntaa sekä monenmoista tari- 
nankerrontaa ja muisteloa. Viih- 
tyisät iltamat lopetti yhteislaulu- 
na esitetty Mua siipeis suojaan 
kätke -virsi. 


Lempi Kainulainen lausui juhlaterv ehdy ksenä seur aavan runon: 

KERTOMUS INKERISTÄ 

Kansa Inkerin, paljon oot nähnyt 

Herra yksin auttaja. 

paljon kärsinyt maailman teil. 

Onnellinen olit heimo 

Olet siirretty Savosta muinoin 

viime vuosina. 

Nevan rannoille, asut sä siel. 

Sait sä luvan palata Suomeen 

Pieni vainottu heimo sä olit. 

paluumuuttajana. 

Aina ahkera , viljelit maata. 

Lämpimät muistot mielessä 

Karjan kasvatit, laulut sepitit. 

säilyivät, 

Kirkot, kaupungit rakensit 

lapsille kerromme siitä. 

Mutta suomen kielen ja Lutherin uskon 

Katkeruus haihtui raskaista 

säilytit. 

ajoista 

Kansal elämässä oi 

Kiitämme Herraa siitä. 

Erittäin Stalinin ajal 

Kiitämme Luojaa Inkeristä, 

Paljon nälkää, kärsinystä, Siperia ja 

lapsista ja ystävistä. 

karkotusta. 

Suomen maasta, rauhasta. 

Mutta suuri turva Herran 
Ahkeruus ja toivo, vahva usko voimakas 

terveydestä ja onnesta. 


Muita juhlassa lausuttuja runoja julkaistaan Inkeriläisten Viestin 
tulevissa numeroissa. 


Ne jotka eivät saapuneet paikalle 
menettivät paljon. Tunnelma oli 
mukaansatempaava 70-päisen jou- 
kon laulaessa orkesterin säestämä- 
nä esimerkiksi Moskovan valoja. 

- Juuri tällaista rentoa kohtaa- 
mista tällä tapahtumalla ha- 
ettiinkin, Inkeri liiton sihteeri 
Anne Tuohimäki iloitsi. 

- Tämä oli tosi mukava tilaisuus 
ja orkesteri oli erinomainen, 
Piha Pihlaja -kuoron jäsen Irja 
Kurt s kiitteli. 

Samaa sanoi moni muukin. Joku 
näytti vähän tanssahtelevankin 
musiikin tahdissa. Nuorimpia 
osallistujia tosin kiinnosti tans- 
simisen sijaan lähinnä juhlasalin 
puolapuilla kiipeily. 

Keittiössä hääräsivät muun muassa Ella Kukova ja Aliisa Majava. Tilaisuuteen 
osallistui muutoinkin iso määrä vapaaehtoisia avustajia. Ilman heitä kesäjuhlia 
olisi mahdotonta järjestää. 



Pääjuhla veti paikalle 
sadoittain inkeriläisiä 

Varsinainen ja astetta virallisem- 
pi kesäjuhlapäivä alkoi jumalan- 
palveluksella Malmin kirkossa. 
Emeritus piispa Juha Pihkala 
totesi saarnassaan, että inkeri- 
läisten kärsimykset eivät ole itse 
valittuja eivätkä sellaisia olisi 
ottaneet niskoilleen edes ensim- 
mäiset apostolit. 

- Hienoa nähdä, että perinteitä 
kunnioitetaan ja vaalitaan, ro- 
vasti Pirkko Poisuo puolestaan 
kiitteli kirkkokansaa. 
Jumalanpalveluksessa muis- 
tettiin 78-vuotiaana Siperiassa 
kuollutta Aino Ollikasta. Koleh- 
ti kerättiin Suomen Inkeri liiton 
toiminnan tukemiseen. 

Jumalanpalveluksen jälkeen 
esitettiin tervehdyksiä. Uutisia 
Inkeristä -uutiskokonaisuutta 
toimittava Wladimir Kokko nos- 
ti lyhyessä puheessaan esiin sen 
kuinka Suomen Inkeri liitto on 
toimivista Inkeri liitoista vanhin. 

- Liitto inkeriläisten toiminta- 
muotona on syntynyt Suomessa. 
Samalla tulee myös muistaa, että 
Suomessa asuu parhaillaan kaik- 
kein eniten inkerinsuomalaisia. 
Heitä on Suomessa noin 25 000. 
Vastuu toiminnasta on siis siirty- 
nyt Suomeen. Se on iso vastuu ja 
vaikea työ. Toivotan Suomen In- 
keri liitolle onnea ja menestystä 
tässä työssä. 

Viron Inkeri-lehdestä paikalle 
tullut Taisto Raudalainen verta- 
si Viron Inkeri liittoa Suomen 
liiton pikkusiskoksi. Hän sanoi 
Viron Inkeri liiton toivovan ja 
kaipaavan yhteistyötä Suomen 
Inkeri-liiton ja sivistysseuran 
kanssa. 


Raudalainen muistutti, että tänä 
vuonna vietetään myös ihan en- 
simmäisen inkeriläisten seuran 
perustamisjuhlaa. Viron inke- 
riläisten seuran perustettiin 90 
vuotta sitten vuonna 1924. Sii- 
näkin on hyvä syy juhlaan. 

Jumalanpalveluksen ja terveh- 
dysten jälkeen siirryttiin höyry- 
ävien ruokapatojen ääreen. Mal- 
min kirkon tilat täytti iloinen 
puheensorina. Ihmiset näkivät 
tuttujaan, turinoivat tuoreista ja 
vanhoista tapahtumista ja pihan- 
perältä kantautui laulua. 

Suloista musiikkia olisi varmasti 
kuulunut myös paikanpäälle saa- 
puneilta Piha Pihlaja -kuorolai- 
silta, jos nämä olisivat ryhtyneet 
lauluun. Perjantain juhlassa heitä 
oli muutama, mutta lauantaina 
jo pieni kuorollinen. 

Kuorolaiset kertoivat, että heillä- 
kin on syytä juhlaan. Albert Pet- 
tisen muistoksi perustettu kuoro 
täyttää tänä vuonna 20 vuotta. 
Kuoron perusti aikoinaan Onni 
Lysti. Nyt sitä johtaa Eini Pöyk- 
kö. 

- Me harjoitelemme kerran 
viikossa Inkeri keskuksessa. 


Ohjaajamme, kahdeksan lapsen 
äiti, ajaa viikoittain 50 kilomet- 
rin matkan suuntaansa vain tul- 
lakseen laulattamaan meitä, Irja 
Kurt s kiittelee. 

Naiset miettivät, että olisi hie- 
noa, jos vapaaehtoistyönä kuo- 
roa johtavalle Pöykölle voitaisiin 
myöntää jonkinlaista tukea. 

- Vaikka ei hän sitä pyydä. Käy 
laulattamassa meitä ihan vapaa- 
ehtoisesti. 

- Jos ennen kuoroharjoituksia on 
huono fiilis, hän nostattaa tun- 
teen, Kurts kiittelee. 

Muut nyökyttelevät vieressä. 
Nykyisin kuoron ohjelmistoon 
kuuluu lähinnä hengellisiä lau- 
luja, mutta kuorolaiset kertovat 
kokeilleensa musiikkia ihan lai- 
dasta laitaan. 

- Laulamme kolmella kielellä; 
suomeksi, viroksi ja venäjäksi, Irja 
Kurts kertoo. 

- Kun aloitimme olimme +50 
-kuoro, mutta nyt olemme +70 
-kuoro, ryhmässä alusta asti lau- 
lanut Rauha Vainonen kertoo. 
Joku naisista kehaisee, että hei- 
dän laulunsa on iästä huolimatta 
sanottu kuulostavan ihan nuorten 
naisten laululta. Tokaisu naurat- 
taa kesäjuhlissa viihtyviä naisia. 

Monella paikalle saapuneella oli 
mielenkiintoisia tarinoita kerrot- 
tavanaan. Yksi näistä oli kirjailija 
Ella Ojalan muistelo kautta ai- 
kain ensimmäisistä inkeriläisten 
kesäjuhlista. Niitä vietettiin Jär- 
venpäässä vuonna 1956. 

- Siellä oli niin hieno tunnelma. 
Se oli käsin kosketeltavissa. Kaik- 
ki olivat niin onnellisia kun saivat 


olla yhdessä. Siellä kerrottiin su- 
kulaisista, kodeista ja kaikesta. Se 
oli ihanaa, Ojala huokaa. 

Häntä on helppo uskoa. Kasvot 
säkenöivät yhä tuon kokemuksen 
voimasta. 

- Ei siellä hienoja hotelleja kai- 
vattu. Maattiin oljilla täytetyillä 
paperipatjoilla siskonpedissä eikä 
kukaan kaivannut muuta. Kaikki 


olivat vain niin onnellisia siitä, 
että saivat kokoontua yhteen. 

Ruokatauon jälkeen jatkunut oh- 
jelma sisälsi muun muassa rovas- 
ti Hannu Nymanin juhlapuheen 
(puhe kesäjuhla reportaasin lo- 
pussa), Heikki Poutasen pianoesi- 
tyksen Julia Hyyry sen yksinlaulua 
ja Toivo Flinkin ja Ella Ojalan ru- 
nonlausuntaa. 

Inkeri-liitto ry: n puheenjohtaja 
ja Inkeriläisten viestin päätoimit- 
taja Alina- Sinikka Salonen pyysi 
oman puheensa lopuksi pitkään 
inkeriläisten asian hyväksi toi- 
mineita ihmisiä lavalle. 1940-lu- 
vulta asti toimineita löytyi vain 
yksi - kirjailija Ella Ojala joka 
on kirjoittanut monesti Inkeri- 
läisten viestiinkin. 50-luvulta asti 
toimineisiin kuului Keijo Korkka 
ja 60-luvulla mukaan toimintaan 
astuneena lavalle tuli Anne Tuohi- 
mäki. Arvo Korkkinen puolestaan 
on toiminut inkeriläisten asialla 
1970-luvusta lähtien. Sekin tekee 
jo nelisenkymmentä vuotta. 
Suuren suuri ei Salosen lavalla 
kutsumien ihmisten määrä ollut, 
mutta heidän työpanoksensa sitä 
suurempi. 

Yksi juhlissa kuultu vähän surul- 
lisempi tarina oli uutinen siitä, 
että vuosikausia Uutisia Inke- 
ristä -kokonaisuutta luotsannut 
Wladimir Kokko kertoi eläköity- 
vänsä tehtävästä. 

WLADIMIR KOKKO 
- inkeriläisten 
kirjeenvaihtaja lopettaa 
raportoinnin 

Leipätyökseen suomenkielen 
opettajana toimiva Wladimir 

Kokko on raportoinut 20 vuoden 
ajan inkeriläisten tapahtumista 
niin Virossa, Venäjällä kuin osin 
Suomessakin. Helsingin kesä- 
juhliin saapunut Kokko kertoo 
taipaleen inkeriläisten uuti- 
sankkurina tulleen päätökseen- 
sä. Enää Inkeriläisten Viestin 
ja niin kovin monen muunkin 
tahon sähköpostiin ei tupsah- 
da kuukausittaisia kolumneja ja 
reportaaseja Inkeriä tavalla tai 
toisella sivuavista tapahtumista. 

- En vain jaksa enää ja tässä iässä 
täytyy ruveta ykstiyiselämäänkin, 
Kokko huokaa. 

- Tämä työ vaatii pysyvää jän- 
nitettä. Täytyy tietää aina mitä 
tapahtuu ja missä. Käydä paikan 
päällä tai lähettää joku asialle. 
Tämä vaatii paitsi kirjoittamista, 
myös paljon asioiden järjestelyä, 
Kokko kertoo. 

Kokko sanoo rankan työn anta- 
neen myös paljon. 

- Sain nähdä inkeriläistä maa- 
ilmaa paljon lähemmältä kuin 
normaalisti. Kohtasin ihania 
ihmisiä ja osallistuin hienoihin 
tilaisuuksiin. 

Kokko kertoo kiinnittäneensä 


huomiota siihen, kuinka 
inkeriläiset ovat keske- 
nään usein varsin erilaisia. 
Tämä johtuu ennen kaik- 
kea kotimaistamme. Viron 
inkeriläiselle eri asiat ovat 
tärkeitä kuin vaikka Ruot- 
sin inkeriläisille. Yksi asia 
heille kuitenkin on kaikil- 
le tärkeä ja se on inkeriläi- 
syys. 

-Jos kaikesta kirjoittamani 
julkaistaisiin yksissä kan- 
sissa, siitä koostuisi yhden- 
lainen historiikki, Kokko 
hymyilee. 

Päätös lopettamisella kyp- 
syi kesäkuussa, jonka mies 
vietti tyttärensä ja tämän tyttö- 
vauvan luona yhdysvalloissa. 

- Minulta jäi väliin kaksi isoa 
Inkeriläisten tapahtumaa. Ajat- 
telin, että tein niin ison synnin 
asialle, etten enää kelpaa inke- 
riläisten kirjeenvaihtajaksi, mies 
huokaa. 

Kokko kertoo osallistuneensa 
kolmasti Suomessa pidettäviin 
inkeriläisten kesäjuhliin. 

- Virossa ja Ruotsissa juhlitaan 
aina kesäkuussa ja sen jälkeen 
halutaan aina lomalle. Tänä 
vuonna olin kuitenkin itse lo- 
malla kesäkuun ja siksi päätin 
tulla tänne Suomeen, Kokko 
kertoo. 

Haastattelun lopuksi kiitän 
Kokkoa sydämeni pohjasta. Uu- 
tisia Inkeristä on ollut hieno pa- 
ketti. Sitä tulee kova ikävä. 

Perjantaisessa tapahtumassa tör- 
mäsin inkeriläismieheen, joka 
kertoi mielenkiintoisen tarinan 
siitä kuinka Juri Gagarin lensi 
avaruuteen inkeriläisvoimin. 


NIKOLAI 
JUONOLAINEN - 
inkeriläismies avaruutta 
valtaamassa 

- Minä autoin Juri Gagarinin 
avaruuteen, kesäjuhlille saapunut 
Nikolai Juonolainen esittäytyy. 
Ajatus pysähtyy. Autoit kenet ja 
minne? Nyt on pakko pysähtyä 
tarkentamaan. 

Nykyisin Korsossa asuva Juono- 
lainen hymyilee ja kertoo tari- 
nansa. Sen kuinka hän sotaväessä 
ollessaan sai käskyn auttaa miestä 
jonka oli määrä kehitellä kiinteää 
polttoainetta avaruussukkulaan. 

- Hänellä oli akateeminen tutkin- 
to, mutta mies oli sanalla sanoen 
juoppo, Juonolainen naurahtaa. 
50 vuoteen näistä asioista ei saa- 
nut kertoa. Sain kyllä maan joh- 
tajalta aina joulukortin, nytkin 
Putinilta, mutta asiasta piti vaieta. 
Nyt saa kuitenkin jo puhua. 

Juonolainen kertoo kuinka hän 
kehitti raketin kiinteän polt- 
toaineen sellaiseksi, että se oli 
tarpeeksi vakaata ammuttavaksi 
avamuteen eikä vienyt liikaa tilaa. 
Mies paljastaa yksityiskohtiakin, 
mutta tulee sitten toisiin ajatuk- 
siin. 

- Ei niitä parane laittaa lehteen, 
Juonolainen sanoo ja pyytää sut- 
taamaan yli paperiin kirjoitetun 
kaavan. 

Hän muistelee, kuinka vuonna 
1957 saksalais-amerikkalainen 
raketti-insinööri VVernher von 
Braun lähetti suuren nestemäistä 
polttoainetta käyttävän raketin 
kuun toiselle puolelle, mutta alus 
räjähti jo heti alkumatkasta. 

- Minun muutokseni tekivät 
polttoaineesta vakaan. 
Juonolainen kertoo kaavan vuo- 

taneen sittemmin Yhdysvaltoihin 
ja toimineen polttoaineena myös 
ensimmäisellä kuu-lennolla. 

- Se on niin hyvä polttoaine, että 
sitä käytetään yhä tänä päivänä- 
kin eikä sitä sen paremmaksi voi 
tehdä. Minusta alkoi kosminen 
aika, mies julistaa. 

Sanojensa vakuudeksi hän lupaa 
näyttää tutkimuksia ja aikalais- 
kirjoja joista käy ilmi, etteivät 
puheet ole palturia. 

Juhlassa jaettiin perinteisesti 
myös säätiön ansiomerkkejä. 

Saajia olivat Heinike 
Heinsoo (Tartto), Aune 
Kämäräinen (Helsinki), Arja 
Niskanen-Rinne (Levänen) 
ja Väinö Rinne (Levänen). 

Edeltävien vuosien tapaan 
inkeriläisten kesäjuhla päättyi 
Nouse Lnkerija Maamme- 
lauluun. | 


Todisteita mielenkiintoisempaa 
on tietää miltä Juonolaisesta 
tuntui nähdä Gagarinin nouse- 
van avaruuteen. 

- Olin ylpeä kansastani, mies hy- 
myilee leveästi. 

Vuonna 1990 Suomeen muutta- 
nut Juonolainen on työskennel- 
lyt tutkimus- ja opetustehtävissä 
sekä Vantaalla talonmiehenä ja 
vahtimestarina. Nykyisellään 
hän ei enää kehittele polttoainei- 
ta. Haaveilee kenties avaruudesta 
kuitenkin. Juonolainen on nimit- 
täin kirjoittanut runsaasti runoja 
ja aforismeja jotka sivuavat niin 
Inkeriä, miehen omaa historiaa 
kuin maailmaa ja sen menoa yli- 
päätänsäkin. Vai mitä sanoa sel- 
laisesta aforismista kuin: Aika 
kaiken laittaa paikoilleen. 

Siinä taitaa olla elämä aika hyvin 
ja ytimekkäästi ilmaistuna. 



Inkeriläisten kesäjuhlassa myytiin 
Inkeri liiton 80-vuotisen taipaleen 
kunniaksi tehtyä rintamerkkiä. 
Sitä voi ostaa Liiton tilaisuuksista 
sekä soittamalla numeroon 045 261 
2342. Rintamerkki maksaa kolme 
(3) euroa + toimituskulut. 


Kansainvälisessä maailmassa - perinteitä kunnioittaen 


Hannu Nyman 


Lyhennelty puhe Suomen Inkeri-liiton kesäjuhlissa 19. 7.2014 


1. Lyhyt tiivistelmä inkeriläisistä 
juuristani 

Äitini Aino Rokka syntyi tou- 
kokuussa 1930 Maria ja Gabriel 
Rokan perheeseen Ala-Pursko- 
van kylään Skuoritsan seurakun- 
nassa ja kuoli kaksi vuotta sitten 
Lohjalla. Mummoja pappa työs- 
kentelivät ajan tavan mukaan 
paikallisessa sovhoosissa. Ennen 
vallankumousta pappa oli toimi- 
nut vossikkakuskina Pietarissa. 
Heidänkin hautansa on Lohjalla. 

Äidilläni oli kaikkiaan kuusi si- 
sarustapa he kaikki ovat jo kuol- 
leet. Nuorin syntyi ja kuoli sodan 


keskellä Inkerissä. Yksi heistä 
lähti sodan keskellä laivalla koh- 
ti Saksaa eikä hänestä ole sen 
koommin kuultu yhtä Ruotsista 
lähetettyä postikorttia enempää. 
Perhe matkusti Suomeen juhan- 
nuksen aikoihin vuonna 1943. 

Pojista Sulo kuoli sodan jäl- 
keen, kun perhe pakoili täällä 
Valvontakomissiota. Hauta on 
kyllä olemassa, mutta seurakun- 
nan kirjoissa ja kansissa häntä ei 
ole. Yksi äitini veljistä innostui 
liittymään Heimopataljoonaan, 
sai sodan jälkeen Turun rautatie- 
asemalla Suopon kintereilleen, 
ilmaisen kuljetuksen rajalle ja lo- 


pun kaiken kiitoksena 10 vuoden 
pakkotyötuomion Vorkutan hii- 
likaivoksilla. Kaikkien ihmeeksi 
Surkka kuitenkin ilmestyi Sta- 
linin kuoleman jälkeen elävien 
kirjoihin Virossa. Viimeiset vuo- 
tensa hän asui Punkaharjulla ja 
aivan viimeiset kuukaudet Tar- 
tossa, jonka Uuden Jaanin hauta- 
usmaalle hänet on haudattu. 

Äitini, hänen isosiskonsa sekä 
yksi veljistä sekä mummo ja 
pappa asettuivat lopulta Loh- 
jalle, jossa paikallisessa tanssior- 
kesterissa soittanut nuori, salskea 
Olavi Nyman hänet löysi. Per- 
heeseemme syntyi neljä lasta, 

joista yksi kuoli jo vähän yli vuo- 
den vanhana. Meistä kaksi asuu 
Lohjalla ja yksi Turussa. 

2. Kansainvälisessä maailmassa 

Tuon lyhyen esittelyn jälkeen 
lienee helppoa todeta, että niin 
se on meidänkin suku elänyt 
kansainvälisessä maailmassa. 
Niin kansainvälisessä, että noina 
toisen maailmansodan vuosina, 
jolloin Saksan joukot pitivät 
Inkerinmaata hallussaan maail- 
massa tuskin löytyi kansainvä- 
lisesti kiinnostavampaa paikkaa. 
On oltu mukana kansainväli- 
sessä maailmassa, mutta ei var- 
maankaan sillä tavalla, kuin olisi 
itse toivottu. 

Kansainvälisyys, niin suosittua 
kuin tänään ja etenkin nuorem- 
man sukupolven elämässä on, ei 
ole aina merkinnyt pelkkää hy- 


vää ja elämän rikkautta. Histori- 
an kirjojen sivut ovat täyttyneet 
lukemattomilla tarinoilla siitä, 
miten juuri kansojen välisyys 
on saanut miljoonien ihmisten 
maailmassa aikaan hätää ja tus- 
kaa. Juuri näiltä sivuilta löytyvät 
monet kertomukset inkeriläisten 
vaiheista. 

Mutta vastaavasti siellä, mis- 
sä kansat ovat saaneet raken- 
taa itse rauhassa ja ajalla omaa 
elämäänsä, siellä on aina kyetty 
rakentamaan terveempää, kehit- 
tyvämpää ja parempaa maailmaa. 
Siellä myös kansojen yhteys naa- 
pureihin on muodostunut hedel- 
mälliseksi. 

Kuten edellä sanoin, kansainväli- 
syys on etenkin nuoremman su- 
kupolven suosiossa. Eikä syyttä. 
Sen toimesta syntyvät hedelmät 
ovat koituneet lukemattomien 


ihmisten ja monien kansojen 
parhaaksi. Mekin täällä Suo- 
messa ymmärrämme, että ilman 
yhteyksiä muuhun maailmaan 
me emme kykenisi pitämään yllä 
nykyisenkaltaista elintasoamme. 
Kansainvälisyys ei ole suinkaan 
jokin suuri mörkö, kaiken pahan 
alku ja juuri, vaan se on merkin- 
nyt myös edistystä. Kuitenkin 
tämä sama kansainvälisyys, joka 
on omana aikanamme merkin- 
nyt kehitystä, kasvua ja parem- 
paa elämää, voi jonain toisena 
historian aikana merkitä tuhoa 
ja kuolemaa. 

On kuitenkin syytä nähdä ja ym- 
märtää, että tämänkään päivän 
paljon ylistetty kansainvälisyys 
ei ole kaikin osin ongelmatonta. 
Jos kansojen välisestä kanssa- 
käymisestä nuo mainitut histo- 
riankirjat kertovat lukemattomia 
tarinoita, joissa isot ahdistavat 

Kesäjuhlien ohjelmaan kuului myös muun 
muassa Riitta Seppälän esitelmä hänen 
isoisästään Kapri Tynnistä. 


pienempiä - ihan samalla tavalla 
kuin aikanaan meillä poikien pi- 
haleikeissä - niin tämän päivän 
kansainvälisyyden suurin haas- 
te on siinä, että isot määräävät, 
mitä meidän tulee tietää, miten 
meidän tulee elää, mistä pitää 
olla kiinnostuneita ja vielä sii- 
täkin, mihin saaja ei saa uskoa. 

Kun meille tarjotaan tuutin täy- 
deltä kaikkea sitä, mitä maail- 
malla löytyy, niin miten säilyttää 
se hyvä, oikea ja viisas, jonka 
menneet sukupolvet ovat vuo- 
sisatojen aikana rakentaneetpa 
mitä se hyvä ja viisas on? Mitä 
kaikkea tulee perinteessä kunni- 
oittaa ja mitä ei? 

Tänään, tässä juhlassa meidän 
kysymyksemme on ennen muuta 
se, mikä meille kaikille rakkaassa 
inkeriläisyydessä on sitä perin- 
nettä, jota tulee kunnioittaa, sitä, 
mikä pitää kansainvälisyyden 
vyöryessä ylitsemme säilyttää? 
Vanha viisaus opettaa: jos emme 


tiedä, mistä olemme tu- 
lossa, emme tiedä, mihin 
olemme menossa. 

3. Entä mitä sitten on 
tuo "perinteitä kunnioit- 
taen 7 

Otan tässä esille kaksi 
mielestäni aivan kes- 
keistä inkeriläisyyteen 
liittyvää asiaa, joita mei- 
dän tulee jokaisessa su- 
kupolvessa kunnioittaa. 

Ensimmäinen tapa kun- 
nioittaa perinteitä on se, 
että kuulemme ja kuun- 
telemme inkeriläisten 
tarinan aina uudestaan 
ja uudestaan. Jokainen 
tarina on ainutlaatuinen. 

Näiden kertomusten kuulemi- 
nen tämän päivän Suomessa on 
erityisen tärkeää myös siksi, että 
verrattuna vaikkapa karjalaisten 
historiaan inkeriläisten vaiheet 
ovat hyvin monille lähes tunte- 
mattomia. 

Kun tiedämme minkälaista pai- 
nostusta naapurimme piti sodan 
jälkeen yllä pakottaakseen tänne 
muuttaneet inkeriläiset palaa- 
maan takaisin Neuvostoliittoon, 
ei ole syytä ihmetellä, etteivät 
suomalaiset tämän heimon vai- 
heista paljoakaan tiedä. Eikä 
meillä pidetty vuosikymmeniin 
edes mahdollisena kertoa rehel- 
lisesti sitäkään, millaisiin hirvit- 
tävyyksiin tuhannet inkeriläiset 
joutuivat 30-luvun pyörityksissä. 

Muistan hyvin omasta koke- 
muksesta, miten vähän vanhem- 
pani keskustelivat äitini inkeri- 
läisyydestä minun kuulteni. Vas- 


ta paljon myöhemmin ymmär- 
sin, ettei 50-luvulla ollut pienen 
pojan kuulleen hyvä puhua asi- 
oista, jotka tämä voisi kailottaa 
kavereiden kesken pihalla. En 
tiedä edes sitä, missä vaiheessa 
äitini sai Suomen passin silloin 
käytössä olleen muukalaispassin 
sijaan. Myöhempinäkään vuo- 
sina äitini ei ollut kovin avoin 
kertomaan elämästään Inkerissä. 

Perinteiden kunnioittaminen 
merkitsee asettumista kuulol- 
le, ajan ja tilan antamista niille 
kertomuksille, jotka muodos- 
tavat koko sen kudelman, jos- 
ta puolestaan muodostuu kuva 
inkeriläisen heimon matkasta 
läpi kyynelten, läpi vaikeuksi- 
en, mutta myös matkasta, jonka 
vahvana pohjavirtana on ollut 
usko ja luottamus elävän Juma- 
lan johdatukseen ja usko aina 
parempaan huomiseen. 

Tämä tarinan kertomisessa on 
toki omat haasteensa. Kuinka 
monta kertaa mummo ja pappa 
ovat tunteneet nuoremman pol- 
ven hiljaisen torjunnan, kun he 
ovat kertoneet tarinaansa. Tämä 
ei ole vain inkeriläisten yksin- 
oikeus. Näin tapahtuu jokaisen 
sukupolven kohdalla kaikkial- 
la. Juuri silloin, kun vanhempi 
sukupolvi olisi vielä valmis ja 
voimissaan kertomaan tarinan- 
sa, nuorempi polvi on vielä liian 
kiinni omassa elämässään ja sen 
sykkeessä. Kun sitten tulevat ne 
vuodet, niin kuin itselläni, jolloin 
istumme sisarusten tai serkusten 
kesken muistelemassa, miten se 
mummon ja papan elämä oikein 
kuilukaan, se on myöhäistä siksi, 
että heitä ei enää ole sitä kerto- 
massa. 

Tästä ei kuitenkaan saa seura- 
ta se, että elämänsä kertomusta 
kertovat sulkevat suunsa. Huo- 
limatta nuoremman polven 
haluttomuudesta aktiivisesti 
kuunnella, tarina on kuitenkin 
kerrottava. 

Tähän me löydämme rohkaise- 
van esimerkin toisaalta, Raama- 
tusta, Israelin kansan vaiheista. 
Kun Jumala antoi Moosekselle 
ohjeet pääsiäisen vietosta, Hän 
painotti kahta asiaa: ”Kun tulette 
siihen maahan, jonka Herra teil- 
le lupauksensa mukaan antaa, a) 
noudattakaa näitä juhlatapoja. 
Kun b) lapsenne kysyvät teiltä: 
'Mitä nämä tapahtumat teidän 
juhlatapanne tarkoittavat, niin 
vastatkaa” (2. Moos 12: 25-26). 

Mooseksen antama neuvo men- 
neiden polvien työn ja elämän 
kunnioittamisessa oli pitkään 
perintönä kulkeneiden juhlien 
ja juhlatapojen noudattaminen 
sekä kaikesta kertominen lapsille 
ja lastenlapsille. 

Pyrkiessämme kunnioittamaan 
Inkerin heimon perinteitä mei- 
dän tulee ennen muuta pitää 
huolta siitä, että sen tarina ker- 
rotaan aina ja aina uudestaan. 
Se on ja tulee aina olemaan osa 
Suomen kansan vaiheita ja his- 
toriaa. Kunnioittakaamme sitä 
pitämällä tämä kertomus elossa. 

Juhlaperinteeseen voin todeta 
ainoastaan sen, että nyt ensim- 
mäistä kertaa Suomessa inkeri- 
läisten juhlilla mukana olevana 
meidän nuorempien ja vielä 
nuorempien tulisi herätä viet- 
tämään ainakin tätä vuotuista 
juhlaa yhdessä. 


Toinen tapa kunnioittaa inke- 
riläisyyden perinteitä on kunni- 
oittaa niitä arvoja joiden varaan 
tämä heimo elämänsä rakensi ja 
kunnioittaa sitä uskomattoman 
arvokasta työtä, jota se teki ra- 
kentaessaan näiden arvojen va- 
raan. 

Ajattelen tässä monen muun 
asian ohessa sitä sivistyksellistä 
panosta, joka oli ominaista in- 
keriläisille. Kolppanan opetta- 
jaseminaari, inkeriläisten koulu- 
laitos, seurakuntien järjestämät 
pyhäkoulut ja rippikoulut sekä 
nuorison halu oppia ja opiskel- 
la kelpaavat esimerkiksi kenelle 
tahansa. 

Se mielikuva, joka itselleni on 
muodostunut pyrkiessäni jollain 
tavoin tutustumaan inkeriläi- 
syyden tähän puoleen, se mie- 
likuva painottaa toki opetuksen 
kautta saatua tietoa, mutta en- 
nen muuta korostuu 
pyrkimys kansan si- 
vistämiseen. Sivistys 
on enemmän kuin 
pelkkä valtaisa mää- 
rä tietoa. Sivistys on 
henkistä kehitty- 
neisyyttä, kypsyyttä 
ja avarakatseisuutta. 

Hyvänä esimerkki- 
nä on lyhyt muiste- 
lo, jossa kerrotaan 
silloisen Rääpyvän 
seurakunnan kirk- 
koherran, myöhem- 
min koko Inkerin 
kirkon johtajan Jal- 
mari Laurikkalan 
rippikouluopetuk- 
sesta. Nimettömäk- 
si jäänyt kirjoittaja 
toteaa: ”Hän opetti 
rippikoululaisia niin 


kuin se jolle on kasvatus ja pe- 
lastus sydämellään, ei niin kuin 
se joka tekee velvollisuutensa ja 
sitten tulkoon jälkeenpäin mitä 
tahansa” (S. J. Laurikkala, s. 49). 

Se eetos, joka ohjasi inkeriläi- 
syydessä koulun ja koulutuksen 
merkitystä, tähtäsi käsitykseni 
mukaan juuri tuohon sivistyk- 
seen -ja sitä kautta sen pohjan 
vahvistamiseen, jonka varassa 
voidaan elää kansainvälisessä 
maailmassa jalat tukevasti omal- 
la maaperällä, omal’ maal’ (kuten 
Arvo Survo laulaa), mutta mie- 
li avoinna kaikelle sille hyvälle, 
mitä muu maailma voi tuoda ja 
tuottaa. 

Sivistyksen rinnalla on toki 
mainittava toinen vahva sana, 
kulttuuri. Musiikki, laulu, runo- 
us ja monet muut muodot sai- 
vat palvella inkeriläisen kansan 
sielunhoitajina silloin, kun siellä 

puhalsivat kylmät ja kuoletta- 
vat tuulet. 

Inkeriläiset ovat esimerkki jo- 
kaiselle sellaiselle yhteisölle, 
jonka ulkonaiset olosuhteet 
ovat vaatimattomat - elleivät 
peräti vaikeat, mutta jonka si- 
simmässä asuu halu sivistää ja 
kehittää itseään olosuhteista 
huolimatta. 

Toinen keskeinen arvo inkeri- 
läisyydessä on ollut kristillinen 
usko. Inkerinmaalla kohtasi- 
vat idän ja lännen kristillisyys 
sopuisassa ja rakentavassa, 
nykyisin kai sanottaisiin eku- 
meenisessa hengessä. Toki lu- 
terilaisen kirkon asema on ollut 
hallitseva, mutta joukkoon on 
mahtunut myös eri herätysliik- 
keidenkin painotuksiapa ky- 
seessä oli nimenomaan usko, ei 
pelkkä muodollinen uskonnol- 
lisuus, koska kirkon toiminta 
oli aika ajoin lähes kokonaan 
lamassa. Silloin kantoi se usko, 
jonka kirkon sanoma oli saanut 
sisimpään kylvää. 

Oma käsitykseni inkeriläises- 
tä kristillisyydestä muodostui 
suurelta osin mummon ja pa- 


pan kautta. Mummo oli lem- 
peä, se oikea pullantuoksuinen 
ja pyöreä, jonka kristillisyydestä 
huokui lempeyttä ja rakkautta. 
Pappa taas oli enemmän vah- 
van kurin kannalla. Jotenkin 
ymmärsin, että tämä asenne, 
jolla lapsia kasvatettiin, heijas- 
tui myös hänen jumalasuhtee- 
seensa. Elettiin ankaran Juma- 
lan käden alla. Jälkeenpäin olen 
ymmärtänyt, kuinka luonnol- 
lista oli nähdä Jumala tässä va- 
lossa. Ankarat koetukset neu- 
vostovallan alla veivät ihmiset 
rukoilemaan apua ylhäältä. 
Sitä ei kuitenkaan tullut siinä 
muodossa kuin moni toivoi. 
Sen vuoksi oli helppo tulkita 
koettelemukset myös ankaran 
isän kurituksena. 

Mutta viime kädessä kaikki 
pantiin yhden kortin varaan. 
Usko elävään Jumalaan oli sit- 
tenkin se voima, jonka varassa 
jaksettiin. Jumalan sanan kuu- 
leminen oli niin arvokasta, että 
sitä lähdettiin toisinaan etsi- 
mään kymmenienkin kilomet- 
rien päästä. 

Tänään, tässä kansainvälisessä 
maailmassa tälläkin alueella 


puhaltavat monenlaiset tuulet. 
Tuulee idästä ja tuulee lännestä, 
yhtä hyvin kuin etelästä. Maail- 
ma on avoinna mitä erilaisim- 
mille uskoille. Uudesta innos- 
tuminen on toki luonnollista, 
mutta menneillä sukupolvilla 
on esittää kokemuksen kautta 
todistus siitä, minkälaisen us- 
kon varassa jaksetaan silloin- 
kin, kun taivas on kaikkein 
synkimpien pilvien peitossa. 
Meitä ei myöskään ainoas- 
taan kutsuta kunnioittamaan 
tätä inkeriläisyyden perinnettä, 
vaan elämään se todeksi myös 
omassa elämässämme, vahvasti 
kansainvälisyyden sävyttämässä 
ajassamme. Juuri sillä me kun- 
nioitamme parhaiten tätä inke- 
riläisyyden vahvaa perintöä. 

4. Lopuksi 

"Kansainvälisessä maailmassa 
perinteitä kunnioittaen”. 

Kun katson eiliseen, näen omat 
inkeriläiset juureni. 

Siellä ovat äitini ja hänen per- 
heensä ankarat vaiheet, jossa 
hänen lapsuudessaan elettiin 
aika ajoin nälän partaalla. 

Siellä ovat kuukaudet metsässä, 
jolloin saksalaiset ja venäläiset 

pitivät kotikylää hallussaan. 
Siellä on matka pakolaisena 
Suomeen, ensin pakolaisleirille, 
sitten täysin ummikkona kar- 
kuun Ruotsiin ja vihdoin uu- 
den elämän alkuun Suomessa. 
Siellä on myös valoisat, huu- 
morilla höystetyt tarinat Ala- 
Purskovan kylän elämästä. 
Siellä on kaikessa elämässä kai- 
ken läpi ulottuva usko elävän 
Jumalan apuun. 

Siellä on myös peräksi antamat- 
tomuus, jossa ei suostuttu tois- 
ten eläteiksi, vaan aina otettiin 
vastuu itse omasta elämästä. 

Ja sitten on huominen. 

Siellä turvaudun lapsiini, kun 
en osaa asentaa uutta tietoko- 
neohjelmaa. 


Siellä turvaudun lapsenlapsiini, 
jotka opastavat uuden digika- 
meran käytössä tai näyttävät, 
millaista on pelata tietokone- 
pelejä. 

Siellä ovat odottamassa monet, 
monet ratkaisut, joita minun on 
tehtävä - jonkun ymmärryksen 
varassa. 

Siellä on oma vanhuuteni, jo- 
hon kuuluvat oma tarinani, ja 
ne muistot, joita olen kuullut 
sukuni kertovan Inkerinmaalta. 
Siellä on myös se perintö, jon- 
ka olen saanut uskossa elävään 
Jumalaan. 

Elän kuin vedenjakajalla. 
Kaukana menneisyydessä, sy- 
vällä siellä ovat inkeriläiset juu- 
reni - tämän heimon ja kansan 


tarina kaikkineen. 

Tänään ja huomenna elän 
omaa elämääni keskellä yhä 
pienemmäksi käyvää maail- 
mankylää, missä kaikki näyttää 
vaikuttavan kaikkeen. 

Näiden kahden, niin kuin usein 
sanotaan, juurien ja siipien vä- 
lissä kulkee tämän päivän elä- 
mäni. 

Mitä vanhemmaksi tulen, sitä 
tärkeämmäksi näyttävät juuret 
tulevan. 

Vastuu inkeriläisten tarinan 
säilymisestä jälkipolville on 
juuri nyt meidän käsissämme. 
Olen vakuuttunut siitä, että 
inkeriläisten tarina tulee aina 
säilymään. 


Kadonneen heimoveljen metsästäjä 

Riikka Mahlamäki-Kaistinen 


Kesäjuhlille osallistunut Albert 
Kirjanen on tuttu näky inkeri- 
läistapahtumissa. Hän on otta- 
nut erityiseksi sydämen asiak- 
seen Suomen armeijan leivissä 
palvelleiden heimoveljien etsin- 
nän ja auttamisen. Keväällä mie- 
helle myönnettiin Kaatuneiden 
muistosäätiön veteraanipalkinto 
tästä hyvästä. 

- 24 vuotta olen etsinyt Suomen 
armeijassa taistelleita inkeriläisiä 
ja karjalaisia ja koittanut auttaa 
heitä, Kirjanen kertoo. 
Konkreettisesti apu on ollut 
esimerkiksi Suomeen kuntou- 
tukseen kuskaamista, viisumien 
hankintaa, oleskelulupien hoita- 
mista, ruokatarvikkeiden tuon- 
tia, tarvittavan sairaanhoidon 
määrittämistä ja tarjontaa sekä 
Suomen valtion myöntämien 


heimoveteraaniavustusten ha- 
kemista. 

- Veteraaneja on myös kuljetet- 
tu Suomeen ja Venäjälle, autettu 
muuttamisessa, asuntojen kor- 
jaamisessa ja jopa talojen raken- 
tamisessa. 

Tehtävälista on suuri, mutta niin 
on ollut avuntarvekin. 

Heimoveljien etsintä alkoi oike- 
astaan puolivahingossa. 

- Elettiin vapauden aikaa. Gor- 
batshov oli tullut valtaan ja jo- 
tain toimintaa pystyi jo järjestä- 
mään. Inkerin liitto ja -kirkko 
alkoivat pikkuhiljaa elpyä, Kir- 
janen muistelee. 

- Kerran Suomesta tuli Hatsi- 
naan vierailulle veteraaniryhmä, 
joka kyselivät onko heimove- 
teraaneista tietoa ja onko heitä 


ylipäätänsä elossa. 

Inkerin liiton toimistossa tie- 
dettiin, että kaksi veteraania oli 
elossa. Suomen veteraanit ky- 
syivät uskaltaisivatko nämä tulla 
Suomeen, jos siellä järjestettäi- 
siin kuntoutusta. 

Huoneessa nurkassa seisoi vanha 
nainen, joka kuunteli. Hän tuli 
kertomaan, että heidän kyläs- 
täänkin löytyy yksi Suomen so- 
tilas. Kysyin naiselta tarkempia 
tietoja ja ehdotin veteraaneille, 
että suunnataan sinne. Miehillä 
oli kuitenkin jo kiire s eur aavaan 
määränpäähän, joten hyppäsin 
autoon yksin ajoin veteraanin 
luokse. 

Tämä kolmanneksi löydetty ei 
uskaltanut lähteä matkaan, mutta 
kaksi aikaisempaa päätyivät kun- 
toutukseen Suomeen. 

Siitä se pikkuhiljaa lähti. Suo- 
men valtio osallistui toimintaan 
ja Kirjanen tutustui järjestöihin 
ja veteraaniyhdistyksiin. 

- Kiertelin ja kuljeskelin vapaa- 
ehtoisporukan kanssa ympäri 
maita ja etsin heimoveteraaneja. 
Heitä löytyi mm. Virosta, Venä- 
jältä, Ukrainasta, Karjalasta, Si- 
periasta, Kirjanen luettelee. 

Varsinainen käännekohta hei- 
moveteraanien auttamisessa 
tapahtui television välityksellä. 
Toimittaja Ritva Kivelän doku- 
mentin ”Ne viimeiset 30”jälkeen 
ohjelmaan haastatellun Albert 
Kirjasen puhelin alkoi soida. 

- Ihmiset soittivat ja kertoivat 
sukulaisistaan, joille yritin sitten 
järjestää apua. 

Toinen käännekohta oli se kun 
mukana toiminnassa olevan pur- 
seri Kalevi Rönngvistin ansiosta 
Finnairin lennoilla pyörähti hei- 
moveteraani-dokumentti. Leviä- 


vä tieto ja mahdollisuus osallis- 
tua toimintaan avustuksilla toi 
kaivattua taloudellista tukea. 

Työ oli usein vaikeaa. Jo pelkkä 
miesten löytäminen oli haas- 
tavaa, mutta oman vaikeutensa 
toi myös se, että veteraanit eivät 
uskaltaneet myöntää toimiaan 
Suomen armeijassa. Vanha pelko 
elää sitkeänä ihon alla. Mielessä 
ovat liian kirkkaina muisto siitä, 
miten heimoveteraaneja ja hei- 
dän perheitään kohdeltiin sodan 
jälkeen. 

- "Siperian kuntoutukset” ovat 
vieneet monelta halun puhua, 
Kirjanen hymähtää. 

Hän kertoo jututtaneensa osaa 
heimoveteraaneista pitkän ai- 
kaa ennen kuin nämä suostui- 
vat myöntämään osallisuutensa. 
Näin siitäkin huolimatta, että 
Kirjanen yritti vakuutella, ettei 
tässä olla mitään tietoja urkki- 
massa ja miestä Siperiaan saat- 


tamassa. Tarkoitus on tehdä 
hyvää ja auttaa. Antaa sotilaille 
sen minkä he veteraaneina ovat 
ansainneet. Siperian sijaan siis 
kiitosta ja apua. 

- Yhtäkin miestä kävin tapaa- 
massa kahden vuoden ajan. Aina 
tämä kysyi kuka oikein olen. 
Epäili, eikä tahtonut uskoa. Kun 
sitten vihdoin keksin kertoa, että 
veljeni Arvo Kirjanen tapasi kyy- 
dittää häntä päivittäin linja- au- 
tolla töihin, mies uskalsi luottaa. 

- Olin jo lähtemässä pihasta, kun 
mies tarttui kädestäni ja kuiska- 
si ”No olin minäkin Suomen 
armeijassa”, Kirjanen muistelee. 

- Kaikista löytämistäni yli sadas- 
ta heimoveteraanista vain kolme 
on kertonut lapsilleen sotineen- 
sa Suomen armeijassa, Kirjanen 
kertoo. 

- Ajattele, että edes heidän omat 
lapsensa eivät tiedä tästä. Sitä ei 
ulkopuolinen voi oikein ymmär- 
tää. 

Ääni värähtää liikutuksesta. 
Kirjanen kertoo löytäneensä 
muutaman heimoveteraanin 
myös lähempää kuin olisi arvan- 
nut. Kävi nimittäin ilmi, että hä- 
nen enonsa, serkkunsa ja setänsä 
palvelivat Suomen armeijan ri- 
veissä. Asiasta ei vain oltu kos- 
kaan puhuttu eikä olisi varmasti 
puhuttukaan ellei Kirjanen olisi 
etsinyt niin vimmatusti näitä 
vaienneita heimoveteraaneja. 

- Kun löysin toisia, sitten vasta 
tuli ilmi oman suvun tarina, mies 
muistelee. 

Nyt löydettävissä olevat veteraa- 
nit alkavat olla jo vähissä. Moni 


on mennyt salaisuuksineen ma- 
nan majoille. Varsinaisten hei- 
moveteraanien ohella apua on 
viety myös heidän leskilleen ja 
muille Suomen armeijan leivissä 
olleille. Kesäjuhlienkin aikaan 
Suomessa oli kuntoutuksessa 
kolme naista, jotka olivat Sodan 
aikana työskennelleet armeijan 
postissa ja pesulassa. 

- Vaikka on minulla sydämessä 
tuntu, että jossain saattaisi vielä 
olla löytymätön heimoveteraani, 
Kirjanen tuumaa. 

Kirjasen puheessa toistuu tihe- 
ään muiden veteraanien etsin- 
tään osallistuneiden kiittäminen. 


- Ilman apua en olisi tässä on- 
nistunut mitenkään, mies sanoo 
ja kehottaa nostamaan tekstissä 
esiin auttajien nimiä. 

Näitä ovat muun muassa Suomi- 
seuran toiminnanjohtaja Mart- 
ti Häikiö , Suomen pääkonsuli 
Markus Lyyra ja erityisesti tä- 
män vaimo Helena Lyyra , toi- 
mittaja Ritva Kivelä , purseri 
Kalevi Rönngvist ja edesmen- 
neet lääkärit Jukka Pihlasvaara 
ja Rauno Heikinheimo. 

- Ja monia, monia muita. Tuhan- 
net kiitokset kaikille veteraanien 
puolesta, Kirjanen lisää vielä. 


Inkeriläissotilaiden muistopenkki paljastettiin 
Taipalsaarella 

Kirjoittaja ei halua nimeään julkaistavan. 


I nkeriläiset vapaaehtoiset sai- 
vat muistopenkin lahtelai- 
silta. Idean esittäjällä, Arvo 
Korkkisella, on kipeitä henkilö- 
kohtaisia kokemuksia asiasta. 

Korkkinen syttyi penkkiasiasta, 
kultuaan Inkerin Kulttuuriseu- 
ran pj. Helena Miettinen oli 
nähnyt vastaavanlaisen Tartossa. 
Nyt paljastettu Muistopenkki on 
tiettävästi ainoa Suomessa. 

Kaatuneiden muistopäivänä 
Taipalsaaren Karhunpäässä 
paljastettiin "Muistopenkki” 
-niminen muistomerkki. Se on 
Lahden Seudun Inkeri- Seuran 
kunnianosoitus inkeriläisille so- 
tilaille, jotka vuosina 1943-1944 
ottivat osaa Suomen sotatoimiin 


Neuvostoliittoa vastaan ErP 6 
ja HP 3 -pataljoonissa. Rau- 
hanehtojen mukaisesti nämä 
inkeriläissotilaat luovutettiin 
Neuvostoliittoon, jossa heitä 
odotti sotarikollisille langetet- 
tava tuomio. 

Muistopenkki-idean takana on 
inkeriläissyntyinen, lahtelai- 
nen Arvo Korkkinen. Arvon ja 
hänen sisarustensa, Marian ja 
Matin isä oli yksi inkeriläispa- 
talj Oonassa taistelleista. 9 -vuoti - 
as Arvo näki, kun hänen isänsä 
pidätettiin ja vietiin heinäpel- 
lolta Rantasalmella, jossa perhe 
silloin asui. Päivä oli tarkalleen 
28.8.1945. Viimelahjanaan isä 
oli antanut Arvolle linkkuveit- 
sen. Perheen nuorin lapsi, Matti, 


oli tuolloin vain viikon ikäinen, 
mutta häntäkään isän ei enää 
annettu käydä katsomassa. 

Neuvostoliitossa isälle tuli 
10-vuoden tuomio Siperiaan. Se 
oli samalla tuomio tuntematto- 
maan, josta hän ei koskaan pa- 
lannut. 

Muistopenkki kuvaa inkeriläistä 
sotilasta. Jalusta on lujaa betonia 
ja istuinosa jalopuuta. Päätyyn 
kiinnitetyn laatan teksti kertaa 
historian julmuutta. 

Penkin toteutuksessa ovat ol- 
leet mukana Lahden kaupunki, 
Solmaster Oy ja Jorma Honkala. 
Penkin on valmistanut lahtelai- 
nen Pro Puu. 

Muistopenkki sai arvoisensa 
paikan tunnetun inkeriläisen 
säveltäjän Mooses Putron his- 
toriahuvilan tontilla, Saimaan 
rantaviivan tuntumassa. Penkin 
siunasi Tikkurilan seurakunnan 
kappalainen Päivi Helen. 

Muistopenkki-lahjoituksen otti 
vastaan Inkerin Kulttuuriseuran 
puolesta sen pj. kirjailija ja VTT 
Helena Miettinen. 

Konsertti kirkossa 

Muistopenkin paljastuspäivän 
juhlallisuudet jatkuivat Taipal- 
saaren kirkossa pidetyllä Inkerin 
laulu - konsertilla, jossa kuultiin 
muun muassa inkeriläissyntyis- 
ten säveltäjien Mooses Putron 
ja Albert Pettisen sävellyksiä. 
Niitä tulkitsivat Lappeenrannan 
Karjala-kuoro, Ylämaan kirkko- 
kuoro johtajanaan Maria Kuusi- 
niemi, espoolainen Kanteleyhtye 
Käenpiiat, johtajanaan Annikki 
Smolander-Hauvonen, mez- 
zosopraano Aira Kietäväinen 
säestäjänään pianisti Timo Kos- 
kinen. Helena Miettinen juonsi 
vaikuttavan tilaisuuden. 

Kokouskutsu 


Suomen Inkeri-liitto ry: n sääntömääräinen syyskokous 
pidetään lauantaina, lokakuun 25. päivänä 2014 klo 14.00 
Karj alatalolla Inkeri kodissa, Käpylänkuja 1, 00610 Helsinki 

Kokouksessa käsitellään säännöissä syyskokoukselle määrätyt asiat. 

Äänivaltuutettuja ovat v. 2014 jäsenmaksunsa maksaneiden jäsenjärjestöjen valtuut- 
tamat henkilöt sekä ne hallituksen hyväksymät henkilöjäsenet, jotka ovat maksaneet 
v. 2014 jäsenmaksunsa. 

Hallitus 


LYHYESTI 


Espoon Suvelan aluekappalaisen Oiva Hujasen kutsu 

Tikkurilan seurakunnan ja Espoon Kanerva-piirin eli inke- 
rinsuomalaisten tapaaminen Suvelan kappelissa syksyllä 
su 19.10.2014 klo 13.00. Suvelan kappelissa, Kirstinpiha 3, 
Espoo. 

Jos osallistujat haluavat syödä ruokaisan keiton tilaisuuden 
alussa, sen hinta on 6 euroa /henkilö lähetystyön hyväksi. 

Tilaisuuteen ovat kaikki tervetulleita! 


Runokilpailu 

Karjalainen Nuorisoliitto järjestää Nyt mie runolle rupean 
-runokilpailun jolla haetaan tämän päivän nuoren elämää 
heijastavia vapaita, villejä ja rosoisia tekstejä ja laululyrii- 
koita. Kilpailutekstissä on oltava jokin karjalainen elementti. 
Kilpailun päätuomarina on runoilija Vilja-Tuulia Huotari- 
nen. Tekstit tulee lähettää 5.9.2014 mennessä Karjalaiseen 
Nuorisoliittoon. Lisätietoa: www.karjalainennuorisoliitto.fi 


Isän ja pojan tarina 

Inkeriläinen Henrik Ryösä on kirjoittanut kirjan inkeriläis- 
isästä ja tämän pojasta. Kirjasta on tehty myös filmi. Eng- 
lanninkielinen teos on tilattavissa osoitteesta http://ryosa. 
com/ingerbook. Teoksen ensimmäiset 40 sivua saa ilmaiseksi, 
ikään kuin makupalaksi teoksen lopusta sisällöstä. YouTubesta 
löytyy myös teosta esittelevä lyhytfilmi hakusanoilla Inger: 
Father&Son. 

Irja Pelkonen in memoriam 



Kevään ollessa kauneimmillaan 
saimme Hyvinkäältä suruvies- 
tin. Hyvinkään Inkeri kerhon 
puheenjohtaja Irja Pelkonen 
oli menehtynyt 22.4.2014 pari 
vuotta sitten todettuun sairau- 
teen. 

Hän oli syntynyt Tampereella 
1939, asunut miehensä Han- 
nun viran vuoksi usealla paik- 
kakunnalla ja lopulta pisimpään 
Hyvinkäällä. Vaikka Irja ei ollut 
inkeriläistä sukujuurta, oli hän 
sydämellään mukana ajamassa 
inkeriläisten asiaa ja Hyvinkään 
kerholaisten "luotsina”. Hän 


kuului Suomen Inkeri-liitto ry: n 
hallitukseen ja Inkeriläisten si- 
vistyssäätiön hallintoneuvostoon 
vuosina 2002 - 2013. 

Irjalle ojennettiin liiton viiri 
12 vuoden halli tusjäsenyydestä 
vuonna 2013. Säätiön ansio- 
merkki myönnettiin hänelle 
vuonna 2006. 

Irjan siunaustilaisuus pidettiin 
Hyvinkään Puolimatkan kap- 
pelissa 10.5.2014. Siunauksen 
suoritti hänen miehensä Hannu 
avustajinaan poikansa Heikki ja 
Mikko. Kappeli täyttyi niin run- 


saasta saattoväestä, että istuimet 
loppuivat kesken ja useat seura- 
sivat tilaisuutta eteisen puolelta. 
Muistotilaisuuteen Hyvinkään 
seurakuntakeskukseen saapui Ir- 
jan omaisten ja sukulaisten lisäk- 
si runsaasti ystäviä ja eri järjestö- 
jen edustajia. Pelkosen perhe on 
erittäin musikaalinen ja lasten ja 
lastenlasten esitykset toivat loh- 
tua ja loivat uskoa tulevaan myös 
surun keskellä. 

Muistamme Irjan iloisena ja aina 
ystävällisenä järjestökumppanina 
ja ystävänä. 

TAKAISIN JUURILLE 4 - SARJAN PAATOS 

APUA INKERIIN JÄÄNEILLE 

Teksti: Eva Kotiniitty ja Toivo Tupin, Kuvat: Alina-Sinikka Salonen 


Paluumuuton rinnalla alkoi Suomessa monimuotoinen Inkerin ja sen 
asukkaiden avustaminen . Tässä kuvataan siihen liittyvää suomalaista 
yhdistystoimintaa. Jotkut kokivat Suomeen muuton paluuksi juurilleen, 
toiset halusivat jäädä juurilleen Inkeriin. Kummassa juuret ovat , 
riippuu näkökulmasta. 


Yhdistys tukemaan 
Inkeriin jääneiden 
asuinoloja 

Villa Inkeri ry on Suomessa pe- 
rustettu ja rekisteröity, voittoa 
tavoittelematon yhdistys. Sen 
tarkoituksena on toimia ensisi- 
jaisesti inkeriläisen väestön sosi- 
aalisen aseman ja hoitomahdol- 
lisuuksien parantamiseksi sekä 
fyysisen ja psyykkisen kunnon 
ylläpitämiseksi sekä vanhusten 
ja vammaisten huoltotoiminnan 
edistämiseksi inkeriläisten asu- 
ma-alueilla Venäjällä. Yhdistyk- 
sen talous perustuu jäsenmak- 
suihin, myyntiin ja lahjoituksiin 
sekä erilaisten tapahtumien ja 
matkojen tuottoon. 

Tärkeimmät toimintasektorit 
ovat olleet Kikkerin palvelukes- 
kuksen ja rivitalojen ylläpito sekä 
Paronintalon käyttö majoitus- ja 
koulutustiloina. 

Yhdistyksen historiaa 

Ennen kuin yhdistys perustet- 
tiin vuonna 1993, oli Kikkeris- 
sä alkanut silloisen Kupanitsan 


seurakunnan kirkkoherran Arvo 
Survon toimesta ja Volosovan 
kaupungin sekä Kupanitsan 
seurakunnan tuella vanhan tsaa- 
rinaikaisen metsästysmajan eli 
Paronintalon korjaaminen van- 
husten asunnoiksi ja sairaalaksi. 
Sitä ennen oli vanhuksia hoidet- 
tu kirkon läheisyydessä olevassa 
parakissa. 

Korjaustöissä oli mukana mm. 
talkoolaisia suomalaisista seu- 
rakunnista. Myös paikallisia 
työntekijöitä käytettiin. Siinä 
vaiheessa Villa Inkeri tuli mu- 
kaan toimintaan. 

Pian todettiin, että Paronintalo 
oli epäkäytännöllinen ja liian 
pieni vanhustenhoitoon. Tuli 
tarve rakentaa isompi palveluyk- 
sikkö vanhuksille. Työt alkoivat 
1995. 

Palvelukeskusten rakentaminen 
Inkerinmaalle oli vaihtoehto 
paluumuutolle Suomeen, sillä 
inkeriläisvanhukset eivät ha- 
lunneet lähteä omalta maaltaan. 
Heille alettiin rakentaa palve- 
luyksiköitä eri puolille Inkeriä. 
Tällöin perustettiin Kikkerin 


palvelutalon lisäksi Keiton ja 
Taitsan sosiaalis-diakoniset 
palvelukeskukset sekä Tervolan 
Maria-koti Skuoritsaan. 

Tähän liittyi myös Villa Inkerin 
”mökkiprojekti” vuosina 1997 - 
1999. Tuolloin korjattiin RAY:n 
hankkeena yli kaksisataa mökkiä 
tai kerrostaloasuntoa inkeriläi- 
sille. Kun tiedettiin paluumuut- 
tajan ”hinta” Suomessa, tämä oli 
edullinen ratkaisu. Näin moni 
inkeriläinen jäi kotiseudulleen 
Inkeriin. 

Kikkerin palvelukeskus 

Vuoteen 2014 Kikkerin palve- 
lutalon johtajana on toiminut 
paikkakuntalainen inkeriläinen 
Anna Raut. Toinen tärkeä hen- 
kilö on ollut sosiaali työntelijä 
Silva Kusnetsova, inkeriläinen 
hänkin. Henkilökuntaa on pal- 
velutalolla tällä hetkellä 19. 

Rakennukset on suunnitellut 
suomalainen arkkitehti Pentti 
Kärki. Hän oli myös aikanaan 
talkoolainen ja muutaman vuo- 
den toimi projektissa palvelukes- 
kuksen toiminnanjohtajana. 


19 



Paronin talon edustan kukkapenger. 

Palvelutalo otettiin käyttöön 
vuonna 1997. Se on 24-paikkai- 
nen ja siinä asuu kahden hengen 
huoneissa inkerinsuomalaisia ja 
venäläisiä asukkaita. Huoneis- 
sa on suihku ja wc. Omat ko- 
kit valmistavat ruoan. Ruokailu 
tapahtuu ruokasalissa, joka on 
päiväsalin yhteydessä. Palvelu- 
talossa on myös sauna. Paronin 
talon pesula hoitaa pyykinpesun 
ja vaatehuollon. 

Päiväsalissa järjestetään toimin- 
nallisia tuokioita ja seurakunnan 
hartaushetkiä. Kupanitsan kirk- 
koon on järjestetty sunnuntaisin 
pikkubussilla kuljetus. Viikko - 
ohjelmaan on yritetty lisätä akti- 
voivia toimintatuokioita, liikun- 
taa sekä muistelutyötä. Suoma- 
laiset ovat kouluttaneet hoitajia 
hoitotyöhön ja vanhusten virike- 
toiminnan toteuttamiseen. 


Palvelutalon asukkaat 

Tällä hetkellä asukkaat ovat suh- 
teellisen omatoimisia vanhuksia, 
osa tosin vuodepotilaita. 

Palvelutalossa hoidetaan asuk- 
kaat "loppuun” asti, jollei ole tar- 
vetta viedä heitä sairaalahoitoon. 

Inkeriläisvanhukset ovat koke- 
neet elämässään raskaita vaihei- 
ta. Monet ovat kokeneet sodan- 
aikaiset julmuudet j a evakuoinnit 
Suomeen, Viroon ja eri puolille 
Venäjää. Heidän elämänasen- 
teensa on kuitenkin hämmäs- 
tyttävän valoisa. Katkeruutta ja 
valittamista ei kuule, vaan kii- 
tollisuus ja vahva luottamus Ju- 
malaan nousevat esille. Asukkaat 
odottavat kovasti suomalaisia 
ryhmiä ja vieraita. Suomen kie- 
len kuuleminen ja puhuminen on 
monelle tärkeä asia. 


Rivitalot ja Paronintalo 

Palvelutalon yhteydessä on kak- 
si suomalaisten rakentamaa ri- 
vitaloa. Ne rakennettiin vuosina 
2001- 2003. Asukkaat hoitavat 
itse oman taloutensa, mutta 
voivat osallistua palvelutalon 
asukastoimintaan ja myös ostaa 
ruokapalvelut sieltä. 

Paronintalo toimii majoitusti- 
lana ryhmille ja opiskelijoille 
sekä eri tilaisuuksien ja juhlien 
pitopaikkana. 

Kirpputoritoiminta 

Suomalaiset avustavat runsailla 
tavaramäärillä Kikkerin palvelu- 
taloa käydessään matkoilla Kik- 
kerissä tai osallistuessaan talkoo- 
töihin paikan päällä. Kirpputoria 
pidetään pystyssä näiden avus- 
tuksien turvin. Myyntituloilla 

saadaan rahoitusta palvelutalon 
toiminnalle. Kirpputori työllistää 
yhden henkilön. Myös Voloso- 
von lastenkodin lapsia on autettu 
vaate- ja ruokapaketeilla. 

Opiskelijoiden 

työssäoppiminen 

Palvelutalo soveltuu hyvin lähi- 
hoitajien, puhdistuspalvelun ja 
sosiaalialan opiskelijoiden työssä 
oppimisen paikaksi. Vanhustyö, 
kuntouttava hoitotyö ja vanhus- 
ten viriketoiminnan kehittämi- 
nen palvelutalossa on erittäin 
tärkeää. 



Johtaja Anna Traut ja Suomessa julkisuutta saanut asukas Irina Antonova. 


Villa Inkerin nykypäivää 

2014 

Vuosi 2010 toi muutoksen yh- 
distyksen toimintaan. Tuolloin 
Suomen Raha-automaattiyhdis- 
tyksen tuki loppui. Sen jälkeen 
alkoivat neuvottelut Inkerin kir- 
kon kanssa Kikkerin palvelukes- 
kuksen tilanteesta. Keiton, Tait- 
san ja Marian kodin palvelukes- 
kukset toimivat jo silloin Inkerin 
kirkon alaisuudessa. Yhdistyksen 
kevätkokouksessa 2011 tehtiin 
päätös, että Kikkerin palvelu- 
keskus voi siirtyä Inkerin kirkon 
alaisuuteen. Neuvottelut kesti- 
vät kaksi vuotta kun selvitettiin 
kaikki juridiset asiat ja paperit 
kuntoon. Tällä hetkellä Villa In- 
keri toimii edelleen Suomessa ja 
tukee Kikkerin palvelukeskusta 
mahdollisuuksiensa mukaan. 
Villa Inkeri on siirtänyt Kikke- 
rin palvelukeskuksen hallinnan 
Inkerin evankelis-luterilaisen 
kirkon edustusto Suomessa 
ry:lle. 


Villa Inkeri on järjestänyt Suo- 
messa hyväntekeväisyyskonsert- 
teja, joissa ovat esiintyneet mm. 
oopperalaulajat Raita Karpo 
ja Johanna Rusanen-Kartano 
ja iskelmälaulaja Katri Helena 
ja muusikko Petri Laaksonen. 
Myös monet seurakunnat ovat 
tukeneet Kikkerin palvelutaloa. 

Palvelutalo on saanut avustuksia 
myös suomalaisilta Martta-liit- 
tolaisilta. Mainittakoon heistä 
muutamia aktiivisimpia toimi- 
joita: Martta Sokka, Anneli Pi- 
hanen ja Aili Eskola. 

Monia vuosia yhdistyksen sih- 
teerinätoimi Suomen Kuvaleh- 
den toimittaja Seija Lamberg. 

Tässä tuli mainituksi vain muu- 
tama nimi niitten lukuisten suo- 
malaisten joukosta, joiden sydän 
lämpeni hyväntekeväisyystyölle 
inkeriläisten vanhusten hyväksi. 


Aktiivisia toimijoita 

• puheenjohtaja Raija Juvo- 
nen 1993- 2006 

• Jaakko Salonoja osan aikaa 
puheenjohtajana (1993- 
2004) 

• Toivo Tupin hallituksen 
jäsen ja varapuheenjohtaja 
vuodesta 2007 alkaen 

• Eva Kotiniitty puheenjohta- 
ja 2006 vuodesta alkaen 

Muita mainittavia henkilöitä yh- 
distyksen toiminnassa 

• pastori Arvo Survo, yhdis- 
tyksen perustajajäsen 

• Riitta Uosukainen, vihki- 
mässä Kikkerin palvelutaloa 

• presidentti Tarja Halonen, 
yhdistyksen jäsen. 

TAPAHTUMAKALENTERI 

Liiton ja jäsenseurojen tapahtumakalenteri 


Ilmoittajille 

Jotta tapahtumakalenteriin toivotut ilmoitukset ehtisivät painoon, tulee ne lähettää toimitussihteerille, postitusmuodosta 
riippumatta, siten, että ne ovat perillä viimeistään lehden kakkossivulla ilmoitettuna aineiston vastaanottopäivänä. 


Inkeri-iltapäivät syyskuusta 2014 alkaen 

• 13.30 tilaisuus alkaa kahvihetkellä 
(kahvi on maksullinen) 

• 14.00 siirrytään päivän aiheisiin. 

• La 6.9. Tyyne Martikainen kertoo 
huhtikuussa ilmestyneestä kirjastaan 
Inkerinsuomalaisten oikeus muistoon 
"Että ketään ei unohdettaisi Monet 
muistavat Martikaisen edellisen kirjan 
STALININ VAINOT- Toivo ja San- 
na Jääskeläinen - Inkerinsuomalaiset 
selviytyjät. Uuteen kirjaan Tyyne 
Martikainen on haastatellut kym- 
meniä inkerinsuomalaisia Siperiasta, 
Karjalasta, Virosta, Suomesta ja Ruot- 
sista. Vainojen uhrit ja heidän jälkeläi- 
sensä kertovat, mitä todella tapahtui. 

- Tyyne Martikaisella on myös oma- 
kohtaiset kokemuksensa ja muistonsa 
elämästä sodan jaloissa kotikylässään 
Kuoskussa. 

Kiijaa voi ostaa tekijältä. 

• Su 5.10. Taisto Raudalainen, Viron 
Inkeri-lehden toimittaja, kertoo ai- 
heesta Perinne elää henkilökohtaisissa 
kertomuksissa: Inkerinsuomalaisen 
elämäkertakerronnan perinnesidon - 
naisuus. 


• Myöhemmästä ohjelmasta kerrotaan 
Viestissä no 5. Ainakin ohjelmassa on 
keväällä ensi-iltansa saaneen elokuvan 
Viimeinen juna Pietariin esitys. Paik- 
ka ja aika selviävät myöhemmin. 

Inkeri-koti sijaitsee Karjalatalon 2. kerrokses- 
sa, osoitteessa Käpylänkuja 1. Sinne pääsee 

• busseilla 52, 55, 55K, 56, 57, 65A, 69, 
506 

• vain arkisin raitiovaunuilla 1 ja IA 

• junalla Käpylän asemalle, josta on 
noin km kävelymatkaa. 

Hyvinkään Inkeri-kerho 

Syksyn kokoontuminen seurakunnan aula- 
kahviossa (hämeenkatu 14) aina kuukauden 1. 
Sunnuntaina kello 14. 

Syksyn kokoontumispäivät ovat 7.9. ja 5.10 ja 
2.11. ja 7.12. 

Tiedustelut: Outi Mäkelä p. 040 708 1999 
outi.makela@kolumbus.fi 

Leila Salo p. 040 567 7065 leila.salo@pp2.inet.fi 



Lahden seudun Inkeri-seura 

Kerhoillat joka kuukauden toinen maanantai 
alkaen kello 15 Luther kirkolla, osoitteessa 
Vuorikatu 37. 

Kerhoiltojen kahvituksen sovimme vuorotel- 
len jo edellisessä kokouksessa. 

Kerhoilloista ja kokouksista tiedusteluihin 
vastaa Maria Lahti, p. 0400 841 741 

Turun Inkeri-seura 

Besseda-teehetket jatkuvat Palvelupisteessä 
joka kuukauden 1. Ja 3. perjantai kello 13 Irma 
Kapasen vetämänä. 

Juhlatilaisuudet Varissuon kirkolla (Kousanka- 
tu 6), kello 14 alkaen. 

Palvelupiste, Uudenmaankatu 1. Puh. 233 
2565 

26 . 12 . joulujuhla 

Helsingin seudun Inkeri-seuran tapahtumia 

Anitta Iline anitta@inkeriseura.com tai p. 
050-565 9805 

Työpajat järjestetään Karjalatalon Inkerikodis- 
sa (Käpylänkuja 1, Helsinki) 


Seukko-seura ry 

• Tapaamiset ovat joka kuukauden vii- 
meisenä lauantaina Karjalatalon Inke- 
ri-kodissa, Käpylänkuja 1. alkaen klo 
11.00. Jos se sattuu olemaan juhlapäi- 
vä, se siirtyy seuraavaan lauantaihin. 

• Englannin tunnit jatkuvat torstaisin 
klo 17.00 Inkeri-kodissa, alkaen syys- 
kuun 2. viikolla. 

• Senioriliikunta ma 17.00 - 18.30 
Kontulan palvelukeskuksessa, Kontu- 
kuja 5. Kontulan metroasemalta joko 
kävellen tai bussilla 94 A. Asiaa ei ole 
kesälomien takia vielä voitu varmistaa. 

Lisää tietoa seuran puheenjohtajalta Aili 

Mehiläiseltä, ailimehi@hotmail.com, p. 
0503386023. 



Tiedustelut Toivo Tupin p. 040 578 3894 



Terveisiä 

80-vuotisjuhlista 


Juhlia varten painettiin kuvassa näkyvä lehti. Se on Inkeri- 
läisten Viestin näköinen, mutta ei ole vuosikertaan sisältyvä 
numero. 

Muun muassa jäsentemme haastatteluja ja matkakertomuk- 
sia sisältävä lehti on eräänlainen historia liiton 80 vuodesta. 
Lehti sisältää kertomuksia ja kuvia aikaisemmista juhlista. 
Moni onkin löytänyt itsensä tai tuttunsa sen valokuvista. 
Lehden takakantta koristaa kuva aivan ensimmäisistä liiton 
kesäjuhlista vuodelta 1935. 

Lehti sisältää myös Nouse Inkeri ja Omall ' maali ' -laulujen 
sanat, joita lukijat ovat pyytäneet julkaisemaan. 

Lehti ei sisälly varsinaiseen Inkeriläisten Viestin vuo- 
sitilaukseen. Sen voi tilata soittamalla tai jättämällä 
viestin liiton numeroon 045 261 2342. Hinta on 5 
euroa + postimaksu 1 euro. Lehteä myydään myös 

liiton tilaisuuksissa. 

PÄÄKIRJOITUS 

Tervehdys, arvoisat inkeriläiset ja muut ystävämme! 


Alina-Sinikka Salonen 

Toivon, että koet itsesi inkerin- 
suomalaisena ja suomalaisena 
arvokkaaksi. Arvomme ei rii- 
pu siitä, milloin olemme tulleet 
Suomeen tai kuinka inkeriläisiä 
olemme. Toivon, että alamme 
luottaa toinen toisiimme. Il- 
man luottamusta arastelemme 
tilaisuuksia, joissa on mukana 
eri aikana Suomeen tulleita si- 
saria ja veljiä. 

Meidän pitää yhdistää voi- 
mamme siksikin, että inkerin- 
suomalaisia asuu tällä hetkellä 
eniten Suomessa. Naapuri- 
maissakin sanotaan, että vastuu 
inkeriläisen kulttuurin säilyttä- 
misestä on nyt täällä. 

Suomessa on kolme eri aikoina 
tullutta ryhmää. Ryhmä 1, tuli 
Suomeen pakolaisina 1917 al- 
kaen. Ryhmä 2 ovat ne Inkerin 
sota- alueilta 1943 - 1944 siir- 
retyt, jotka jäivät Suomeen. 

Kolmas ryhmä syntyi, kun in- 
kerinsuomalaiset saivat mah- 
dollisuuden tulla paluumuut- 
tajina isiensä maahan. Ryhmä 
3. on kooltaan suurin, mutta 
heitä on kovin vähän jäseninä 
Suomen Inkeri-liitossa ja In- 
kerin kulttuuriseurassa. Inke- 
rikeskuksessa heitä on eniten, 
onhan se suuntautunut paluu- 
muuton tukemiseen ja palvelee 
myös venäjän kielellä. 

Olen 1943 Suomeen tullee- 
na ja tänne jääneenä kokenut, 


millaista sopeutuminen oli: hä- 
peän, pelon ja eriarvoisuuden 
voittamista. Kaikilla lapsiper- 
heillä perhe ja työ vievät ajan ja 
voimat. Ymmärrän, että nuoret 
paluumuuttajat ja muutkaan 
perheelliset eivät ehdi osallis- 
tua Inkeriläisjärj estojen toi- 
mintaan. 

Järjestöjen kannalta tilanne on 
huolestuttava. Katson tarpeel- 
liseksi kertoa, millainen se on 
juuri nyt. 

Suomen Inkeri-liitossa on hen- 
kilöjäseniä noin 120, sen jäsen- 
järjestöissä (Helsingin seudun 
Inkeri-seura, Hyvinkään Inke- 
ri-kerho, Lahden seudun Inke- 
ri-seura, Turun Inkeri-seura ja 
S eukko -seura), noin 220 jäsen- 
tä. Ikää ei kirjata, mutta iäkäs 
puheenjohtaja todennäköisesti 
on lähellä jäsenistön keski-ikää. 
Nuorennusleikkauksia johdos- 
sa on lähes mahdotonta tehdä 
ehdokaskandidaattien puuttu- 
essa. 

Toimintaan tarvitaan rahaa. 
Suomen Inkeri-liiton tuloina 
ovat 2014 olleet 20 euron jä- 
senmaksu Liiton jäseniltä, 2 
euron osuus jäsenjärjestöjen 
jäseniltä ja Inkeriläisten vies- 
tin tilausmaksu 35 euroa. Leh- 
ti ilmestyy 6 kertaa vuodessa. 
Maksettuja tilauksia on kulu- 
vana vuonna noin 230. Ulko- 
maille (Venäjän seutuja Viro) 
lähetetään runsaasti vapaakap- 



paleita. Opetusministeriö on 
tänä vuonna tukenut julkaisua 
1000 eurolla. Lehden kulut 
ovat 1000 euroa suuremmat 
kuin siitä saadut tulot. 

Liitto elää toimeentulon ääri- 
rajoilla. Se ei maksa luento- tai 
kirjoitus-, eikä kokouspalkki- 
oita. Toimijat käyttävät omia 
puhelimia, tietokoneita ja ko- 
piokoneita. Loppumassa oleva 
juhlavuosi on ollut poikkeus, 
kiitos Jennyjä Antti Wihurin 
säätiön apurahan. Kiitämme 
myös 223 euron lahjoituksesta 
lehden kustannusten peittämi- 
seksi! 

Suomen Inkeri-liitto vetoaa 
inkerinsuomalaisiin, omiin 
jäseniin, sekä ystäviksemme 
ilmoittautuneihin kantasuo- 
malaisiin. 

Juuri sinä voit tukea Suomen 
Inkeri-liiton toimintaa ja inke- 
riläisen kulttuurin säilymistä ja 
tallentamista: 

• maksamalla jäsenmaksut 
säännöllisesti ja hankki- 
malla uusia jäseniä 

• tilaamalla Inkeriläisten 
viestin ja hankkimalla uu- 

siä tilaajia 

• ostamalla Liitossa myyn- 
nissä olevia tuotteita 

• antamalla rahalahjoituksia, 
mahdollisesti jopa testa- 
mentteja 

• osallistumalla tilaisuuksiin 
ja matkoihin, joita Liitto 
järjestää 

• antamalla ideoita ohjelman 
sisällöiksi 

• antamalla vinkkejä tahois- 
ta, joille lähettää vastaava 
vetoomus 


• kirjoittamalla muistelmia 
Inkeriläisten viestiin tai 
laajempia tuotoksia. 

Suomen Inkeri-liitto ry lupaa 

• resurssien puitteissa to- 
teuttaa sääntöjensä 2. py- 
kälää, jossa määritellään 
sen tarkoitus ja toiminnan 
laatu. (Jos haluat säännöt, 
niin voit pyytää ne sähkö- 
postilla tai henkilökohtai- 
sesti liiton tilaisuuksissa.) 

Yhdessä eteenpäin! 


INKERINSUOMALAISTEN OIKEUS MUISTOON - ETTEI KETÄÄN UNOHDETTAISI 

INKERIN SUOMALAISTEN MARTYRIOLOGIA - UHRITIEDOSTO 

Tyyne Martikainen, Inkeri-iltapäivä 6.9.2014 


"Kaikki tahtoisin nimeltä muistaa , 
mutta mistään en listaa noiden onnettomain saa. 
Mykät rukoukset heidän huulillaan , 
kiedoin verhona heitä suojelemaan. 

Heitä muistelen aina ja kaikkialla , 
unohda en hädän uudenkaan koittaessa. ” 

Alma Ahmatova, suomennos Anneli Heliä 


Tyyne Martikainen on nostanut esiin tuhansia inkeriläiskohtaloita. 



I nkerinsuomalaisten historiaa 
käsittelevä teokseni on kak- 
siosainen. Noin kaksi vuotta 
sitten Siirtolaisuusinstituutin 
verkossa ilmestyi Inkerinsuoma- 
laisten martyrologian eli uhritie- 
doston ensimmäinen osa. Se si- 
sältää yli kuuden tuhannen uhrin 
tiedoston. Se on paitsi vainojen 
uhrien kunnia- ja muistoluette- 


lo, myös lähdeteos myöhemmän 
suku- ja muun tutkimuksen 
käyttöön. Teokseni aiheen toi- 
nen osa, kirjana ilmestynyt taus- 
tahistoria Inkerinsuomalaisten 
oikeus muistoon - Että ketään 
ei unohdettaisi, on kuitenkin 
luettavissa itsenäisenä teoksena. 
Julkaisija on Siirtolaisuusinsti- 
tuutti, Turku. 


Minä en ole inkerinsuomalai- 
nen, niin kuin monet luulevat. 
Olen syntyisin Itä-Lapista Sa- 
vukosken Kuoskunkylästä, joka 
joutui sotien aikana hävityksen 
kohteeksi kolme kertaa. Talvi- 
sodan alkaessa suomalaiset itse 
polttivat tienvarsikylät perään- 
tyessään voimakkaaksi edenneen 
Puna-armeijan edessä. Kotiky- 

lästäni hävitettiin kaikki tien lä- 
heiset rakennukset. Jatkosodan 
ensimmäisenä syksynä kotiky- 
läni joutui partisaanihyökkäyk- 
sen kohteeksi, kylä poltettiin ja 
pakoon juoksevia ihmisiä am- 
muttiin. Karja paloi navetoihin. 
Lapin sodan aikana hävitettiin 
kylä perin pohjin, kaikki heinä- 
ladotkin ja kylän luonnonkauniit 
harjut poltettiin. 

Työskentelin Sosiaali- ja ter- 
veysministeriössä, jossa jouduin 
käsittelemään veteraaniasioita ja 
ihmisoikeuskysymyksiä. Eläk- 
keelle jäätyäni parikymmentä 
vuotta sitten oli lähtökohtana 
omat kokemukseni partisaa- 
nihyökkäysten kohteeksi jou- 
tuneista siviiliuhreista. Vedin 
kampanjaa, jonka tuloksena 
saimme Suomessa aikaan kaksi 
lakia: lain partisaanien uhrien 
kertakorvauksesta ja lain par- 
tisaanien uhrien ja karjan eva- 
kuointiin sotatoimialueilla osal- 
listuneiden nuorten oikeudesta 
veteraanikuntoutukseen. 

Sitten kirjoitin sotaevakoista ja 
talvisodan aikana venäläisten pe- 
rääntyessään rajan taakse viemis- 
tä siviilisotavangeista, seuraavak- 
si Lapin sodan tapahtumista ja 
nyt inkerinsuomalaisista Stalinin 
vainojen uhreista. 

Ollessani partisaanien uhrien 
veteraanikuntoutuksessa tapasin 
Ruotsissa asuvan inkerinsuoma- 
laisen Stalinin vainot kokeneen 
Toivo Jääskeläisen, joka erääs- 
sä vaiheessa taisteli venäläisten 
joukoissa Suomea vastaan, joutui 
suomalaisten vangiksi ja taisteli 
sitten Suomen joukoissa venä- 
läisiä vastaan. Sodan jälkeen 
hän siirtyi Ruotsiin, mutta hän 
oli oikeutettu saamaan Suomes- 
sa veteraanikuntoutusta. Hänen 
kohtalonsa alkoi kiinnostaa mi- 


nua. Hän kertoi minulle elämän- 
sä tarinan ja minä kirjoitin sen 
kirjaksi. 

Samalla kävimme ensimmäisen 
kerran Inkerinmaalla ja Pieta- 
rin lähellä olevalla joukkohau- 
tausmaalla Levashovassa sekä 
Leningradin piirityksessä me- 
nehtyneiden, Piskaj ovin joukko - 
hautausmaalla. Minulle avautui 
inkerinsuomalaisen kansanryh- 
män valtavien kärsimysten ja 
menetysten kärsimyshistoria. 
Historia on kuljettanut inke- 
rinsuomalaiset kauaksi omilta 
mailtaan. Yhtenäisestä kansan- 
ryhmästä on rippeet jäljellä eri 
puolilla Venäjää tai ulkomaita. 
Paluu entisille kotipaikoille on 
ollut nimellistä. 

”Se on viimeinen tikki 
inkerinsuomalaisuudelle 
ja omalle 

kulttuurille. Parhaat, 
elinvoimaisimmat, 
opiskelleet nuoret 
muuttavat pois. 

Olen tähän uuteen kirjaani haas- 
tatellut kymmeniä inkerinsuo- 
malaisia. Olen tavoittanut haas- 
tateltuja Siperiasta, Karjalasta, 
Virosta, Ruotsista ja Suomesta. 
Valtioterrorismin tarkoitukse- 
na on ylläpitää jatkuvaa pelkoa 
yhteiskunnassa. Tällöin terrorin 
ulkopuolelle ei jää kukaan. Ku- 
kaan ei koskaan tiedä, milloin 
tulee oma vuoro. Vainojen uhrit 
kertovat, mitä todella tapah- 
tui. Vainojen uhreilla on oikeus 
muistoon ja oikeus odottaa, että 
heitä kuunnellaan. 

Vaikka Inkerinmaa alkoi histo- 
rian saatossa venäläistyä, kan- 
sallisuusrajat säilyivät selvinä. 


Erilliset kansanryhmät säilytti- 
vät oman kielensä, uskontonsa 
ja kulttuurisen identiteettinsä. 
Esimerkiksi saksalaiset olivat 
protestantteja, asuivat omissa 
kylissään ja käyttivät omaa kiel- 
tään, joten heidän kulttuurinen 
vaikutuksensa oli vähäinen. Mie- 
lestäni voidaan pitää ihmeenä 
sitä, että inkerinsuomalaisten 
kulttuuri, kieli ja perinne säi- 
lyivät yhtenäisenä 1600-luvulta 
1900-luvulle. Vaikka Inkerinmaa 
siirtyi Venäjän vallan alle, niin 
Ruotsin vallan ajalta Suomen 
oloja vastaava hallintojärjestel- 
mä ja luterilainen seurakuntaver- 
kosto säilyivät perustana, jonka 
pohjalle rakentuneet yhteydet 
Suomeen ja suomalaisuuteen 
säilyivät. 

Leningradin piiri ja Inkerinmaa 
kuuluivat ensimmäisiin alueisiin, 
joissa aloitettiin maatalouden 
pakkokollektivisointi. Käytän- 
nössä se merkitsi talonpoikien 
omaisuuden takavarikointia ja 
maatilojen ottamista valtion hal- 
tuun. Aluksi tarjottiin vapaaeh- 
toista liittymistä kolhoosiin. In- 
kerinsuomalaiset eivät halunneet 
luopua tiloistaan, mutta hanke 
eteni pakolla. Vauraimmat talon- 
pojat vangittiin tekaistuin syyt- 
tein ja likvidoitiin vangitsemalla 
ja lähettämällä pakkotyöhön tai 
teloittamalla. Perheet karkotet- 
tiin aluksi Murmanskiin, myö- 
hemmin Keski-Aasiaan Kazaks- 
taniin ja Siperian eri puolille. 
Toinen terroriaalto saavutti In- 
kerinmaan vuosina 1935 - 1936, 
jolloin Suomen rajan pinnassa 
olevia alueita alettiin tyhjen- 
tää suomalaisista. Vuonna 1937 
tavoitteeksi asetettiin suoma- 
laisen kulttuurin hävittäminen. 
Sitten seurasi järjestelmällinen 

vuosien 1937- 1938 terroritoi- 
minta. Helena Miettisen tutki- 
muksessaan esittämien joukko- 
karkotusten ja pakkosiirtojen 
vangitsemisten yhteenlasketut 
määrät käsittivät lähes puolet 
inkerinsuomalaisesta väestöstä 
eli 45 - 60 tuhatta inkeriläistä 
pakotettiin pois kotiseudultaan 
ennen toista maailmansotaa. 

Siirtojen aikana ihmiset kärsivät 
nälkää ja sairauksia. Vanhuksia ja 
lapsia kuoli. Työpaikoissa oli syr- 
jimistä. Ilmiantojärjestelmä oli 
osa Neuvostoliiton todellisuut- 
ta. Pelko oli todellista. Vältettiin 
puhumasta suomen kieltä. Eräis- 
sä tapauksissa lapset eivät edes 
tienneet, että heidän vanhem- 
pansa osasivat suomen kieltä. 
Toisen maailmansodan aika- 
na keväällä 1942 siirrettiin 30 
tuhatta inkerinsuomalaista ke- 
vätjäitä pitkin Laatokan yli ja 
edelleen härkävaunuissa Siperi- 
aan. Ennen siirron tapahtumista 
piirityksessä olleista inkerinsuo- 
malaisista oli ehtinyt menehtyä 
puolet. Vainot jatkuivat, tosin 
vaimeampina, Stalinin kuole- 
maan saakka vuoteen 1953. Sak- 
salaisten valloittamilta alueilta 
siirrettiin Suomeen Paldiskin 
leirin kautta 63 000 inkerinsuo- 
malaista työvoimaksi Suomeen. 
Saksalaiset halusivat vapautua 
siviiliväestön huoltamisesta mie- 
hittämillään alueilla. Suomessa 
inkeriläisyyskysymys liitettiin 
aluksi osaksi Suur- Suomen ra- 
kentamista, jolloin inkeriläisistä 
olisi ollut hyötyä Itä- Karjalan 
suomalaistamisessa. Inkerinsuo- 
malaisista palautettiin takaisin 
Neuvostoliittoon noin 58 000. 
Osa pakeni Ruotsiin ja sieltä osa 
jopa Amerikkaan ja Kanadaan. 


Pekka Nevalainen on tutkimuk- 
sessaan arvioinut, että vuonna 
1917 Inkerinmaan suomensu- 
kuisen väestön määrä olisi ol- 
lut 161 000, joka oli alentunut 
vuoteen 1989 mennessä reilusti 
alle puoleen, vajaaseen 70 000 
henkeen. 

Osa inkerinsuomalaisista on 
jäänyt karkotusalueille, osa on 
palannut Petroskoin seudulle 
tai Viroon. Inkerinsuomalai- 
sia ja heidän jälkeläisiään asuu 
Ruotsissa, Virossa, Siperian eri 
puolilla, ja Suomeen tapahtu- 
neen paluumuuton jälkeen ene- 
nevästi Suomessa. Vain pieni osa 
on kyennyt palaamaan entisille 
kotipaikoille Inkerinmaalle tai 
Pietariin. 

” Yhteinen maa, 
oma kieli ja lippu 
ovat kansallisuuden 
tärkeimmät perustat. ” 

Toinen maailmansota on mer- 
kinnyt lopullista hajaantumista. 
Vuonna 1990 oli Inkerinmaalla 
laskettu inkerinsuomalaisia ol- 
leen korkeintaan noin 25 000, 
Neuvosto- Karjalassa 18 400, 
Virossa 16 700 ja muualla Neu- 
vostoliitossa 12 000. 

Kaarina Monosen tutkimuksen 
mukaan Leningradin-Pietarin 
alueella inkerinsuomalaisten 
määrä on vähentynyt, eräänä 
syynä paluumuutto Suomeen. 
Vuonna 1989 Inkerinmaalla asui 
noin 25 000 inkerinsuomalaista, 
nykyisin 15 000 - 20 000. Suo- 
meen on muuttanut noin 35 000 
inkerinsuomalaista. 


Keskustelin paluumuuttamises- 
ta toksovalaisen Alfred Nurmi- 
sen kanssa. Hän sanoi: ”Se on 
viimeinen tikki inkerinsuoma- 
laisuudelle ja omalle kulttuuril- 
le. Parhaat, elinvoimaisimmat, 
opiskelleet nuoret muuttavat 
pois. Inkerin kansaa ja kulttuu- 
ria ei enää ole. Ei ole väkeä yllä- 
pitämässä sitä.” Vanhan miehen 
suorasukainen vastaus kuvaa In- 
kerinmaalla asuvan syvää petty- 
myksen ja kaipauksen näköalat- 
tomia tuntoja perinteisestä yh- 
teisyydestä. Kansa on hajautettu. 
"Yhteinen maa, oma kieli ja 
lippu ovat kansallisuuden tär- 
keimmät perustat”, totesi 
haastattelemani akateemikko, 
taiteilij a-runoilij a-kirj ailij a, nyt 
jo edesmennyt Toivo Rännäli. 
Vanhimmat ovat säilyttäneet 
suomen kielensä. Mutta jo toisen 
polven inkerinsuomalaisista vain 
harva puhuu suomea. Nuorempi 
sukupolvi ei sitä terrorin olosuh- 
teissa oppinutkaan. Vaikka In- 
kerin liitot eri maissa ja Inkerin 
kirkko Venäjällä tekevät kulttuu- 
rityötä perinteen ylläpitämiseksi, 
suomen kieli ja kulttuuri alkavat 
vanhoiltakin unohtua. Pienet 
etniset ryhmät sulautuvat valta- 
kulttuuriin ja valtakieleen. 


Tilausohjeet: Hinta 20 € + postituskulut 
Nettikauppa: http://kauppa.siirtolaisuusinstituutti.fi 
Tai: satu.lopponen@utu.fi. tai puh. 02 2840 440 

Kesäjuh lan satoa 

Heinäkuisissa Inkeriläisten kesäjuhlissa luovutettiin kaksi viiriä erittäin ansioituneille henkilöille. 
Ohessa toisen heistä, kirjailija Ella Ojalan, kirjoittama ja juhlassa lausuma runo. 
Toisen tunnustuksen saaneen, fil. tri. Toivo Flinkin niin ikään juhlassa esittämän runon 
julkaisemme vuoden viimeisessä Inkeriläisten Viestissä. 



Ella Ojala esiintyi Inkeriläisten kesäjuhlassa. 
Kuva: R.M-K 


Ella Ojalan runo 

Iki-ihana Inkerinmaani - 
kotiseutuni Inkeri - 
Sinut revitty on kuin tilkkutäkki 
monet kerrat ja paloiksi. 

Niin vahva ja voimakas olit - 
olet pohjana Pietarille - 
koko Venäjän valtiaille 
tsaarien kauniille palatseille. 
Ympärillä asui suomalaisia 
iät ja ajat — 

Kunnes Neuvostoliitto tuli 
teki kulakeiksi ja lähetti leireille 
Pohjois-Inkerin tyhjensi kokonaan 
Sulki kirkot ja hajotti urut 
papit tuomitsi iäksi kuolemaan. 

Silti yksi heistä pelastui - 
onnistui paeta Suomeen 
Kirjat siitä hän kirjoitti 
valisti Suomen kansaa 
avasi ikkunat Venäjälle. 

Rautaovet säpissä pysyi 

Sota viimein Inkerin kartalta hävitti 

kansan kaikkeen maailmaan sirotti. 

Me jotka Suomeen pääsimme 
olemme äidin kehdossa 
kuulemme äitimme kielen 
Isämme askeleet kaikuvat 
meille tietä tasoittavat ! 

Ella Ojala 

KAKSI IN KERILÄISTÄ PAIMENPOIKAA - KAKSI TAITEILIJAA 

Kuvat ja teksti Alina-Sinikka Salonen 



K uuman kesän kuumim- 
mat inkeriläiset taideta- 
pahtumat olivat toisaalta 
niin erilaiset, toisaalta niin sa- 
manlaiset. Elokuussa julkistet- 
tiin Eero Pitkäsen muistelmateos 
Paimenpoika Inkeristä, syyskuun 
alussa avattiin Nikolai Pakin tai- 
denäyttely Turussa Siirtolaisins- 
tituutissa. 

Miehiä yhdistää korkea ikä: 
Eero 90, Nikolai 84. Yhteistä on 
myös suunnattoman hyvä muisti. 
Molemmat kuvailevat elämänsä 
vaiheita yksityiskohtaisesti aina 
lapsuudesta asti. Yksi yhteinen 
teema on paimenessa olo. Se on 
ollut niin voimakas kokemus, 


että on päätynyt Eerolla kirjan 
nimeen asti. Nikolai taasen on 
vuonna 2004 maalannut tämän 
lehden kannessa olevan tun- 
nelmakuvan paimenpojan koti- 
ikävästä. 

Eero käyttää ilmaisun välinee- 
nä kirjoittamista, Nikolai maa- 
laamista. Sekä Eeron kirjan 
että Nikolain taulujen esittely 
lyhyesti on vaikeaa. Niissä on 
molemmissa pienoiskoossa In- 
kerin historia siitä alkaen, kun 
kauniista ja idyllisestä kotiseu- 
dusta alkaa rapista sen hohto, ja 
Neuvostovalta alkaa aivopestä 
kansaa ja ryöstää sen omaisuutta. 


Kummankin taiteilijan lapsuu- 
den kuvauksissa on nähtävissä 
Inkerinmaan sekä henkinen että 
aineellinen murros. 

Nikolai asuu Suomessa nyt tois- 
ta kertaa: ensimmäinen jakso oli 
toukokuusta 1943 tammikuuhun 
1945. Paluumuuttajana hän tuli 
uudelleen Suomeen 1994. Siinä 
välissä hän on asunut Keski- 
Neuvostoliitossa Kalinin alueel- 
la, josta pääsi takaisin kotikylään 
Tärölään. Viiden kuukauden ku- 
luttua Pakit kuitenkin passitet- 
tiin alueelta pois. 

Perhe päätyi Viroon Kohtlajär- 
velle. Siellä perustettiin 1988 

Itä-Virumaan Inkerinsuoma- 
laisten seura, jossa Nikolai toimi 
ensin hallituksessa ja myöhem- 
min puheenjohtajana. Näihin ai- 
koihin hän sai ajatuksen maalata 
inkerinsuomalaisten historian 
tapahtumia. Maalaamista hän 
oli harrastanut jo 1970-luvulta 
ja järjestänyt useita näyttelyitä 
ja saanut tunnustuspalkintoja. 
Muistorikkaita maisemia ja ta- 
pahtumia on parhaillaan esillä 
kymmenittäin näyttelyssä, jonka 
nimi on Inkerin kylän historia 
(1600 - 1950) taiteilijan näkö- 
kulmasta. 

Nikolain veli Rudolf Pakki on 
koonnut kirjan Nikolai Pak- 
ki - Inkerin kylän lähihistoria 
taiteessa. Siinä on kaikkiaan 61 
maalausta. Jokaiseen on liitetty 
selostus tapahtumasta tai pai- 
kasta, johon se liittyy. Kirjassa on 
myös molempien veljesten lyhyt 
historiikki. 

Kirjaa voi Pakin näyttelyn ajan 
tiedustella seuraavista osoitteista: 
Nettikauppa: http://kauppa.siir- 
tolaisuusinstituutti.fi 
Tai: satu.lopponen@utu.fi. tai 
puh. 02 2840 440 

Inkerin kylän historia (1600— 
1950) taiteilijan näkökulmasta 
-näyttely auki Turun siirtolaisins- 
tituutissa 30.12.2014 asti. 

Eero Pitkäsen kirjassa on kak- 
si osaa: Kadotettu onnenmaa 
(1920 - 1935) ja Kallis kotimaa 
(1935 - 2014). Ensimmäisessä 
osassa kuvataan yksityiskohtai- 
sesti inkeriläisen maalaiskylän 
arkea ja sitä, kuinka kollekti- 
visointi tapahtuu. Perhe kokee 
myös karkotuksen, mutta siinä 
vaiheessa Eero tekee oman rat- 




Eero Pitkänen i 

ia sisarensa 

Ulia Pel 

Ikonen iulkistamistilaisui 


mKeriKoaissa i 

V 

X, , 

1 il 


9 




Vasemmalla: 
Pakin työ Paldiski 
työvoimatorina. 


kaisun: hän pakenee Suomeen. 
Toisessa osassa 15-vuotias nuo- 
ri mies etsii paikkaansa maassa, 
jonka tuntee kodikseen. Täällä 
hän joutuu sotaan ja haavoittuu 
useamman kerran, mutta oppii 
elämään vammojensa kanssa ja 
on tyytyväinen, että sai olla so- 
timassa oikealla puolella. Sitten 
kävi niin ihmeellisesti, että kun 
oli kulunut kahdeksan vuotta 
nuoren pakolaisen tulosta Suo- 
meen, hän oli itse ottamassa 
johtajan ominaisuudessa vastaan 
pakolaisia Hangon leirillä huhti- 
kuun alusta 1943. Tämän jutun 
kirjoittaja ja Eero Pitkänen ovat 
silloin tavanneet toisensa ensim- 
mäisen kerran! 

Inkerin paimenpojan elämä 
on niin jännittävää ja tapahtu- 
marikasta, että sitä lukee kuin 
dekkaria. Myös yksityiselämän 
koukerot on kuvattu rohkeasti, 
mutta lempeästi. Koko kirjaa 


leimaa herkkyys ja rehellisyys. 
Siitä puuttuu täydellisesti kau- 
na ja katkeruus. Elämä otetaan 
vastaan sellaisena kuin se tulee. 
Kirja päättyy kuvajournalisti 
Tuomas Siitosen koskettavaan 
Epilogiin. Tuomas on Eeron 
uuden vaimon Anja Lahden 
lapsenlapsi, joka on usean vuo- 
den ajan kuunnellut ja kirjannut 
Eeron tarinaa. Ilman Tuomas- 


ta kirjaa ei ehkä olisi syntynyt. 
Kirjasta välittyy näiden eri su- 
kupolvia edustavien miesten 
syvä yhteisymmärrys. Tuomas 
kertoo Epilogissaan Eerosta 
näin: "Vaikka ikä alkaa jo hie- 
man painaa, on Eero edelleen se 
sama mies, jonka seurassa viih- 
dyin lapsena. Eero on se lämmin, 
herttainen isoisä, jonka jokaisella 
soisi olevan”. 


Eero Pitkäsen kirjaa Paimenpoika Inkeristä voi tilata 
seuraavilla tavoilla: 

- sähköpostilla tilaukset@reunalla.fi 

- soittamalla puh. 040 578 8049 

- verkkokaupan reunalla.fi lomakkeella (ja muista 
verkkokirj akaupoista) 

Alla olevasta osoitteesta voi tilata jopa postikortilla: 

REUNA Kustantamo ja kirjakauppa Oy 
Rusutjärventie 125, 04370 Rusutjärvi 

Kirjakaupoista kirjaa saa varmimmin Prismojen ja Sokosten 
kirjaosastoilta Ja kaikista kirjakaupoista tilaamalla. 

Inkerin kirkkopyhä 

Lahden Joutjärven kirkossa 22. — 23.1 1.2014. 


Lauantai 22. marraskuuta 

klo 16 Venäjänkielinen 

messu y saarnaa 
pastori Arvo Soittu 

Kahvitarjoilu ja 
kuulumisia 
Inkerin kirkosta. 

klo 19 Nuortenilta 

Sunnuntai 23. marraskuuta 

klo 10 Suomenkielinen 

messu y saarnaa 
Inkerin kirkon 
piispa Aarre 
Kuukauppi 



Messun jälkeen lähetyslounas, tietoa ystävyysseurakuntatyöstä sekä 

vapaata keskustelua. 

Mukana tapahtumassa Inkerin kirkon lähetysjohtaja 
Ivan Laptevja Keiton kirkkokuoro. 

Tulkkaus kaikissa tilaisuuksissa. 


TERVETULOA KAIKKI YSTÄVÄT LÄHELTÄ JA KAUKAA! 

Järjestäjä Joutjärven seurakunta 


u 


Virolais ten ja inkeriläisten kuljettaminen Suomesta 

Tapio Koivukari 


T oisen maailmansodan 
harvemmin muistel- 
tuihin loppunäytöksiin 
kuuluu virolaisten ja inkeriläis- 
ten kuljettaminen Suomesta 
meren yli Ruotsiin. Seuraavas- 
sa luodaan tähän yleiskatsaus. 
Tiedot perustuvat muistelmiin, 
tietoteoksiin sekä eri henkilöi- 
den suullisiin kertomuksiin. 
Pakolaiset olivat osa laajempaa 
idästä länteen suunnannutta 
pakolaisaaltoa. Latviasta me- 
ritse paenneita oli muutama 
tuhat, mutta Virosta siirtyi Itä- 
meren yli Ruotsiin yli 30 000 
ihmistä. Osa pakeni tai haettiin 
jo vuonna 1943, suurin osa vas- 
ta suvella 1944. Viron ruotsa- 
laisia vietiin laivakuljetuksin 
järjestelmällisesti, samoin si- 
vistyneistöä ruotsalaiset pyrki- 
vät evakuoimaan saksalaisten 
suostumuksella. 

Päämajan tiedustelupalvelus- 
sa jatkosodan aikana toiminut 
Otto Kumenius kertoo muis- 
telmateoksessaan Vastavakoo- 
ja, että aselevon tultua voimaan 
syyskuun alussa vuonna 1944 
Viron sivistyneistöä evaku- 
oitiin Tallinnasta yli Suomen 
puolelle ja heidän keskuuteen- 
sa levitettiin kehotusta siirtyä 
pikimmiten Raumalle, mistä 
Kumenius ryhtyi järjestämään 
kyytejä meren yli Ruotsiin. Hä- 
nen mukaansa tämä operaatio 
tehtiin Päämajan tieten, mutta 
ei käskystä. 

Tulijoita oli tuhansia, isompia 
laivoja ei ollut saatavilla. Osa 
kuljetuksista hoitui kaljaaseil- 


la ja jahdeilla, joista ainakin 
jotkut olivat tulleet evakkojen 
mukana. Paikallisten kalastaji- 
en tiedetään kuljettaneen viro- 
laisia omilla veneillään. Erään 
jälkeläinen on tämän kirjoit- 
tajalle maininnut isoisänsä 
muistelleen, että virolaiset ot- 
tivat veneen kovin täyteen ja 
läksivät ulos pahalla ilmalla ja 
pelätä sopii, etteivät he koskaan 
päässeet perille asti. Joidenkin 
pakolaisveneitten kerrotaan 
pysähtyneen majakkalaivan 
suojiin päiväksi, ennen kuin ne 
uskaltautuivat jatkamaan mat- 
kaansa. 

Ihmissalakuljetus oli 
kalastajille houkutteleva 
lisätulon lähde, muina 
motiiveina voi arvella 
olleen yhtä hyvin 
auttamisen tahdon 
kuin poikamaisen 
seikkailunhalunkin. 

Laivaus ei tapahtunut tuol- 
loin Rauman satamassa, vaan 
sataman lähellä, Kolmannen 
Petäjäksen saaressa, johon pää- 
si puista siltaa pitkin. Saaren 
etelärannalla oli pankinjohtaja 
Ruosteen huvila ja siinä vankka 
laituri, jota edessä oleva kalli- 
onkloppi vielä suojasi. Täällä 
väki siirtyi veneisiin suoraan 
laiturilta tai soutupaateilla ank- 
kurissa odottaviin kalj aaseihin. 
Paikalla käyneet ovat muis- 
telleet, että virolaiset yrittivät 


muuttaa matkatavaroitaan ra- 
haksi, kauppasivat astioita, pöy- 
tähopeita ja jopa kalaverkkoja. 
Kumenius mainitsee, että hä- 
nen virolainen yhdyshenkilön- 
sä keräsi ilmeisesti jonkinlaista 
kyytimaksua pakolaisilta, mikä 
selittäisi pyrkimykset muuttaa 
matkatavaroita Suomen rahak- 
si. 

Pahaksi onneksi juuri noina 
kahtena viikkona oli huo- 
no ilma ja myrsky. Raumalta 
lähtenyt alun perin koivisto- 
lainen kaljaasi Venus joutui 
merihätään. Laiva oli tupaten 
täynnä ihmisiä, naiset ja lapset 
oli tungettu ruumaan, mie- 
het seisoivat kannella kylki 
kyljessä pärskeiden armoilla. 
Päällikkö joutui lounaismyrs- 
kyssä muuttamaan suuntaaja 
Härnösandin lähellä laivaan 
tuli konevika. Ruotsalainen 
meripelastusalus sai Venuksen 
hinaukseen juuri ennen kuin se 
ajautui matalikolle. Täpötäyden 
laivan mukana 840 matkustajaa 
pääsi Ruotsiin, kaksi lasta oli 
matkalla tukehtunut ruumaan. 
Tästä tapauksesta on vieläkin 
muistotaulu Härnösandin kir- 
kon seinässä. 

Virolaisten kauttakulku tapah- 
tui pääosin aselevon ja välirau- 
hansopimuksen välisen kahden 
viikon aikana ja arvellaan noin 
5000 ihmisen siirtyneen tuol- 
loin Rauman kautta Ruotsiin. 
Suomen kautta kulkeneita vi- 
rolaisia arvioidaan kaikkiaan 
olleen 7000- 8000. 

Inkeriläisten kohtaloista 

Toisen maailmansodan aikaan 
saksalaiset etenivät Inkerin- 
maalle ja ryhtyivät piirittämään 
Leningradia. Saksalaisten hal- 
litsemalta alueelta inkeriläiset 
siirtyivät tai heidät siirrettiin 
ensin Viroon ja monet Sak- 
saan. Suomen ja Saksan väli- 
sellä sopimuksella inkeriläiset 
kutsuttiin Suomeen alkuvuo- 
desta 1943. Tulijat koottiin 
Viron Paldiskiin, vietiin sieltä 
Hankoon ja sijoitettiin ensin 
ympäri Suomea siirtoleireille, 
mistä heidät jaettiin lähiympä- 
ristöön töihin joko tehtaisiin 
tai maataloihin. 

Rauman seudulla tällainen 
leiri oli Eurajoen kristillisellä 


opistolla sekä Ensimmäisessä 
ja Toisessa Petäjäksessä, jossa 
inkeriläiset sijoitettiin kau- 
punkilaisten huviloihin. Pe- 
täjäksen leirillä tiedetään kär- 
sityn pilkkukuumeesta, johon 
varsinkin lapset menehtyivät. 
Huvilat olivat useimmat kesä- 
käyttöön rakennettuja ja tilaa 
oli koko ihmismäärää ajatellen 
aivan liian vähän. Alun eris- 
tyksen jälkeen leiri purettiin, 
inkeriläisille rakennettiin oma 
Inkerinkyläksi kutsuttu parak- 
kialue nykyisen UPM:n, silloi- 
sen Rauma-Raahen alueelle 
ja monet sijoitettiin alivuok- 
ralaisasuntoihin tai läheisiin 
maalaistaloihin tai saaristoon. 
Raumalla inkeriläisten tiede- 
tään työskennelleen Rauma- 


Raahen puutyötehtaalla sekä 
ammustehtaalla. 

Välirauhansopimukseen kuu- 
lui, että "Suomessa oleskelevil- 
le Neuvostoliiton kansalaisille 
tuli tarjota mahdollisuus palata 
kotimaahansa.” Inkeriläisiä oli 
tullut Suomeen 63 000 henkeä. 
Heille luvattiin armahdus vie- 
raan valtion palveluksessa ole- 
misesta sekä paluu kotiseudulle, 
mutta toisin kävi: kotiin Inke- 
rinmaalle ei ollut paluuta kuin 
vasta Stalinin kuoltua. Kaikki 
eivät uskaltaneet luottaa lupa- 
uksiin, oli myös hyvin vaih- 
televaa, kuinka tarmokkaasti 
paikalliset viranomaiset ke- 
hottivat inkeriläisiä palaamaan 
kotimaahansa. Neuvostoliit- 

toon palasi noin 55 000 henkeä, 
jäljellejääneistä 8000 ihmisestä 
noin puolet jäi Suomeen. Neu- 
vostoliittoon palaaminen oli pe- 
riaatteessa vapaaehtoista, mutta 
kaksi ihmisryhmää tuli palaut- 
taa vasten tahtoaankin, nimittäin 
suomalaisiin perheisiin jo sijoite- 
tut inkeriläiset orpolapset sekä 
sotavangit ja Suomen armeijassa 
palvelleet vapaaehtoiset. Näitä 
oli kahta eri lähtöä ja kahden eri 
joukko-osaston poikia. 
Puna-armeijan sotilaina sota- 
vangeiksi jääneistä inkeriläisistä 
oli rekrytoitu Heimopataljoona 
III. Saksalaiset taas olivat Inke- 

Kalastaja kertoo 
muistelmissaan, että 
omakin henki oli monta 
kertaa hiuskarvan 

varassa. 

rinmaalla työjoukkoihin otta- 
mistaan miehistä kouluttaneet 
vartiop atalj oonan, j oka siirrettiin 
kokonaisuudessaan Suomeen ja 
Suomen armeijan alaisuuteen 
vuonna 1943. Tästä vartiopatal- 
joonasta muodostettiin Erillinen 
Pataljoona 6. Tämä kerittiin ko- 
tiuttaa, kun taas kolmosta läh- 
dettiin viemään junakuljetuksella 
Raahesta kohti itärajaa. Juna- 
matka maan poikki kesti kaksi 
vuorokautta ja useimmat mie- 
histä karkasivat mullivaunuista 
matkan aikana. Sopimusten sito- 
mina Suomen viranomaiset luo- 
vuttivat inkeriläissotilaita Neu- 
vostoliittoon vielä 1950-luvulla. 

Inkeriläisiä ruvettiin salakul- 
jettamaan Ruotsiin jo syksyllä 
1944, heti välirauhansopimuksen 
jälkeen, eli samaan aikaan kuin 
viralliset junat läksivät Neuvos- 


toliittoon. Taas kerran tiedetään 
yksityisten kalastajien vieneen 
ihmisiä, mutta isommillakin 
laivoilla on oltu liikkeellä. La- 
vansaarelainen kaksimastojaala 
”Ulappa”lähti Eurajoelta ja ajoi 
Ruotsin rannikolla karille. Mat- 
kustajat pelastuivat Ruotsiin, 
mutta laivuri sai Suomessa van- 
keustuomion. Inkeriläisiä vietiin 
meren yli vielä seuraavinakin 
vuosina, pääasiassa syksyisin, jol- 
loin meri on vielä lämmin, mutta 
yöt pimeät ja siten salaiselle läh- 
dölle otolliset. 

Eurajoelta kulki ainakin jonkin- 
lainen salakuljetusreitti, kristilli- 
sellä opistolla opettajana toimi- 
nut inkeriläissyntyinen mies oli 
järjestänyt kuljetuksia ja joutui 
siitä kiinnikin. Raumalla use- 
at kalastajat veivät satunnaisia 
kuormia, mutta eräs pyhäran- 
talainen kalastaja on jälkeensä 
jättämissään muisteluksissa kir- 
joittanut, miten Raumalla asunut 
inkeriläispariskunta otti häneen 
yhteyttä ja toimitti parin syksyn 
mittaan yli sata matkustajaa, 
joita vietiin väliin kahdellakin 
paatilla. 

Aikaa myöden salakuljettajille 
kehittyi rutiinia kuljetusten jär- 
jestämisessä. Sisämaassa asuneet 
inkeriläiset tulivat sunnuntaina 
sovitulle kohtaamispaikalle, sil- 
loin ei heitä osattu kaivata kuin 
vasta maanantaiaamuna, jolloin 
he olivat jo menossa Pohjan- 
lahden yli. Toisinaan jouduttiin 
odottamaan tuulen laantumista 
useitakin päiviä. Kalastaja ker- 
too muistelmissaan, että omakin 
henki oli monta kertaa hiuskar- 
van varassa. 

Eräs inkeriläinen on kertonut, 
että he olivat lähteneet Repo- 
saaresta Ruotsiin, mutta kone oli 


hajonnut keskellä Pohjanlahtea 
ja kolme matkalaista oli paleltu- 
nut veneeseen, ennen kuin hei- 
dät oli hinattu Ruotsiin turvaan. 
Voidaan olettaa, että ainakin jo- 
kin venekunta on hukkunut näil- 
lä retkillä, mutta siitä ei ainakaan 
minulla ole tarkkaa tietoa. 

Ihmis salakuljetus oli kalastajil- 
le houkutteleva lisätulon lähde, 
muina motiiveina voi arvel- 
la olleen yhtä hyvin auttami- 
sen tahdon kuin poikamaisen 
seikkailunhalunkin. Kyseinen 
pyhärantalainen joutui sittem- 
min kuljetuksistaan apureineen 
kiinni, mutta vain kaksi mukana 
olleista sai vankeustuomiot, joi- 
ta voi pitää suhteellisen lievinä, 
ja hän toteaakin viranomaisten 
myötätunnon olleen heidän puo- 
lellaan, mutta tilanteen tähden 
joku täytyi edes näön vuoksi ot- 
taa kiinni ja tuomita. 

INKERINMAA KAHDEN SUURVALLAN VÄLISSÄ 1600 -LUVULLA 


Veijo Saloheimo 

Inkerin väestönmuutokset 
vuosina 1500-1655 

J r atkuvat sodat vuosina 1556- 
1618 näkyivät Inkerinmaan 
asutuksessa. Muutos ilmenee 
osina 1500 ja 1623 laaditusta 
verokirjoista. Taloluku aleni kai- 
kissa pogostoissa. Lievimpänä 
muutos näkyy Kannaksella Kui- 
vavissa, Korpiselässä ja Keitossa, 
läntisimmässä Petrovskissa sekä 
Länsi- ja Itä-Harjavallan ran- 
tapogostoissa, pienessä Grigor- 
jevassa jopa kohosikin. Muissa 
luku aleni alle puoleen, etelärajan 
Orlinossa olemattomiin. 
Miesluvuin mitaten kärsi pahi- 
ten keskialue. Orlino oli aivan 
autio, Suidassa miehiä oli vuon- 
na 1623 vuoteen 1500 verraten 
kahdeksan prosenttia, Kipinässä 
12, Esdilitassa 15, Saarella 20 ja 
Deglinassa 36 prosenttia. Län- 
nempänä Jestrobinassa ja Vru- 
dassa oli miesluku puolet vuoden 
1500 lukemista. Taloluku aleni 
yli 3000:11a, mikä väkiluvussa 
merkitsi noin 15 000 hengen 
menetystä. 

Pähkinälinnan läänissä taas oli 
vuonna 1623 miehiä enemmän 
kuin vuonna 1500. Vain Inke- 
reen miesluku väheni, se kun 
rajoittuu äsken mainittuun kär- 
sineiden pogostain alueeseen. 
Kannaksen pogostat olivat saa- 
neet vahvan lisän Viipurin ja 
Käkisalmen lääneistä. Näyttää- 
kin siltä, että pahin rasitus osui 
alueen etelärajalle. Laukaanjoki 
ja sen sivujoki O redez johtivat 
Novgorodista päin suorimmin 


Inkerinmaan ytimeen. Taloluku 
aleni yli 2000:11a, mikä merkitsi 
ainakin 10 000 hengen vähen- 
nystä. 

Vuonna 1623 kirjattiin autioky- 
lätkin. Eniten niitä esiintyi Kan- 
naksella: Kuivaisissa 90 asutun 
kylän lisäksi 42 autiota, Korpis- 
elässä samoin 80 ja 68, Keitossa 
44 ja 34. Muualla Pähkinälinnan 
läänissä autioita oli vähän tai nii- 
tä ei kirjattu, koska niistä ei saatu 
kymmenyksiäkään. 

Vuoden 1623 kymmenysluettelo 
kertoo paluumuutosta. Inkeree- 
seen palasi Viipurin ja Käkisal- 
men lääneistä 18, Liivinmaalta 
kaksi, Tuuteriin Liivinmaalta 
23 perhettä. Detilinaan palasi 
Liivinmaalta 14 perhettä, joista 
viisi Obhoseritsaan. Vruda sai 
Liivinmaalta 11 perhettä, joista 
neljä Letositsaan ja Uhoraan. 
Petrovskiin palasi seitsemän, 
Opolliaan kuusi, Jestrobinaan 
ja Samoskin Begunitsaan neljä 
perhettä. 1 Pääosa tuli siis Jaaman 
lääniin. Vuoteen 1643 mennessä 
ortodoksiväestö vahvistui 
vahvimpana Nevajoen varren 
Spasskissa, Korpiselässä ja idäs- 
sä Lopella. 2 

Palaajia riitti 1630-luvun lo- 
pulle. Vuosina 1636-1937 il- 
moitettiin Länsi-Harjavaltaan 


1 Kaprion ym. läänien kymmenys- 
luettelo ss. 83, 103, 105, 109, 110, 
112,118, 128, 135-6, 142-3, 147, 
157, 160, 166, 170, 176-7, 204-6 

2 Pähkinälinnan läänin kymmenys- 
luettelo 1623 passim, läänintilit 
9658 passim 


palanneen kuusi perhettä, joista 
Lukinkonetsin kylään kolme, 
sekä yhden perheen Toldogan 
Rättilaan. 3 Inkereen pogostaan 
tuli yhdeksän perhettä, viimei- 
nen vuonna 163 9. 4 Järvisaari sai 
neljä perhettä, viimeinen vuonna 
1643. 5 Kuivaisista kirjattiin kak- 
si, Korpiselästäja Spasskista yksi 
Venäjältä tullut. 6 

Autioihin muutti viipurinkar- 
j alaisia ja savolaisia, joita rasitti 
Ruotsin suurvalta- ajan vero- 
kuorma ja vuotuiset sotaväen- 
otot. Vilkkain tulomuutto osui 
Pähkinälinnan lääniin, joka oli 
kärsinyt pahiten ja jota 1620-lu- 
vulla hallitsi Jakob De la Gardie. 
Hän myönsi vapaavuosia auliisti 
sekä toimitti uusille asukkaille 
siemenviljaa ja kotieläimiä toi- 
voen tämän sijoituksen lisäävän 
verotuloja. Tulomuutto alkoi jo 
ennen 1610-luvun sotaa pää- 
osin Kannakselle, mutta myös 
Kaprion lääniin. Vuoden 1623 
kymmenysluettelot mainitsevat 
monta läntisnimistä tulokasta, 
joiden jälkikasvu oli saanut 
ortodoksiset nimet. 

Uutta väkeä tuli ennen vuotta 
1643 etenkin Kannakselle: Kui- 
vaisiin 912, joista viisi Raudusta 
ja yksi Räisälästä ja Taipaleesta, 
Inkereeseen 588, Tuuteriin 534, 
Keittoon 347 mukana yksi perhe 
Pyhäjärveltä, Korpiselkään 311, 


3 9645: 78-79, 9647: 

4 9658:808v, 810v, 815, 826v 

5 9658: 735v 

6 9658:764v, 789 

Järvisaareen 298, joista kaksi 
Kurkijoelta, Raudusta ja Jääskes- 
tä, sekä Spasskiin 228 henkikir- 
joitettua asukasta. Pähkinälinnan 
lääni sai yhteensä 3376 luteri- 
laista, Kaprion lääni 227, joista 
eniten Deglinaan (74), Jaaman 
lääni 523 ja Ivangorodin lääni 26 
luterilaista. Eräs Inkereestä paen- 
nut perhe palaili Raudusta vuon- 
na 163 8. 7 Inkerinmaan länsiosa 
säilyi edelleen ortodoksivaltaisena 
tai eteläosiltaan lähes autiona. 
Inkerinmaan etninen väestöra- 
kenne muuttui. Autiotilat hou- 
kutelivat verojen ja sotaväenot- 
tojen rasittamia viipurinkarj alai- 
sia ja savolaisia. Enemmistö lu- 
terilaisista tuli Karjalan Kannak- 
selta, mutta melkoinen osa myös 
Savosta tai kauempaa Suomesta. 

Valta- amiraali Karl Karlinpoika 
Gyllenhielm siirsi Carlbergin ho- 
vin kyliin väkeä isänsä entisestä 
herttuakunnasta Södermanlan- 
nista, Närkestä ja Värmlannista. 
Osa heistä oli syntynyt Suomes- 
sapa mukana oli muitakin met- 
säsuomalaisia. Iisalmen Pörsän- 
mäestä vuonna 1627 lähteneeksi 
merkitty Antti Antinpoika Rau- 
taparta tuli Ruotsista Inkereen 
Leistilään. Kormelitson kylään 
asettunut, Siilinjärven Hakkara- 
lasta lähtenyt Jaakko Ollinpoika 
- kaiketi Hakkarainen - ja Peron 
kylästä hengille pantu Sihvo 
Heikinpoika Heinonen elivät 
vuonna 1632 Lindesbergin pi- 
täjän Vintermossanin kylässä. 
Heinosen isä oli lähtenyt Ranta- 
salmelta. 8 


7 9658:733, 735, 735v, 739, 779v, 
807v Saloheimo 1991b s. 73, 

8 6110:124v, 6537:38v, voudintilit 
8626a anekki 1769, 9658:819- 
819v, Lindesbergin karjaluettelo 
1632:205 


Miesluvuin mitaten Inkerin- 
maan asutus vahveni vuosina 
1623-1652 liki kolminkertaisek- 
si. Jyrkintä kasvu oli Gräsinassa, 
Deglinassa, Suidassa, Esdilitassa, 
Kipinässä, Tuuterissa, Spasskissa 
ja Saarella. Ne olivat jääneet pa- 
hiten sodan jalkoihin edellisenä 
kautena, jolloin Orlino jäi aivan 
autioksi. 

Vuoden 1643 henkikirja kertoo 
Pähkinälinnan läänissä sisäises- 
tä muutosta. Poismuutto ilmeni 
selvimpänä Tuuterissa ja Inke- 
reessä, joista edellinen menetti 
42 ja toinen 35 perhettä. Kol- 
manneksi eniten eli 28 perhettä 
menetti Korpiselkä. Eniten täs- 
tä liikkeestä hyötyi Järvisaari, 55 
perhettä, toiseksi Spasski, jonka 
sai 25 ja menetti viisi perhet- 
tä. Inkere myös hyötyi lähinnä 
Tuuterin kustannuksellapa sen 
muuttotase jäi vain 14 perhettä 
tappiolle. Loppi sai 15 perhet- 
tä. Sisäinen muuttovirta veti siis 
itään ja lisäksi uuteen liikekes- 
kukseen Spasskiin mukaan lu- 
ettuna Nevanlinnan satamakau- 
punki. 

Poismuutto 
Inkerinmaalta ennen 
sotaa 1656—1958 


Poismuutto vilkastui vähitellen. 
Vuosina 1620-1929 kertyi lu- 
etteloon 313 nimeä, joista 133 
Pähkinälinnan läänistä. Jestrobi- 
nasta lähti 150 ja Länsi-Harja- 
vallasta 140 pakolaista. Kaprion, 
Jaaman ja Ivangorodin läänien 
kymmenysluettelot vuodelta 
1623 sisältävät Itä-Harjavallasta 
24, Länsi-Harjavallasta 30, Grä- 
sinasta 15, Rätsinasta seitsemän 
ja Toldogasta kahdeksan "karan- 


nutta”. Henkilölukua voi vain ar- 
vioida kertoimena neljä. 

Pako paisui 1630-luvulla etenkin 
Kaprion läänissä. Itä-Harjavalta 
menetti 248, Länsi- Harjavalta 
145,Toldoga 106 sekä Jaaman 
läänin Opollia 147 henkeä. Pako 
huipentui 1640-luvulla, jolloin 
Vruda menetti 260, Samoski 
228, Jestrobina 188, Opollia 172 
ja Detilina 166 miestä, mutta lai- 
meni vuoden 1650 jälkeen. 
Pakovuosista ei saane tarkkaa 
järjestystä, mutta saadut luvut 
antanevat suuntaa. Ensimmäinen 
huippu osui vuoteen 1639, jolloin 
näyttää lähteneen noin 600 hen- 
keä. Korkein luku, noin 1100, 
kertyy vuoden 1645 pakolaisista 
ja sitä lähin, noin 850, vuodelta 
1650. Vuoden 1639 luvut lienevät 
johtuneet suurläänien perustami- 
sesta kumpaakin Harjavaltaan, 
Toldogaan ja Opolliaan talonpoi- 
kien väistäessä kartanotalouteen 
kuulunutta päivätyövelvollisuutta. 

Vuoden 1642 ankara kato näyt- 
tää tuntuneen myöhään, ellei 
vuoden 1645 huippu johtunut 
uusien hovien perustamisesta. 
Detilinan, Samoskin, Jestrobi- 
nan ja etenkin Vrudan korkeat 
pakoluvut kertovat kartano ta- 
louden levinneen niihinkin po- 
gostoihin. Luterilaisten kirkko- 
pitäjien perustaminen ei näytä 
lisänneen ainakaan välittömäs- 
ti poismuuttoa. Vuoden 1650 
korkeat luvut heijastuivat kai- 
keti kenraalikuvernööri Gustaf 
Evertinpojan reaktioissa vuosina 
1654-1955. 

Lähtijät olivat pääosin orto- 
doksejapa vasta vuonna 1650 
mainitaan pari luterilaista 'ha- 
ranneena”. Poikkeuksena oli Itä- 
Harjavallan Karpinasta vuonna 
1639 lähtenyt Heino Martin- 
poika, jonka etunimi todistaa 

läntisestä alkuperästä. 9 

Poismuutto koski pogostain 
aluetta eri tavoin. Lännessä läh- 
ti Petrovskin koko alueelta vä- 
keä, mutta vain 21 kylästä, kun 
31 kylää ei mainita. Sama koski 
Jaaman läänin pogostoja, tosin 
poislukien Jestrobinan eteläosa. 
Opollian kylistä menetti väkeään 
puolet, Jestrobinan kylistä kym- 
nenen eli viidesosa, Vrudasta 11, 
ja 13 jäi koskematta. 

Toldogan kylistä menetti väkeä 
15 eli puolet. Rätsinasta neljä eli 
kuudennes, Grigorj evästä kolme 
eli 1/9. Länsi-Harjavallan kylis- 
tä 22 eli 2/5 oli mukana pois- 
muutossa, Itä Harjavallasta 21 
eli sama osuus. Samoskin kylistä 
menetti väkeä 13 eli viidesosa. 
Pohjoisosa Hevaanjoella jäi siitä 
syrjään. Detilinan kylistä menet- 
ti väkeä kymmenen eli neljäsosa. 
Esdilitan Smolkova gorasta lähti 
yksi perhe. Kipinästä muutti vä- 
keä kuudesta kylästä eli vajaasta 
viidesosasta. Eteläinen enklaavi 
ei ollut mukana. Saaren kylistä 
menetti väkeä kolme eli yli vii- 
desosa. Pogostan eteläosa ei ollut 
mukana. 

Oseralaisia lähti väkeä vain Bu- 
dinasta ja Oseretsasta. Eteläosa 
jäi täälläkin syrjään muutosta. 
Deglinan kylistä oli mukana viisi 
eli seitsemäsosa. Hatsinan seutu 
puuttui tästä. Orlinon pohjoisin 
kylä Vosra mainitaan ainoana po- 
gostan 23 kylästä. Gräsinan ky- 
listä menetti väkeä kolme eli 1/7. 
Kirkonkylän luterilaiset asukkaat 
lähtivät joukolla vuonna 1562. 
Suidan neljä kylää eli viidesosa 


9 läänintilit 9647 (sivunumerot 

puuttuvat) 


oli mukana. Eteläiset rajakylät 
puuttuvat. 

Tuuterin kylistä mainitaan me- 
nettäjinä vain länsipään Yhinmä- 
ki ja itäosan Karpola, Inkereestä 
SlavankanTarkkolaja emäpitäjän 
keskustan Rahikkala, Spasskista 
vain Semenkova Nevan yläjuok- 
sulla. Korpiselässä rannikko säi- 
lytti väkensä, ja muualta lähti vä- 
keä kuudesta kylästä. Kuivaisissa 
puuttui poismuutto länsiosastapa 
lähtökyliä mainitaan neljä. Kei- 
ton muuttajat lähtivät Toksovasta, 
Barovastaja Konetsasta, yksi kus- 
takin kolmesta taajamasta. Loppi 
ja pohjoinen Järvisaari toimivat 
yhtenäisenä lähtöalueena lisänä 
Beresovits Järvisaaren itäosassa. 
Lopelta lähti väkeä neljästä ja 
Järvisaaresta viidestä kylästä. 

Sodan 1656-1958 
aikainen pakoja poisvienti 

Ruotsin taistellessa 1650-lu- 
vulla voitokkaasti sekä Tanskaa 
että Puolaa vastaan yritti Venäjä 
vallata takaisin Käkisalmen lää- 
nin ja Inkerin. Vuonna 1656 se 
miehitti Inkerinmaan ja valloitti 
Nevanlinnan, piiritti Käkisalmea 
ja sai ortodoksikarj alaiset siellä 
kapinaan. Vuonna 1657 Ruotsi 
sai keskitetyksi tänne voimia sen 
verran, että Kardisin rauhassa 
1658 rajat palautuivat entiselleen. 
Ortodoksiväen kapinoinnin joh- 
dosta sota sai nimen ”ruptuuri”, 
joka tarkoittaa repeämää - tämä 
osa alamaisista yritti repeytyä irti 
Ruotsista. 

Donataarien vuonna 1663 laati- 
mat luettelot mainitsevat useim- 
min ihmisten lähteneen pakolla 
eli poisvietyinä. Erik Berendt 
Käner kirjoitti tosin Spasskin 


Villolan väen lähteneen oma- 
aloitteisesti, samoin amtmanni 
Henrik Larsinpoika Detilinasta 
Obskovan hovista, 10 Olof Beng- 
tinpoika Gadd mainitsee Lopen 
Mutsekinan hovin talonpoikien 
sekä pakkoviennin että paon, 
samoin Erik Larsinpoika Qwist 
Gabriel Oxenstiernan tiluksilta 
ja Johann Philip von Bleken Pet- 
rovskin Sollosta. 11 

Nesnovan hovin amtmanni Axel 
Stahel mainitsee vientiajaksi vuo- 
den 1657 venäläisten piirittäessä 
Jaamaa. Johan Henrikinpoika 
Teetgren kertoo voivodi Zetinin 
joukon vieneen tammikuussa 
1658 Länsi-Harjavallan Golof- 
kinan alustalaisia ollessaan Kle- 
mentinassa. Otto von VVellingkin 
talonpojat vietiin vuonna 1657 
kenraali Kovanskijn (Hovanskij) 
piirittäessä Jaamaa. 12 Opollian 
Kirstovan väki vietiin lokakuussa 
1657. 13 

Vaikka tuhansia vietiin pois, niin 
surmattuja mainitaan luetteloissa 
vain kolme kertaa. Eräs Andrei 
tapettiin Liissilän Svjaginassa 
Inkereen etelärajalla ja Konon 
Inkereen Martynovassa. 14 Pirkko 
Nuutintytär menetti henkensä 
Kuivaisissa Rohman Katumassa. 
Koska pääosa vietiin Venäjälle 
vuonna 1657 eli sotaonnen pettä- 
essä, näyttääkin venäläisten tavoi- 


10 Musc.92: Björkenholm 8.octobris 
1662 Musc.92, Obskova d. 7 7:bris 
A:o 1673 

11 Musc. 92: Narkom den 16 lanuarij 
Anno 1663 

12 Musc.92 Golofkina den 7 Octobris 
anno 1662, Adam Johann von 
Tiesenhausen 

13 Musc.92 Ludert Barneken 
Musc.92 

14 Musc.92 Lisinä den 14 augusti ähr 
1673 Johan Boestrenius pastor 
Lisinensis Musc.92 

te olleen entinen, veronmaksajain 
hankinta silloisille autiotiloille. 
Yksityisten naisten suuri luku 
viittaa venäläisten puolisotilaal- 
listen joukkojen suosimaan orja- 
kauppaan, joka oli vielä 1740-lu- 
vulla ilomantsilaisen siviiliväen 
osana. 15 

Poisvietyjen luetteloissa pistää 
silmään naisväen yksityiskoh- 
tainen kirjaaminen. Näitä mai- 
nintoja kertyy Pähkinälinnan 
läänistä 94, Kaprion läänistä 
165,Jaaman läänistä 22 ja Ivan- 
gorodin läänistä kolme. Länsi- 
Harjavallasta vietiin sen mukaan 
33 itsellistä naista, Tuuterista ja 
Järvisaaresta 29, Samoskista 24 
sekä Toldogasta 21 naista. Näin 
tehtiin kai työvoiman tarpeesta 
tai väestöpoliittisista syistä. Venä- 
jältä vietiin myös yleisesti etenkin 
naisorjia kaupaksi Krimille, jonka 
markkinoilta heitä ostettiin Persi- 
aan ja muualle Lähi-itään. 

Sodan 1656-1958 aiheuttama 
väestökato koski nytkin vain osaa 
kylistä. Petrovskista mainittiin 
Laukaanjoen varren Kalmatka, 
Keikina ja Kotkui sekä Narvajo- 
elta Pristan. Opollian 11 tuhottua 
kylää sijaitsivat eteläisen valtatien 
varella, Jestrobinan kymmenen 
ryöstettyä kylää pogostan poh- 
joisosassa. Vrudasta mainitaan 
saman verran katokyliä. Gräsi- 
nassa vietiin väkeä kolmesta ky- 
lästä. Orlinosta mainitaan vain 
Järvikylä. 

Toldogan kylistä menetti 12 vä- 
keä. Luoteiskylät Laukaanlahden 
rannalla säilyivät kaikki. Rätsinan 
kylistä kärsi vain Kaippala ja Vil- 
likota (Veikotta) Kaprion maan- 


15 Saloheimo 1980 ss.43-45 


tien varrella. Grigorjevan kylistä 
menetti väkeä kuusi Nevanlin- 
nan-Jaaman tien varressa. 
Länsi-Harjavallan koko alue jou- 
tui sodan jalkoihin. Väkeä vietiin 
23 kylästä sekä Kaprion-tien 
varresta että lännestä Soikkolas- 
ta. Itä-Harjavallassa kärsi pahiten 
Kaprion ympäristö neljässä kyläs- 
sä, mutta pogostan pohjoisosa jäi 
rauhaan. 

Samoskin kylistä vietiin väkeä 
17:stä. Niistä oli Kaprion-tien 
varrella Novabura, Starabu- 
ra, Sastrova ja Muhovits. Muut 
olivat Jaaman-tien varrella An- 
tossasta Begunitsaan ja Las- 
kovitsaan. Detilinassa käytiin 
Kaprion-tien lisäksi Gostilitsan- 
Lukinkonetsin seudulla kaikki- 
aan 12 kylässä. Kipinän keskiosa 
joutui sodan jalkoihin, mutta 
pohjoispää ja eteläinen enklaavi 
säästyivät. Esdilitassa Gorka ja 
Smolkova gora tyhjenivät koko- 
naan, mutta muita kyliä ei mai- 
nittu. 

Saaren kylistä menetti väkeä seit- 
semän. Eteläinen takamaa säästyi. 
Oseran kylistä vietiin väkeä vain 
pohjoisesta Budinasta. 

Deglinan yhdeksän kylää joutui 
kärsimään poisviennistä. Hat- 
sinan seutu säästyi taas. Suidan 
kylistä mainitaan luoteinen Op- 
sitsa ja Suidan rantakylä Gorka. 
Gräsinassa vietiin väkeä neljästä 
kylästä. 

Tuuterissa väenryöstöt osuivat 
itäosan 14:een ja Tyrön kah- 
deksaan kylään. Länsipää Yhin- 
mäessä ja keskiosa Villinkon- 
nun-Mustilan linjalla näyttävät 
säilyneen. Inkereen Slavankassa 
vietiin väkeä kuudesta, emä-Tuu- 
terista samoin, Liissilästä neljästä 
sekäTosnajoen varressa kuudesta 
kylästä, eteläisimpinä Svjägina ja 
Kukkula. Pohjoisosa Pulkkalan 


seudulla näyttää säästyneen. 
Vaikka sotatoimet keskittyivät 
Nevajoen varteen Pähkinälinnan 
ja Nevanlinnan välillä, kaivattiin 
perin harvassa Spasskin kylässä 
menetettyä väkeä. Luettelossa 
mainitaan vain 11 kylää, joista 
kolme Nevan suulla ja muut ha- 
jallaan jokivarressa. 

Kannaksen pitäjät näyttävät 
päässeen "pelkällä säikähdyksel- 
lä” poisviennistä. Korpiselän itä- 
osasta mainitaan neljä kylää, Kui- 
vamista Vokalla Lempaalanjärven 
itärannalta, Kuivaisin kirkonkylä 
sekä Vuole. Keiton Toksovassa 
vietiin väkeä Himakkalasta ja 
Miksinasta, itse Keitossa Barko- 
vasta, Gorkasta ja Konetsasta. 
Itäisimpiä pogostoja verotettiin 
raskaasti. Lopelta mainitaan me- 
nettäjinä 19 ja Järvisaaresta 21 
kylää. Pääosa niistä sijaitsi Ne- 
vanlinnan-Laatokan maantien 
varressa. Vain kaakkoinen suo- 
seutu näyttää säästyneen. 

Väestön poisvienti näyttää siis 
seuranneen sotatoimien kulkutei- 
tä Suomenlahden eteläpuolella. 
Kannaksella sodankäynti näyttää 
häirinneen kylien elämää vähem- 
män. 

Pääosa luetelluista oli tietysti or- 
todokseja, mutta mukana meni 
luterilaisiakin, osin kai vapaaeh- 
toisesti kuten Gräsinan kirkonky- 
läläiset vuonna 1652. Järvisaaresta 
lähti 294 luterilaista, Spasskista 
105, Tuuterista 105, Inkereestä 
90 ja Lopelta 72. Kaprion läänin 
292 luterilaisesta poisviedystä 
lähti Deglinasta 57, Esdilitasta 35 
eli enemmistö, Gräsinasta 13 eli 
kaikki, Samoskista 38, Oserasta 
36 sekä Suidasta 30 eli enemmis- 
tö. Mainitut pogostat olivat saa- 
neet eniten, jopa väestön enem- 
mistön luterilaisia. 

Matkan Varrelta - inkerinsuomalaisen muistelmia 

JATKOA INKERILÄISTEN VIESTISSÄ 11/2007 ALOITETUILLE MUISTELMILLE. 

Veijo Saloheimo 


V irossa rykmentistä tuli 
osa saksalaisen komen- 
non alista 70 divisioo- 
naa. Saksalaiset pyrkivät vähen- 
tämään sotilaiden kiintymistä 
Suomeen siten, että he sijoittivat 
upseeriston muualle ja vaihtoivat 
suomalaiset univormut saksalai- 
siin. Siihen pojat eivät kuiten- 
kaan suostuneet. Yöllä he kaap- 
pasivat suomalaiset univormunsa 
takaisin varasto talosta ja panivat 
ne päälleen seuraavana aamuna 
ja pitivätkin sen jälkeen. 
Suomessa ollessaan pojat sai- 
vat karpalojuomaa tarpeekseen; 
siihen pisteeseen, että sanat ota 
mehua tulivat merkitsemään 
painu helvettiin’. He käyttivät 
tätä ilmaisua vannoessaan pa- 
kollista valansa Hitlerille. He 
sopivat jo etukäteen, että mää- 
rätyssä kohdassa he muuttaisi- 
vat saksalaiset sanat virolaisilla 
’Hitler, vota mehu!’, ts. ’Hitler, 
mene helvettiin’. Sen he sitten 
tekivätkin yhteen ääneen. 
Rykmentti joutui koviin tais- 
teluihin tuhotessaan venäläisen 
sillanpään. Tässä taistelussa ryk- 
mentti ansaitsi 44 Rauta Ristiä. 
Puna- armeijan vallattua Viron 
monet eloonjääneet taistelivat 
pitkään ”Metsä Pojat” sissiryh- 
mässä. Viimeinen heistä teki 
hukuttautumalla itsemurhan tul- 
lessaan piiritetyksi suolla vuonna 
1970. 


Paldiski, yli Suomen 
Lahden 

Muistaakseni olimme Paldis- 
kissa vain muutaman päivän; 
eväämme riittivät niin ettemme 
ehtineet nähdä nälkää. Me as- 
tuimme suomalaiseen höyrylai- 
vaan s/s Arandaan päämääränä 
Hanko. Meille tuli monta en- 
sikertaista kokemusta: matkus- 
timme suurenpuoleisessa laivas- 
sa, näimme suomalaisia lottia ja 
merimiehiä, söimme näkkileipää, 
näimme Suomen sinivalkoisen 
lipun, kuulimme puhuttavan 
ainoastaan kirjakielen läheistä 
suomea. (Osasimmehan me- 
kin kaikki puhua kohtuullista 
kirjakieltä, mutta keskenään se 
ei käynyt päinsä; se kuulostai- 

* 'Lähestyvä torpedo 
huomattiin viime 
hetkessä ja laiva onnistui 
väistöliikkeillään 
välttämään osuman. ” 

si teennäiseltä. Jos joku meis- 
tä puhui niin, sitä narrattaisiin 
olevansa = suurentelemasta’, ts 
teeskentelevän olevansa muuta 
kuin mitä oli.) Pian liikkeelle 
lähdön jälkeen lotat tarjoilivat 
meille niukanpuoleisen, mutta 
hyvin ravitsevan ruuan: lautasen 
maukasta soppaa voinakkileivän 
kanssa lautasliinoineen. Ilmapiiri 
oli huoletonta, melkein juhlallis- 
ta. Emme tietäneet mitä odottaa, 
mutta uteliaina olimme varmoi- 


na että mitä tahansa, ei se kovin 
pahaa voisi olla. 

Sota-aikana laivamatkat yli Suo- 
men Lahden olivat vaarallisia. 
Kaikki sotaakäyvät maat olivat 
laskeneet sinne miinakenttiä: ve- 
näläiset, saksalaiset, suomalaiset. 
Saksalaiset tekivät sen erikoisesti 
suojellakseen näitä poikkimat- 
koja. Suomalaisten miinakentät 
olivat tietysti tunnettuja, mutta 
vanhemmat venäläiset eivät. Li- 
säksi, venäläiset levittivät niitä 
edelleen ilmasta kasin. Oli tar- 
peellista käyttää koko ajan mii- 
nanraivaajia. 

Me emme olleet erikoisen huo- 
lissaan turvallisuudesta; osaksi 
tietämättömyydestä, osaksi tot- 
tumuksesta (jos se onkaan mah- 
dollista) vaaroihin. Kuitenkin, 
vaistomaisesti tuli silloin tällöin 
vilkaistua laivan edestä meren- 
pintaa, vaikkei miinoja sillä ta- 
valla näkisikään. Luin myöhem- 
min, että kaikki inkeriläisten 
poikkimatkat olivat turvallisia. 
Ainoastaan kerran tapahtui, että 
s/s Suomi oli venäläisen sukel- 
lusveneen hyökkäyksen kohtee- 
na. Onneksi lähestyvä torpedo 
huomattiin viime hetkessä ja 
laiva onnistui väistöliikkeillään 
välttämään osuman. 

Lähestyessämme Suomen ran- 
taa ja Hangon kaupunkia, monen 
silmät olivat käännettyjä tähän 
kuvattuun maahan’. Me katse- 
limme sitä kunnioituksen sekai- 
sen ihmettelevin tuntein. 

Tulisimme elämään muiden 
suomalaisten joukossa, missä 
kuulisimme ainoastaan suo- 
menkielistä puhetta. Voisimme 
käyttää äidinkieltämme itsekin 
missä ja milloin tahansa. Kan- 
sallisuutemme ei enää tuottaisi 
vaikeuksia, vainoaja epäoikeu- 
denmukaisuutta. 

Nyt tulisimme elämään vapaina, 
ei kommunisti eikä fasisti tyran- 
nissa. 

Minkälaista se oikea vapaus 
olisi? Pian saisimme kokea sen. 
Harras toivomme oli, että tu- 
levaisuutemme Suomessa olisi 
valoisampaa kuin tähänastinen 
kohtalomme. 

Tulimme Suomeen varmoina, 
että Suomi teki sen mahdol- 
liseksi ainoastaan auttaakseen 
meitä hädässämme. Tuskin sil- 
loin kenenkään päähän pälkähti, 
että Suomen omat työvoimatar- 
peet mahtoivat olla sen pääsyy- 
nä? Olipa syy mikä tahansa, tän- 
ne tulo oli meille parasta mitä 
olosuhteissa oli mahdollista. 

Tilastotietoja siirrosta (ref: 

Inkeriläisten Vaellus, Erkki Tuuli) 

Laivamatkat suoritettiin kah- 
dessa erässä. Ensimmäinen, 
missä me olimme mukana, ta- 
pahtui myöhäismaaliskuusta 
keskilokakuuhun 1943. Silloin 
vahan yli 22,000 ihmistä siirret- 
tiin Suomeen. 

Toinen erä oli tykkänään toi- 
senlaisissa olosuhteissa. Se oli 
nyt saksalaisten pakottamaa. 
Toiminnallaan ”Fall Blau” he 
päättivät tyhjentää koko Inkerin 
siviiliväestöstä. Suomalaisilla oli 
vaihtoehtona joko mennä jalan 
venäläisten kanssa Latviaan, tai 
tulla viedyiksi Suomeen, edel- 


leen ehdottomasti vapaehtoi- 
suuden perusteella. 

Tähän ryhmään kuuluivat In- 
kerin suomalaisten lisäksi venä- 
läistyneet inkerikot ja vatjalaiset. 
Monet heistä olivat haluttomia 
jättämään kotinsa. Jotkut kat- 
kerina yrittivät jopa piiloutua 
metsään. Tämä toinen erä kesti 
lokakuun 18 päivästä ’43 kesä- 
kuuhun ’44. 

Alunperin, ainoastaan käytettiin 
s/s Aranda laivaa. Pian s/s Suo- 
mi otettiin myös käyttöön. 
Louhi, miinanraivaaja, lisättiin 
palvelukseen heinäkuun lopusta 
’43 alkaen. 

Yhteensä yli 63,000 inkeriläis- 
tä siirrettiin Länsi-Inkeristä 
1943/44 Viron kautta Suomeen. 
Miesluku heidän joukossaan oli 
vähäinen. Yli 3000 inkerinsuo- 
malaista valitsi jäädä Viroon. 
Nämä numerot sisältävät joita- 
kin erikoistapauksia. 

Yksi niistä koski vapaehtoisi- 
na Saksaan työhön menneitä. 
Heistä 2042 oli tuotu Suomeen 
kesästä 1943 kesäkuuhun 1944 
asti. Tämä tapahtui ainoastaan 
pitkien perinpohjaisten neu- 
vottelujen jälkeen silla ehtoolla, 
että he tekisivät työtä Suomessa 
olleille saksalaisille. He tulivat 
huomatuksi Suomen Berlii- 
nin suurlähetystölle ainoastaan 
koska monet heistä valittivat 
olevansa suomalaisia ja vaati- 
vat että heitä pitäisi kohdella 
suomalaisina, eikä venäläisinä. 
( Henkensä Saksassa menettä- 
neiden lukumäärästä ei minulla 
ole tietoa.) 

Toiset tapaukset koskivat noin 
650 inkerinsuomalaista nuorta 
miestä, jotka palvelivat Ost-Ba- 
taillon 664(Finn) ja muutamaa 
sataa vironsuomalaista, jotka 


myös saivat luvan siirtyä Suo- 
meen. 

Useimmat, niin kuin mekin, 
tulivat Paldiski-Hanko reittiä. 
Myöhemmin kun tilanne kävi 
enemmän kriitilliseksi, osa väes- 
tä vietiin Turkuun ja Raumaan. 
Merimatka Paldiskista Hankoon 
on 70 km. Poikkimatkan teko- 
aika vaihteli 4, 5, 7 tuntia; kaksi 
tai kolmekin kertaa enemmän 
myrskyisinä aikoina. Keväästä 
syksyyn 1943, milloin saksalai- 
set vielä hallitsivat ilman, nämä 
laivamatkat tapahtuivat melkein 
aina päiväsaikaan. Venäläisten 
lentovoimien lisääntyneestä toi- 
minnasta johtuen sen jälkeen 
matkat tehtiin öisin. Viimeiset 
Inkerin pakolaiset saapuivat 
Hankoon kesäkuussa, 1944. 

TAPAHTUMAKALENTERI 

Suomen Inkeri-liiton ja kumppanien ohjelmaa loppuvuodesta 2014 


Ilmoittajille 

Jotta tapahtumakalenteriin toivotut ilmoitukset ehtisivät painoon, tulee ne lähettää toimitussihteerille, postitusmuodosta 
riippumatta, siten, että ne ovat perillä viimeistään lehden kakkossivulla ilmoitettuna aineiston vastaanottopäivänä. 


1. Inkeri-iltapäivät 

Su 9.11. klo 16.30 - 18.30, poikkeava aika 
ja paikka! 

Malmitalo, Alamalmintori 1, 00700 Mal- 
mi, Malmin keskuksen vieressä, Helsingistä 
katsottaessa radan oikealla puolella. 

Ohjelmassa on filmi 

Viimeinen juna Inkeriin 

Ohjaus: Margus Raid 

Kesto: 53 minuuttia 

Tuotantovuosi: 2014 

Tuotanto: Helsinki Metropolia UAS 

yhteistyössä Baltic Film and Media 

School. 

Jatkosodan aikana noin 60 000 inke- 
rinsuomalaista tekivät matkan Inkerin- 
maalta Virossa sijainneen Paldiskin ko- 
koamisleirin ja Hangon sataman kautta 
Suomeen. Sodan jälkeen heistä suurin 
osa palasi silloiseen Neuvostoliittoon 
toivoen pääsevänsä kotiin ja löytävänsä 
jälleen kadonneet omaisensa. Pieni osa 
heistä jäi Suomeen, jotkut pakenivat 
Ruotsiin tai Yhdysvaltoihin. Neuvos- 
toliittoon palanneista valtaosaa odotti 
karkotus ja pakkotyö. Näistä jotkut ovat 
90-luvun jälkeen tulleet Suomeen niin 
kutsuttuina Inkerin paluumuuttajina. 
Elokuva valottaa palan salassa pidettyä 
ja pitkälti aiemmin tuntematonta histo- 
riaa silminnäkijöiden henkilökohtaisten 
muistikuvien kautta. 


Elokuva on Metropolia Ammatti- 
korkeakoulun Elokuva ja television 
tutkinto-ohjelman tuotanto, yhteis- 
työkumppaneina Tallinnan Yliopiston 
Baltic Film and Media School, Suomen 
Inkerin liitto, sekä Suomen Kansallis- 
arkisto ja Historian ja yhteiskuntaopin 
opettajien liitto. Elokuvan ovat toteut- 
taneet Metropolian ja Baltic Film and 
Media Schoolin opiskelijat. 

Ohjaavina opettajina ovat toimineet 
Reetta Aalto ja Riho Västrik. 

Filmin lopuksi on keskustelua. 

Filmi kiinnostaa todennäköisesti myös 
kantasuomalaisia. Kutsukaa tuttavian- 
ne mukaan. Vapaa pääsy, vapaaehtoi- 
nen kolehti. 

Su 14.12. Inkeri-kodissa 

13.30 Aloitetaan kahvihetkellä 

(kahvista peritään pieni maksu) 

14.00 Laulamme yhdessä joululauluja. 
Vieraana on Anna Räikkönen, joka 
kertoo inkeriläisyydestään ja esittää pari 
inkeriläisiä Mesimarja-lauluja. Toinen 
vieras on inkeriläinen elokuvaohjaaja 
Lauri Randlan, joka myös kertoo itses- 
tään ja näyttää tekemänsä elokuvan. 

Inkerikoti sijaitsee Karjalatalon 2. ker- 
roksessa, osoitteessa Käpylänkuja 1. Sin- 

ne pääsee busseilla 52, 55, 55K, 56, 57, 
65 A, 69, 506 sekä arkisin raitiovaunuil- 
la 1 ja IA sekä kaikkina päivinä junalla 
Käpylän asemalle, josta on noin 1 km 
kävelymatka. 

2. Muut elokuvaesitykset 

Elokuva V iimeinen juna 
Inkeriin esitetään Mikaelin 
kirkossa, Kontulan metro- 
aseman lähellä, maanantai- 
na 17.11. klo 14. 

Hyvinkään Inkeri-kerho 

Syksyn kokoontuminen seurakunnan au- 
lakahviossa (hämeenkatu 14) aina kuukau- 
den 1. sunnuntaina kello 14. 

Loppuvuoden kokoontumispäivät ovat 
2.11. ja 7.12. 

Tiedustelut: 

Outi Mäkelä p. 040 708 1999 outi.make- 
la@kolumbus.fi 

Leila Salo p. 040 567 7065 leila.salo@pp2. 
inet.fi 

Lahden seudun Inkeri-seura 

Kerhoillat joka kuukauden toinen maa- 
nantai alkaen kello 15 Luther kirkolla, 
osoitteessa Vuorikatu 37. 

Kerhoiltojen kahvi tuksen sovimme vuoro- 
tellen jo edellisessä kokouksessa. 

Kerhoilloista ja kokouksista tiedusteluihin 
vastaa Maria Lahti, p. 0400 841 741 

Turun Inkeri-seura 

Besseda-teehetket jatkuvat Palvelupistees- 
sä joka kuukauden 1. ja 3. perjantai kello 
13 Irma Kapasen vetämänä. 

Juhlatilaisuudet Varissuon kirkolla (Kous- 


ankatu 6), kello 14 alkaen. 

Palvelupiste, Uudenmaankatu 1. Puh. 233 
2565 

26 . 12 . joulujuhla 

Helsingin seudun Inkeri-seuran 
tapahtumia 

Anitta Iline anitta@inkeriseura.com tai p. 
050-565 9805 

Työpajat järjestetään Karjalatalon Inkeri- 
kodissa (Käpylänkuja 1, Helsinki) 

Tiedustelut Toivo Tupin p. 040 578 3894 

S eukko-seura ry 

• Tapaamiset ovat joka kuukauden en- 
simmäisenä lauantaina Karjalatalon 
Inkerikodissa, Käpylänkuja 1. alkaen 
klo 11.00. Jos sattuu olemaan juhla- 
päivä, tapaaminen siirtyy seuraavaan 
lauantaihin. 

• Taidekerho taiteilija Valeri Nuijan joh- 
dolla joka tiistai klo 17 Inkerikodissa. 

• Englannin tunnit jatkuvat 

torstaisin klo 17.00 Inkerikodissa. 

• Senioriliikunta ma 17.00 — 18.30 Kon- 
tulan palvelukeskuksessa, Kontukuja 5. 
Kontulan metroasemalta joko kävellen 
tai bussilla 94 A. 

Lisää tietoa seuran puheenjohtajalta Aili 
Mehiläiseltä, ailimehi@hotmail.com, p. 
0503386023. 

Meidät löytää nyt myös Facebookista: 

https://www.facebook.com/groups/Seuk- 

koSeura/ 

Itella Green 



Inkeristä 


"Olen jo tehtäväni tehnyt ja haluan olla vain 
rauhassa itseni kanssa ja toivon, että ystäväni 
antavat tukea, vaikka en osaisikaan sitä pyytää. 
Rakastakaa toinen toisianne, niin täytämme hyvän 
lain. Mitä on olevinaan onni? Se on varsin erilaista 
eri elämäntilanteissa. Minulla se on nyt, kun jo olen 
ylittänyt 90 vuoden rajapyykin usealla vuodella, 
sitä että jokaisena elämäni loppupäivänä voisin 
hakea mielenrauhaa ja läheisteni ystävyyttä. 
Mielenrauhan syleilyssä koen olevaisen onnen 
vailla tietämisen tuskaa. Kädestä toisen käteen 
tunnen lämpöä ikuisen. Lasi viiniä, se sopii minulle. 
Rakastetun lempeät huulet - ja uskoja tunne, että 
minulla on ystäviäni, jotka eivät jätä minua." 

Loppulause Eero Pitkäsen kirjasta Paimenpoika 
Inkeristä 

Roihut alkavat kipinästä -julkiset palvelut jouluevankeliumista 

Alina-Sinikka Salonen 


P ohdin sanaa yhteisölli- 
syys. Sitä usein kaivataan, 
mutta siitä harvemmin 
kerrotaan. Tässä lehdessä ku- 
vaan upeata yhteisöllistä tapah- 
tumaa, Viron suuria laulujuhlia. 
Niistä on oma teksti "Ajan kos- 
ketus. Kosketuksen aika”. Juhlis- 
sa yhteisöllisyys ilmeni monella 
tasolla. Sitä on ollut ohjelmaa 
harjoittavissa seuroissa sekä itse 
juhlissa valtakunnallisella tasol- 
la. Tarkastelen yhteisöllisyyttä 
myös omissa asuinyhteisöissäni 
sekä virallisella tasolla, julkisissa 
palveluissa. 

Yhteisöllisyys on 

ihmissuhteista 

huolehtimista 

Yhteisöllisyys ilmenee myöntei- 
sesti käytännön tasolla. Suomeen 
tulomme jälkeen huhtikuus- 
sa 1943 ensimmäiset vuoteni 
Mommilan kartanon Teuron 
sivutilalla olivat mielestäni ää- 
rimmäisen yhteisöllisiä. Kun tu- 
limme säkit selässä kaiken taakse 
jättäneinä tyhjään pieneen asun- 
toon, meille järjestyi naapurien 
avulla kaikki välttämätön, mitä 
tarvitsimme uuden elämän al- 
kuun. Kaikki naapurit asuivat 
kartanon rakennuksissa, aikuiset 
olivat saman isännän palveluk- 
sessa - mitä oivallisimmat puit- 
teet yhteisöllisyydelle. Jos meillä 
olisi ollut kovasti keskinäisiä 
kahinoita ja luottamuksen puu- 


tetta, en voisi sanoa tätä pientä 
yhteisöä yhteisölliseksi. 

Mieleeni on jäänyt vanhem- 
piemme avioliiton siunausti- 
laisuus. Neuvostoliitossa oli ta- 
pahtunut siviilivihkiminen. Nyt 
vanhemmat halusivat ja saivat 
Lammin seurakunnan edus- 
tajalta kirkollisen siunauksen. 
Koko kylälle järjestetystä kahvi- 
tilaisuudesta muistan erityisesti, 
miten hyvältä voi-sokerikuorru- 
tuksella maustettu täytekakku 
maistui. Nyt äitinä ja mummina 
olen muistellut lastenhoidon 
helppoutta: aina oli paikalla joku 
naapuri. Me lapset olimme tur- 
vassa omalla pihallammekin, kun 
vanhemmat olivat töissä. 

Olen elämäni aikana muuttanut 
keskimääräistä useammin, joten 
minulla on vertailupohjaa. Mo- 
nista asuinympäristöistäni koen, 
että kaksi nousee ylitse muiden: 
Teuron lisäksi nykyinen taloyh- 
tiöni. Uskon, että myös omalla 
elämäntilanteella ja suhtautumi- 
sella naapureihin on merkitystä. 
Mitä yhteisöllisyyteen tarvitaan 
vuorovaikutuksen lisäksi? 

Hyvässä yhteisössä ihmiset tietä- 
vät oikeutensa, mutta myös vel- 
vollisuutensa. Johtavana ratkai- 
sujen perustana on oikeudenmu- 
kaisuus ja tasapuolisuus. Jäsenet 
huolehtivat myös lähimmäisistä, 
jotka eivät pysty täysivaltaisesti 
olemaan mukana. He tuntevat 



vastuuta yhteisten asioiden su- 
jumisesta ja järjestyksen säily- 
misestä. Tämä edellyttää toimi- 
vaa vuorovaikutusta Tavallisten” 
jäsenten ja heidän valitsemansa 
hallituksen kesken. 

Yhteisöllisyys näkyy 
arjessa 

Mainitsen muutamia asioita, 
jotka kertovat yhteisöllisyydes- 
tä. Vähintäänkin tervehdimme 
toisiamme aina, kun kohtaam- 
me. Usein pysähdymme vaihta- 
maan muutaman sanan. Kesäai- 
kaan pihalla on penkkejä, joilla 
asukkaat (suuri osa eläkeläisiä) 
istuskelevat ja "parantavat maail- 
maa”. Talon asukkaista ja asioista 
puhutaan paljonkin, mutta sävy 
on myönteinen ja rakentava. Jos 
jotakuta ei ole aikoihin näkynyt, 


3 


joku keksii asiaa ja menee kat- 
sastamaan tilanteen. Naapurit 
saattavat viedä ruokaa äkisti sai- 
rastuneelle. Autottomat saavat 
kuljetus apua, autollisten naisten 
renkaat vaihdetaan. Kun tieto- 
kone reistaa, Yrjöä kutsutaan 
apuun. 

Joka syksy on liki 40 vuoden ajan 
järjestetty syyskesällä pihajuhlat. 
Niitä isännöivät miehet, joiden 
idea juhla on alun alkaen ollut. 
Tarjolla on lammaskaalikeitos- 
ta alkaen erilaisia ruokia sekä 
lihansyöjille että kasvisten ystä- 
ville. Taloyhtiö tarjoaa myös ruo- 
kajuomat. Mukana on perheitä 
kissoineen ja koirineen. - Juhlia 
väijyy pieni huoli: kuinka kauan 
ne vielä jatkuvat? Puuhamies- 
ten joukko on alkanut harven- 
tua. Me uudet osaamme nauttia 
toisten järjestelyistä, onko meistä 
vastuun kantajiksi? Aika näyttää. 

Yhteiskunta on 
parhaimmillaan 
yhteisöllinen verkosto 

Olen koko työelämäni ollut 
opetusalalla, ajasta yli puolet 
hallintotehtävissä. Olen nähnyt, 
kuinka tärkeätä on tuntea oman 
alan sekä lainsäädäntö että vir- 
kamieskäytännöt. Olen 1990-lu- 
vun alussa ollut perustamassa 
Espanjaan Aurinkorannikon 
suomalaista koulua ja hieman 
myöhemmin Viroon Tallinnan 
Suomalaista koulua. Olen siis 
ollut "tyhjästä” rakentamassa 
järjestelmiä, joiden varassa kou- 
lut sitten ovat lähteneet käyntiin 
- ja toimivat tälläkin hetkellä. 
Nämä ovat olleet silmiä avaavia 
kokemuksia. 


Kunnioitan eri alojen moni- 
mutkaisia rakenteita ja verkos- 
toja, joissa hoidetaan meidän, 
tavallisten ihmisten, jokapäiväi- 
siä asioita. Ihastelen jatkuvasti 
Helsingin julkista liikennettä. 
Monet aivot - ja tietokoneet - 
tekevät työtä, jotta siirtyminen 
paikasta toiseen sujuu kätevästi. 
Pääosin voimme olla tyytyväisiä 
muihinkin suomalaisen yhteis- 
kunnan palveluihin. Usein tä- 
män ymmärtää vasta, kun käy 
maissa, joissa yhteiskunta ei ole 
yhtä hyvin järjestäytynyt. 

Uusi näkökulma joulun 
tapahtumiin 

Kaikki järjestelmät ovat alkaneet 
jostakin pienestä. Jouluevanke- 
liumissa kerrotaan: "Siihen ai- 
kaan antoi keisari Augustus käs- 
kyn, että koko valtakunnassa oli 
toimitettava verollepano. Tämä 
verollepano oli ensimmäinen.... 
Kaikki menivät kirjoittautumaan 
veroluetteloon, kukin omaan 
kaupunkiinsa. Niin myös Joosef 
lähti. . .” (Luukas 2: 1-4) 

Kaksi vuosituhatta sitten polii- 
tikot ja virkamiehet olivat oival- 
taneet, että joidenkin asioiden 
rahoitukseen tarvitaan kansan 
osallisuutta. Olisi kiinnostavaa 
tietää, millainen prosessi edelsi 
tätä Augustuksen käskyä. Emme 
jouluevankeliumin pohjalta saa 
tietoa siitä, miten verorahoja oli 
tarkoitus käyttää. Mahtoivatko 
koitua maksajien hyväksi, vai 
hyötyivätkö niistä yksinomaan 
varakkaat ylimykset? Oikeuden- 
mukaisuuden periaate on aina 
ollut horjuva käsite. 


Jouluyönä paimenten liikkeelle 
lähtö oli tämän pienen yhteisön 
yhteinen päätös. Joulunajan ta- 
pahtumiin liittyy monia muita 
Jeesuksen perheen ja pienten 
ryhmien tapaamisia. Myöhem- 
min, kun vihamieliset yhteisöt 
suunnittelivat Jeesus-lapsen 
surmaamista, Jumala johdatti 
Jeesuksen turvaan. 

Lehden ilmestyessä joulu vuo- 
den 2014 levottomassa maail- 
massa on lähellä. Maailma tar- 
vitsee tänään samaa turvaa kuin 
Jeesus 2000 vuotta sitten. 

Toivon jokaiselle, 
jonka tämä teksti ta- 
voittaa , mahdollisimman 
turvallista ja rauhallista 
joulua! 

Laulujuhlat ovat sydämen asia 

- Menneen kesän vaikuttava yhteisöllinen tapahtuma 

Alina-Sinikka Salonen , Kuvat: Anneli Rajaniemi 



Ajan kosketus. Kosketuksen aika 

XXVI laulu- ja XIX tanssijuhlat ovat syntyneet ajan kosketuksesta. 

Aika tallentaa jokaisen jaetun kosketuksen ja siitä syntyy ajan kertomus. 

Kosketus, joka on jaettu sormilla, sydämellä tai sanoilla 

antaa eletylle elämällemme ja ajallemme todellisen arvon ja voiman. 

On itsestämme kiinni, millainen meidän aikamme kosketuksesta ja kertomuksesta tulee. 
On meidän kosketustemme aika. 

Laulujuhlien vironkielisestä teemasta suomentaneet Anneli Mylläri ja Olli Hirvonen. 

V iron joka viides vuosi järjestettävät laulu- ja 
tanssijuhlat ovat aina säväyttävä elämys. 
Juhliin kuuluu kolme ohjelmakokonai- 
suutta: tanssijuhla ja kaksi eriohjelmaista konsert- 
tia. Tarkastelen tässä juhlia lähinnä järjestelyjen 
kannalta ja yhteisöllisenä tapahtumakokonaisuu- 
tena. Ryhmien suuruudet ja kokoonpanot anta- 
vat merkittävää tietoa. Ilman niitä tapahtuman 
suuruus ja ohjelman joustavuus ei tule esille. Tai- 
teelliset elämykset pitää itse kunkin kokea paikan 
päällä. Mielestäni jokaisen suomalaisen kannattaisi 
ainakin kerran elämässään kokea nämä juhlat. 

Tanssijuhla Kalevi-stadionilla 

Kalevi- stadionilla järjestetyssä tanssijuhlassa esi- 
tysryhmien kokoonpanot ja koot vaihtuivat tavan 
takaa. Pienimmässä ryhmässä oli 384 ja suurim- 
massa 1 216 esiintyjää. Ryhmien ikä ja sukupuoli 
olivat laidasta laitaan. Nuorimmat esiintyjät olivat 
2-3. luokkien ryhmässä, jossa oli sekapareina yh- 
teensä 1 280 tyttöä ja poikaa. Vanhimpia taisivat 


olla isoäitien ja isoisien ryhmän edustajat. Heitä 
oli tasapareina 1 024 tanssijaa. 

Perusryhmiä yhdisteltiin eri tavoin. On vaatinut 
matematiikkaa koota perusryhmät niin, että niistä 
saatiin sopivia isompia ryhmittymiä. 

Koreografioiden kuviot muistuttivat kirjontamal- 
leja. Ne olivat nähtävinä ohjelmalehtisessä. Pu- 
vustuksella, muun muassa sukkien tehoväreillä ja 
isoilla hulmuavilla huiveilla yhdistettynä kekse- 
liääseen koreografiaan saatiin aikaan suoranaisia 
väri-ilotteluja ja silmää hiveleviä elämyksiä. Tanssi- 
esityksiä oli samalla ohjelmalla täydelle stadionille 
kaikkiaan kolme. 

Juhlakulkue ja ensimmäinen konsertti — 
Ajan kosketus 

Toisena juhlapäivänä kaikki esiintyjät marssivat 
Tallinnan halki kulkueena, joka lähti Vapauden 

aukiolta ja päätyi kuuden tunnin kuluttua Laulu- 
lavalle. Siellä alkoi kello 20 konsertti, jonka teema 
oli ”Ajan kosketus”. Siinä kuultiin alkumusiikin 
jälkeen yksi musiikkikappale soittaen tai laulaen, 
kaikista 25 laulujuhlasta, joita on järjestetty vuo- 
desta 1869 alkaen. 

Lähes jokaisella esityksellä oli oma johtajansa. 
Vuodet oli ryhmitelty historiallisiksi jaksoiksi. Vai- 
kuttavimmaksi nousi ymmärrettävästi 1990-luku, 
uuden itsenäisyyden saavuttamisen aika. Tiettyjä 
kappaleita laulettiin uudelleen ja uudelleen yhdes- 
sä yleisön ja kuorojen kanssa. Tunnelma oli harras 
ja lämmin, isänmaallinen ja yhteisöllinen. Mietin 
tuolloin, miten Suomen ensimmäiset 25 itsenäi- 
syyden vuotta olivat kuluneet. Aikaa oli hallinnut 
kansalaissota, sitten koko Eurooppaa koskenut so- 
dan uhka, joka sitten johtikin 2. maailmansotaan. 
Koko Suomen yhteinen suuri hanke oli vasta sota- 
korvauksien maksaminen, jolloin oli pakko puhal- 
taa yhteen hiileen. Silloin työhön osallistuivat sekä 
lapset että vanhukset ja kaikki siltä väliltä. 


Mutta: nyt oli kesä 2014 Tallinnan laululavalla. 
Konserteissa kuorojen kokoonpanot vaihtuivat 
vähän väliä, niin kuin oli ollut tanssiesityksissä- 
kin. Vähimmillään lavalla oli 796 laulajaa, jotka oli 
koottu 18 kuorosta. Mammuttikokoisessa yhteis- 
kuorossa oli kaikkiaan 6 692 laulajaa 202 kuorosta. 

Toinen konsertti — Kosketuksen aika 

Kolmantena juhlapäivänä oli toinen konsertti. Sen 
teema oli ”Kosketuksen aika”. Ohjelma alkoi sinfo- 
niaorkesterien yhteisesityksellä (25 orkesteria, 763 
soittajaa) musiikilla elokuvasta Kevät. 

Soitinten vaiettua lavalle pelmahti valtava lapsi- 
lauma: 7 428 "mukulaa”. Tämä Mudilaskoor oli 
koottu 198 tenavakuorosta. Laulujen aiheet olivat 
lasten maailmasta: kesä, lampaat, koti, isänmaa. 
Kaikki kappaleet olivat ensiesityksiä, kuten muu- 
tenkin yli puolet kaikista laulukonserttien teoksis- 
ta. Kullakin kappaleella oli oma johtaja. 



Isompien lasten kuorossa oli 5 390 laulajaa (161 
kuoroa), aiheet siinäkin lasten arkielämästä. Suurin 
ryhmittymä oli yhdistetty poika- ja mieskuoro (119 
kuoroa, 3 827 laulajaa). Loppupuolella esiintyi yh- 
distetty orkesteri (2 500 soittajaa 91 orkesterista). 
Sen jälkeen esiintyneessä sekakuorossa oli 10 551 
laulajaa 328 kuorosta. Aivan viimeisenä lavalle oli 
noussut yhteiskuoro, jossa oli 21 225 laulajaa 659 
kuorosta. Tätä ohjelman osaa ryhmämme ei ehtinyt 
kuunnella loppuun asti. Lähdimme kotimatkalle 
puolivälissä tätä 7 tunnin konserttia. Meiltä jäivät 
kuulematta muun muassa laulut Oma saari, Koske- 
tus, Isänmaani on rakkaani sekä Kotimaa (laulujen 
nimet vapaasti suomennettuina). Edellisellä kerral- 
la viisi vuotta sitten olimme olleet loppuun asti ja 
saaneet omin silmin nähdä, että esiintymislavalle 
todella mahtui yli 20 000 laulajaapa että ryhmitty- 
miset kautta linjan sujuivat sutjakkaasti. 

Ihmettelyä ja ih astelua 

Kotimatkalla riitti keskustelua. Puhuimme myös 


juhlayleisön käyttäytymisestä. Kukaan 30 hen- 
gen ryhmästäni ei nähnyt yli 100 000:n yleisössä 
ainoatakaan humalaista. Yleisön ikärakennetta 
ihasteltiin. Mukana oli kaiken ikäisiä ihmisiä, vau- 
vasta vaariin. Nuoret perheet olivat nurmikoilla 
huopineen ja lastenvaunuineen. Mistään päin ei 
näkynyt eikä kuulunut lasten itkua tai muutakaan 
häiritsevää ääntä. Kaikilla oli eväitä, niitä tarvittiin 
seitsemän tunnin ohjelman aikana, mutta roskat 
jokainen kuljetti itse pois. 

Mietin juhlatilaisuuksien väkimääriä (laululavalla 
samaan aikaan yli 20 000 esiintyjää ja katsomossa 
yli 100 000 kuulijaa) suhteessa Suomen ja Helsin- 
gin asukaslukuihin. Ihailen ja ihmettelen, miten 
pienestä asukasmäärästä löytyy Virossa sellainen 
määrä kaiken ikäisiä ihmisiä, jotka harrastavat 
säännöllisesti laulua ja tanssia. Näitä esityksiä ei 
ole saatu aikaan viime hetken harjoittelulla. 

Minusta näyttää, että Virossa tavoite näyttää aina 
olevan edessäpäin, pyritään aina kohti parempaa. 

Sama suhtautuminen näyttää liittyvän Virossa 
kaikkeen suunnitteluun, kaikilla elämän alueilla. 
Minun silmissäni Viro on yhteisöllisyyden mal- 
limaa. 


Laulujuhlat ovat sydämen asia 

Viron kansan tunnot heidän suuntautuessaan koh- 
ti vuoden 2019 suurta juhlaa, ovat tuskin muut- 
tuneet siitä, mitä Presidentti Lennart Meri on 
vuoden 1999 juhlissa lausunut: 


Nyt on muotia sanoa, että laulujuhlat eivät ole enää muodissa. 

Kiitos teille kaikille, että te läsnäolollanne olette osoittaneet sellaisen hölmön puheen 
perättömäksi. Tuhatkertaiset, sydämelliset kiitokset! 

Laulujuhlat eivät ole koskaan olleet muodissa, sillä laulujuhlat eivät ole muotiasia. 
Laulujuhlat ovat sydämen asia. Niin kuin viron kieli ja mieli, niin kuin rakkaus. 
Muodit tulevat ja menevät, mutta kansa ja valtio pysyy. Laulut ovat olleet meidän 
aseemme ja laulujuhlat meidän voittomme. 


Viron tasavallan presidentin puhe XXIII yleislaulujuhlissa, 3. heinäkuuta 1999. 
Anneli Myllärin ja Olli Hirvosen suomennos 

Syyskokouksen 25.10.2014 päätöksiä 


Liiton puheenjohtaja Alina- Sinikka Salonen toivotti kaikki tervetulleiksi, avasi kokouksen ja informoi 
kokousväkeä siitä, että Patentti- ja rekisterihallitus hyväksyi 10.4.2014 liiton uudet säännöt, joihin 
ehdotetut muutokset hyväksyttiin v. 2014 kevätkokouksessa. 

Syyskokouksen puheenjohtajaksi valittiin Aili Mehiläinen ja sihteeriksi Anne Tuohimäki. 

Pöytäkirjantarkastajiksi valittiin Aliisa Majava ja Tytti Piironen, jotka tarvittaessa toimivat myös 
ääntenlaskij oina. 

Äänioikeutettuja jäsenjärjestöjen edustajia oli 6 ja henkilöjäseniä 6. 


Päätökset vuoden 2015 maksuista: 

• jäseneksi liittymismaksua ei kanneta 

• jäsenyhdistyksen jäsenen maksu 2 € / jäsen 

• henkilöjäsenen jäsenmaksu 20 € 

• kannattava jäsen 50 € 

Inkeriläisten viestin tilausmaksu: 

• EU-maat 35 € 

• muut maat 40 € 

Hallituksen laatima toimintasuunnitelma ja talousarvio hyväksyttiin. 

Puheenjohtajaksi v. 2015 valittiin yksimielisesti Alina-Sinikka Salonen 
Hallituksen jäsenet vv. 2015 - 2017 

- erovuorossa ollut varsinainen jäsen Aliisa Majava ei ollut käytettävissä, joten hänen tilalleen valittiin 
Anni Reuter, Helsinki 

- erovuorossa ollut varsinainen jäsen Toivo Puronen valittiin uudelleen 

- erovuorossa ollut varsinainen jäsen Toivo Tupin valittiin uudelleen 

- erovuorossa olleen hallituksen varajäsenen Lassi Saressalon tilalle valittiin 
Anna Räikkönen, Vantaa 

Uudistettujen sääntöjen mukaan liitolle tarvitaan yksi (1) toiminnantarkastaja ja yksi (1) varatoimin- 
nantarkastaja: 

- Antti Kokkinen, Espoo valittiin varsinaiseksi toiminnantarkastajaksi 

- Tarja Nieminen, Vantaa valittiin varatoiminnantarkastajaksi 

Päätettiin, että v. 2015 kevät- ja syyskokoukset pidetään Inkeri kodissa hallituksen määräämänä ajan- 
kohtana ja kutsu niihin julkaistaan Inkeriläisten viestissä sääntöjen mukaisesti. 

Kutsu julkaistaan myös liiton www- sivuilla. 

Kesäjuhlat 2015 pidetään Lahdessa 11. tai 12. päivänä heinäkuuta yksipäiväisenä juhlana. 

Inkeriläisten viestiin tulee ilmoitus juhlista keväällä. 


10 


LYHYESTI 


Inkeri-iltapäivässä yleisön taholta kerrottiin kahdesta 
ajatuksia antaneesta kirjasta. Kertoja oli kantasuo- 
malainen, joissa nämä kirjat herättivät kiinnostuksen 
tutustua inkeriläisyyteen. 

1) Pekkanen Toivo. Inkerin romaani. WSOY. Helsinki 
2002. Toivo Pekkanen on kirjoittanut todennäköisesti jo 
40-luvulla romaanin inkeriläisten dramaattisista vaiheista 
Venäjän vallankumouksen aikana, jolloin punaiset ja valkoiset 
joukot vuorotellen vakasivat maata. Romaanissa kuvataan 
myös 1920-luvun loppua, maan kollektivisointia ja uskon- 
nollisia vainoja. Käsikirjoitus on todennäköisesti 1940-luvulta. 
(Pekkanen eli 1902 1957.) Aika ei ole ollut mahdollinen kirjan 
julkaisemiselle. Se putkahtaa esiin 1965, kun Kirjallisuuden 
seurassa puhutaan aiheesta Toivo Pekkanen ja toinen maa- 
ilmasota. Käsikirjoitus kuitenkin olija pysyi pankkiholvissa, 
kunnes se luovutettiin Kirjallisuuden Seuran Kirjallisuusarkis- 
toon 1999. Sieltä Matti Mäkelä löysi sen. 60 vuotta vanha kä- 
sikirjoitus taipui lopulta kirjaksi WS0Y:n kustantamana 2002. 

2) Vettenniemi Erkki. Punaisen terrorin todistajat: 
Neuvostoliitto suomalaisten leirivankien muistel- 
missa. Suomalaisen kirjallisuuden seura. Karisto. Hä- 
meenlinna 2004. Pohjautuu Tampereen yliopistossa 2001 
hyväksyttyyn väitöskirjaan. Tekijä esittelee Gulag-järjestel- 
mästä versoavaa suomalaista leirikirjallisuutta. Muistelmia 
on 38. Markku-Antti Niemisen (netistä) arvion mukaan Neu- 
vostoyhteiskunnan ja sen leirijärjestelmän painajaismainen 
ilmapiiri on tavoitettu elävästi, kuten myös ihmiskohtaloiden 
sattumanvaraisuus ja historian välinpitämättömyys. 


SUOMALAISUUDEN LIITTO: SUKUKANSAYHTEYTEMME 
OVAT LIPUTTAMISEN ARVOISIA 

Suomalaisuuden Liitto toivoo lokakuun kolmantena lauantai- 
na vietettävän sukukansapäivän julistamista vakiintuneeksi 
liputuspäiväksi. Liitto vetoaa sisäasiainministeriöön, jotta se 
määräisi valtion virastot ja laitokset liputtamaan sukukansa- 
päivänä ja suosittaisi yleistä liputusta myös muille. 

Suomalaisuuden Liiton näkemyksen mukaan suomalais- 
ugrilaisuus on tärkeä osa suomalaisuutta, sillä kielemme 
vaikuttaa niin kulttuuriimme kuin ajatteluumme. Suomen 
on myös hyvä kunnioittaa sukukansojensa kulttuurien mo- 
nimuotoisuutta. 

Suomalaisuuden Liiton puheenjohtaja Sampo Terho näkee 
sukukansapäivän liputuksella sekä symbolista että välineel- 
listä arvoa: "Sukukansapäivän kohonnut yhteiskunnallinen 
status rohkaisisi ihmisiä pohtimaan syvällisemmin suoma- 
laisen identiteetin eri puolia ja kannustaisi yhteydenpitoon 
kielisukulaistemme kanssa." 

"Sukukansapäivänä liputtaminen olisi siksikin luontevaa, että 
Viron parlamentti sääti jo vuonna 201 1 lain, jonka mukaan 
sukukansapäivä on maassa liputuspäivä. Unkarin parlament- 
ti hyväksyi 9. huhtikuuta 2013 lain, jonka mukaan maassa 
juhlitaan lokakuun kolmatta lauantaita sukukansapäivänä", 
muistuttaa Terho. 

Sukukansapäivää juhlittiin tänä vuonna 18. lokakuuta. 


il 




KUVIA VUODEN VARRELTA 

Kuvat: Riikka Mahlamäki-Kaistinen ja Anneli Rajaniemi 


Näin joulun lähestyessä on mukava muistella kesäisiä lämpimiä 
päiviä. Ohessa vasemmalla muutama tuokiokuva Helsingissä pidetyiltä 
kesäjuhlilta ja oikealla Tallinnan laulujuhlilta. 

KANADAN INKERILÄISMIES JA 
HÄNEN KIRJALLINEN TUOTANTONSA 

Teksti ja kuvat: Alina-Sinikka Salonen 


Kesällä 2007 järjestin Inkerin 
kulttuuriseuralle Itä-Inkerin 
matkan, jonka reitin suun- 
nitteen lähtijöiden toiveiden 
mukaan. Matkalle ilmoittautui 
kaksi henkilöä Kanadasta. Lu- 
pasin heille mahdollisuuden 
vierailla Tuutarin Ruskelassa. 
Toinen heistä oli 79-vuotias 
mies, toinen hänen tyttärensä. 
- Hapuileva, toista matkaansa 
järjestävä matkanjohtaja hieman 
säikähti: miten näin erikoisesta 
tilanteesta selvitään? Miten vii- 
sumikin järjestyy? 

Sitten kävi ilmi, että vaikeudet 
olivat Kanadan päässä. Liisa- 
tyttärellä oli viisi kuukautta 


vanha tytär Ella Maria, jonka 
äiti jätti muun perheen hoiviin 
kotiin Kanadaan. Näin tärkeä- 
nä lääkäri-tytär piti sitä, että 
Reino-isä pääsi tälle matkalle. 

Miten viisumikin 

järjestyy? 

Viisumin saaminen Kanadasta 
Venäjälle oli Jaakkimaisen ker- 
toman mukaan todella tuskalli- 
nen prosessi. Kaikesta selvittiin, 
ja Reino Jaakkimainen ja hänen 
tyttärensä Liisa saivat tehdyk- 
si matkan Tuutarin Kurkelaan, 
jonka Reino oli nähnyt viimeksi 
elokuun lopussa 1942. 


Reino on kertonut matkasta In- 
keriläisten viestissä 7 - 8/2007 
otsikolla Kurkelaa etsimässä. 
Reino oli saanut käsiinsä en- 
nen matkaa kartan. "Yllätyin, 
saatuani Keski-Inkerin kylä- ja 
tiekartan, kuinka syvästi sieltä 
löytämäni kotikyläni Tuutarin 
Kurkelan nimi vaikutti minuun. 
Oli kuin saisin takaisin jotain 
konkreettista, minkä luulin täy- 
sin kadottaneeni.” 

Itse matkasta hän kertoo, että 
kylämaisema näytti vieraalta. 
Ei näkynyt Partasin risteystä, 
ei kylien välisen puron ylittävää 
siltaa. Oltiinko lainkaan oikealla 
tiellä? Kun jatkoimme polunta- 

paista tietä, näimme yllättäen et- 
simämme talon. Ja pihalla odot- 
ti yksi serkuista. Hetken päästä 
olivat kaikki sukulaiset koolla. 
"Yhteinen ilomme oli näkemi- 
sen arvoinen”, Reino kirjoittaa. 
- Muille matkalaisille oli todel- 
la koskettavaa olla läsnä, kun 
serkukset tapasivat toisensa 65 
vuoden jälkeen. 

Matkan jälkeen Reino totesi, 
että oli vanhentunut Kanadassa 
viisumin järjestelyissä viisi vuot- 
ta, mutta sai ne monin verroin 
takaisin matkan aikana. 

Viestissä 3/2007 Reino Jaak- 
kimainen kirjoittaa Lukijain 
kynästä -palstalla lapsuuden 
muistoista. Numerosta 11/2007 
alkaen Inkeriläisten viestissä on 
harvakseltaan julkaistu Reino 
Jaakkimaisen jatkokertomus- 


ta Matkan varrelta - Inkerin- 
suomalaisen muistelmia. Sarja 
jatkuu aina, kun lehdessä on 

Emme todellakaan 
tiedä, missä kaikkialla 
maailman eri kolkissa 
on ” 'sulatettuna ” 
inkerinsuomalaista 
verta. 

sille tilaa. Edellisessä Viestissä 
5/2014 kerrotaan perheen tu- 
losta Paldiskin kautta Suomeen. 
(Tekstissä on kuitenkin vali- 
tettavasti Reino Jaakkimaisen 
nimi vaihtunut toiseksi.) Pitkät 
tauot valitettavasti vaikeuttavat 
muistelmien seuraamista, mutta 
sille ei tässä tilanteessa mahda 
mitään. 


Kirjoitukseni tarkoituksena on 
tuoda julki, että Reinon kirjalli- 
nen tuotanto on paljon laveam- 
paa kuin tämä Viestin jatkoker- 
tomus. Kanadassa insinööriksi 
valmistunut Reino Jaakkimai- 
nen on kirjoittanut ja julkais- 
sut omakustanteina kaksi noin 
300-sivuista kirjaamoissa kerro- 
taan jälkipolville erittäin tarkas- 
ti perheen vaiheista Reino-isän 
kokemana. 

Ensimmäisen kirjan nimi on 
Along the Way - Memoirs of 
an Ingrian Finn (2011) (Matkan 
varrelta), sisällöltään kutakuin- 
kin sama kuin mitä Viestissä 
julkaistaan. 

Toinen kirja, In Canada' s Mel- 
ting Pot - The Memoirs of 
Reino Jaakkimainen (Kanadan 
sulatusuunissa - Reino Jaakki- 

maisen muistelmat), ilmestyi 
kesällä 2013. Se on kuvineen 
vaikuttava 300 sivun perhekro- 
nikka, joka alkaa vuodesta 1951 
ja kertoo nimensä mukaan ajasta 
Kanadassa. 

Kirjasta selviää kiinnostavia yk- 
sityiskohtia, muun muassa se, 
että kaikki perheenjäsenet ovat 
joskus käyneet Suomessa. In- 
kerinmaalla ja kotikylässä Rus- 
kelassa ovat kuitenkin käyneet 
vain Reino ja Liisa- tytär. Tämä 
matka ja siellä tavatut henkilöt 
on kirjassa kuvattu hyvin tar- 
kasti. Tekstin kirjoittajakin on 
matkanjohtajana päässyt tähän 
”sulatusuuni-kirj an” kuvitukseen! 

Reino on ollut aktiivinen urhei- 


Olen Inkerin 
suomalainen. 

Sen olen perinyt 
esivanhemmiltani 
ja sitä ei voi kukaan 
minulta riistää. 

lija, joka on harrastanut monia 
lajeja, muun muassa juoksua, 
hiihtoa, pyöräilyä ja rullasuk- 
sihiihtoa. Hän on osallistunut 
lukuisiin vaativiin urheilutapah- 
tumiin eri puolilla maailmaa, 
yhtenä esimerkkinä laadusta ja 
tasosta on Finlandia-hiihto Suo- 
messa 1993. 

Reino on muutenkin ollut nä- 
kyvä henkilö ja on elämällään 


tuonut ”kultaa ja kunniaa” in- 
kerinsuomalaisena Kanadassa. 
Emme todellakaan tiedä, missä 
kaikkialla maailman eri kolkis- 
sa on "sulatettuna” inkerinsuo- 
malaista verta. (Minun sukuni 
kauimmaiset veripisarat ovat 
Japanissa.) Harvat kuitenkaan 
ovat tallentaneet elämäänsä jäl- 
kipolville yhtä hyvin kuin Reino. 

"Palattuani juurilleni voin nyt 
rauhallisemmin mielin kääntää 
Kurkela-sivun elämäni kirjassa, 
tanakampana, ilman hyödytöntä 
vihaa (katkeruutta on vaikeampi 
välttää), ylpeämpänä siitä, kuka 
olen: Olen Inkerin suomalai- 
nen. Sen olen perinyt esivan- 
hemmiltani ja sitä ei voi kukaan 
minulta riistää. Olemme kaikki 
maksaneet suomalaisuudestam- 
me kalliin hinnan. Näkemämme 
Kurkela, niin kuin koko Inke- 
rinmaakin, on osana sitä samaa 
hintaa.” (Inkeriläisten viesti 7 - 
8/2007) 

Kiitos sinulle, Reino Jaakkimai- 
nen, että olet koko elämäsi ajan 
antanut inkerinsuomalaisuudelle 
sen arvon, joka sille kuuluu. Eri- 
tyisen suuret kiitokset siitä, että 
olet halunnut jakaa näitä koke- 
muksia myös Inkeriläisten vies- 
tin lukijoiden kanssa. Olemme 
lämpimin ja siunaavin ajatuksin 
kanssasi, kun luemme tässäkin 
numerossa Matkan varrelta - 
kertomustasi. 

MATKAN VARRELTA 

- INKERINSUOMALAISEN MUISTELMIA 

Reino Jaakkimainen 



Osa 4 


SUOMESSA, ESI-ISIEMME MAASSA 


Karanteenileiri 

Karjalohjalla 

Meidät sijoitettiin Karjalohjan 
Makkarjoki kansakoulun raken- 
nukseen, mikä toimi Lohjan ka- 
ranteeni pääleirin alaleirinä. Sen 
sijainti oli idyllinen. Rakennus 
oli havu- ja sekametsän ympä- 
röimä, joka oli tyypillistä Suo- 
messa (totesin tämän myöhem- 
min) - oli vahan tai ei yhtään 
alakasvua, lähellä Karjalohjan 
kylää. Siellä ei ollut mitään ai- 
toja eikä vartijoita. Koko viral- 
lisuus sisältyi ainoastaan koulun 
naisopettajaan, leirin johtajaan, 
ja vanhanpuoleiseen lottaan, joka 
huolehti ruuasta; sen valmista- 
misesta ja tarjoilusta. Mikä ero 
tällä olikaan Kloogan karantee- 
ni leiriin! Tämä ei selvästi tulisi 
olemaan mikään keskitysleiri, 
eikä vankila, vaan enemmänkin 
lepo- ja toipumispaikka. Meitä 
oli yhteensä vain noin 40 ihmis- 
tä. Ottaen huomioon pyhäkou- 
luikäisten lasten lukumäärän 
keskuudessamme oletan perheet 
tulleet valituksi tänne sen perus- 
teella. 

Olimme saapuneet Hankoon 
toukokuun loppupuolella 1943 


osittaispilvisenä iltapäivänä pie- 
nenpuolisen ryhmän vastaan- 
otossa. Pari asiaa iski silmääni: 
teini-ikäinen poika puukko vyöl- 
lä ja graniittikalliot joka puolel- 
la. Poika näytti minusta hyvin 
sankarilliselta. (Talvisodan jäl- 
keen kaikki suomalaiset olivat 
mielestäni sankareita. Olinhan 
nähnyt jotain siitä suuresta mää- 
rästä puna- armeijan miehistöä ja 
kalustoa saadakseni jonkinlaisen 
käsityksen mitä voimaa vastaan 
suomalaiset olivat taistelleet.) 

Tämä ei selvästi 
tulisi olemaan 
mikään keskitysleiri, 
eikä vankila, vaan 
enemmänkin lepo- ja 
toipumispaikka. 

Siihen aikaan puukon kanta- 
minen oli aika yleistä, varsinkin 
maaseudulla, opin sen jälkeen- 
päin. Pianhan se oli minullakin. 

Minulla ei ole varmaa mieli- 
kuvaa, mutta luulen että mei- 
dät vietiin junassa Lohjalle, 
missä nukuimme ensimmäisen 
yömme Suomessa. Nukuimme 


kerrossängyissä olkitäytteisillä 
kraft paperipatjoilla. Ne rapisi- 
vat hiukan, muuta olivat muu- 
ten hyvin mukavia, verrattomas- 
ti parempia kuin mihin olimme 
tottuneet. Leirin pihalla kaunis 
nuori tyttö iski minulle silmää. 
”Hei, pidän Suomesta”, ajattelin. 
(Tytöt yleensä eivät huomanneet 
Mattia ja minua; ainoastaan Jus- 
silla näytti olevan heihin veto- 
voimaa.) Olimme Lohjalla vain 
yön yli ja sitten meidät vietiin 
sieltä Karjalohjalle. 

Ajankuluksi tarjottiin aikuisille 
tilaisuus tehdä vapaehtoista pal- 
kallista työtä lähisuolla suotur- 
peita kaivamassa. Isa kävi siinä 
työssä. Me, 11 keskenkasvuista : 
8 poikaa ja 3 tyttöä, saimme 
käydä pyhäkoulua. Koulua antoi 
Karjalohjan pastori Eino Rau- 
nio ja Makkarajoen naisopet- 
taja. Viisitoistavuotiaana taisin 
olla nuorimpia luokalla. Luulen 
opettajamme olleen yllättyneitä 
siitä kuinka hyvin selvisimme 
sekä suullisessa että kirjallisessa 
suomenkirjakielen käytössä. He 
eivät luultavasti tienneet, että me 
olimme kaikki käyneet ainakin 
kaksi vuotta (mitä minä tein) 
koulua suomenkielellä kotona 
Inkerissä. 

Oppitunnit pidettiin usein ul- 
kona, oppilaat istuen ruohon 
päällä, auringonvalon pilkistäen 
ympärillä olevien puunlehtien 
läpi. Lausuimme ääneen Isä 
Meidän, Uskontunnustuksen 
ja lauloimme virsiä uusista vir- 
sikirjoista, mitkä olimme juu- 
ri saaneet. Lisaksi, pastori piti 
meille kaikille sunnuntaisin 
jumalanpalveluksen. Sitä arvos- 
timme kaikki, mutta erikoisesti 
vanhempamme, jotka olivat ai- 
kaisemmin säännöllisesti käy- 
neet sunnuntaisin kirkossa, eivät 
1937-vuodesta lähtien enää niin 
voineet tehdä Neuvostovallan 
pantua kaikki kirkolliset toimin- 
nat pannaan. 

Ensikertainen Herran Pyhä 
Ehtoollinen pidettiin meil- 
le kesäkuun 29. päivänä 1943 
Karjalohjan kauniissa suuressa 
kirkossa, missä meitä tutkittiin 
alttarin edessä mitä olimme op- 
pineet. Kirkossa oli paljon vä- 
keä, kenties enemmän kuin ta- 
vallista. Monet tulivat varmaan 
katsomaan uteliaisuudesta miltä 
nämä inkeriläiset oikein näytti- 
vät ja miltä kuulostivat. Minun 
vuoronani oli lausua kolmas osa 
Uskontunnustuksesta. Kukaan 
meistä ei tehnyt virheitä ja mei- 
dät kaikki hyväksyttiin ottamaan 
ensimmäisen Ehtoollisemme ja 
saamaan siitä todistuksen. 

Vain yksi asia pilasi elämäämme 
tässä idyllisessä paikassa. Ruoka- 
annokset eivät olleet läheskään 
riittävät. Olimme koko ajan 
nälissään, melkein yhtä pahasti 
kuin Kloogalla Virossa. Lotta- 
poloinen sai syytteet siitä. Tätä 
hiljaista tunnontarkkaa, ahkeraa, 
epäitsekästä naista monet epäi- 
livät, ettei hän antanut meille 


täysiä annoksia. Tämä seikka tuli 
kipeästi selville jäähyväistilaisuu- 
dessa. Leirinjohtaja piti puheen 
jossa hän kiitti meitä hyvästä 
käytöksestä ja toivoi meille me- 
nestystä aloittaessamme uutta 
elämää Suomessa. Sen jälkeen 
useat leiriläiset, Isä mukaan lu- 
ettuna, pitivät puheita kiittäen 
leirin johtajaa ja pastoria, mutta 
ilmeisen tarkoituksellisesti jätti- 
vät mainitsemasta lottaa. Nais- 
polonen oli kyyneleissä. Hän sa- 
noi, että hän oli antanut kaiken 

Näytimmeköhän me 
hänestä mustalaisilta, 
laahaten erilaisia 
laukkuja ja puhuen 
kummallista murretta i 

meille mitä saija pahoitteli ettei 
se ollut tarpeeksi. Tunsin oloni 
niin pahaksi, että tuskin pidätyin 
nousemasta ylös ja tukemasta 
häntä, vaikkei se olisikaan ollut 
minulle pojannulikalle sopi- 
vaa. Halusin sanoa lotalle, että 
puolestani hän teki hyvää työtä 
ja ansaitsi meidän sydämelliset 
kiitokset. (Kaduin jälkeenpäin 
etten sitä tehnyt sittenkin.) 

Karanteeniaikaamme oli lopus- 
sa ja meidät kyöstittiin takaisin 
pääleirille Lohjaan. Aika oli tul- 
lut sijoittaa meidät apua tarvit- 
seville maatiloille. 

Espoo 

"Nämä ihmiset eivät 
halua tehdä työtä ” 

Meidät, kaikki työkykyisinä, oli 
helppo sijoittaa. Saimme paikan 
Espoon kauppalan Vainion maa- 


tilalla, lähellä Helsinkiä. Herra 
Vainio oli Eduskunnan jäsen ja 
käytti paljon ajastaan virallisissa 
tehtävissä Helsingissä. 

Saimme junaliput ja ohjeet, että 
meidät noudettaisiin rautatie- 
asemalta talon puolesta. Sinne 
saavuttuamme odotimme pit- 
kään, muttei ketään saapunut. 
Asemanhoitajakin poistui ja sul- 
ki aseman ennen kun ehdimme 
kysyä hänen neuvoaan. Ei siinä 
muuta auttanut kun lahtea ha- 
kemaan maatilaa. Rupesimme 
kävelemään taloryhmää kohden 
tietä pitkin raahaten tavaroitam- 
me. Olimmehan siihen jo Inke- 
rissä tottuneet. Ketään ei ollut 
näkyvissä. Sitten jostain ilmestyi 
minun ikäiseni vaalea tyttö ta- 
kaamme. Kun hän lähestyi mei- 
tä, tiedustelin häneltä Vainion 
kartanoa. Hän ei ollut huomaa- 
vinaan minua, niin kuin minua ei 
olisi ollut olemassakaan, vaikka 
olin ihan hänen edessään. Tyt- 
tö jatkoi vaan matkaansa. Olin 
ällikällä ja me kaikki ihmeis- 
sämme. Sain kunnon nolauksen. 
Näytimmeköhän me hänestä 
mustalaisilta, laahaten erilaisia 
laukkuja ja puhuen kummallista 
murretta? Jatkoimme matkaaja 
ennen pitkää eräs toinen, van- 
hempi nainen saavutti meidät. 
Hän antoi hyvät neuvot ja hel- 
posti löysimme Vainion karta- 
non. 

Rouva Vainio pahoitteli kovasti 
tapahtunutta. Hän oli antanut 
ohjeet kahdelle heillä olleelle 
sotavangille, ja oli yllättynyt ja 
pahoitteli, ettei ohjeita oltu nou- 
datettu. 

Hän meni laittamaan ruokaa ja 
me silla aikaa keskustelimme 

Inkeriläismiehiä pelaamassa poppaa. 


yhden sotavangin, inkeriläisen, 
kanssa. Toinen heistä, venäläi- 
nen oli jossain muualla. Meidän 
päähuoli oli ruuasta. ”01iko sitä 
riittävästi?”, kysyi Isa. Mies käyt- 
täytyi vahan kummallisesti. Hiu- 
kan vältellen hän sanoi: ”Joskus 
olemme nälissään”. "Työpäiväkin 
on ajoittain aika pitkä”, hän lisä- 
si. Näytti kuin hän olisi huolis- 
saan puhuvansa liian paljon. 

Pöytä oli kauniisti katettu, sivis- 
tyneen tapaan, ruoka maukasta; 
alkupala, pääruoka, jälkiruoka ja 
korvikekahvia. Koska aamiainen 
Lohjalla oli ollut nuukaa kuten 
tavallista, olimme syötyämme 
vieläkin nälissämme, mutta hä- 
peilimme pyytää lisää, vaikka 
emäntä sitä tarjosikin. Nou- 
simme pöydästä nälissämme. 
Sotavanki viittaili varovasti, että 
annokset tosiaan olivat vähän- 
puoleisia. 


Nyt olimme tosihuolissaan. 
Epäilimme inkeriläistä. Hä- 
nellä oli luultavasti oma syynsä 
toivoa, että menisimme pois. 
Sotavangit varmaan pelkäsivät, 
että meidän tultua heidät lähe- 
tettäisiin takaisin vankileirille 
kamaliin olosuhteisiin. Meidät 
oli varmaan tahallaan jätetty ha- 
kematta rautatieasemalta. Kävi 
aika ilmeiseksi, että jääminen 
taloon tulisi aiheuttamaan kit- 
kaa. Myös sotavankien huolelle 
voisi olla perää. Jäämällä tänne 
voisimme aiheuttaa pahaa sota- 
vangeille. Isä päätti, että meidän 
oli parasta palata takasin Lohjan 
leiriin. Rouva Vainio oli järkytty- 
nyt, mutta ei voinut estää meitä. 
Tällä kertaa saimme kyydin ase- 
malle ja menimme junalla takai- 
sin Lohjan leirille. 

Karanteeni leirillä ihmiset sijoi- 
tettiin eri puolille hyvin nope- 


asti, mutta kukaan ei näyttänyt 
kiinnostuneen ottamaan meitä. 
Heinäkuun toisella viikolla eräs 
maanviljelijä halusi tavata mei- 
dät. Hän sanoi ihmettelevänsä 
miksi emme halunneet tehdä 
työtä. Isä kysyi häneltä ihmeis- 
sään miksi hän sellaista kysyi. 
”Se on teidän papereissaan” sa- 
noi farmari. "Siinä sanotaan, että 
olitte kieltäytyneet tekemästä 
työtä.” "Emme ole ilmaisella elä- 
jiä. Olemme tehneet työtä koko 
ikämme, ei työ pelota meitä. Me 
haluamme ainoastaan tietää, että 
saammeko tarpeeksi ruokaa, et- 
tei olla nälissään”, sanoi Isä. Far- 
mari Niilo nauroi: "Sen minä 
voin vakuuttaa, meillä on paljon 
ruokaa.” hän allekirjoitti paperit 
ja otti meidät kärryilleen. Hän 
ajoi kotiinsa Uusikylään, Pusu- 
lassa. Hänen kartanon nimi oli 
Ylitalo. 

ISOISOÄIDIN JÄLJILLÄ 


Emelie Anttonen-B0:n tekstistä suomentanut Riikka Mahlamäki-Kaistinen 


Inkeriläisten jälkeläinen pyytää lukijoiden apua! 


N imeni on Emelie Anttonen-Bo. Olen 
ruotsalainen sosiaalityöntekijä ja asun 
Norjassa. Isoisäni nimi on Niilo Antto- 
nen ja hän on sankarini. 

Isoisäni syntyi Suuri Suojalassa 1922. Tuol- 
loin hänen nimensä tosin oli Nikolaj Timo- 
feyevich Antonov. Hän kasvoi pienessä kylässä 
äitinsä Pelageya Pavlovna Antonovan kans- 
sa, jota kutsuttiin Paulaksi. Isoisäni isä, Timo- 
fej Antonov, kuoli jo ennen pojan syntymää. 
Paula oli venäläinen toisin kuin valtaosa alueen 
asukkaista. Isoisäni ei tiedä tarkalleen missä tämä 
oli kasvanut, eikä oikeastaan tiedä juuri mitään 
muutakaan tämän perheestä. Paula saattoi olla 
syntyjään pietarilainen, sillä hän kulki tottunees- 
ti kaupungissa käydessään siellä poikansa kanssa 
myymässä tuotteita. 

Isoisälläni oli hyvin läheiset suhteen kahteen 
naapuriperheeseen. Pullisen perheeseen kuului 
lapset Ville, joka oli Niilon ikätoveri sekä Anni, 
Liisa, Mari ja Heikki. Rantalaisilla taas oli lap- 
set Matti, Mikko, Jussi, Anna ja Liisa. Mikko 

Minusta on valtavan surullista, 
että isoisäni ei tiedä mitä hänen 
äidilleen tapahtui. 

tuomittiin kymmeneksi vuodeksi vankilaan puu- 
kotettuaan miestä juhlissa ja Jussi kuoli sodassa 
vuonna 1942. Nämä molemmat perheet, isoisäni 
ja tämän äiti mukaan lukien, karkotettiin vuon- 
na 1935 ja he päätyivät Volgan alueella Babaevon 
ulkopuolella pieneen kylään nimeltä Slatinskaya. 
Perheet hajaantuivat ympäri Volgan aluetta ja 


yhteydet katkesivat. Isoisäni näki naapureistaan 
myöhemmin ainoastaan Rantalaisen Annan. Tä- 
mänkin vain kerran, miltei ohimennen Korkassa 
vuonna 1942. Isoisäni asui kolhoosissa muutaman 
vuoden ja työskenteli Suda-järvellä. Sitten hänet 
kutsuttiin sotaväkeen vuonna 1940. Hän hyväs- 
teli äitinsä liittyessään puna-armeijaan Olonet- 

Ensi vuonna aion matkustaa 
Venäjälle ja kulkea isoisäni 

jalanjälkiä. 

zissä, eikä nähnyt tätä enää koskaan uudestaan. 
Siitä kaikesta mitä isoisälle tapahtui vuosien 1940 
ja 1944 välillä en voi tässä kirjoittaa, koska tarina 
on liian pitkä ja monipolvinen. Elokuussa 1941 
isoisäni kuitenkin hylkäsi puna-armeijan ja antau- 
tui suomalaisille sotilaille, jotka olivat saartaneet 
heidät matkalla Valamon saarella. Koska isoisä- 
ni puhui suomea ja venäjää, hän sai työskennellä 
Suomen armeijan tulkkina kuulusteltaessa puna- 
armeijan sotilaita. Myöhemmin hänen annettiin 
liittyä Suomen armeijaan ja kuten niin monelle 
muullekin inkeriläiselle, hänelle luvattiin sodan 
jälkeen maan kansalaisuus. 

Vuosien 1941 ja 1944 välissä tapahtui paljon. Iso- 
isääni muun muassa ammuttiin ja hän vietti lähes 
puolivuotta Hämeenlinnan sairaalassa. Isoisälleni 
tehtiin tällöin selväksi, ettei hän saisikaan jäädä 
Suomeen vaan hänet palautettaisiin itärajan taa. 
Isoisäni pakeni kuljetuksesta kun häntä oltiin vie- 
mässä vankileirille. Pitkän pakomatkan päätteeksi 
hän päätyi Ruotsiin, jossa hän elää yhä tänäänkin 
ja kertoo tarinoitaan kahdeksalle lapselleen, 23 
lapsenlapselleen ja 22 lapsenlapsenlapselleen. 

Luin huhtikuussa pienen kirjasen, jonka isoisä- 
ni oli kirjoittanut vuonna 1993 meille sukulai- 
silleen, jotta hänen tarinansa ei vaipuisi unoh- 
duksiin. Minusta on valtavan surullista, että 
isoisäni ei tiedä mitä hänen äidilleen tapahtui. 
Ja samanaikaisesti tuntuu kovin epäreilulta, et- 
tei äitikään tiedä mitä hänen pojalleen kävi. 
Aloin tehdä tutkimusta asian tiimoilta. Työsken- 
neltyäni huhtikuusta asti tämän tehtävän parissa 
ja saatuani paljon apua muun muassa venäläisiltä 
sanomalehdiltä olen saanut paljon selville. Olen 
löytänyt joitain vihjeitä siitä mitä isoisäni äidille 
tapahtui ja minne hänet on haudattu. Ensi vuonna 
aion matkustaa Venäjälle ja kulkea isoisäni jalan- 
jälkiä ja etsiä lisää vastauksia. 

Olen jäljittänyt isoisäni karkotuslistalta. Hän 
esiintyy listalla nimellä Nikolaj Anttonen. Näin 
siitäkin huolimatta, että häntä kutsuttiin tuolloin 
jo Niilo Anttoseksi, joksi hän muutti nimensä 
turvallisuus syistä. Listassa hänet oli virheellisesti 
merkitty syntyneeksi vuonna 1921 ja hänen toinen 
nimensäkin oli kirjoitettu väärin. Törmäsin myös 

Haluan löytää Annan 
tai Liisan sukulaisia. 

mielenkiintoiseen seikkaan. Nimittäin siihen, että 
hänen lähisukulaisekseen ei ollut merkitty hänen 
äitiään vaan Liisa ja Anna Rantalainen, joiden 
väitettiin olevan hänen serkkujaan. Tämäkään ei 
kuitenkaan pitänyt paikkaansa. Jäin miettimään 
miksi näin oli käynyt. 

Löysin vuoden 1997 Inkeriläisten Viestin maa- 
liskuun numerosta jotain mielenkiintoista. Sivul- 
la 15 joku etsii Suuri Suojalasta kotoisin olevaa 
Liisa Rantalaista, joka on syntynyt Vuoleen seu- 
rakunnassa 1.8.1924. Hänen siskonsa Anna Ran- 
talaisen kerrotaan syntyneen 1918 ja vanhempien 


Katri Rantalaisen 1883 ja Paavo Rantalaisen 1873. 
Heidän kerrotaan olleen Venäjälle sodan aikana. 
Mietin, että tässä on varmasti kyse isoisäni naa- 
pureista. Olen yrittänyt jäljittää heitä tai pikem- 
minkin heidän elossa olevia sukulaisiaan. Yhden 
inkeriläisen Anna Rantalaisen lapsen löysinkin, 
mutta hän osoittautui vääräksi. 

Karkotuslistan mukaan Anna ja hänen siskon- 
sa Liisa asuivat jonkin aikaa Suomessa sodan 
aikana. Anna asui mahdollisesti Siltakylässä, 
Kotkassa ja Sinisalossa. Näistä ainakin Kot- 
ka pitää paikkansa, sillä siellä isoisäni törmäsi 
häneen. Isoisäni muistelee, että Anna olisi asu- 
nut tuolloin Eino Sinisalon ja Helga Määtäsen 
kanssa. Liisa puolestaan asui Lyyli Perttulan 
kanssa, mutta missä kaupungissa. Sitä en tiedä. 
Rekisterissä ei mainita Rantalaisen veljeksi, joten 
heistä ei tiedä tämänkään vertaa. 

Tarvitsen nyt apuanne. Haluan löytää Annan tai 
Liisan sukulaisia. Löytyisikö Inkeriläisten viestin 
lukijoista ketään, jolla olisi vastauksia kysymyksii- 
ni. Ehkä joku tietää jotain isoisäni äidistä, Paulak- 
si kutsutusta Pelageya Pavlovna Antonovasta tai 
isästä Timofej Antonovista, josta en tiedä mitään 
muuta kuin nimen ja hautapaikan. 

Isoisäni on jo vanha, joten minulla ei ole niin pal- 
jon aikaa kuin tarvitsisin tämän hankalan palapelin 
kokoamiseen. Näin ollen käännyt puoleenne. Jos 
jollain on vaikka vain pienikin tieto asiasta, pyydän, 
että kääntyisitte puoleeni. 

Emelie Anttonen-Boe 
emelie_anttonen@yahoo. se 
004741256469 

(yhteydenotot englanniksi tai ruotsiksi. Suomeksi voi 
ottaa yhteyttä Inkeriläisten viestin kautta osoitteella 
riikka. mahlamaki@kolumbus.fi) 


Liisa Rantalainen, $ynt. Vuoleen 
Suur-Suoja kissa 1.8.1924. Isä Paavo 
Rantalainen (1873) ja äiti Katri Ranta- 
lainen (1883) olivat sodan aikana Vc- vasemmalla • 

mikillä. Sisar Anna Rantalainen (1918). ilmoitus Inkeriläisten viestissä nro 3/1 997. 

TAPAHTUMAKALENTERI 

Suomen Inkeri-liiton ja jäsenjärjestöjen ohjelmatietoja 2015 


Ilmoittajille 

Jotta tapahtumakalenteriin toivotut ilmoitukset ehtisivät painoon, tulee ne lähettää toimitussihteerille, postitusmuodosta 
riippumatta, siten, että ne ovat perillä viimeistään lehden kakkossivulla ilmoitettuna aineiston vastaanottopäivänä. 


Inkerikodin Inkeri-iltapäivät 
kevätkaudella 2015 

Inkeri-koti sijaitsee Karjalatalon 2. kerrokses- 
sa, osoitteessa Käpylänkuja 1. 

Karj alatalolle pääsee 

• busseilla 52, 55, 55K, 56, 57, 65A, 69, 506 

• arkisin raitiovaunuilla 1 ja IA 

• junalla Käpylän asemalle, josta alle km 
kävelymatka. 

Inkeri-iltapäivien ohjelmarunko on seuraava: 

• 13.30 kahvittelua pientä korvausta vastaan 

• 14.00 ohjelmassa mainittu aihe 

La 10.1.2015 

VANTAAN VUOSIKIRJA 2015. Paikalla 
on Vantaan inkerinsuomalaisia, osa ennestään 
tuttuja, osa ensimmäistä kertaa esillä. Mitä ja 
kenestä vuosikirjassa kerrotaan - kirjan toi- 
mittaja Andreas Koivisto esittelee työtään. 

La 28.2.2015 

VÄRIKKÄÄT VUODET PIETARISSA. In- 
kerin kirkon eläkkeelle jäänyt sihteeri Tuulikki 
Vilhunen kertoo Pietarin vuosistaan. 


Seuraavien tilaisuuksien ajankohdat ilmoite- 
taan myöhemmin: 

INKERINSUOMALAISTEN MATKAT 
KYYN ELVAUNUI S S A. - KUTSU ERI- 
TYISESTI PALUUMUUTTAJILLE: Tule 
kuulemaan ja kertomaan! Sinikka Paavilainen 
haastattelee kirjansa henkilöitä ja muita pai- 
kalla olevia paluumuuttajia. 

KESKUSTELUILTAPÄIVÄ: MITÄ JÄÄ 
INKERISTÄ JA INKERIIN MEIDÄN 
JÄLKEEN. Viktor Hyyrönen johdattelee. 

INKERILÄISTEN KERTOMUKSIA, JOI- 
TA EI LÖYDY KIRJOISTA. 

Aleksei Krjukov kertoo. Hänelle voi myös 
esittää kysymyksiä. 

AJATUS INKERIN ITSENÄISYYDES- 
TÄ - OMAT POSTIMERKIT. - Filatelisti 
Heikki Kähäri kertoo harrastuksestaan ja sen 
liittymisestä Inkerin historiaan. 


Hyvinkään Inkeri-kerho 

Kevään 2015 kerhopäivät: 

• 4. tammikuuta 

• 1. helmikuuta 

• 1. maaliskuuta 

• 29. maaliskuuta (Huom! Poikkeava aika 
huhtikuun kokoukselle ) 

• 3. toukokuuta 

Kokoontumiset seurakunnan aulakahviossa 
(Hämeenkatu 14) kello 14. 

Tiedustelut: 

Outi Mäkelä p. 040 708 1999 
outi.makela@kolumbus.fi 

Leila Salo p. 040 567 7065 
leila.salo@hotmail.com 

Kerhoon voi ottaa yhteyttä myös seuraavan 
sähköpostiosoitteen kautta: hyvinkään, inkeri- 
kerho@hotmail. com 

Lahden seudun Inkeri-seura 

Kerhoillat joka kuukauden toinen maanantai 
alkaen kello 15 Luther kirkolla, osoitteessa 
Vuorikatu 37. 

Kerhoiltojen kahvituksen sovimme vuorotel- 
len jo edellisessä kokouksessa. 

Kerhoilloista ja kokouksista tiedusteluihin 
vastaa Maria Lahti, p. 0400 841 741 

Turun Inkeri-seura 

Besseda-teehetket jatkuvat Palvelupisteessä 
joka kuukauden 1. Ja 3. perjantai kello 13 Irma 
Kapasen vetämänä. 

Juhlatilaisuudet Varissuon kirkolla (Kousanka- 
tu 6), kello 14 alkaen. 

Palvelupiste, Uudenmaankatu 1. 

Puh. 233 2565 

26.12. joulujuhla 

Helsingin seudun Inkeri-seura 

Anitta Iline anitta@inkeriseura.com tai p. 
050-565 9805 

Työpajat järjestetään Karjalatalon Inkerikodis- 
sa (Käpylänkuja 1, Helsinki) 


Seukko-seura ry 

• Tapaamiset ovat joka kuukauden ensim- 
mäisenä lauantaina Karjalatalon Inkeri- 
kodissa, Käpylänkuja 1. alkaen klo 11.00. 
Jos sattuu olemaan juhlapäivä, tapaaminen 
siirtyy seuraavaan lauantaihin. 

• Taidekerho taiteilija Valeri Nuijan johdol- 
la joka tiistai klo 17 Inkerikodissa. 

• Englannin tunnit jatkuvat torstaisin klo 
17.00 Inkerikodissa. 

• Senioriliikunta ma 17.00 - 18.30 Kon- 
tulan palvelukeskuksessa, Kontukuja 5. 
Kontulan metroasemalta joko kävellen tai 
bussilla 94 A. 

Lisää tietoa seuran puheenjohtajalta Aili Me- 
hiläiseltä, ailimehi@hotmail.com, 
p. 0503386023. 

Meidät löytää nyt myös Facebookista: 
www.facebook.com/groups/SeukkoSeura/ 



Tiedustelut Toivo Tupin p. 040 578 3894 

MAA JALKOJEN ALLA 



Itella Green 


On öinen taivas yllä Inkerin 
taas kutsumassa kauas, korkealle. 

Se tähtensä kuin onnen palasin 
on antamassa joka hakijalle. 

Voi onnen palasien hakijaa - 
on sillä usein arvaamaton tuuri, 
ja suuren tavoittelun takia 
sen murhekin on suunnattoman suuri. 

Ja ilonsa on taivaan mittainen, 
kun kouraansa se onnensirun poimii, 
ja mielen täyttää toive salainen 
ja usko uusiin, loputtomiin voimin. 

Ne voimat - kuka niitä mittaamaan 
käy ennen kuin jo loppuun ajettuna 
jää yksin taivaankantta tutkimaan 
ja poskipäihin nousee harmin puna. 

Ei sitä kukaan huomaan kuitenkaan, 
ei ketään toista vaivaa häpeäsi, 
se että Inkeriä tukemaan 
on jäänyt harvan puolustajan käsi. 

Muut eivät koskaan tule takaisin. 

Ne ovat tänään yhtä lavealla 
kuin öinen taivas yllä Inkerin 
ja esi-isiemme maa sen alla. 



Toivo Flink 



